
PROLOOG 


Karge sügistuul kihulas üie Neeva avana virvendava pinna. Pelropavlovski kindluse terav 
tomnilipp näis päikeselise päeva eredas valguses laeva sinavasse kõrgusse tungiva kuldse 
kiirena Selle all painulas sujuvall oma laia võimsal selga Los, isiid. õõlsudes ja sädeldes piser- 
dasid lained rütmiliselt kaldapealse heledaid graniitastmeid. 

Pingil isluv noor imrernees vaalas kella, kargas püsli ja hakkas kiiresli sammuma piki 
Admiralileedihoonest mööduvat kaldaäärset tänavat. Kollased müürid sirutasid kõrgusse 
oma valget sammaskrooni selges sügisõhus. Autod kihulasid hääletult mööda läikima 
hõõrdunud 

asfalti, silmipimestavalt eredad päikeselaigud mänglesid nende puhtatel aknaklaasidel ja 
kerede mitmevärvilisel emailil. 

Noormees sammus kiiresti mööda kaldaäärset teed, pööramata tähelepanu pidulikule 
elevusele enda ümber. Ta astus kindlalt ja kergelt. Noormehel hakkas palav, ta lükkas oma 
meremehemiütsi kuklasse. Mürisesid sillalt alla ronivad trammid. Noor meremees läbis 
sügispurpuris lõõskavate puudega aiakese, sammus edasi piki suurt väljakut ja peatus hetkeks 
sissekäigu ees, kus poleeritud graniidist hiiglased toetasid massiivset rõdu kõnnitee kaarja 
tõusu kohal. Kahel hiiglaslikul graniitkehal võis veel märgata sakslaste pommidest tekkinud 
haavade arme. Noormees sisenes raske ukse kaudu, võttis seljast musta sineli ja tõttas laia 
valgest marmorist trepi poole, mis suundus poolhämarast vestibüülist marmorkujudega 
raamistatud heleda sammastiku juurde. 

Rõõmsalt naeratades tuli talle vastu sale neiu. Tema tähelepanelikud, teineteisest kaugel 
asetsevad hallid silmad tumenesid, omandasid sooja värvingu. Meremees heitis neiule pisut 
kohmetu pilgu. Too pistis käigul riietehoiu numbri avatud käekotti — järelikult ei olnud 
noormees hilinenud. Noormees elavnes ja tegi enesekindlalt ettepaneku alustada vaatlust alt, 
muinsusese-mete osakonnast. 

Tunginud läbi külastajatehulga, jõudsid noormees ja neiu sammaste vahele, mis kandsid 
eredate värvidega kirjuksmaalitud lage. Nad möödusid mitmest suurest saalist. Pärast vaaside 
kilde ja arusaamatute pealkirjadega plaate, pärast morne, musti vana-egiptuse raidkujusid, 
sarkofaage, muumiaid ja kõiki teisi matuse-talituse esemeid, mis näisid veelgi süngematena 
ala-korruse hämarate saalide võlvide all, tärkas soov eredate värvideja päikese järele. 
Noormees ja neiu ruttasid ülespoole. Nad läbisid kiiresti veel kaks tuba, suundudes külgmise 
trepi poole, mis viis väikesest ruumist, mille kitsaste akende kaudu paistis kahvatu taevas, 
ülemistesse saalidesse. Mitu kaheksatahulist koonilist vitriini seisis valgete sammaste vahel, 
— nendesse asetatud väikesed antiiksed kunstiteosed ei köitnud möödujate tähelepanu. 

Äkki ilmus kolmandas vitriinis neiu silme ette imeilusa sinakasrohelise värvi laik, mis oli 
nii ere, et näis, nagu kiirgaks ta omaenda valgust. Neiu tõmbas oma kaaslase vitriini juurde. 
Hõbedasele sametile oli kaldu kinnitatud ümaraservaline lame kivi. Ta oli erakordselt puhas ja 
läbipaistev, tema sätendav sinakasroheline värvus oli ootamatult rõõmus, helge ja sügav, läbi- 


paistva veini maheda varjundiga. Siledal, nähtavasti inimese käega poleeritud ülemisel pinnal 
paistsid silma puhtalt sisse lõigatud väikese sõrme suurused inimkujud. 

Kivi värvus, hiilgus ja valgust kiirgav läbipaistvus eraldusid teravalt saali sünge karmuse ja 
sügistaeva kahvatute värvide keskel. 

Neiu kuulis, kuidas ta kaaslane tõmbas sügavalt hinge, nägi tema mälestustest looritatud 
pilku. 

«Niisugune on meri lõunas selge ilmaga, keskpäeva ajal,» lausus aeglaselt noor meremees. 
Pealtnägija vankumatu kindlus kõlas tema sõnades. 

«Mina pole seda näinud,» vastas neiu, «ainult tunnen selles kivis mingit sügavust, valgust 
või rõõmu, ei oska öelda, mida nimelt.. . Kus küll selliseid kive peaks leiduma?» 

Ei suur neljale vitriinile ühine pealkiri «Antide matmispaigad VII sajandil, Kesk- 
Dneprimaa, Rossi jõgi» 

Ei väike silt vitriinil endal «Grebenetski kurgaan, vana sugukondlik pühamu» ei selgitanud 
noortele mitte midagi. Arusaamatud olid ka esemed, mis ümbritsesid suurepärast kivi: roostest 
tundmatuseni rikutud nugade ja piikide tükid, lamedad kausid, mingisugused mustaks 
tõmbunud pronksist ja hõbedast trapetsikujulised ripatsid. 

«Need on välja kaevatud Kiievi oblastis,» arutles mõtlikult noormees, «kuid ma pole 
kuulnud, et seal voi kusagil Ukrainas kaevandataks selliseid kive ... Kellelt võiks seda 
küsida?» Noormees vaatas avaras saalis ringi. 

Nagu kiuste ei olnud, mitte ühtki ekskursioonijuhti läheduses, ainult naisvalvur istus trepi 
juures nurgas. 

TA 

Ülalt koslis samme, treppi mööda luli alla saali pikk mees hoolikall Iriigilud mustas 
ülikonnas. Asjaolu, el naisvalvur tõusis loolill ning tervitas aupaklikult, võimaldas neiul 
eksimalull ära arvala, el see mees on siin mingisugune ülemus. Neiu müksas kergell oma 
kaaslasl, kuid loo aslus juba lulijale vaslu, ajas enda sõjamehelikult sirgu ja alustas: 

«Kas teilt tohib midagi küsida?» 

«Palun. Mida le soovile?» ülles õpellane ja lema rahulikud silmad tõmbusid lühinägelikull 
pilukile, kui la silmitses noori. 

Nooruk selelas, mis nimelt neid huvilab. Õpetlane naeratas. 

«Teil on vaistu, noormees!» lausus ta heakskiitvalt. «Te sattusite meie muuseuni ühele 
kõige huvitavamale asjale! Kas te silmitsesite hoolikalt kujutist kivil? E1? On väike? Aga 
milleks on siis olemas see seadis? Vaadake!» Õpetlane haaras kinni puitraamisl, mis oli 
kinnitatud vilriini ülemise osa külge ja laskis selle alla. Olse kivi kohale asetus suur luup. 
Plõksalas lüliti ja ere valgus ujutas üle kivi pinna. Huvitudes veelgi enam, vaatasid neiu ja 
noormees luupi. Sisselõigalud kujud kivil suurenesid, muutusid elavaiks. Läbipaislva 
sinakasrohelise plaadi ühel äärel oli vähesle peenle joontega tähistatud alasti neiu kuju, kes 
seisis põse juurde tõstetud parema käega. Tihedale kähardunud juuste lokid laskusid selge 
kaarega märgitud õlakumerusele. Erili hoolikalt kujutatud nägu just kui paiskas uhkes pöördes 
esile oma ilu. 

Kogu ülejäänud kivipinna võlsid enda alla kolm meesfiguuri, mis olid teostatud veel 
suurema meislerlikkusega kui neiu kujulis. 

Sihvakad, tugevate lihastega kehad olid tardunud liikumise momendil. Kehade pöörded olid 
jõulised, järsud ja ühllasi elegantselt tagasihoidlikud. Võimas mees keskel, pikem kui kaks 
tema kõrval seisjal, sirulas oma käed laiali nende õlgadele. Kaks odadega relvastatud meest 
tema mõlemal küljel seisid lähelepanelikult kallutalud peadega. Nende poosides oli uljaste 
sõjameesle pingsal valvsust, kes on valmis kindlalt tagasi tõrjuma iga vaenlast. 

8 

Kolm väikest kuju olid valmistatud meisterlikult. Idee — vendlus, sõprus ja ühine võitlus — 
oli nendes väljendatud ebatavalise jõuga. 


Samaaegselt taustaks ning materjaliks kasutatud selge läbipaistva kivi võlu tugevdas teose 
kaunidust. Soe niiske helk, mis näis väljuvat kusagilt kivi külma läbipaistvuse sügavikust, 
lisas kolme, üksteist embava mehe kehale päikesevalguse kuldset lustakust.... 

Kujude all ja alumise serva siledal murrukohal võis märgata ebaühtlaselt ning kiiruga 
kritseldatud arusaamatuid märke. 

«Noh, kas olete küllalt imetlenud? Näen, et, see teid veetleb!» Õpetlase hääl sundis noori 
võpatama. «Hästi. Soovite, ma jutustan teile veidi sellest kivist? See kivi on üks mõistatusi, 
mida me mõnikord kohtame muistsetes ajaloolistes dokumentides. Milles siis peitub mõis- 
tatus? Kuulake järjekorras. See on berüll', kaunis sageli esinev mineraal. Kuid sellised 
sinakasrohelised veest puhtamad berüllid on äärmiselt haruldased. Kogu maailmas leidub neid 
ainult Aafrika lõunaosas. Seda esiteks. Nüüd aga, meie ees pole lihtne kivi, vaid gemm — 
niisuguseid asju armastati teha vana-kreeka kunsti õitseajal Hellases. Kuid berüll on väga 
kõva mineraal. Et lõigata sellesse kujutisi niisuguse täpsusega, selleks peab lõikama ainult 
teemantidega, Hellase meistritel neid aga ei olnud. Seda teiseks. Edasi, kolmest meesfiguurist 
kujutab keskmine kahtlemata neegrit, parempoolne — helleeni, vasakpoolne aga kedagi 
Vahemeremaade teiste rahvaste hulgast: võib-olla kreetalast või etruski. Ja lõpuks, inimkeha 
kujutamise tehnika järgi peaks gemm kuuluma Hellase õitseaega. Samal ajal osutab aga terve 
rida iseärasusi hoopis varasemale ajale. Ma ei räägigi sellest, et gemmil kujutatud odad on 
hoopis erilise kujuga, mis pole omane ei Hellasele ega Egiptusele ... Terve rida 
vasturääkivaid, kokku- 

Berüll — alumiiniumsilikaatide rühma kuuluv mineraal. Kõvadus 7,5—8. Läbipaistvaid 
ning heleda smaragdrohelise värvusega teisendeid nimetatakse smaragdideks ja nad on 
kalliskivid. Helesiniseid teisendeid nimetatakse akvamariinideks, roosasid — morganiitideks. 

sobimatuid . andmeid... kuid gemm on siiski olemas, vaat milles on asi...» 

õpetlane vaikis, seejärel jätkas, niisama katkendlikult: «On veel palju ajaloolisi mõistatusi. 
Kõik nad kõnelevad üht: me teame veel vähe, väga vähe. Halvasti kujutame endale ette elu 
muinasajal. Näiteks on meil siin kuldasjade hoiuruumis sküütide toodete hulgas üks kuldsõlg. 
Sõlg onr kaks tuhat kuussada aastat vana, kuid sellel on kujutatud fossiilne mõõkhambuline 
tiiger', kõigis üksikasjades. Nii. Paleontoloogid aga ütlevad teile, et see tiiger suri välja 
kolmsada tuhat aastat tagasi... Ahaa!.. Egiptuse püramiidides te näete freskosid, kus on 
üllatava «täpsusega kujutatud kõik Egiptuses elutsenud metsloomade liigid. Nende hulgas on 
tundmatu, gigantse hüääniga sarnanev tohutu suur loom — sellist looma ei tunta ei Egiptuses 
ega ka kogu Aafrikas. Kairo muuseumis on neiu raidkuju, mis on leitud Ahetatoni linna 
varemetest Egiptuses ja mis on valmistatud XIV sajandil enne meie ajaarvamist, — hoopiski 
mitte egiptlanna ja hoopiski mitte egiptuse töö — just nagu teisest maailmast. Minu kolleegid 
seletavad teile kohe. lühidalt — sti-li-see-ri-mi-ne,» venitas naljatades sõna õpetlane. «Mulle 
aga meenub seejuures alati üks lugu. Neil samadel egiptuse freskodel võib sageli kohata üht 
kala. Väike, mitte millegagi silmapaistev. Kuid- kujutatud alati kõhuga ülespoole. Kuidas on 
see võimalik: egiptlased, sellised täpsed kunstnikud, jä äkki ebaloomulik kala? Seletati 
muidugi: siin on tegemist nii stiliseerimisega kui ka religiooniga, mis pärineb jumal Amoni 
kultusest. Seletus oli küllalt veenev, ja sellega jäädigi rahule. Viieteistkümne aasta pärast aga 
selgus, et Niiluses on ka praegu säärane kala — ja täiesti täpselt — ta ujub alati kõhuga 
ülespidi. Väga õpetlik. Näete, sattusin jutuhoogu, lasksin end kaasa 

1 Mõõkhambulised tiigrid — väljasurnud, rühm suuri kaslasi. Elasid tertsiaarajastu lõpul ja 
kvaternaarajastul (6 000 000—300 000 aastat tagasi). Nende iseloomustavaks tunnuseks olid 
pikad (kuni 0,3 meetrit) kihvad ülalõuas, mistõttu neil pidi olema arenenud võime avada väga 
laialt suud. Pidasid arvatavasti jahti kõige suurematele rohusööjatele. 

kiskuda! Nägemiseni, noored sõbrad, tundke huvi ajaloo mõistatuste vastu ...*»' 


«Üks hetk professor!» hüüatas neiu. «Kas te siis tõesti ei suuda selgitada ... selle asja 
mõtet... Noh nii, iseendale. Ütelge meile... » neiu kohmetus. 

Õpetlane naeratas. 

«Mis teiega teha! See, mis ma teile räägin, on lihtsalt oletus, mitte rohkeni; Kuid üks on 
kindel: tõeline kunst kajastab elu, elab ise ja tõuseb uutele kõrgustele ainult võitluses vana 
vastu. Neil kaugetel aegadel, mil loodi see gemm, valitsesid õigusetus, rõhumine ja orjus. 
Mimhulgad virelesid väljapääsmatus olukorras. Kuid orjade võitlus vabaduse eest arenes. 
Rõhutud tõstsid relvad julma orjuse vastu. Ja nii, silmitsedes kolme sõduri kujutisega gemmi, 
tuleb pähe mõte, et nende sõprus tekkis võitluses vabaduse eest... Võib-olla põgenesid nad 
vangist üheskoos .. . Mulle näib, et see gemm on veel üks tõend sellest kaugest võitlusest, mis 
tollal lõi lõkkele, kuid mida meie eest varjavad sajandid. On võimalik, et tundmatu kunstnik 
võttis isiklikult võitlusest osa... Teisiti see ju ei võigi olla... Sellepärast ongi tema teos nii 
täiuslik. See on nii-öelda üksik, eraldiolev uue võit vana üle, võit, mis teostus möödunud 
sajandite sügavuses. Need meieni jõudnud tõendid köidavad eriti nõukogude inimeste 
tähelepanu, kes on astunud võitlusse kõige sellega, mis segab uue kasvu. Kõikjal — nii elus, 
teaduses kui j ka kunstis. Pöörasite ju teiegi mõlemad kohe tähelepanu sellele gemmile.» 

Neiu ja noormees kummardusid uuesti klaasi poole, hämmastatuina kõigest kuuldust. Kivi 
näis neile saladuslikuna ja arusaamatuna. 

Mere sügav, selge ja puhas värvus... selle taustal kolme inimese vennalik embus. Sätendav, 
ere kivi ja ilusate kehade kuldne sädelus, mis nii selgelt esile tõusis selles sünges karmis 
saalis... Noor neiu, täis elu ja naiselikku hurma, seisis nagu mere kaldal. 

Noor meremees sirutas ohates väsinud selga. Neiu jätkas ikka veel vaatlemist. Kaugelt 
kostis jalgade müdinat kõmisevates koridorides ja läheneva ekskursiooni kära. Nüüd 
eemaldas ka neiu oma pilgu klaasilt. 

Plõksatas lüliti, raam tõsteti üles, sinakasroheline kristall aga säras endiselt sametil. «Me 
tuleme veel siia, eks ole?» küsis meremees «Muidugi tuleme, ja veel mitu korda,» vastas 
neiu. Noormees võttis õrnalt ta käe alt kinni ja nad sammusid mõtlikult valgetest 
trepiastmetest üles. 


ESIMENE PEATÜKK KUNSTNIKU ÕPILANE 


Lame kaljurahn ulatus kaugele merre. All loksus vaikselt öises pimeduses nähtamatu 
veteväli. Kivi polnud veel kaotanud päevast soojust, ja noormeest ei häirinud kaljude vahel 
tuisklevad jahedad tuulepuhangud. 

Noormees vaatas mõtlikult kaugusse, sinna, kus kadus pimedusse Linnutee hõbedane vööt. 
Ta jälgis langevaid tähti. Need lõhkesid korraga mitmeks tükiks, läbisid taevalaotuse 
hõbedaste nõeltena, kadusid horisondi taha ja kustusid nagu vettelangenud hõõguvad nooled. 
Uuesti sööstsid üle laotuse tulinooled, lennates tundmatusse 

kaugusse, muinasmaadesse, mis asetsesid mere taga, Oikumeeni' piiridel. 

«Küsin vanaisalt, kuhu nad langevad,» otsustas-noormees ja mõtles samas, kui hea oleks 
lennata nii läbi taevalaotuse, otse tundmatu eesmärgi poole. 

Aga ta polnud ju enam nooruk — veel mõned päevad, ja käes on sõduri-iga. Kuid temast ei 
saa sõdur, vaid kuulus kunslnik, ülistatud kujur. Teda eraldab ju teistest inimeslesl 
kaasasündinud võime näha looduse vorme, neid tunnetada ja meelde jätta ... Nii oli talle 
öelnud õpelaja — kunslnik Agenor. Ja tõepoolest, seal, kust teised läksid ükskõikselt mööda, 
jäi ta hingepõhjani liigutatuna peatuma, pannes tähele seda, mida ta veel ei osanud lahti 
mõlestada ega endale selgeks leha. Looduse milmekülgne pale veetles teda oma alalise vahel- 


duvusega. Hiljem muulus pilk teravamaks. Noormees suutis ise välja valida ja kauaks mällu 
jälla neid jooni, mis talle paistsid kaunitena. Tabamatu ilu oli peidus kõikjal — veereva laine 
harja kaares ja tema õpetaja tütre Tessa luules lehvivales juuksekiharates, männi-tüvede 
sihvakales sammastes ja mere kohal uhkelt kõrguvales ähvardavates kaljurahnudes. Püüd luua 
kauneid vorme muulus nüüdses! peale lema elusihiks. Näidata ilu neile, kes pole suutelised 
seda tabama. Ja mis võib olla kaunim kui inimese keha! Kuid jusl seda on kõige raskem edasi 
anda ... 

See ongi põhjus, miks mälu poolt haaralud elavad jooned ei sarnane sugugi nende jumalale 
ja kangelasle kujutistega, mida la näeb enda ümber, mida la ise on õppinud valmistama! Isegi 
kõige osavamale Oineiadai? meistrite teosed ei ole suulnud anda elava inimkeha veenvat 
kujulist. 

Noormees tundis ähmaselt, et neis on kunstlikult esile tõstetud ja jämedalt tugevdalud ainult 
üksikuid jooni, mis väljendavad rõõmu, tahet, viha või hellitust, ja see 

' Oikumeen — asustatud maa, mida muinaskreeklasle ellekujutuse järgi rõngana ümbrilses 
lühi, asuslamala maismaa, mida omakorda piiras ringina ookean. 

» Oineiadai — Pandioni (loe: pandiioni) kodupaik, Põhja-Kreeka, edelaosas aselseva 
Akarnaania lõunanurk. Jutt on Vana-Kreekast enne selle ühinemist ja õilsengut. 

on kõik. Mulje tugevusele ohverdas kujur kõik ülejäänu. Ei, ta peab suutma edasi anda elu! 
Siis saab ta oma maa suurimaks kujuriks ja inimesed hakkavad teda ülistama, tundes 
vaimustust tema poolt loodud teostest. Elu kaunidus jäädvustatakse nendes esmakordselt 
igaveseks pronksi või kivisse! 

Noormees kandus kaugele oma julgetes unistustes, seal aga lõi tugev laine kohisedes vastu 
randa. Mõned veepiisad langesid kividele ja noormehe näole. Ta võpatas, ärkas oma unistusist 
ja naeratas kohmetult pimeduses. Jumalad! Arvatavasti on veel kaugel see aeg... Praegu aga 
tõreleb Agenor temaga sageli oskamatu töö pärast ja tal on alati õigus ... Aga vanaisa? Too 
on vähe huvitatud tema edusammudest kunstnikuna. Ta hoolitseb vaid selle eest, et teha oma 
lapselapsest kuulus võitleja. Just kui vajaks kunstnik jõudu! Ja siiski on hea, et vanaisa on 
teda niimoodi kasvatanud! .. . Noormees teadis, et ta on haruldaselt tugev ning vastupidav. 
Kui tore on näidata oma jõudu ja osavust õhtustel võistlustel asulas Tessa ees, kui rõõmustav 
on märgata heakskiitvat, tulukest neiu silmades! 

Õhetavi põsi hüppas noormees püsti, tema keha kõik lihased tõmbusid pingule. 
Väljakutsuvalt pööras ta rinna vastu tuult, tõstis silmad tähtede poole ja puhkes äkki vaikselt 
naerma. 

Aeglaselt lähenes ta kalju servale, heitis pilgu põhjatuna näivasse pimedusse ja hüppas alla 
heledalt karjatades. Vaikne, hääletu öö elustus otsekohe. All oli meri, mis hellitavalt jahutas 
noormehe õhetavat nahka, sätendades väikeste tulukestena tema käte ja õlgade ümber. 

Mängeldes tõukasid lained noormeest ülespoole, püüdsid teda tagasi paisata. Ta hakkas 
ujuma, aimates pimeduses vee õõtsumist, ja sööstis julgelt vastu äkki tema ees kerkivatele 
kõrgetele lainetele. Pandionile näis, et meri oli põhjatu ja ääretu, et see sulas tumeda taevaga 
üheks tervikuks. 

Suur laine paiskas noormehe üles ja ta nägi kaldal kauget punast tuld. Kerge liigutus — ja 
lained kandsid noormehe kuulekalt rannale, liivase leetselj-aku poole, mis paistis 
vaevaltmärgatava halli laiguna. 

Jahedusest kergelt värisedes ronis ta uuesti lamedale 

kaljule, tõstis maast kareda villase rüü, keeras selle endale ümber ja pistis jooksma kallast 
mööda lõkketule suunas. 

Kaugele ümberringi levis põlevate, tihnikust kogutud hagude aromaatne suits. 


Tuhmi leegi nõrgas valguses paistis nurgelistest kividest laotud väikese maja sein ja selle 
kohal pilliroost katuseserv. Üksiku plataani kaugeleküündivad oksad kaitsesid elamut halva 
ilma eest. Lõkke juures istus mõtlikult halli rüüga kaetud rauk. Kuuldes samme, pööras ta 
läheneva noormehe poole oma muheleva kortsus näo, mille tumedat päevitust toonitas hall 
kähar habe. 

«Kus sa olid nii kaua, Pandion?» ütles rauk etteheitvalt. «Ma tulin juba ammu tagasi ja 
tahtsin sinuga kõnelda.» 

«Ma ei teadnud, et sa nii ruttu tuled,» õigustas end noormees, «ja jooksin suplema. Ma olen 
valmis sind kuulama kas voi terve öö.» 

Rauk vangutas eitavalt pead. 

«Ei, jutt on pikk, hommikul aga tuleb sul vara tõusta. Ma tahan sind homme proovile panna, 
ja on tarvis, et sa oleksid oma täie jõu juures. Siin on värsked karaskid — ma tõin uue 
tagavara — ja mesi. Täna on pidulik ohtu: söö, kuid nagu see on sünnis sõjamehele, pisut ja 
ahnuseta.» 

Noormees murdis mõnuga karaski pooleks ja kastis selle valge pehme murrukoha savist 
meepotti. Süües ei pööranud ta silmi vanaisalt, kes vaikselt ning hellitavalt vaatas lapselast. 
Imelised ning täiesti ühesugused olid rauga ja noormehe silmad — säravad, kullakarva, 
sarnanedes päikesekiire küllastunud värvusega. Rahvapärimuse järgi põlvnesid niisuguste 
silmadega inimesed päikesejumala, «kõrguse poja» Hüperionil maapealsetest armukestest. 

«Ma mõtlesin täna sinust, kui sa olid ära sõitnud,» hakkas noormees kõnelema. «Mispärast 
teised aoidid2 

1 Hüperion, hiljem Foibos, — kreeklaste pä;kesejumal. 

2 Aoidid — rahvalaulikud Hellase ajaloo muinasaegadel. Hiljem hakati neid nimetama 
rapsoodideks. 


elavad korralikes majades ja söövad rikkalikult, teadmata midagi peale oma laulude? Sina 
aga, vanaisa, tead nii palju, lood nii osavalt uusi laule, kuid pead töötama mere ääres. Lootsik 
on sinu jaoks juba raske, mina aga olen sinu ainukene abiline. Meil ei ole ju ühtki orja!» 

Rauk muheles ja laskis oma soonilise käe langeda Pandioni käharatele juustele. 

«Ka sellest tahtsin ma sinuga rääkida homme. Praegu aga ütlen ainult, et jumalatest ja 
inimestest võib luua mitmesuguseid laule. Ja kui sa oled aus iseenda vastu ning su silmad on 
lahti, ei meeldi need laulud suursugustele maavaldajatele ja sõjapealikutele. Sulle ei saa osaks 
ei rikkalikke ande, ei orje ega kuulsust, sind ei kutsuta suurtesse majadesse ja laulud ei too 
sulle elatist ... On aeg magama heita,» katkestas rauk oma jutu. «Vaata, Öövanker' pöördub 
juba taeva teisele poolele. Kiiresti tormavad tema mustad hobused, inimene aga vajab 
puhkust, et olla tugev. Lähme.» Ja rauk suundus viletsa hurtsiku kitsa sissekäigu poole. 

Rauk äratas Pandioni varakult. 

Lähenes sügiseste külmade aeg: taevas oli pilves, kõle tuul sahistas kuivas pilliroos, plataan 
võbistas külmakartlikult oma sakilisi lehti. 

Vanaisa karmi ning nõudliku pilgu all tegeles Pandion gümnastiliste harjutustega. 
Tuhandeid kordi, juba lapsepõlvest peale, oli ta neid sooritanud päikese tõusul ja loojangul, 
kuid täna valis vanaisa välja kõige raskemad harjutused ja üha suurendas nende hulka. 

Noormees heitis rasket oda, pildus kive, hüppas üle takistuste liivakotiga õlgadel. Lõpuks 
sidus vanaisa ta vasaku käsivarre külge pähklipuu raske paha, paremasse kätte andis oksliku 
kaika, pähe aga kinnitas kivipoti killu. Hoides tagasi naeru, et hing kinni ei jääks, pistis 
Pandion vanaisa märguande peale jooksma põhja suunas, sinna, kus kaldatee pööras ümber 
järsu kivise nõlvaku. Tuulekeerisena sööstis ta mööda teerada, ronis 

1 öövanker — Suur Vanker. 

järsaku esimesele astangule, laskus alla ja jooksis veel kiiremini tagasi. Rauk tuli 
lapselapsele vastu hurtsiku juures, vabastas ta kogu varustusest ja lähendas oma põse ta näole, 
püüdes hingamise järgi kindlaks määrata väsimuse astet. 

m Tõmmanud viivuks hinge, ütles noormees: 

«Ma võiksin seda harjutust sooritada veel mitu korda,, enne kui tunnen vajadust 
puhkamiseks.» 

«Jah, nii see on,» vastas rauk aeglaselt ning ajas enda uhkelt,sirgu: «Sa võid olla sõdur, kes 
suudab väsimatult võidelda ja kanda vasksete relvade raskust. Minu poeg, sinu isa, andis sulle 
tervise ja jõu, mina aitasin sul neid tugevdada ja tegin su vastupidavaks ning julgeks.» Rauk 
laskis pilgul üle noormehe keha libiseda, silmitses heakskiitvalt laia kumerat rinda ja jõulisi 
lihaseid sileda, ilma ühegi tähnita naha all ning jätkas: «Peale minu, nõrga rauga, pole sul 
omakseid, ei rikkust ega teenreid ja kogu meie fraatria' koosneb kolmest väikesest asulast 
kaljusel rannikul... Maailm on suur ja üksikut inimest varitseb palju ohte. Kõige suurem 
nendest on — kaotada vabadus, sattuda orjusse. Seepärast nägin ma niipalju vaeva, et teha 
sinust sõdurit, kes on vapper ja kõlblik igasuguseks võitluseks. Nüüd oled sa vaba ja võid 
teenida oma rahvast. Lähme toome nüüd ohvri Hüperionile, meie kaitsjale, sinu meheikka 
jõudmise auks.» 

Vanaisa ja pojapoeg suundusid piki pruunikaks tõmbunud lõikheina- ja piilirootihnikut 
sinna, kus kaugele merre ulatudes kerkis pika vallina kitsas neem. 

Kaks jämedat laiaharulist madalat tamme kasvasid neeme lõpus. Nende vahele oli tahumata 
paekiviplaatidest ehitatud ohvrialtar, tagapool aga seisis mustunud puutulp, mis oli tahutud 
inimkeha sarnaseks. See oli muistne tempel, mis oli pühendatud kohalikule jumalale — 
siinsamas merre suubuvale Ahheloosi jõele. 

Jõe suue kadus rohelisse tihnikusse, mis kihas põhja poolt siia lennanud lindudest. 

Fraatria — mitme sugukonna ühendus. Fraatriad omakorda moodustasid hõimu neil 
kaugetel aegadel, mil oli veel tugev sugukondlik-ühiskondlik eluviis. 

Eespool avanes uduga kattunud meri. Siit tulid lained, mis laksudes uhtusid pea vee alla 
pistnud'tohutu elaja kaelaga sarnaneva neeme teravat tippu. 

Lainete pidulik kohin, lindude läbilõikav kisa, tuule vihin pilliroos ja männi okste müha — 
kõik need hääled ühinesid erutavasse kaikuvasse meloodiasse. 

Tahumata kividest ohvrialtaril läitis rauk tule. Ta viskas leegitsevasse lõkkesse tüki liha ja 
karaski. Ohverdamise lõpetanud, viis rauk Pandioni samblaga kaetud kaljurünka järsu serva 
lähedal asuva suure kivi juurde ja käskis selle kõrvale veeretada. Noormees tuli raske 
kiviifiürakaga kergesti toime ja vanaisa käsu kohaselt pistis käe kahe paekivikihi vahele 
jäänud sügavasse lõhesse. Oli kuulda metalli kõlinat — Pandion tõmbas välja roheliste 
oksüüdilaikudega kattunud vaskse mõõga, kiivri ja nelinurksetest vaskplaadikestest koosneva 
laia vöö, mis oli ette nähtud keha alaosa kaitseks. 

«See on sinu varahukkunud isa. relvastus,» ütles vanaisa vaikselt. «Kilbi ja vibu aga pead 
hankima endale ise.» 

Erutatult kummardus noormees lahingvarustuse kohale, puhastades metallilt hoolikalt 
oksüüdikihti. 

Rauk istus kivile, ja toetanud selja vastu kaljurahnu, jälgis vaikselt pojapoega, püüdes tema 
eest varjata oma kurbust. 

Jätnud sõjariistad, tormas Pandion vanaisa juurde ja kaisutas teda hoogsalt. Rauk haaras 
käega noormehe piha ümbert kinni, tundes selle võimsaid lihaskimpe. Vanaisale näis, et tema 
ja ta ammuhukkunud poeg just nagu sündisid uuesti selles noores kehas, mis oli loodud 
takistuste võitmiseks. 

Rauk pööras pojapoja näo enda poole ja vaatas kaua avalatesse kullakarva silmadesse. 


«Nüüd tuleb sul otsustada, Pandion: kas lähed meie fraatria juhi juurde, et teenida tema 
sõdurina, või jääd Agenorile abiliseks.» 

«Jään Agenori juurde,» vastas Pandion kõhklemata. «Kui ma lähen asulasse pealiku 
teenistusse, tuleb mul seal elada, süüa ühes kõigiga meeste kaaskonnas, ja siis jääd sa üksi. 
Ma ei taha sind maha jätta ja hakkan sind abistama.» 

«Ei, nüüd me peame lahkuma, Pandion,» ütles rauk pingutusega, kuid kindlalt. 

Noormees tõmbus imestunult tagasi, kuid vanaisa käsi hoidis teda kinni. 

«Ma täitsin lubaduse, mille ma andsin oma pojale — sinu isale, Pandion,» jätkas vanamees. 
«Nüüd astud sa ellu. Sinu tee algus peab olema vaba, mitte aga koormatud hoolitsusega abitu 
rauga eest. Ma lahkun meie Oineiadaist viljakasse Eelisesse', kus elavad minu tütred oma 
meestega. Kui sa saad kuulsaks meistriks, küll sa siis leiad mu üles ...» 

Noormehe ägeda protesti peale vangutas rauk vaid eitavalt pead. Palju lahkeid, anuvaid ja 
pahuraid sõnu lausus Pandion, enne kui ta hakkas mõistma, et vanaisa kõigutamatu otsus on 
kindlaks kujunenud aastate jooksul ja et seda on kinnitanud elukogemused. 

Kurvalt, just nagu oleks kivi rõhunud ta rinda, veetis noormees kogu päeva vanaisaga, 
aidates tal valmistuda ärasõiduks. 

õhtul istusid nad mõlemad ümberpööratud, äsj atihitud paadi juurde ja rauk tõi välja oma 
vana, aastaid näinud lüüra. Vana aoidi nooruslikult tugev hääl kandus edasi piki rannikut, 
vaibudes kauguses. 

Kurb viis meenutas mere rütmilist loksumist. 

Pandioni palvel laulis vanamees talle legende nende rahva päritolust, naabermaadest ja - 
riikidest. 

Tundes, et ta kuulab vanaisa viimast korda, püüdis noormees ahnelt iga sõna, et endale 
meelde jätta laule, mis lapsepõlvest peale olid lahutamatult seotud vanaisa kujuga. Pandioni 
kujutlusse kerkisid elavalt muistsed kangelased, kes olid ühendanud mitmeid suguharusid. 

Vana aoid laulis oma kodumaa karmist ilust, kus loodus ise on jumalate maine kehastus, 
inimeste üllusest, kes oskavad armastada elu ning saavutada võite looduse üle, varjamata end 
tema eest templitesse ja eraldumata olevikust. 

Noormehe süda tuksles ärevalt — ta seisis nagu teede algusel, mis kulgevad tundmatusse 
kaugusse ja toovad iga käänaku taga nähtavale uut ning ootamatut. 

1 Eelis — maa-ala Peloponnesose poolsaare loodeosas. 

Hommikul1 oleks nagu tagasi pöördunud kuum suvi. Taeva puhas sina õhkas kuumust, 
liikumatu õhk oli täis tsikaadide siristamist ja päike peegeldus silmipimestavalt valgetelt 
kaljudelt ning kividelt. Meri muutus läbipaistvaks ja õõtsus laisalt ranniku lähedal, olles 
omandanud hiiglaslikus karikas loksuva vana veini välimuse. 

Kui vanaisa lootsik kadus kaugusse, ängistas nukrus Pandioni rinda. Ta viskus pikali, 
toetudes laubaga ristatud kätele. Ta tundis end poisikesena, üksikuna ja mahajäetuna, kes on 
kaotanud armsa vanaisa lahkumisega osa oma südamest. Pisarad voolasid mööda Pandioni 
käsi, kuid need ei olnud enam lapse pisarad, — nad veeresid harvade raskete tilkadena, muret 
kergendamata. 

Kaugele eemaldusid unistused suurtest tegudest. Mitte miski ei lohutanud noormeest — ta 
tahtis olla koos vanaisaga. 

Pikkamisi ning kindlalt hakkas noormees tunnetama kaotuse paratamatust ja ta toibus. 
Tundes häbi pisarate pärast ja närides huuli, tõstis ta pea ning vaatas kaua mereavarustele, 
kuni rahutud mõtted hakkasid liikuma korrapäraselt ning sujuvalt. Pandion tõusis, hõlmas 
pilguga päikesest lõõskavat kallast ning väikest majakest plataani all, — ja taas muutus 
nukrus talumatuks. Ta mõistis, et nooruspäevad olid möödunud, et enam kunagi ei tule tagasi 
muretu elu oma naiivsete, poollapselike unistustega. 


Aeglaselt lonkis Pandion kodu poole. Seal pani ta mõõga vööle ja keeras oma asjad rüü 
sisse. Noormees sulges tihedalt ukse, et tormid ei sööstaks majja, ja hakkas sammuma mööda 
kivist, meretuulte poolt puhtaks pühitud teerada. Kuiv ning kare rohi krabises nukralt jalge all. 
Teerada viis tiheda tumerohelise põõsastikuga kaetud künka juurde. Põõsaste väikesed, 
päikesest kuumenenud lehed lõhnasid tugevasti värske oliiviõli järgi. Siin hargnes teerada 
kaheks: üks viis paremale mererannikul seisvate kalurihüttide juurde, teine suundus piki 
jõekallast asula poole. Pandion pöördus vasakule; künka taga astusid ta jalad kuuma valgesse 
tolmu, tsikaadide siristamine summutas mere kohina. Kivise mäenõlva jalam kadus jõe ääres 
puude sülemisse. Ole- 

andrite kitsad lehed ja viigipuude tihe rohelus segunesid tohutute pähklipuude lopsakate 
kroonidega — ning kõik see sulas kokku tihedaks pilvetaoliseks massiks, mis valgetest 
lubjakividest järsakute läheduses paistis peaaegu mustana. Teerada sukeldus jahedasse varju 
ja jõudis pärast mõningaid käänakuid lagendikule, mis oli hoonestatud viinamägede laugete 
nõlvade vastu liibuvate väikeste majakestega. 

Noormees kiirendas sammu ja suundus madala valge ehituse poole, mida varjasid oliivide 
sõlmilised tüved. Ta astus varikatuse alla ja talle tõusis vastu lühike musta habemega elatanud 
mees — meister-kunstnik Agenor. 

«Sa tulid, Pandion!» tervitas kunstnik rõõmsalt noormeest. «Mina aga mõtlesin juba sulle 
järele saata... Ah, vaata aga vaata!» Agenor oli märganud Pandioni relvastust. «Luba ma 
kaisutan sind, mu poiss. Tessa, Tessa!» hüüdis ta. «Vaata, missugune sõjamees meile tuli!» 

Pandion pöördus kiiresti ümber. Siseuksest vaatas välja neiu, kes oli üle õhukese pleekinud 
sinise kitoonil tõmmanud tumepunase himationi?. Rõõmus naeratus paljastas ilusad hambad, 
kuid hetk hiljem neiu süngestus, naeratus kadus ja jahe pilk libises üle noormehe. 

«Näed, Tessa on su peale pahane: kahe pika päeva jooksul ei võinud sa joosta meie juurde 
ja hoiatada, et sa ei hakka töötama,» ütles kunstnik Pandionile etteheitvalt. 

Noormees seisis vaikides, langetatud peaga, tema altkulmu pilk suundus neiult õpetajale. 

«Mis sinuga on, mu poiss, see varrukateta pikk — rõivastusese. tähendab — mitte enam 
poiss, vaid sõjamees?» küsis Agenor. «Sa oled täna kurb. 
Ja mis komps see sul kaasas on?» 

Katkendlikult ja seosetult, elades uuesti läbi möödu-, nut, jutustas Pandion vanaisa 
ärasõidust. 

Sisse astus kunstniku naine — Tessa ema. 


1 Kiiton — õhukesest riidest varrukateta pikk rõivastusese. Helleeni naiste kodune rüü. 

2 Himation — helleeni naiste pealmine rõivastusese: täisnurkne sallikujuline riidetükk. 
Tõmmati õlgadele, halva ilmaga pandi ka pähe 

Kunstnik pani mõlemad käed noormehe õlgadele: 

«Me oleme sind juba ammu armastama hakanud ja meil on sinust hea meel. Mina aga olen 
õnnelik, et sa valisid kunstniku tee, eelistades seda sõjamehe elule. See elu ootab sind ees 
hiljem, nüüd aga pead sa omandama palju teadmisi, mis on saavutatavad vaid pikaajalise 
tööga ja mõtisklustega.» 

Tava kohaselt kummardus Pandion Agenori naise ees, kes kattis ta pea rüü servaga ja surus 
seejärel õrnalt oma rinnale. 

Neiu kiljatas rõõmsalt ning jooksis hämmeldunult maja sisemusse, saadetuna isa muhelevast 
pilgust. 

Puhates istus Agenor töökoja sissekäigu juures. Maja lähedal kasvasid vanad õlipuud. 
Nende hiiglasuured sõlmilised tüved olid kummaliselt põimunud ja kunstniku mõtlik pilk 
leidis nendes inimeste ja loomade kontuure. Üks puu meenutas põlvitavat hiiglast, kes oli 


tõstnud oma painutatud kaela kohale laialisirutatud käed. Teisel liitusid tüve krobelised pahad 
piinadest kokkukistud inetuks kereks. Ja kõik puud olid lookas ning näis, et nad pingutusega 
sirutasid ülespoole väikeste hõbedaste lehtedega kaetud loendamatute okste rasket kogumit. 

Teisel pool maja vilksatas naisekuju pidulikus helesinises kuldlitritega himationis. Kunstnik 
tundis selles ära tütre just samal momendil, kui neiu kad:'s künka nõlva taha. Paljaste 
jalgadega kuuldamatult astudes lähenes Agenorile tema naine ja istus kunstniku kõrvale. 

«Tessa läks jälle männisalusse Pandioni juurde,» ütles kunstnik ja lisas: «Lapsed mõtlevad, 
et meie ei tea nende väikest saladust!» 

Naine hakkas lõbusalt naerma, kuid muutus siis äkki tõsiseks ja küsis: 

«Mis sa mõtled Pandionist praegu, kus ta on elanud mie juures rohkem kui aasta?» 

«Ma olen hakanud teda veel rohkem armastama,» vastas .Agenor ja naine noogutas 
nõusolevalt pead. «Kuid . ..» kunstnik jäi vait, pidades aru järgnevate sõnade üle. 

«Ta tahab liiga palju korda saata,» lõpetas tema asemel naine. 

«Jah, ta tahab palju korda saata, ja palju on talle antud jumalatelt. Kuid pole kedagi, kes teda 
õpetaks — ma ei suuda anda talle seda, mida ta otsib,» ütles kunstnik kurbuse varjundiga 
hääles. 

«Mulle aga näib, et ta on kärsitu ega suuda ennast leida, ta ei ole teiste noormeeste 
sarnane,» ütles naine vaikselt. «Ja ma ei mõista, mida ta veel vajab, mõnikord aga on temast 
lihtsalt kahju.» 

«Jah, kallis, sul on õigus: ei too talle õnne püüe saavutada seda, mida keegi pole veel 
saavutanud. Mis aga puutub sinu kartusse ... Ma mõistan selle põhjust: sa tunned hirmu Tessa 
pärast?» 

«Ei, seda mitte, minu tütar on uhke ja julge. Kuid ma tunnen, et armastus Pandioni vastu 
võib talle tuua palju muret. On halb, kui niisugune inimene nagu Pandion on haaratud 
otsingute kirest, — sellisel juhul ei ravi armastus teda terveks alatisest kurvameelsusest...» 

«Nagu on terveks ravinud mind,» naeratas kunstnik lahkelt naisele. «Aga kunagi olin ma 
vist samasugune nagu Pandion ...» 

«Oh ei, sina oled alati olnud rahulikum ja kindlam,» ütles naine, paitades Agenori hallinevat 
pead. 

Kunstnik vaatas kaugusse, puude taha, sinna, kuhu oli kadunud Tessa. 

Neiu sammus kiiresti mere poole, tihti ringi vaadates, kuigi teadis, et puhkepäeval ei lähe 
keegi nii vara pühasse salusse. 

Viljakandmatute kaljumägede valgetelt järsakutelt õhkus kuumust. Algul kulges tee mööda 
okasrohuga kaetud tasandikku ja Tessa sammus ettevaatlikult, et mitte lõhki käristada oma 
parimat kitooni, mis oli valmistatud mere tagant toodud peenest poolläbipaistvast riidest. 
Eespool kerkis maastik kinguna, mis oli üleni kaetud veripunaste lilledega. Kink lõõskas 
eredas päikeses, nagu oleksid teda nilpsanud tumepunased leegid.Siin ei olnud okasrohtu ja 
neiu, tõstnud oma kitooni kõrgele üles, pistis jooksma. 

Möödunud kiiresti üksikutest puudest, jõudis Tessa salusse. Mändide sihvakad tüved 
küütlesid vahakarva 

lilla helgiga, nende kaharad ladvad kohisesid tuules, pehmete kämblapikkuste nõeltega 
palistatud oksad muutsid ereda päikesevalguse kuldseks tolmuks. 

Soojendatud vaigu ja okaste lõhn segunes mere värske hingusega ja kandus laiali üle kogu 
salu. 

Neiu aeglustas sammu, alludes ebateadlikult salu 

pidulikule vaikusele. 

Paremal, keset tüvesid, kerkis ta ees hall okastega ülepuistatud kalju. 


Väikesele lagendikule langes päikesevalguse sammas ja rnännid ümberringi näisid valatuna 
punasest kullast, biia kandus selgemini mere kohin — nähtamatuna tuletas ta end lakkamatult 
meelde madalate ühtlaste akordidega. 

Kalju tagant jooksis Tessale vastu Pandion ja tõmbas tüdruku oma väljasirutatud käte 
vahele, seejärel tõukas ta kergelt enelast eemale ja silmitses teda teraselt, just kui püüdes 
endasse haarata kogu ta kuju. 

Neiu läikivate mustade juuste kiharad värelesid ümber sileda lauba, kitsad kulmud kerkisid 
veidi oimude juures, moodustades vaevaltmärgatava murrukoha, ja see lisandas ta suurtele 
sinistele silmadele vaevu tabatava pilkliku uhkuse ilme. 

Tessa vabastas enese õrnalt ja astus mõne sammu tagasi. 

«Kiirusta, siia võidakse varsti tulla!» ütles neiu, ja vaatas noormehele leebelt otsa. 

«Ma olen valmis,» nende sõnadega astus Pandion kalju juurde, mida lõhestas kitsas 
vertikaalne õõs. 

Paepangal seisis poole inimkeha suurune tihkest savist lõpetamata raidkuju. Sinnasamasse 
olid asetatud kujuri puittööriistad — kaarjad saed, noad ja kellud. 

Neiu heitis seljast sinise himationi ja tõstis aeglaselt käed sõlgede juurde, mis kinnitasid 
õlgadel õhukese riide volte. 

Naeratades ja tööriistu korraldades jälgis Pandion neiut. Kui ta aga pöördus raidkuju poole, 
kadus vaimustatud naeratus aeglaselt ta näolt. Veel väga vähe sarnasust oli sel rohmakal kujul 
kütkestava reipa Tessaga. Kuid siiski tekkisid juba savisse tema keha proportsioo- 

nid. Täna peab kõk selguma. Lõpuks ometi kannab ta elutule savile üle elavate joonte võlu. 

Tõsiselt ja otsusekindlalt pöördus Pandion Tessa poole. See vaatas talle poolviltu otsa ja 
noogutas pead. Silmad maha löödud, toetus neiu männitüve najale, kusjuures ta üks käsi oli 
asetatud kuklasse. Vaikselt süvenes Pandion töösse. Noormehe pilk muutus läbitungivaks, 
silmad liikusid sõbratari kehalt savile ja tagasi, peatusid, mõõtsid ja võrdlesid. 

Juba mitu päeva oli kestnud see loovate käte võitlus surnud, ükskõikselt alistuva saviga, 
mida oli tarvis sundida omandama elusa inimese kaunist kuju. 

Aeg .möödus. Noormehe ergas kõrv tabas juba mitmel korral väsinud Tessa allasurutud 
ohkeid. 

Pandion katkestas töö ja eemaldus raidkujust. Tessa võpatus tahtmatult, kui ta kuulis 
pettumust väljendavat kibedat oiet. Kuju oli muutunud palju halvemaks. See, mis temas oli 
olnud elav ja mis oli veedelnud vaevalt märgatavate joontega, oli nüüd, silutuna ja 
piiritletuna, surnud. Raidkuju oli muutunud vaid tohutu, tumekuldse värvusega männitüve ees 
seisnud Tessa tõmmu keha kohmakaks paarikuks. 

Hammustades huulde, võrdles noormees Tessat raidkujuga ja püüdis pingsalt otsida viga. 
Viga ei leidunud, — seda ei saanud nimetada veaks: ta lihtsalt ei suutnud edasi anda elu, 
peatada kehavormide muutlikku liikumist. Talle näis, et tema armastuse tugevus, tema 
vaimustumine Tessa ilust võimaldavad tal tõusta kõrgele, teostada suurt loomingulist 
kangelastegu — ja ilmub maailmale ennenähtamatu raidkuju .. . Nii oli eile, oli alles pool 
tundi tagasi! Ja siiski ta ei suuda ...ei oska... käib üle jõu ... Isegi Tessa jaoks, keda ta nii 
armastab! Mida siis nüüd teha? Terve maailm tumenes Pandioni ees, tööriistad kukkusid 
maha, veri tungis pähe. Meeleheites, tundes oma jõuetust, tormas noormees neiu juurde ja 
langes ta ette põlvili. 

Hämmeldununa ja nõutuna pani neiu peopesad Pandioni kuumale ülestõstetud näole. 

Ja äkki mõistis ta naise instinktiivse vaistuga, mis toimub kunstniku hinges. Emaliku 
armastusega kummardus ta noormehe kohale, lausus hellitavaid sõnu, surus 

26 

Pandioni pea oma rinnale ja silitas peenikeste sõrmedega lühikeste juuste käharaid. 

Noormehe tormiline ahastus rauges. 


Eemalt kuuldus hääli. Pandion vaatas ringi; ta meeleheitehoog vaibus, koos sellega kadus ka 
uhke lootus. Talle näis, et ta nooruseunistus ei täitu kunagi. Kujur läks oma raidkuju juurde ja 
jäi selle ette seisma mõtteisse süvenenuna. Tessa väike käsi laskus ta küünarnukile. 

«Sa ei tohi, rumal poiss,» sosistas neiu. 

«Ma ei või, ei tohi, Tessa,» nõustus Pandion, pööramata piku raidkujult. «Kui see...» — 
noormees takerdus — «ei oleks tehtud sinust, kui see poleks sina, hävitaksin ma selle kohe. 
See kuju on nii rohmakas ja inetu, et ta ei tohi olemas olla ega millegagi meenutada sinu 
välimust.» Nende sõnadega nihutas noormees kivi koos raidkujuga kaljulõhe sügavusse. Ta 
maskeeris kitsa lõhe hoolikalt kivitükkidega ja kuiva okasrohu puhmikutega. 

Noormees ja neiu hakkasid sammuma lainemurru kohina suunas. Nad kõndisid kaua 
vaikides. Siis hakkas Pandion kõnelema — ta soovis, et armastatu mõistaks tema tuska ja 
pettumust. Neiu veenis Pandioni jätkama katsetusi, kõneles oma kindlast usust temasse, tema 
võimetesse lõpule viia kavatsetu. Kuid Pandion oli kõigutamatu. Alles täna ta mõistis, et ta on 
veel kaugel tõelisest meisterlikkusest, et tee tõelise kunsti juurde nõuab mitmeid aastaid visa 
tööd. 

«Ei, Tessa, alles nüüd ma mõistan, et ei suuda sind kehastada raidkujus!» lausus Pandion 
kirglikult. «Ma olen jõuetu siit ja siit,» — noormees puudutas käega südant ja silmi — 
«selleks et anda edasi sinu ilu ...» 

«Kas see pole siis sinu, Pandion?» Neiu heitis tormakalt käed kunstniku kaela ümber. 

«Jah, Tessa, aga kuidas ma mõnikord kannatan selle tõttu! Ma ei väsi kunagi sind 
imetlemast ja samal ajal... ei suuda valmistada raidkuju. Kuid ma pean sind kehastama savis, 
puus, kivis. Ma pean endale selgeks tegema, miks on nii raske edasi anda elu, sest kui ma ei 
mõista seda ise, kuidas suudan ma siis muuta elavateks oma teoseid?» 

Tessa kuulas noormeest tähelepanelikult, ja tundes, et nüüd on talle avatud kogu Pandioni 
hing, mõistis kibedusega oma jõuetust. Kunstniku tusk haaras ka teda, südames tekkis 
ebamäärane ärevus. 

Äkki Pandion naeratas, ja Tessa ei jõudnud veel taibatagi, kui tugevad käed tõstsid ta õhku. 
Pandion jooksis mere äärde, pani neiu niiskele liivale ja kadus ise ümariku künka taha. 

Möödus hetk — ja neiu nägi Pandioni pead läheneva laine harjal. Noormees pöördus 
peatselt tagasi. Tema naha all vabisevad lihased raputasid maha vett, äsjasest kurbusest ei 
olnud enam jälgegi. Ja see, mis oli toimunud salus, ei tundunud Tessale enam nii tõsisena. Ta 
muheles vaikselt, meenutades oma armetut savist paarikut ja selle looja masendatud ilmet. 

Pandion naeris samuti enda üle ja nagu poisike suurustas neiu ees oma osavuse ning jõuga. 
Niiviisi läksid nad aeglaselt ja sageli seisatudes kodu poole. Ainult kõige sügavamas südame 
sopis pesitses Tessal endiselt ärevus. 

Agenor puudutas käega Pandioni põlve. 

«Meie rahvas on alles noor ja vaene, mu poeg. On vaja aastasadu elada külluses, et sajad 
inimesed võiksid end pühendada kunstniku kõrgele kunstile, et sajad inimesed võiksid anduda 
inimese ja maailma ilu õppimisele. Meie aga kujutasime alles üsna hiljuti oma jumalaid kivi- 
või puitsambaid tahudes ... Nüüd püüad sina mõista ilu seadusi, ja ma võin ette öelda, et meie 
rahvas jõuab kaugemale ning kõrgemale teistest ilu kujutamisel. Praegu aga on vanade ning 
jõukate maade meistrid meist palju osavamad ...» 

Kunstnik tõusis, tiris toa nurgast välja suure kollasest puust kasti ja tõi sealt esile punase 
riidega kaetud kompsu. Teinud selle lahti, pani ta ettevaatlikult Pandioni kõrvale 
küünrasuuruse elevandiluust valmistatud statueti. Elevandiluu oli aja jooksul roosakaks 
muutunud ja selle poleeritud pinda katsid tillukesed mustad mõrad. 

Statuett kujutas naist, kes hoidis väljasirutatud kätel kaht madu. Maod olid keerdunud 
rõngaina ümber ta käsivarte kuni küünarnukkideni. Jäik rullikestega ääris- 

tatud vöö ümbritses peenikest taljet, kinnitades pikka, kandadeni ulatuvat ning altpoolt 
tugevasti laienevat seelikut, mis oli kaunistatud viie põigitise kuldse ribaga. Selga, õlgu, külgi 
ja käsivarte ülaosi kattis õhuke peleriin, mis jättis paljaks rinna ja kõhu kuni taljeni. 

Lopsakad käharad juuksed olid palmitsetud mitte kuklasse, nagu helleeni naistel, vaid 
pealaele. Juustesõlmest eraldusid jämedad patsid, mis katsid tagantpoolt kaela ja selga. 

Midagi taolist polnud Pandion veel näinud. Võis tunda, et see statuett oli suure meistri 
looming. Eriti köitis «tähelepanu statueti imelikult ükskõikne lai ning lamedavõitu, tugevasti 
esilekerkivate samadega, paksude huultega ja kergelt ettepoole ulatuva alaosaga nägu. 

Sirged laiad kulmud tugevdasid ükskõiksuse ilmet naise näol, kuid rind kerkis kõrgele just 
nagu läbematus ohkes. 

Pandion oli kütkestatud. Kui tema vaid valdaks tundmatu meistri kunsti! Kui tema peitel 
suudaks samasuguse täpsuse ja peenusega edasi anda vana luu roosakaskollase pinna all 
elustunud vormi! 

Tundes rahuldust saavutatud muljest, jälgis Agenor noormeest ja silus aeglaselt 
sõrmeotstega põske. 

Pandioni sõnatu intuitsioon lõppes, ta asetas väärtusliku statueti kaugemale. Pööramata 
silmi muistse meistri tuhmilt helklevalt loomingult, küsis noormees õpetajalt vaikselt ning 
kurvalt: 

«Kas see on pärit vanadest idapoolsetest linnadest?»' 

«Oh ei!» vastas Agenor. «Ta on vanem neist kõigist, vanem kulla poolest rikkast 
Mükeenest, Tirünsist ja Orhomenosest?. Ma võtsin selle Hrüsaori käest, et sulle näidata. 
Noorena sõitis ta isa väesalgaga Kreetale ja leidis selle statueti muistse templi jäänuste keskelt 
kahe- 

1 Pandion mõtleb Kreeka idapoolset osa, kus eelhelleenlikul ajajärgul, II aastatuhande teisel 
poolel e.m.a. (1600 —1200) õitses niinimetatud mükeene kultuur, mis vahetult asendas kreeta 
kultuuri. Egeuse ehk kreeta kultuur — seni veel ebatäielikult uuritud eelhelleenliku perioodi 
kultuur Vahemeremail (keskmiselt II aastatuhandel e.m.a.). 

2 Mükeene, Tirüns, Orhomenos — Mükeene epohhi kultuurikeskused. 

kümne staadioni ' kaugusel kohutavate maavärinate poolt purustatud merevalitsejate linna* 
varemetest. 

«Isa,» surudes maha erutust, puudutas noormees paluvalt kunstniku habet3, «sa tead nii 
palju. Kas sa tõesti ei suudaks, kui sa seda tahaksid, üle võtta vanaaegsete meistrite kunsti, 
õpetada seda meile ja viia meid sinna, kus on säilinud need suurepärased teosed? Kas sa tõesti 
pole kunagi näinud neid losse, mida ülistatakse legendides? Ma olen neist palju kordi 
unistanud vanaisa jutte kuulates!» 

Agenor, lõi silmad maha ja karm vari langes tema rahulikule ning sõbralikule näole. 

«Ma ei oska sulle seletada,» vastas ta pärast lühikest mõtisklust, «kuid sa jõuad selle 
tunnetamisele peatselt ise: seda, mis on surnud, ei saa elustada. See on võõras meieaegsele 
maailmale, meie hingele... see on kaunis, kuid lootusetu ... ahvatleb, kuid on elutu.» 

«Mulle on nüüd selge, isa!» hüüdis Pandion kirglikult. «Me oleme vaid surnud tarkuse 
orjad, olgugi et jäljendame seda täiuslikult. Me peame aga muutuma vanaaegsete meistritega 
võrdvõimelisteks või nendest tugevamateks, ja siis... 00, Siis...» noormees vaikis leidmata 
SÕNU. 

Agenor vaatles säravate silmadega oma õpilasele otsa ja tema kare väike käsi pigistas 
heakskiitvalt noormehe küünarnukki. 

«Sa ütlesid hästi, ütlesid seda, mida mina ei suutnud väljendada. Jah, vanaaegne kunst peab 
olema meile abinõuks ning eeskujuks, kuid käia tuleb oma teed. Aga et see tee ei oleks liiga 
pikk, tuleb õppida nii muistselt tarkuselt kui ka elult, — sul on mõistust, Pandion ...» 

Äkki laskus Pandion vaikselt savist põrandale ja kaisutas kunstniku jalgu. 


«Isa ja õpetaja, lase mind vaatama muistseid linnu ... Maei suuda, jumalad olgu mulle 
tunnistajaiks ... ma pean seda kõike nägema. Ma tunnen endas jõudu lennata kõrgele... Ma 
pean tundma õppima nende harul- 

1 Staadion — pikkusmõõt, võrdub umbes 150 meetriga. 

2 Knosose linn — egeuse (kreeta) kultuuri keskus. 

3 Palumise žest Vana-Hellases. 

duste kodumaad, harulduste, mida mõnikord võib kohata meie inimeste juures, ja mis neid 
hämmastavad. Võibolla ma...» noormees punastus kõrvuni ja jäi vait, kuid ta otsekohene julge 
pilk püüdis endiselt Agenori vaadet. 

Kunstnik vaatas keskendunult kõrvale, kortsutas kulmu ja vaikis. 

«Tõuse üles, Pandion,» lausus kunstnik lõpuks. «Ma olen seda ammu oodanud. Sa ei ole 
poisike ja ma ei või sind kinni pidada, kuigi ma seda tahaksin. Sa võid minna, kuhu sa soovid, 
kuid ma ütlen sulle kui pojale, kui õpilasele, veel enam, kui võrdsele sõbrale, et sinu soov on 
hukatuslik. Ta ähvardab sulle tuua kohutavaid viletsusi.» 

«Ma ei karda mitte midagi, isa!» Pandion heitis pea kuklasse, tema ninasõõrmed paisusid. 

«Ma eksisin, sa oled veel päris poisikene,» lausus Agenor rahulikult. «Ava minu sõnadele 
kogu oma süda, kui sa mind armastad.» 

Ja Agenor hakkas rääkima valju, pinguldatud häälega. Ta jutustas, et idapoolsetes linnades 
on säilinud veel muistsed tavad, seal on veel palju vanaaegseid kunstiteoseid. Nagu tuhat 
aastat tagasi Kreetal, nii kannavad seal naised ebatavaliselt kirevaid pikki jämedast riidest 
seelikuid. Nende rind on paljas, õlad ja selg aga kaetud. Mehed kannavad lühikesi varrukateta 
särke, pikki juukseid ja on relvastatud väikeste raskete pronksist mõõkadega. 

Tirünsi linn on ümbritsetud hiiglasliku viiekümne küünra' kõrguse müüriga. Need müürid 
on üles laotud kolossaalsetest tahutud kivipankadest. Neid panku kaunistavad kullast ja 
pronksist õied, mis päikese käes säravad nagu üle kogu müüri laialipaisatud tulukesed. 
Mükeene on veel suursugusem. See linn asub kõrge kingu tipul. Hiiglasuurtest kividest laotud 
väravad on suletud vaskvõrestikuga. Suured ehitused paistavad kaugele linna ümbritsevale 
lauskmaale. 

Kuigi Mükeene, Tirünsi ja Orhomenose lossides on seinamaalide värvid veel värsked ning 
eredad, kuigi 

1 Küünar (umbes 0,5 meetrit) — peamine vanaaja pikkusmõõt. 

suurte valgete kividega kaetud siledatel teedel kihutavad vahetevahel nagu ennegi rikaste 
maaomanike tõllad, rohtuvad siiski üha enam need teed, tühjalt seisvate majade õued ja isegi 
võimsate müüride küljed. 

Ammugi on möödunud rikkuse ajajärk, ajajärk, millal võeti ette kaugeid meresõite 
muinasjutulisse Aigüptosse'. Nüüd elavad nende linnade ümber tugevad fraatriad, kellel on 
hulgaliselt sõdureid. Nende juhid on allutanud endale kõik kaugel ümberringi, haaranud 
linnad oma temeenidesse”, alistanud nõrgad suguharud ning kuulutanud end maa ja inimeste 
valitsejaiks. 

Siin, Oineiadais, pole veel selliseid võimsaid juhte, nagu ei ole ka linnu ega ilusaid 
templeid. Kuid see-eest on seal rohkem orje — haletsusväärseid, vabaduse kaotanud mehi ja 
naisi. Nende hulka kuuluvad mitte ainult võõrastest maadest röövitud vangid, vaid ka omad, 
vaestesse sugukondadesse kuuluvad kaasmaalased. 

Ja mida siis veel rääkida võõramaistest ränduritest: kui nende selja taga ei seisa võimas 
fraatria või suguharu, kellega tülitseda on ohtlik isegi tugevatele juhtidele, või kui reisijat pole 
saatmas sõdurite rohkearvuline salk, siis võib ränduril olla ainult kaks teed — surm või orjus. 


«Pea meeles, Pandion,» kunstnik võttis kinni noormehe mõlemast käest, «me elame karmil 
ning ohtlikul ajal. Sugukonnad ja fraatriad on omavahel vaenujalal, üldisi seadusi ei ole, 
alatine hirm orjusse sattuda ripub iga ränduri pea kohal. See kaunis maa ei ole kohane 
rännakuteks. Pea meeles, et meist lahkudes jääd sa võõrsil ilma peavarjuta ja seaduseta, 
igaüks võib sind solvata või isegi tappa, kartmata trahvi ja kättemaksu”. Sa oled üksik ja 
vaene, ka mina ei suuda sind millegagi aidata — tähendab, sul pole võimalik koguda isegi 
väikest salka! Üksi aga hukkud sa üsna peatselt, kui ainult 

1 Aigüptos — Vana-Egiptuse kreekapärane nimetus. Pärit moonutatud egiptuse nimest Het- 
Ka-Pta. Pta hinge loss — Valgete Seinte linna, Memfise teine nimetus. 

2 Temeen — suurtele väejuhtidele kuuluv maa. 

3 Mõrvarit ootas veritasu tapetu sugulaste poolt, kuid vastavalt kokkuleppele võis ta ka 
trahvi maksta ja sellega päästa end jälitamisest. 

jumalad ei muuda sind nähtamatuks. Näed nüüd, Pandion, mis sind ootab, kuigi kõik paistab 
nii lihtsana: sõita laevaga üle väina tuhat staadioni meie Ahheloosi neemest kuni Korintoseni, 
kust on poole päeva tee Mükeeneni, päeva tee Tirünsini ja kolme päeva tee Orhomenoseni, 
kuid sulle on see niisama hea kui teekond Oikumeeni piiride taha!» Agenor tõusis ja sammus 
ukse poole noormeest endaga ühes tõmmates. «Sa oled muutunud kalliks mulle ja minu 
naisele, kuid ma ei kõnele meist.. . Kujutle minu Tessa kannatusi, kui sa vaevled orjaikkes 
võõral maal!» 

Pansioni näkku tõusis tihe puna ja ta ei vastanud midagi. 

Agenor tundis, et ta polnud suutnud Pandioni veenda, viimane aga kõikus kahe võimsa 
tungi vahel — üks hoidis teda kohal, teine veetles kaugusse, hoolimata vältimatust hädaohust. 

Ja Tessa, teadmata, mis on parem, kord astus välja ta reisikavatsuse vastu, kord, täidetud 
üllast uhkustundest, veenis Pandioni sõitma. 

Möödus mõni kuu, ning kui kevadised tuuled kandsid väinal tagant õitsvate Peloponnesose 
kinkude ja mägede nõrka lõhna, valis Pandion lõplikult oma elutee. 

Nüüd seisis tal ees kahevõitlus võõra ning kauge maailmaga. Pool aastat, mida ta tahtis 
veeta eemal kodukohast, näis talle igavikuna. Aeg-ajalt häiris Pandioni tunne, nagu lahkuks ta 
igaveseks oma kodumaalt. . . Agenori ja asula teiste tarkade meeste nõuande kohaselt sõitis 
Pandion Kreetale — mererahva järeltulijate asukohta, muistse kultuuri kodumaale. Kuigi 
tohutu saar paiknes mere keskel, võrdlemisi kaugel Boiootia ja Argolise” linnadest, näis matk 
sinna üksikule reisijale ohutumana. 

Mereteede keskuses paiknev saar oli praegu asustatud erinevate suguharudega. Selle 
rannikul kohtusid alatasa võõramaalased — kaupmehed, meremehed, lossijad. Kreeta 
mitmekeelne elanikkond tegeles kaubandusega ja elas rahulikumalt kui Hellas ning suhtus 
sissesõitjatesse 

1 On mõeldud Korintose lahte. 

2 Maa-ala Kreeka idaosas. 

paremini. Ainult saare sügavuses, mäekurude taga, elutsesid veel muistsete suguharude 
järeltulijad, kes suhtusid võõrastesse vaenulikult. 

Pandion pidi siirduma üle Kalüdoni lahe Alam-Ahhaia vastas asuvale kitsale neemele ja siin 
teenistusse astuma sõudjana ühele laevadest, mis sõitsid Kreetale villaga pärast talvist 
vaheaega: tormisel aastaajal hoidusid nõrgad laevad kaugetest meresõitudest. 

Täiskuu päeval kogunes asula noorsugu tantsudeks püha hiie suurele lagendikule. 

Pandion istus mõtteisse süvenenuna Agenori maja väikeses õues. Teda valdas nukrus. 
Homme toimub see, mis peab toimuma, — ta kisub oma südamest kõik talle armsa ning 
koduse ja astub tundmatu saatuse ette. Teda ootas lahkumine armsamast, tundmatu tulevik, 
üksindus... 


Hämaras ning vaikses majas kähistas Tessa rõivastega, seejärel ilmus ta mustendavasse 
ukseavausse, kohendades õlgadele heidetud loori volte. Neiu kutsus tasa Pandioni, kes 
otsekohe püsti kargas ja talle vastu tõttas. Tessa mustad juuksed -oHd palmitsetud kuklale 
tiheda põimikuna ja ääristatud põimiku all kokku seotud kolme lindiga. 

«Sa oled täna oma juuksed palmitsenud atika neiu kombel!» hüüatas Pandion. «See on 
kena!» 

Tessa naeratas ja küsis siis nukralt: 

«Kas sa ei lähegi viimast korda tantsima, Pandion?» «Aga kas sina tahad minna?» 

«Jah, ma tantsin Afrodite auks,» lausus Tessa kindlalt. «Ning peale selle veel kuretantsu.» 

«Sa tantsid kuretantsu, seda atika tantsu, sellepärast sa oledki oma juuksed sääraselt 
palmitsenud! Meil ei ole seda vist kunagi tantsitud.» 

«Täna aga tantsivad seda kõik — sinu auks, Pandion!» 

«Mispärast minu auks?» imestas noormees. 

«Kas sa oled unustanud, et Atikas tantsitakse kuretantsu,» Tessa hääl hakkas värisema, 
«Theseuse 1 õnne- 

1 Theseus — helleeni müütide kangelane, kes läks Kreetale ja võitis seal labürindi maa- 
alustes koobastes koletise Minotaurose. 

liku Kreetalt tagasituleku mälestuseks ja tema võidu auks... Läheme, kallis.» Tessa ulatas 
mõlemad käed Pandionile ja noored, surunud end teineteise vastu, sammusid asula taga 
kasvavasse salusse. 

... Meri kohises neile vastu, kutsudes oma piiritutele avarustele. Varajastes päikesekiirtes 
sätendav veepind kerkis hiiglasliku silla kumera võlvkaarena. 

Koidust roosatunud aeglased lained kandsid kaugusest, võib-olla muinasmaalt Aigüptosest 
endast, kuldse vahu tükke. Ja päikesekiired tantsisid murdudes ning väreldes väsimatul, 
igavesti liikuval veel, läbides õhku nõrga virvendava helgiga. 

Künka taga oli peidus teerada, millelt võis veel näha asulat ja Agenori perekonda, kes saatis 
viimseid tervitusi. 

Rannikutasandik oli tühi ning lage. Pandion jäi Tessaga üksi mere ja laotuse ette. Eespool, 
liival, mustendas väike lootsik, millega Pandion pidi sõitma ümber Ahheloosi suudme lähedal 
asuva neeme ja ületama Kalüdoni lahe. 

Noored kõndisid vaikides. Nende aeglased sammud olid ebakindlad: Tessa vaatas ainiti 
Pandioni ja vii-mane ei suutnud eemaldada pilku armsama näolt. 

Ruttu, liiga ruttu jõudsid nad lootsiku juurde. Pandion ajas end sirgu ning sügav ohe avardas 
tema ängistatud rinda. Saabus hetk, mille ootuses Pandion oli piinelnud päevi ja öid. Oli nii 
palju öelda Tessale neil viimaseil minuteil, kuid sõnu ei leidunud. 

Pandion seisis kohmetult, tema peas mõlkusid mõttekatkendid, j ärj ekindlusetud ning 
seosetud. 

Äkki embas Tessa ootamatult Pandioni, ja just nagu kartes, et neid võidaks kuulda, sosistas 
kiirustades ning katkendlikult: 

«Vannu mulle, Pandion, vannu Hüperioni... kohutava Hekatel nimel... Ei, parem oma ja 
minu armastuse nimel, et sa ei sõida kaugemale Kreetast, sinna, 

Iga aasta langesid kõige ilusamad neiud, ja noormehed koletise ohvriks. Theseus päästis 
oma kodumaa Atika verisest andamist Kreeta kuningale. 

1 Hekate (kaugusest tabav) — kuu ja nõiduse jumalanna helleenidel. 

kaugesse Aigüptosse .. . kus sind tehakse orjaks ja sa kaod minu elust.. . Vannu, et sa tuled 
peatselt tagasi.. .» Tessa sosin muutus summutatud nuuksumiseks. 

Pandion surus neiu enda vastu ning andis vande, ja samal ajal möödusid ta silme eest 
mereavarused, kaljurünkad, metsasalud, tundmatute asulate majad ja varemed, kõik see, mis 


nüüdsest peale eraldab teda Tessast kuueks pikaks kuuks, mil ta ei saa midagi teada arm- 
samast ja viimane temast. 

Pandion sulges silmad, tundes, kuidas peksleb Tessa süda. 

Aeg aga kadus, paratamatu lahkumine lähenes, ootamine muutus talumatuks. 

«Teele, Pandion, kiiremini... jumalaga . . .» sosistas neiu. 

Pandion võpatas, vabastas Tessa ja sammus kiiresti lootsiku juurde. 

Alistudes tugevatele kätele, hakkas lootsik liivasse süüvides aeglaselt liikuma, tema põhi 
sahises vastu liiva. Pandion läks põlvini külma loksuvasse vette ja pöördus siis ümber. 
Lainetel kõikuva lootsiku äär lõi talle kergelt vastu jalga. 

Tessa seisis liikumatuna nagu raidkuju ja suunas oma pilgu neemele, mille taha pidi peatselt 
kaduma Pandioni lootsik. 

Noormehe hinges mõranes miski. Ta lükkas lootsiku rannikumadalikult avavette, hüppas 
sellesse ja võttis aerud. Tessa pööras järsult pead, ja läänetuule puhang sasis tema kurbuse 
märgiks vallandatud juukseid. 

Lootsik eemaldus kiiresti, alludes tugevatele aerulöökidele, Pandion aga vaatas üksisilmi 
kangestunud neiut. Tessa nägu oli tõstetud kõrgele otse palja õla kohal. 

Tuulepuhang peitis Tessa näo läikivatesse mustadesse juustesse ja neiu ei püüdnudki neid 
korrastada. Läbi juuste nägi Pandion läikivaid silmi, paisunud ninasõõrmeid ja eredaid 
pooleldi avatud huuli. Tuules lehvivad juuksed aga ümbritsesid tiheda salguna kaela. Nende 
kiharad keerdusid arvututeks rõngasteks põsel, oimul ja 

kõrgel rinnal. Neiu seisis liikumatult, kuni lootsik eemaldus kaldast ja pöördus ninaga 
kagusse. 

Tessale näis, et mitte lootsik ei sõida ümber neeme, vaid neem, tume ning sünge madalale 
laskunud päikese varjudest, nihkub vasakult merre ja läheneb järk-järgult lootsikule. Juba ta 
riivab väikest mustavat täppi kiiskaval merel, täpp aga kaob tema embusse. 

Rohkem midagi tundmata laskus Tessa tihedale niiskele liivale. 

Paxdioni lootsik kadus arvutute lainete keskele. Juba ammu oli silmist kadunud Ahheloosi 
neem, kuid Pandion jätkas sõudmist kõigest jõust, just nagu kartes, et kurbus sunnib teda 
tagasi pöörduma. Ta ei mõtelnud millestki, püüdes end väsitada tööga kuumas päikeselõõmas 


Päike kaldus lootsiku ahtrisse ja aeglased lained omandasid tumeda mee värvuse. Pandion 
asetas aerud lootsiku põhja. Tõugates ettevaatlikult ühe jalaga, et mitte kummutada kitsast 
lootsikut, hüppas noormees merre. Karastunud, hakkas ta ujuma lootsikut enda ees lükates, 
seejärel ronis taas sisse ja sirutas end kogu pikkuses välja. 

Eespool paistis terav neem, vasakul aga mustas väike pikergune saar, mis varjas lõunast 
Kalüdoni sadamat — tema reisi sihtkohta. Pandion hakkas jälle sõudma ja saar kasvas 
aeglaselt merest kerkides. Tema tipp jagunes üksikuteks puude nõeljateks kroonideks. Peagi 
ilmus Pandioni ette rida sihvakaid küpresse, mis sarnanesid hiiglaslike piikide tumedate 
otstega. Kaitstud tuulte eest lõunast kerkiva kõvera- kaljuse neemega, sirutasid puud oma 
latvu taeva puhtasse sinasse. Noormees juhtis lootsikut ettevaatlikult libedate punakate 
vetikatega palistatud kivide vahel. Tasane liivane põhi oli selgesti näha läbipaistvas rohetavas 
kullakarva vees. Pand;on läks Raidale, leidis vana sammaldunud ohvrikivi läheduses pehme 
kevadise rohuga kaetud lagendiku ja jõi tühjaks teekonnale kaasavõetud veenõu. Süüa ta ei 
tahtnud. Teisel pool saart asuva sadamani ei olnud üle kahekümne staadioni. 

Noormees otsustas minna laevaomaniku juurde südina ja värskena. Ta heitis puhkama. 

Ebatavalise selgusega kerkisid Pandioni suletud silmade ette pildid eilsest pidustusest... 

Pandion ja teised asula noormehed lamasid rohul ning ootasid, kuni tütarlapsed lõpetavad 
tantsu Afrodite auks. Neiud kergetes seelikutes, mis olid kinnitatud pihale mitmevärviliste 


lintide abil, tantsisid paariti, seljaga teineteise poole. Haaranud kätest, heitsid nad aeg-ajalt 
pilke üle õla, just nagu oleks igaüks neist imetlenud oma sõbratari ilu. 

Hõbedaste lainetena tõusid ja vajusid kuupaistel valgete seelikute laiad voldid, tantsijate 
tõmmud, heleda kulla värvuse omandanud kehad paindusid nagu nõtked kõrred flöödi õrnade 
ja venivate, nukrate ja rõõmsate helide rütmis. 

Hiljem noormehed segunesid neidudega ja alustasid kuretantsu. Nad tõusid varvastele ning 
laotasid tiibadena laiali pinguldatud käed. Pandion oli kõrvuti Tessaga, kes ei eemaldanud 
temalt oma ärevaid silmi. 

Kogu asula noorsugu oli Pandioni vastu tavalisest tähelepanelikum. Ainult Tes sasse 
armunud Eurümahhose särav nägu osutas, kuidas ta rõõmustas võistleja lahkumise üle; 
endiselt nöökas ka pilges Enoie. Pandion märkas, et teised ei naljatanud temaga nagu enne, 
vähem oli trotslikke teravusi — just kui oleks tema, lahkuja, ja kõigi mahajääjate vahele 
tõmmatud juba mingi piir. Sõprade suhtumine väljendas ühtaegu kadedust ning kaastunnet, 
nagu inimese vastu, kes seisab suure hädaohu piiril ja on eraldatud kõikidest teistest. 

Kuu vajus aeglaselt puude taha. Lagendik kattus musta varju laia looriga. 

Tantsud lõppesid. Tessa koos sõbrataridega laulis Ireskoni — Pandioni lemmiklaulu 
pääsukesest ja kevadest. Lõpuks läksid noored paarikaupa mööda teerada asula poole. 
Pandion ja Tessa kõndisid kõige taga ning aeglustasid sihilikult sammu. Vaevalt olid nad 
tõusnud asulaeelse künka harjale, kui Tessa värahtas ning peatus, surudes end Pandioni vastu. 

Viinamar) aistandike tag a kerkivate lubjakivijärsakute püstloodsed seinad peegeldasid 
kuuvalgust nagu tohutu 

suur peegel. Näis, nagu oleks asula, rannikutasandiku ja tumeda mere kohal seisnud 
hõbedase valguse läbipaistev kate, täis pahaendelist võlu ning vaikset nukrust. 

«Mul on hirm, Pandion,» sosistas Tessa. «Kuuvalguse jumalanna Hekate võim on suur, sina 
aga lähed nendesse kohtadesse, kus ta valitseb ...» 

Tessa erutus kandus Pandionile. 

«Ei, Tessa, mitte Kreetal, vaid Kaarias' valitseb Hekate, sinna ei lähe minu tee!» hüüatas 
noormees ja tõmbas neiut kodu poole... 

Pandion virgus unelmatest. Oli tarvis süüa ja jätkata 4eed, Ta tõi ohvri merejumalale, ja 
tulles rannale, mõõtis oma varju2, asetades vaheldumisi ühe jala teise ette varju pikkuse 
ulatuses. Üheksateistkümne jala pikkune vari tuletas talle meelde, et on tarvis kiirustada — 
õhtuni oli jäänud vähe aega, tuli rutata laevale. 

Sõitnud paadiga teisele poole saart, nägi Pandion valget kivisammast — sadama tähist — ja 
hakkas sõudma kiiremini. 

1 Kaaria — riik Väike-Aasia poolsaare läänerannikul. » Varju mõõtmisega määrati aega 
Vana-Hellases. 


TEINE PEATÜKK VAHUMAA 


Tuul vilistas kaeblikult karedates põõsastes, keerutades üles jämedat liiva. Mäeseljak kulges 
itta nagu tundmatute hiiglaste poolt rajatud tee. Loogeldes ääristas ta laia rohelist orgu. Lauge 
nõlvakuna laskusid mäed mere suunas. Nõlvak oli kaetud erekollaste lillede vaibaga ja näis 
eemalt sätendavast meresinast tõusnud tohutu suure kullatükina. 

Pandion kiirendas sammu. Täna tundis ta eriti teravalt igatsust mahajäetud Oineiadai järele. 
Ta meenutas, et talle oli antud nõu mitte tungida nii kaugele, Kreeta (sellesse mägedega 
piiratud ossa, kus muistse mererahva järeltulijad suhtusid võõrastes se vaenulikult. 

40 


Pandion ruttas. Viie kuu kestel oli ta viibinud mitmes kohas sellel tohutul, pika kitsa ribana 
keset merd asuval saarel. Noor kujur oli näinud imepäraseid ning kummalisi asju, mida 
muistne rahvas oli jätnud tühjadesse templitesse ja peaaegu asustamata mägedesse. 

Palju päevi veetis Pandion hiiglasliku lossi varemetes Knosose linnas, mille esimesed 
ehitused kuulusid igivanadesse aegadesse. Hulkudes lossi arvututel treppidel, nägi noormees 
esmakordselt suuri saale punaste, alt kitsenevate sammastega, imetles karniise, milledele olid 
kirkalt maalitud mustad ja valged ristkülikud või mida kaunistasid järjestikku veerevaid 
laineid meenutavad mustad ja helesinised ornamendid. 

Seinad olid täis maalitud eredaid pilte. Pandionil jäi hing vaimustusest kinni, kui ta vaatles 
pühade härjamängude kujutusi, anumaid käes hoidvate naiste protssessiooni, neidusid, kes 
tantsisid aias, mille taga tunglesid mehed, tundmatuid nõtkeid metsloomi mägede ja 
kummaliste taimede keskel. Kujude kontuurid näisid Pandionile ebaloomulikena; väga 
pikkade vartega ja peaaegu ilma lehtedeta taimed sirutusid ülespoole. Pandion mõistis, et 
möödunud aegade kunstnikud moonutasid sihilikult loomulikke proportsioone, püüdes väljen- 
dada mingit mõtet, mis polnud aga arusaadav noormehele, kes oli kasvanud vabaduses, keset 
toredat, kuigi karmi loodust. 

Knososes, Tilüssas ja Elüüras ning vana sadama' saladuslikes varemeis olid kõik majad 
tavaliste tahutud kivide asemel ehitatud ühtlastest siledatest halli kihtkivi plaatidest. Pandion 
nägi hulgaliselt elevandiluust, pronksist ja fajansist naisestatuette, toredaid kulla ja hõbeda 
sulamist nõusid, vaagnaid ning tasse, mis olid kaetud väga peente joonistega. 

Kuid noort skulptorit hämmastanud kunst jäi talle arusaamatuks, samuti nagu varemetes 
leiduvad saladuslikud kirjad, mis olid kirjutatud unustatud märkidega surnud keeles. Suur 
meisterlikkus, mis ilmnes iga teose ükskõik millisest kõige väiksemast detailist, ei rahulda- 

1 Niinimetatud «kiltkivilinnas», mille muistne nimetus on jäänud 'tundmatuks. 

nud Pandioni: ta soovis enamat — mitte piirduda abstraktsete kujutistega, vaid kehastada 
inimkeha elavat ilu, mille vastu ta tundis suurt austust. 

Ning endale ootamatult nägi Pandion suure reaalsusega teostatud inim- ja loomakujutisi 
Kaugest Aigüptosest toodud kunstiteostes. 

Knosose, Tilüssa ja Elüüra elanikud, kes neid Pandionile näitasid, kõnelesid, et hulk taolisi 
asju on säilinud Kreetal Faistose piirkonnas, kus elutsesid mererahva järeltulijad. Ja Pandion, 
tähele panemata hoiatusi ähvardavast hädaohust, otsustas tungida Kreeta lõunarannikut 
katvate mägede rõngasse. 

Veel mõned päevad, ja olles vaadelnud kõike, mis võimalik, ta sõidab koju Tessa juurde. 
Pandion oli nüüd veendunud oma jõus. Kuidas ta ka ei tahtnud õppida Aigüptose meistrite 
juures, oli armastus kodumaa ja Tessa vastu tugevam ning kindlalt köitis teda neiule antud 
vanne. 

Kui tore on pöörduda koju viimaste sügislaevadega, vaadata armsama sinistesse 
särasilmadesse, näha Agenori, temale isa ja vanaisa asendanud õpetaja tagasihoitud rõõmu! 

Silmi vidutades vaatas Pandion mere lõpmatule avarusele. Ei, seal ees on kauged võõrad 
maad, Aigüptos, tema kodumaa on aga seljataga, sealpool kõrget mäeahelikku. Ta läheb ikka 
veel temast kaugemale, mitte aga talle lähemale. Tal on veel tarvis siin, Faistoses, vaadata 
muistseid templeid, milledest ta oli nii palju kuulnud rannikul. Ohates kiirendas Pandion 
sammu, hakkas peaaegu jooksma. Mäeharu laskus alla laia nõlvana, mis oli kaetud 
mättataoliste kivikinkudega. Nende vahel paistsid roheliste põõsastikkude tumedad laigud. 
Nõlva jalamil puude keskel paistsid ähmaselt tohutu hoone varemed, pooleldi varisenud 
seinad, võlvide jäänused ja tervena säilinud väravad must-valgete sammaste raamis. 

Varemed seisid sõnatult, seinte kaared laotusid Pandioni ees nagu ohvrit haarama 
valmistunud hiiglaslikud käed. Laiad värsked lõhed — hiljutise maavärina jäljed — vaostasid 
seinte pinda. 


Noor kujur sammus tasa varemete vahel, et mitte häi- 

rida vaikust, ja silmitses teraselt tumedaid nurki tervema säilinud sammaste all. 

Pöördunud ümber eenduva nurga, sattus Pandion katuseta nelinurksesse saali, mille seintele 
olid maalitud juba tuttavad eredad freskod. Vaadeldes kilpe, mõõku ja vibusid kandvaid 
pruune ja musti vahelduvaid meesfiguure ning meenutades vanaisa jutustusi, Pandion tai-pas, 
et siin on kujutatud sõjasalga teekondi mustade maale, mis vanade pärimuste järgi asus päris 
Oikumeeni äärel. 

Hämmastunud sellest muistse rahva kaugete retkede tunnetusest, silmitses Pandion teraselt 
ja kaua seinamaali, kuni viimaks, pöördunud vasakule, nägi keset saali marmorkuupi, mis oli 
kaunistatud siniste klaasist rosettide ja tiguornamentidega. Kuubi alusel lebasid täiesti 
värskete, hiljuti murtud lillede kimbud. 

Tähendab, siin on keegi käinud, tähendab, nende varemete keskel elavad inimesed! Hinge 
kinni pidades suundus noormees väljapääsu poole, portikusse, mis oli kõrget rohtu täis 
kasvanud. 

Kahe valge nelinurkse piilari ja kahe punase sambaga portikus seisis väikese järsaku serval", 
mis vaevalt kõrgus üle puude tiheda lehestiku. Järsakul lookles sõtkutud tolmune rada. 
Noormees laskus orgu ja sattus siledale kivitatud teele. Pandion sammus ida poole, püüdes 
käratult astuda kuumadel kividel. Teest paremal kasvavate plataanide laiad lehed, mis vaevalt 
värelesid kuumas õhus, heitsid maapinnale varjude vöödi. Leidnud kaitset põletavalt kuuma 
päikese eest, ohkas teekäija kergendatult. Pandion tundis ammu janu, kuid juba oma veevaesel 
kodumaal oli ta harjunud piskuga läbi ajama. Kõndinud" umbes kaks staadioni, märkas 
noormees eespool, väikese künka lähedal, kus tee pöördus põhja, pikka madalat hoonet. 
Mõned ruumid, nagu rida ühesuguseid kaste olid lahtised teepoolsest küljest ja täiesti tühjad. 
Pandion tundis ära vana teekäijate puhkemaja: ta oli niisuguseid sageli näinud põhjaranniku 
teede ääres. Noormees tõttas kirevaks värvitud keskmisse käiku, mida tõestas üksainus 
sammas. Nõrk sulin ahvatles kuumusest ja pikast teekonnast roidunud noorukit. Pandion 
sisenes vannituppa, kus vesi, valgu- 

des üle kolme basseini ääre, voolas raskete kiviplaatidega kaetud allika suurest torust 
seinasse tehtud laia valamusse. 

Võtnud ära rõivad ja sandaalid, pesi Pandion end puhtaks külmas vees, kustutas janu ning 
heitis laiale kivipingile puhkama. Vee sulin ja lehtede kerge kahin äiutasid, sundisid 
mäekurude tuulest ja päikesest punetavaid silmi kinni vajuma: Pandion jäi suikuma. 

Ta ei maganud kuigi kaua: üle päikesest valgustatud põranda suunduv samba vari ei olnud 
peaaegu muutnud asendit. Pandion kargas jalule ja tõmbas kiiresti selga oma lihtsad rõivad. 
Ta tundis end värskena ja puhanuna. Söönud kuiva juustu ning kustutanud taas janu, suundus 
noormees väljapääsu poole ja jäi äkki tardunult seisma: kaugelt kuuldus hääli. Ta väljus teele 
ja vaatas ringi. Jah, polnud kahtlust, tee kõrvalt tihedast põõsapuhmastikust kostis naeru, 
arusaamatute sõnade katkeid ja vahetevahel ka pillikeelte katkendlikku helinat. 

Pandion tundis samaaegselt nii rõõmu kui kartust, tema lihased tõmbusid pingule ja ta kobas 
tahtmatult isa mõõga käepidet. Sosistanud mõned palvesõnad oma kaitsjale ja esiisale 
Hüperionile, läks noormees läbi tihniku otse häälte suunas. Tihnikus oli lämbe; terav 
aromaatiline lõhn raskendas juba niigi tagasihoitud hingamist. 

Minnes ettevaatlikult ringi ümber kõrgete, tohutute okastega põõsaste, tungides vaevu läbi 
väga õhukese helehalli ning sileda koorega maasikapuude tüvede vahelt, Jahenes Pandion 
mirdipuusalule, mis tiheda seinana tõkestas talle tee. 

Tiheda lehestiku, keskel rippusid lumivalgete õite kobarad. Hetkeks ilmus Pandioni ette 
Tessa kuju — tema kodumaal oli mirdipuu pühendatud neitsilikule noorusele. Hääled kostsid 
nüüd hoopis lähedalt — inimesed rääkisid miskipärast summutatult, ja noormees mõistis, et ta 


oli ebaõigesti määratlenud kauguse. Otsustav moment oli kätte jõudnud. Kummargil läks Pan- 
dion madalate okste alla ja lükkas need ettevaatlikult kätega laiali: värske rohuga kaetud 
lagendikul nägi ta ebatavalist vaatepilti. 

«4 

Keset lagendikku lamas tohutu suur pikkade sarvedega lumivalge härg. Külgedel ja koonul 
olid ta läikivale, hästi hoolitsetud karvale laiali paisatud väikesed mustad laigud. 

Pisut eemal varjus asus salk noormehi, neide ja elatanud inimesi. Kähara habemega 
sihvakas mees kuldvõruga ümber pea, seljas lühike' pronksvööga kokkutõmmatud hame, astus 
ette ja andis millekski märku. Otsekohe eraldus salgast pikka raskesse rüüsse mähitud neiu. 
Ta tõstis käed üles, selle liigutuse tagajärjel langes rüü maha. Neiule jäi ümber vaid 
puusaside, mida kinnis kahuse musta nööriga palistatud lai valge vöö. Sinakasmustad 
juuksed olid valla päästetud, mõlema käsivarre ümber küünarnukkidest kõrgemal sätendasid 
kitsad käevõrud. 

Kiirete kergete sammudega, just nagu tantsides, lähenes neiu härjale ja jäi äkki tardunult 
seisma, tuues kuuldavale kriiskava kurguheli. Härja unised silmad avanesid ja välgatasid, ta 
tõmbas esijalad kõverasse ning tõstis aeglaselt raske pea. Lõikava karjega sööstis neiu 
noolena edasi ja kargas tohutu elaja turjale. 

Härg tõusis esijalgadele ning ajas koonu kõrgele püsti. Neiu liibus laia, järsult allapoole 
langeva selja vastu, haaras ühe käega kinni sarvest ja teisega elaja ülemäära paksust kaelast. 
Pandion nägi selgesti neiu karmi, kõvasti kokkusurutud huultega nägu. Kontrast looma 
ilusate, kuid tohutute vormide ja saleda inimkeha vahel hämmastas Pandioni. 

Kumeda möirgega kargas härg jalule ja tegi hiiglasliku keha kohta ebatavalise kergusega 
hüppe. Neiu toetus kätega vastu elaja võimsat turja ja keeras end ringi üle pea. Hetke vältel 
lendas ta läbi härja sarvede vahelt ja maandus kolme sammu kaugusel elukast. Plaksutades 
ettepoole sirutatud käsi, tõi neiu taas kuuldavale terava karje. Härg langetas sarved ja tormas 
vihaselt talle kallale. Pandion kohkus: ilusa ja vapra neiu hukk nais vältimatuna. Unustades 
vajaliku ettevaatuse, tõmbas noormees mõõga ja tahtis söösta lagendikule, kuid tabamatu 
kiirusega hüppas neiu uuesti härja suunas, ja möödunud allalastud surmatoovatest sarvedest, 
istus jälle tema seljas. Raevunud loom tormas mööda niitu, 

kraapis sõrgadega maad ja möirgas ähvardavalt. Noor võitja istus rahulikult tulivihase härja 
seljas, surudes kõvasti põlvedega tema järske külgi, mis paisusid sagedasest hingamisest. 
Härg jooksis inimsalga juurde, kes tervitas teda rõõmsate hüüetega. Hele löök peopesale — 
neiu kallutas end pisut ja hüppas maha loomast tagapool. Erutatult hingeldades ühines ta 
pealtvaatajatega. 

Hooga tormas härg lagendiku servani, pöördus siis ümber ja sööstis inimeste suunas. 
Otsekohe astusid ette viis inimest — kolm noormeest ja kaks neidu; endine mäng jätkus 
kiiremas tempos. Pühkiv härg tungis müdinal teda hüüete ning käteplaksutamisega kõrvale 
juhtivate noorte inimeste kallale, need aga hüppasid temast üle, kargasid talle selga, liibusid 
hetkeks ta külje vastu, vältides oskuslikult hirmsaid sarvi. Üks neiu istus osavalt kaksiti otse 
härja kaelale, eespool kumerat võimsat turja. Looma silmamunad tungisid koobastest välja, 
vaht keerles lõugade ümber. Langetades koonu, peaaegu toetudes ninaga vastu maad, püüdis 
härg endalt paisata kartmatut ratsanikku. See aga viskus tahapoole, haaras kätega looma 
turjast ning toetas jalad tema kõrvadele. Mõne sekundi möödudes hüppas neiu maha. 

Noormehed ja neiud moodustasid hanerea väikese vahemaaga üksteisest ja kargasid 
järjekorras nende suunas sööstvast loomast üle. Mäng kestis kaua, — härg tormas ringi 
kohutavalt möirates ähvardades inimesi surmaga, nõtked inimkehad aga vilksatasid kartmatult 
ümberringi. 

Härja möire muutus kähisevaks inisemiseks, nahk tumenes higist, suust lendas ebaühtlase 
hingamise saatel vahtu. Veel natuke — ja härg peatus, langetas pea ning laskis silmadel ringi 


käia. Pealtvaatajate hüüded panid ohu rõkkama. Kuldvõruga mehe märguande peale jätsid 
mängijad võidetud looma rahule. Inimesed, kes olid seisnud ja maas istunud, kogunesid 
kokku, ning Pandion ei jõudnud veel toibudagi, kui juba kõik põõsastesse kadusid. 

Tühjenenud lagendikule jäi kurnatud härg, ja ainult tema kähisev hingamine ning sõtkutud 
rohi andsid tunnistust möödunud võitlusest. 

Erutatud Pandion sai alles nüüd aru, kuidas tal oli vedanud. Tal oli õnnestunud näha 
muistset härjamängu, mis oli sajandeid tagasi levinud Kreetal, Mükeenes ja teistes vanades 
Kreeka linnades. 

Nõtke, osav inimene võitis veretus heitluses härja — vanade rahvaste püha looma, sõjalise 
võimsuse ja suure ning kohutava jõu kehastuse. Looma välkkiirusele vastandati veel suurem 
kiirus. Liigutuste täpsus päästis inimese elu. Pandion oli püüdnud maast madalast arendada 
jõudu ning osavust ja kujutas nüüd endale hästi ette, kui palju pingutusi tuli kulutada selleks, 
et valmistuda osa võtma hädaohtlikust lõbustusest. 

Pandion ei söandanud mängijaile järgneda ja pöördus teele tagasi. Ta otsustas, et parem on 
otsida külalislahkust inimeste juures sel momendil, kui nad on kodus. 

Mõne staadioni ulatuses läks tee otse ja tegi siis äkki järsu pöörde lõunasse, mere poole. 
Teda ääristavad puud kadusid, loovutades koha tolmunud põõsastikule. Pandioni vari oli 
pikenenud märgatavalt, kui ta jõudis käänakuni. Põõsastes oli kuulda sahinat. Noormees 
peatus ja kuulatas. Mingisugune lind, keda vastu päikest oli raske eristada, tõusis kära tehes" 
lendu ja kadus põõsastesse. Rahunenud, liikus Pandion edasi, pööramata enam tähelepanu 
helidele. Eemalt kuuldus metstuvi õrna, meloodilist häälitsemist. Kutsele vastasid veel kaks 
lindu, ja taas saabus vaikus. Sel hetkel, kui Pandion oli läbinud käänaku, kostsid tuvi hüüded 
päris lähedalt. Noormees peatus, et lindu lähemalt silmitseda. Järsku kuulis Pandion enda taga 
tiibade sahinat: tema pea kohal tõusid tiireldes õhku kaks siniraagu. Pandion pööras end 
ümber ja nägi kolme meest jämedate keppidega käes. 

Kõrvulukustavalt karjudes tormasid võõrad noormehele kallale. Pandion paljastas otsekohe 
mõõga, kuid sai löögi pähe. Noormehe silmade ees lõi pimedaks, ta hakkas tuikuma tema 
peale langevate kehade raskuse all — veel neli põõsastest ilmunud meest ründasid teda 
seljatagant. Pandioni teadvus tuhmus; ta mõistis, et ta on kadunud, ja jätkas meeleheitlikult 
enda kaitsmist. Tugevast löögist käe pihta langetas ta mõõga. Noormees kukkus põlvedele, 
heites endast üle talle selja 

tagant kallale karanud mehe, rusikalöök paiskas maha teise, kolmas lendas jalahoobi mõjul 
oiates eemale. 

Ründajatel ei olnud nähtavasti kavatsust võõrast tappa. Nad viskasid ära kepid, ja ergutades 
end sõjakisaga, tormasid uuesti Pandionile kallale. Viie keha raskuse all kukkus ta näoli 
teetolmu, mis tungis talle suhu ja ninna ning tuiskas täis silmad. Lõõtsutades tohutust 
pingutusest, tõusis Pandion neljakäpukile ja püüdis endalt vaenlasi eemale raputada. Need 
viskusid ta jalgade alla, muljusid kaela. Kehade hunnik langes taas maha, päikesekiirtes 
punetav tolm keerles ümberringi. Ründaj ad, märganud noormehe ebatavali st jõudu ja 
vastupidavust, ei karjunud enam — lagedal, vaiksel teel kostis ainult võitluskära, heitlejate 
oigeid ja kähisevat ähkimist. 

Tolm kattis kehi, rõivad muutusid räpasteks, rebenenud kaltsudeks, kuid võitlus üha jätkus. 

Mitu korda kargas Pandion püsti, vabastades end vastastest, kuid vaenlased võtsid uuesti 
võimust, klammerdudes noormehe jalgade külge. Äkki panid voiduhõisked õhu rõkkama: 
ründajatele saabus abiväge — veel neli meest astusid võitlusse. Noormehe käed ja jalad 
kammitseti tugevate rihmadega. Väsimusest ning meeleheitest vaevalt elusana sulges Pandion 
silmad. Arusaamatus keeles elavalt omavahel kõneldes heitsid võitjad end ta kõrvale 
varjulisse kohta pikali, et puhata pärast rasket heitlust. 


Tõusnud üles, käskisid nad noormeest märkide abil tulla koos nendega. Mõistes vastupanu 
kasutust, otsustas Pandion säästa jõudu soodsa juhuseni ja noogutas pead. Võõrad vabastasid 
ta jalad köidikuist. Ümbritsetuna vaenlaste tihedast rõngast, hakkas Pandion tuigerdades teed 
mööda edasi sammuma. 

Varsti nägi Pandion mitut viletsat tahumata kividest ehitust. Majadest tulid välja elanikud: 
rauk pronksvõruga juuste ümber, mitu last ja naist. Rauk tuli Pandioni juurde, silmitses vangi 
heakskiitvalt, katsus tema lihaseid ja ütles Pandioni saatvatele meestele midagi lõbusat. 
Noormees viidi väikese maja juurde. 

Terava kräginaga avanes uks — sisemuses oli näha madal ääs, alasi selle ümber laiali 
pillutud tööriistadega 

ja hunnik süsi. Seintel rippusid kaks suurt kerget ratast. Kurja näo ja pikkade kätega lühike 
vanamees käskis üht Pandioni saatjat söed lõkkele puhuda, võttis naela otsast metallvõru ja 
lähenes vangile. Tõuganud teda jõhkralt lõuast, painutas sepp võru sirgeks, proovis seda 
noormehe kaelal, pomises midagi rahulolematult ja kadus sepikoja sügavusse; kolinaga tiris ta 
välja metallahela, pistis lõpulüli tulle ja hakkas painutama alasil pronksvoru, andes sellele 
vasara kiirete löökidega vajaliku suuruse. 

Alles nüüd mõistis noormees juhtunu kogu tõsidust. Üksteisega vaheldudes vilksatasid ta 
silme eest mööda armsad kujud. Seal, kodukaldal, ootab Tessa, kes on kindel temas, tema 
armastuses ja tagasitulekus. Nüüd pannakse talle kaela pronksist orjakütke, köidetakse ta 
tugeva ahela külge, ja ei jää enam mingit lootust peatsele vabanemisele. Tema aga oli 
arvanud, et viibib viimaseid päevi Kreetal ... Ta oleks võinud juba varsti sõita Kalüdoni lahte, 
kust oli alanud saatuslik retk. 

«Oo Hüperion, minu esiisa, ja sina, Afrodite, saatke mulle surm või päästke,» sosistas 
noormees tasa. 

Sepp jätkas rahulikult ning kavakindlalt oma tööd, mõõtis veel kord-kaelakütket, tagus selle 
otsad laiaks, koolutas ja lõi sisse augud. Jäi veel külge neetida ahel. Vanamees pomises 
midagi lühidalt, Pandionist haarati kinni ja anti käskivalt märku alasi juurde maha heita. 
Noormees kogus kõik oma jõutagavarad viimseks vabanemiskatseks. Tema küünarnukke 
köitvate rihmade alt pritsis verd, kuid Pandion unustas valu, tundes, et rihmad annavad järele. 
Veel hetk — ja need purunesid. Pandion lõi peaga tema kallale tormavale mehele lõua alla, ja 
too kukkus põrandale. Noormees paiskas maha veel kaks vaenlast ja pistis teed mööda 
jooksma. Raevuka kisaga hakkasid vaenlased teda taga ajama. Hüüete peale jooksid välja 
odade, nugade ja mõõkadega relvastanud mehed; tagaajajate hulk üha suurenes. 

Pandion pöördus teelt kõrvale ja tormas üle põõsaste hüpates mere äärde. Jälgi mööda 
järgnesid talle vihase ulgumisega tagaajajad. 

Põõsad harvenesid ja algas väike tõus. Pandion peatus — eemal järsu kaljuseina all laius 
päikese kiirtes 

sätendav meri. Kümne staadioni kaugusel kaldast oli hästi näha aeglaselt liikuv punane laev. 

Noormees jooksis järsaku veerel edasi-tagasi, otsides teerada laskumiseks, kuid püstloodsed 
kaljud ulatusid kaugele mõlemas suunas. Väljapääsu ei olnud — põõsastest ilmusid juba 
vaenlased, kes jooksul hargnesid ahelikku, et Pandion kolmest küljest ümber piirata. 

Noormees heitis pilgu tagaajajatele, vaatas alla. «Siin on surm, seal orjus,» vilksatas tal 
peas. «Sa andestad mulle, Tessa, kui saad teada...» Enam ei tohtinud viivitada. 

Kaljupank, mille serval Pandion seisis, rippus järsaku kohal. Kakskümmend küünart allpool 
ulatus esile teine astang. Sellel kasvas madal mänd. 

Hõlmates pilguga hüvastijätuks armast merd, hüppas noormees alla üksikult seisva puu 
tihedatele okstele. Vaenlaste raevukas kisa kandus hetkeks ta kõrvu. Murdes oksi ja 


kriimustades keha, kukkus Pandion alumistele jämedatele okstele, möödus eenduvast 
kaljuservast ja langes kobeda nõlva pehmele varikaldale. Noormees veeres veel 
kakskümmend küünart allapoole ja jäi peatuma kaljunukile, mis oli niiskunud murdlainetuse 
ajal siialennanud vahust. Jahmununa, veel mitte taibates, et ta on pääsnud, ajas noormees end 
püstakile ja tõusis põlvedele. Ülalt heitsid tagaajajad tema poole kive ning odasid. Jalge all 
loksus meri. 

Laev lähenes, just nagu oleksid meremehed tundnud huvi kaldal toimuva vastu. 

Pandioni pea kohises tumedalt, ta tundis tugevat valu kogu kehas, silmad täitusid pisaratega. 
Ta pead läbis hämar mõte: kui jälitajad toovad vibud, on hukkumine möödapääsmatu. Meri 
ahvatles teda, lähedane laev näis jumalatest saadetud pääsemisvahendina. Pandionile ei tulnud 
mõttessegi, et laev võiks olla võõra päritoluga või kuuluda vaenlastele, — armas meri näis 
talle ustavana. 

Pandion tõusis jalule, ja veendunud, et käed on tegutsemisvõimelised, hüppas merre ning 
hakkas ujuma laeva poole. Lained lõid tema pea kohal kokku, läbipekstud keha allus 
vaevaliselt tahtele, haavad valutasid piinavalt, kurk kuivas. 

50 


Laev lähenes Pandionile, sellelt kostis ergutavaid hüüdeid. Kuuldus aerude järsk nägin, laev 
kerkis noormehe pea kohal, tugevad käed haarasid Pandioni ja tõstsid ta tekile... Minestunult 
kukkus noormees soojadele laudadele pikali. Ta toodi teadvusele, anti vett — ta jõi kaua ning 
ahnelt. Pandion tundis, et teda tassiti kõrvale ja kaeti millegagi. Noor kujur vajus sügavasse 
unne. 

Kreeta mäed olid horisondil vaevu nähtavad. Pandion liigutas end, ja oiates tahtmatult, 
toibus. Ta asus laeval, mis ei sarnanenud tema kodumaa laevadega. Viimased olid madala 
pardaga, nende küljed olid kaitstud varbadest punutisega ja aerud väljusid kiilruumi pealt. 
Sellel laeval oli kõrge parras, sõudjad istusid tekipõranda all, mõlemal pool kiilruumi 
sügavusse kulgevat lõhandust. Puri laeva keskmastis oli kõrgem ja kitsam kui helleeni 
laevadel. 

Tekile kuhjatud nahkade hunnikud levitasid vänget lehka. Pandion lamas teravas laevaninas 
kitsal kolmnurksel alal. Noormehe juurde tuli kongus ninaga habetunud mees, kes kandis 
paksu villast riietust. Tulija ulatas talle tassi sooja veega, millesse oli segatud veini, ja hakkas 
kõnelema tundmatus, teravate metalsete intonatsioonidega keeles . .. Pandion raputas pead. 
Mees puudutas kergelt tema õlga ja viipas käskivalt laeva ahtri suunas. Pandion mässis 
puusade ümber verest niiskunud räbalad ja hakkas astuma piki parrast ahtris asuva varjualuse 
poole. 

Seal istus kõhn mees, kel oli samasugune kongus nina nagu Pandioni saatjalgi. Ta huuled, 
mis olid ümbritsetud kareda, ettepoole hoiduva habemega, avanesid naeratuseks. Tema 
kuivetu, tuultest pargitud röövellik nägu, mis näis nagu pronksist valatuna, oli range ilmega. 

Pandion taipas, et ta on sattunud foiniiklaste kaubalaevale ja näeb enda ees laeva ülemat või 
peremeest. 

Esimest kaht küsimust, mis ülem talle esitas, Pandion ei mõistnud. Siis hakkas kaupmees 
rääkima vigases, Pandionile tuttavas joonia murdes, segades sellesse kaaria ja etruski sõnu. 
Ta küsitles Pandioni tema seikluste 

kohta, sai teada, kust ta on pärit, ja lähendanud talle kongus ninaga ja liikumatute silmadega 
näo ütles: 

«Ma nägin, kuidas sa põgenesid, — see on muistsele kangelasele vääriline tegu. Mul on 
tarvis selliseid kartmatuid ning tugevaid sõdureid — nendel meredel ja nende kallastel on 
palju röövleid, kes riisuvad meie kaupmehi. Kui sa teenid mind ustavalt, on su elu kerge ja ma 
maksan sulle tasu.» 


Pandion raputas eitavalt pead ja jutustas katkendlikult, et ta peab kiiresti kodumaale tagasi 
pöörduma, ning palus end maha lasta lähemal saarel. 

Ülema silmad välgatasid kurjalt. 

«Minu laev sõidab otse Tüürosse', minu teel on ainult meri. Ma olen oma laeval valitseja ja 
sina oled minu võimuses. Ma võin käskida sind praegu kohe tappa, kui seda on vaja. Noh, 
vali: kas sinna,» foiniiklane osutas allapoole, kus laevateki all liikusid aerud ja kostis sõudjate 
nukker lauluviis, «kus sa muutud orjaks, aheldatuna aerude külge, või sulle antakse relvastus 
ja sa ühined siin nendega,» kaupmehe sõrm pöördus tagasi ja osutas varjualusesse: seal 
lebasid laisalt viis tugevakondilist poolpaljast tuimade ja loomalike nägudega meest. «Ma 
ootan, otsusta kiiremini!» 

Pandion vaatas abitult ringi. Laev eemaldus kiiresti Kreetast. Vahemaa Pandioni ja tema 
kodumaa vahel üha suurenes. Abi polnud kusagilt oodata. 

Pandion otsustas, et sõdurina on tal kergem põgeneda. Kuid foiniiklane, kes hästi tundis 
helleenide tavasid, sundis teda andma kolme kohutavat truudusvannet. 

Ülem määris noormehe haavu mingi ravivahendiga, viis ta sõjameeste salga juurde ning 
käskis talle süüa anda. 

«Ainult valvake teda hoolega!» käsutas ta lahkudes. «Pidage meeles, et te kõik vastutate 
minu ees igaühe eest eraldi!» 

Heakskiitvalt muheldes patsutas vanim . sõduritest Pandioni õlale, katsus ta muskleid ja 
lausus midagi 


1 Tüüros — Foiniikia muistne pealinn praegusest Beirutist lõuna pool, tänapäeva Süüria 
lõunaosas. 

teistele. Need pahvatasid valjusti naerma. Pandion vaatas neile arusaamatult otsa, sügav 
kurbus eraldas teda praegu kõikidest inimestest. 


Tüüroseni oli jäänud sõita veel kaks päeva. Laeval veedetud nelja päeva jooksul oli Pandion 
veidi kohanenud oma olukorraga. Vigastused ja haavad ei olnud sügavad ning paranesid. 

Laevaülem, kes oli märganud Pandioni arukust ja mitmekülgseid teadmisi, oli noormehega 
rahul ning vestles temaga korduvalt. Temalt sai Pandion teada, et ta sõidab muistsel mereteel, 
mis on rajatud Kreeta saare rahva poolt lõunapoolsele mustade maale. Laevade tee läks 
mööda vaenulikust ja võimsast Aigüptosest, piki tohutu kõrbe rannikut kuni Udude Väravani'. 

Udude Värava taga, kus lõuna ja põhja kaljud teineteisele lähenedes moodustasid kitsa 
väina, oli maa piir — tohutu Udune meri”. Siin pöördusid laevad lõunasse ja jõudsid varsti 
mustade kuuma maa rannikule. See maa oli rikas elevandiluu, kulla, õli ja nahkade poolest. 
Just seda teed olid kulgenud Kreeta saare elanike kaug-ekspeditsioonid — Pandion oli näinud 
sellise reisi kujutist talle saatuslikul päeval. Mererahvas oli jõudnud kaugetele lõunamaadele, 
kus polnud käinud Aigüptose saadikud. 

Nüüd sõidavad foiniiklaste laevad piki lõuna- ja põhjarannikut, hankides odavaid kaupu ja 
tugevaid orje, kuid harva lähevad nad Udude Väravast kaugemale. 

Märgates Pandioni erakordseid võimeid, tahtis foiniiklane jätta teda enda juurde. Ta 
ahvatles noormeest kaugete reiside võluga, maalis talle pilte tulevasest ülendusest, ennustas, 
et pärast kümmet-viitteistkümmet aastat head teenistust võib helleen ise hakata kaupmeheks ja 
laevaülemaks. 

Noormees kuulas foiniiklast huviga, kuid ta teadis, et tema pole loodud kaupmeheks, et 
kodumaad, Tessat 


1 Udude Värav — Gibraltari väin. 
' Udune meri — Atlandi ookean. 

ja kunstniku vaba elu ei vaheta ta kunagi rikkuse vastu võõral maal. 

Iga päevaga muutus üha talumatumaks igatsus kohtuda kas või hetkekski Tessaga, kuulata 
taas, kui võimsalt kohiseb püha männihiis, kus oli veedetud nii palju õnnelikke tunde. 
Lebades norskavate kaaslaste kõrval ja hoides tagasi südame tuksumist ning sum-mutades 
ahastusoigeid, ei tulnud noormehele kaua und. 

Laevaülem käskis tal õppida tüürimehekunsti. Pandionile näis aeg venivat väga pikkamisi, 
kui ta seisis juht-aeru juures ja kohastas laeva liikumissuunda päikese liikumisega või 
orienteerus tüürimehe juhendite kohaselt tähtede järgi. 

Nii oli ka sel ööl. Pandion toetus puusaga laeva parda vastu, ja hoides kinni rooli 
käepidemest, püüdis võita tugevneva tuule vastupanu. Laeva teisel küljel seisis tüürimees ühe 
sõdurigal. Tähed vilkusid pilvede vahelt, varjudes kauaks sünge taeva pimedusse, tuule 
kaeblik hääl madaldus järk-järgult ja muutus ähvardavaks kõminaks. 

Laev viskles, aerud kolksusid kumedalt, aeg-ajalt kostis orje sõimu ja piitsalöökidega 
ergutava sõduri läbilõikav hääl. 

Ülem, kes oli tukkunud varjualuse sügavuses, tuli välja tekile. Ta silmitses tähelepanelikult 
merd ja läks ilmselt erutatuna tüürimehe juurde. Nad vestlesid kaua. Ülem äratas magavad 
sõdurid ja saatis nad juht-aerudele, ise aga jäi seisma Pandioni kõrvale. 

Tuul pöördus järsult ja sööstis vihaselt laeva kallale, lained kuhjusid üha kõrgemale ning 
ujutasid üle teki. Mast tuli maha võtta — nahavirnadele asetatuna ulatus ta laevaninast üle ja 
kolksus kumedalt vastu kõrget lainemurd]at. 

Võitlus lainete ja tuulega muutus üha pöörasemaks. Pomisedes omaette kord palveid, kord 
vandesõnu, käskis ülem laeva lõunasse pöörata. Tuulest haaratuna kandus laev kiiresti 
tundmatule mustavale mereavarusele. Rooli 


1 Antiikrahvaste laevadel oli kaks juhtaeru, üks kummalgi pool laeva. 

hoidmisega vaeva nähes möödus öö kiiresti. Muutus valgemaks. Hallis hämaruses 
hakkasid selgemini paistma mässavad ähvardavad lained. Torm ei vaibunud. Tuul möllas 
endise tugevusega, hoides laeva oma võimuses. 

Ärevad hüüded täitsid kogu teki — kõik, kes sellel asusid, juhtisid ülema tähelepanu laeva 
parempoolse parda taha. Seal, algava päeva hämuses valguses, lõikas merd tohutu vahuriba. 
Lained aeglustasid oma tormakat kulgu sellele sinakashallile lindile lähenedes. 

Terve laeva meeskond kogunes ülema ümber, isegi tüürimees andis rooli sõdurile. Ärevad 
hüüded vaheldusid kiire, ägeda kõnelusega. Pandion märkas, et kõikide tähelepanu oli 
pööratud temale: tema suunas näidati sõrmedega, ähvardati rusikatega. Mitte millestki aru 
saades jälgis Pandion ülemat, kes vehkis vihaselt ning protesteerivalt kätega. Haaranud 
peremehe käe, kõneles vana tüürimees millestki kaua tema kõrva juures. Ülem raputas eitavalt 
pead, karjudes katkendlikke sõnu, kuid viimaks nähtavasti alistus. Otsekohe tormasid mehed 
hämmastunud noormehe kallale ja keerasid ta käed seljataha. 

«Nad räägivad, et sina oled toonud meile õnnetust,» ütles ülem Pandionile, tehes põlastava 
žesti ümberolijate poole. «Sa oled hädatooja, sinu viibimise tõttu juhtus laeval õnnetus, laev 
on kantud Ta-Kemti ' ehk, nagu teie teda kutsute, Aigüptose rannikule. Et jumalaid 
armuliseks teha, tuleb sind tappa ja üle parda visata — seda nõuavad kõik mu mehed, ja ma ei 
suuda sind kaitsta.» 

Ikka veel midagi mõistmata, puuris Pandion pilguga foiniiklast. 

«Sa ei tea, et sattumine Ta-Kemti rannikule tähendab meile kõigile surma või orjust,» urises 
too süngelt. «Muistsetel aegadel pidas Ta-Kemt sõda mererahvaga. Tollest ajast peale kuulub 
see, kes randub selle maa kallastel väljaspool võõramaalastele määratud kolme sadamat, 


vangistamisele või hukkamisele, tema varandus aga läheb Ta-Kemti valitsejale. Noh, kas said 
nüüd 


1 Ta-Kemt (must maa), kõnekeeles Kemt ehk Kemit (lihtsalt — ««must») — nii nimetasid 
egpitlased oma maad ise. 

aru?» katkestas ülem oma kõne, pöördus Pandionist kõrvale ja hakkas silmitsema lähemale 
tulnud vahuriba. 

Pandion mõistis: teda ähvardab uuesti surm. Olles valmis kuni viimse minutini võitlema elu 
eest, mida ta nii armastas, mõõtis noormees abitu ning põlastava pilguga tekil seisvat vihast 
inimjõuku. 

Seisukorra väljapääsmatus sundis teda otsustama. 

«Ülem!» hüüatas noormees. «Käsi oma inimestel mind vabastada — ma viskun ise merre!» 

«Nii ma mõtlesingi,» ütles foiniiklane tema poole pöördudes. «Las need argpüksid õpivad 
sinult!» 

Alistudes ülema käskivale viipele, lasksid sõdurid Pandioni lahti. Kellelegi vaatamata 
sammus noormees laeva parda juurde. Kõik astusid ta eest vaikides kõrvale, nagu surma 
mineva inimese eest. 

Pandion vaatas üksisilmi vahuribale, mis varjas lamedat kallast, ja võrdles instinktiivselt 
oma jõudu õelate lainete kiirusega. Peas vilksatasid mõttekatkendid. «Maa vahuriba taga on 
vahumaa'... Aafrika.» 

See ongi too kohutav Aigüptos! ... Tema aga oli vandunud Tessale oma armastuse ja kõigi 
jumalate juures isegi mitte mõtelda reisist sinna! ... Jumalad, mida teeb temaga saatus.. . Kuid 
tema arvatavasti hukkub, ja see on kõige parem ... 

Pandion viskus pea ees kohisevasse veekeerisesse, ja pingutades tugevaid käsi, ujus laevast 
eemale. Lained haarasid noormehe enda valdusse. Just kui nautides inimese hukku, loopisid 
nad teda üles, langetasid sügavasse kuristikku, tormasid ta peale, rõhusid ja muserdasid teda, 
täites suu ning nina veega, paisates vastu silmi vahtu ja veepiisku. Pandion ei mõtelnud enam 
millestki — ta võitles meeleheitlikult elu eest, iga hingetõmbe eest, töötades pööraselt käte ja 
jalgadega. Mere ääres sündinud helleen oli suurepärane ujuja. 

Aeg möödus, lained aga üha kandsid ja kandsid Pan-dioni kalda poole. Laevale ei heitnud ta 
ühtki pilku, unustades vältimatu surma eel selle olemasolu. Kõrglainete sööstud muutusid 
harvemaks. Lained veeresid aeglasemalt, pikkade vallidena, tõstes ja langetades 


1 Afros — «vaht» vana-kreeka keeles. 

kohisevaid vahuharju. Iga laine kandis noormeest sada küünart edasi. Mõnikord veeres 
Pandion laineharjalt alla, ja siis langes vee tohutu raskus kaskaadina ta peale, heites teda 
pimedasse sügavikku, kus ujuja süda pidi pingest peaaegu lõhkema. 

Pandion oli maha ujunud mitu staadioni, tükk aega oli kestnud võitlus lainetega, ja lõpuks ta 
jõud nõrkes. Noormees tundis, et tal on veehiiglaste kaisutustele üha raskem vastu panna. 
Koos jõu kaotusega kustus ka tahe elada, ikka raskem oli pingutada nõrgenenud lihaseid, ikka 
nõrgemaks jäi tahe jätkata võitlust. Peaaegu jõuetute käte tõmmakutega tõusis noormees 
laineharjale, ja pööranud näo kauge kodumaa poole, hüüdis: 

«Tessa, Tessa! ... » 

Armsama nime, mis oli heidetud kaks korda näkku saatusele ja mere koletislikule ning 
ükskõiksele vägevusele, summutas otsekohe tormiste lainete u'gumine. Kõrglaine kattis 
Pandioni liikumatu keha, purunes mürinaga selle kohal ja noormees põrkas vajudes äkki vastu 
põhja liivaterade keerises. 


Kaks vahisõdurit lühikestes rohelistes särkides, mis olid Suure Rohelise mere ' 
rannavalvesse kuulumise tunnuseks, toetusid pikkadele peenikestele odadele ja silmitsesid 
horisonti. 

«Pealik Seneb saatis meid asjata siia,» lausus vanem sõdur laisalt. 

«Kuid foiniiklaste laev oli üsna ranna lähedal,» väitis teine. «Kui torm poleks lakanud, 
oleksime saanud kerge saagi — just kindluse juures . .. » 

«Vaata sinna,» katkestas teda vanem, osutades piki rannikut. «Olgu ma neetud, kui see ei 
ole inimene laevalt!» 

Mõlemad sõdurid silmitsesid tükk aega teraselt laiku liival. 

«Läheme tagasi,» tegi lõpuks noorem ettepaneku. «Me oleme niigi kaua hulkunud mööda 
liiva. Kes vajab põlatud võõramaalase laipa rikkaliku saagi — kaupade 

' Nii nimetasid egiptlased Vahemerd. 

ja orjade asemel. Need aga sõitsid minema koos laevaga ...» 

«Sa kõneled mõtlematult,» katkestas vanem teda uuesti. «Mõnikord on neil kaupmeestel 
seljas kallid rõivad ja nad kannavad ehteasju. Kuldsõrmus ei tee sulle paha — milleks meil 
anda Senebile aru iga uppunu kohta ... » 

Sõdurid sammusid edasi mööda tihedat märga liiva-kallast, mille tormid olid ühtlaselt 
tasaseks rullinud. 

«Kus on siin sinu ehteasjad?» küsis noorem vanemalt pilkavalt. «Ta on täiesti paljas!» 

Vanem pomises süngelt vandesõnu. 

Nende ees lamav inimene oli tõepoolest täiesti alasti, tema käed olid abitult kere alla 
kõverasse tõmmatud, lühikesed käharad juuksed olid täis mereliiva. 

«Vaata, see ei ole foiniiklane!» hüüatas vanem. «Milline võimas ja ilus keha! Kahju, et ta on 
surnud — oleks hea ori ja Seneb annaks meile autasu.» 

«Missuguse rahva hulka ta kuulub?» küsis noorem. 

«Ma ei tea: võib-olla on see turušia' või kefti” või siis keegi põhjarahva hanebu” mereäärsest 
suguharust. Nad satuvad harva meie õnnistatud maale ja neid hinnatakse vastupidavuse, 
arukuse ning jõu poolest. Kolm aastat tagasi .. . Pea, ta on elus, olgu kiidetud Amon!» 

Kerge kramp läbis lamaja keha. 

Heitnud käest odad, pöörasid sõdurid meelemärkusetu ringi, hakkasid masseerima ta kõhtu, 
kõverdama jalgu. 

Nende pingutusi kroonis edu. Uppunu — see oli Pandion — avas peagi silmad ja hakkas 
piinavalt köhima. 

Noormehe tugev organism pidas raskele katsumusele vastu. Ei möödunud tundigi, kui 
vahisõdurid hakkasid Pandioni kaenla alt toetades kindluse poole viima. 

Sõdurid puhkasid sageli, kuid juba enne keskpäevast leitsakut oli noor kujur toimetatud 
väikesesse kindlusse, mis asus ühel Niiluse delta loendamatutest jõeharudest, lääne pool suurt 
järve. 


' Turuša — etrusk. 

* Kefli ehk keffiu — egiptuse keeles «taga», Kreeta ja seal elava rahva nimetus. 

3 Hanebu — põhjamaalased. 

Sõdurid andsid Pandionile vett, mõned tükid õlles leotatud karaskit ja asetasid ta pikali ahta 
jaheda savikuuri põrandale. 

Kohutav pingutus ei möödunud jälgi jätmata — terav valu lõikas rinda, süda lõi nõrgalt. 
Suletud silmade ees virvendasid arvutud lained. Nagu läbi raske une kuulis Pandion, kuidas 
avanes igerik uks, mis oli kokku löödud laevavoodri tükkidest. Pandioni kohale kummardus 


kindluse ülem — ebameeldiva ning haiglase näoga noor mees. Ta võttis ettevaatlikult ära 
noormehe jalgadele heidetud rüü ja vaatas kaua oma vangi. Pandionile ei jäänud kahtlust, et 
ülema peas küpsev otsus toob talle uusi ennekuulmatuid kannatusi. 

Ülem kattis Pandioni ja väljus rahuloleva ilmega. 

«Kummalegi kaks vasksõrmust ja kann õlut,» ütles ta katkendlikult. 

Rannavalve sõdurid kummardasid talle alandlikult, seejärel aga puurisid ta selga vihaste 
pilkudega. 

«Vägev Sonmet, millise viletsa tasu me saime niisuguse orja eest... » sositas noorem, niipea 
kui ülem oli eemaldunud. «Küll näed, ta saadab vangi linna ja saab mitte vähem kui kümme 
kuldsõrmust... » 

Ülem pöördus äkitselt ringi. 

«Hei, Senin!» hüüdis ta. 

Vanem sõdur jooksis libitsevalt tema juurde. 

«Vaata ta järele hästi, ma usaldan ta sinu hoole alla. Ütle minu kokale, et ta toidaks teda 
tublisti, kuid ole ettevaatlik — vang paistab olevat tugev võitleja. Homme sead sa valmis 
kerge paadi — ma saadan vangi kingituseks Suurele Majale'. Me anname talle juua unerohuga 
segatud õlut, et hoida ära sekeldusi.» 

...Pandion kergitas aeglaselt raskeks muutunud lauge. Ta oli maganud nii kaua, et oli 
minetanud igasuguse ettekujutuse ajast ja sellest, kus ta asub. Tuhmilt ning katkeliselt tuli 
talle meelde, et pärast ägedat võitlust tormitseva merega oli teda kuhugi kantud, et ta oli 
laenanud kusagil vaikuses ning pimeduses. Noormees 


1 Suur Maja (per-o, millest on pärit vana-egiptuse sõna «vaarao») - egiptuse valitseja 
(vaarao) allegooriline nimetus, kuna tema õiget nime oli keelatud mainida. 

liigutas end ja tundis, et kogu tema keha on aheldatud. Vaevaliselt pööras ta pead ja nägi 
rohelist pillirooseina tähekujuliste pööristega ülal. Peakohal oli selge taevas, lähedal, päris 
kõrva ääres, sulises ja loksus nõrgalt vesi. Järk-järgult hakkas Pandion taipama, et ta lebab 
kitsas ning pikas lootsikus, seotuna käsist ja jalust. Tõstnud veidi pead, nägi noormees paati 
teivastega tõukavate inimeste paljaid jalgu. Mehed olid sihvakad, tumeda pronksivärvi 
nahaga, vöötatud valgete puusa-sidemetega. 

«Kes te niisugused olete? Kuhu te mind viite?» hüüdis Pandion, püüdes silmitseda 
paadipäras seisvaid inimesi. 

Keegi siledaks aetud näoga mees kummardus Pandioni kohale ja hakkas kiiresti kõnelema. 
Kummaline keel oma meloodilise laksumise ja selgelt rõhutatud täishäälikutega oli 
noormehele täiesti tundmatu. Pandion tegi pingutusi oma ahelate purustamiseks ja kordas 
lakkamatult sama küsimust. Kuid õnnetule vangile sai peagi selgeks, et temast ei saada aru 
ega võidagi aru saada. Pandionil läks korda kõikuvat lootsikut õõtsuma panna, kuid kohe 
välgutas üks valvuritest tema silme ees pronkskinžalli tera. Tundes tülgastust inimeste, enda 
ja kogu maailma vastu, jättis Pandion vastupanukatsed ja ei korranud neid enam kogu pika 
teekonna jooksul, mis kulus sootihnikute labürindi läbimiseks. Päike oli juba ammu loojunud 
ja kuu kerkinud kõrgele taevasse, kui lootsik jõudis laia kivist maabumissilla juurde. 

Pandionil vabastati jalad ja hõõruti neid vereringe elustamiseks oskuslikult ning kiiresti. 
Sõdurid süütasid kaks tõrvikut ja suundusid kõrge savist müüri poole, milles oli raske 
vasknaastudega ülelöödud uks. 

Pärast kauakestvaid läbirääkimisi valvega andsid mehed, kes olid Pandioni kohale 
toimetanud, kusagilt väljailmunud unisele habemesse kasvanud olendile väikese kompsu ja 
said vastu tüki musta nahka. 


Raske uks hakkas hingedel kiunuma. Pandioni käed köideti lahti, ta tõugati vangla 
sisemusse. Odade ja vibudega relvastatud valvurid sulgesid ukse raske põikpuuga. Pandion 
sattus ahtasse neljakandilisse ruumi, mis oli täis tuubitud reastikku lamavaid kehi. Inimesed 

hingasid raskelt ja oigasid läbi rahutu une. Lämbudes vinast, mis näis tulevat seintest endist, 
otsis Pandion endale põrandal vaba koha ja istus ettevaatlikult maha. Noormehele ei tulnud 
und. Ta mõtles järele viimaste päevade sündmuste üle, ja ta süda muutus raskeks. Aeglaselt 
möödusid unetud tunnid üksildases öises mõtiskelus. 

Pandion mõtles vaid vabadusest, kuid ei leidnud teed vangist pääsemiseks. Ta oli sattunud 
täiesti tundmatu maa sisemusse. Üksiku, relvadeta vangina, oskamata teda ümbritseva 
vaenuliku rahva keelt, ei saanud ta midagi ette võtta. Pandion mõistis, et teda ei kavatseta 
tappa, ning otsustas oodata. Hiljem, kui ta kas või pisutki õpib tundma maad ... kuid mis ootab 
teda siis «hiljem»? Pandion tundis, nagu mitte kunagi varem, teravat igatsust kaaslase järele, 
kes aitaks tal jagu saada kohutavast üksindusest. Ta mõtles sellest, et inimese jaoks pole 
halvemat olukorda, kui olla üksinda keset võõrast ja vaenulikku rahvast, mõistetamatul ja 
tundmatul maal — orjana, eraldatuna kõigest oma olukorra läbipääsematu seinaga. Keset 
«loodust on üksindust taluda hoopis kergem: loodus ei alanda hinge, vaid karastab seda. 

Helleen alistus saatusele ja langes imelikku tardumusse. Ta ootas koiduni, silmitsedes 
ükskõikselt oma õnnetuskaaslasi: vange, kes kuulusid mitmesugustesse, noorele kujurile 
tundmatutesse aasia suguharudesse. Nad olid temast õnnelikumad — võisid üksteisega 
kõnelda, jagada oma muret, meenutada möödunut, arutada üheskoos tuleviku üle. Nende 
uudishimulikud pilgud olid suunatud vaikivale Pandionile. 

Valvurid viskasid Pandionile puusasidemeks tüki karedat lõuendit, seejärel kandsid neli 
mustanahalist meest sisse suure savist veeanuma, tõid nisukaraskeid ja mingisuguse 
haljastoidu värsi. 

Pandion oli üllatunud, nähes täiesti musti nägusid, millede taustal paistsid eredalt silma 
hambad, silma-valged ja pruunikaspunased huuled. Noormees mõistis, et need olid orjad, ja 
teda panid imestama nende lõbusad ning heasüdamlikud näod. Mustanahalised naersid, 
näidates lumivalgeid hambaid, heitsid nalja vangide ja 

üksteise üle. Kas tõesti möödub mõni aeg ja ta on võimeline millestki rõõmu tundma, 
unustama vabaduse kaotanud inimese haletsusväärse saatuse? Kas tõesti möödub teda 
lakkamatult näriv igatsus? Aga Tessa? jumalad, kui Tessa teaks, kus ta praegu viibib!... Ei,, 
parem ärgu teadku: Pandion pöördub tema juurde tagasi või sureb — teist väljapääsu ei ole... 

Pandioni mõtted katkestas veniv hüüe. Uks avanes. Pandioni ees lõi sätendama lai jõgi. 
Vangistuskoht oli päris kalda lähedal. Suur salkkond sõdureid ümbritses vange odade 
metsaga. Varsti aeti kõik suure laeva kiilruumi. Laev sõitis jõge mööda üles, ja vangistatud ei 
jõudnud ümbruskonnaga tutvuda. Kiilruumis oli palav — kõrgel seisev päike kõrvetas 
inimesi, raskete auretega täidetud õhus oli raske hingata. 

Õhtu poole muutus jahedamaks ja kurnatud vangid elavnesid — taas oli kuulda juttu. Laev 
jätkas teekonda kogu öö, hommikul jäi aga vaheks ajaks peatuma — vangidele toodi toitu, ja 
väsitav reis jätkus. Nii möödus mitu päeva — tülpinud ning ükskõikne Pandion neid ei 
loendanud. 

Lõpuks hakkasid sõudjate ja sõdurite hääled kostma elavamalt, tekil algas sagimine — reis 
oli lõppenud. Vangid jäeti kiilruumi kogu ööks, vara hommikul aga kuu'is Pandion venivaid 
komandohüüdeid. 

Tolmusel, päikesest kõrvetatud platsil rivistus, odad ette sirutatud, poolringina valve. 
Vangid väljusid ühekaupa ja sattusid hetkeks kahe hiiglasliku sõduri käte vahele. Sõdurite 
jalgade ees lebas köiehunnik. Egiptlased väänasid vangide käsi nii tugevasti, et meeste õlad 


paindusid ja küünarnukid ulatusid seljataga kokku. Oiged ja karjed ei liigutanud põrmugi 
hiiglasi, kes nautisid oma jõudu ja ohvrite kaitsetust. 

Saabus Pandioni järjekord. Üks sõdureist haaras tal kätest, niipea kui päevavalgusest 
pimestatud noormees oli vaevalt jõudnud maale astuda. Valust põhjustatud kangestus oli 
möödunud. Tundes rusikavõitluse võtteid, rabeles noormees sõduri käte vahelt kergesti välja 
ja andis talle uimastava löögi kõrva pihta. Hiiglane kukkus näoli tolmu Pandioni jalgade ette, 
teine sõdur kargas hämmeldunult eemale. 

Pandioni ümbritsesid kolmkümmend vaenlast tema poole sirutatud odadega. 

Pöörases raevus tormas noormees edasi, soovides võitluses hukkuda, — surm näis talle 
pääsemisena ... Kuid ta ei tundnud egiptlasi, kel olid orjade mahasurumise alal tuhandete 
aastate kogemused. Sõdurid astusid hetkeks kõrvale ja sööstsid ringist välja jooksnud Pan- 
dionile tagantpoolt kallale. Noor kangelane paisati jalust maha ja vaenlaste kehad langesid ta 
peale. Oda nüri ots lõi talle rinnakorvi alaosas tugevasti ribide vahele. Tulipunane udu hõljus 
noormehe silmade ees, hingafhine jäi seisma. Sel hetkel tõmbas egiptlane Pandioni käed ülal 
pea kohal kokku ja ühendas need rand-metest mängupaadiga sarnaneva puust eseme abil. 

Otsekohe jätsid sõdurid noormehe rahule. 

Vangid seoti kiiresti ja aeti siis edasi mööda kitsast,, jõekalda ja väljade vahel kulgevaj teed. 
Noor kujur tundis kohutavat valu: pea kohale tõstetud käed olid pistetud kahe terava nurgaga 
varustatud puust pakukese vahele. Pakukese nurgad rõhusid randmeluudele. See seadis ei 
võimaldanud käsi küünarnukk.idest kõverdada ega lasta neid alla pea peale. 

Kõrvalteelt ühines Pandioni salgaga teine partii vange, seejärel kolmas, — orjade hulk 
kasvas kuni kahesaja meheni. 

Kõik nad olid seotud kõige halastamatumal kombel; mõnel olid käed samasugustes 
pakkudes. Vangide näod olid valust moonutatud, kahvatud ja kaetud higiga. Noormees 
sammus nagu udus, vaevalt märgates oma saatusekaaslasi. 

Ümberringi aga laius rikas maa. Õhk oli ebatavaliselt värske ja puhas, kitsastel teedel 
valitses vaikus, tohutu jõgi voolas aeglaselt Suure Rohelise mere poole. Kerges põhjatuules 
kõigutasid palmid vaevalt märgatavalt oma latvu. Lühikese valmiva nisu rohetavad põllud 
vaheldusid viinamarjaväljade ja puuviljaaedadega. 

Kogu maa kujutas endast tuhandete aastate jooksul üles haritud tohutu suurt aeda. 

Pandion ei saanud kõrvale vaadata. Vedades järele jalgu ja kiristades valu tõttu hambaid, 
sammus ta mööda kõrgetest müüridest, mis ümbritsesid rikaste, maju. Need 

olid kerged ja avarad ehitused, kahe korrusega, kitsaste ja kõrgele akendega puitsammastega 
raamistatud ukseorvade kohal. Eredates ja puhtates värvides maalitud keerukate 
ornamentidega kaetud lumivalged seinad paistsid ebatavaliselt selgesti pimestavas päikese- 
valguses. 

Äkki kerkis vangide ees tohutu kivist ehitus, mille järsud, ennenägematult paksud seinad 
olid üles laotud suurtest, üllatava korrapärasusega tahutud kivipanka-dest. Näis, et sünge ning 
saladuslik hoone oli end sõnatult üle maapinna välja sirutanud, rõhudes seda oma hiiglasliku 
raskusega. Pandion möödus reast jämedatest hallidest sammastest, mis süngelt eraldusid orus 
laiuva ererohelise aia taustal. Palmid, viigipuud ja teised viljapuud vaheldusid, moodustades 
lõputuna näivaid sirgeid ridu. Mäekingud olid kaetud viinamarjaväljade tiheda rohelusega. 

Jõe lähedal aias seisis kõrge ning avar ehitus, mis oli kaunistatud samasuguste eredate 
värvidega, nagu teisedki majad selles linnas. Jõe poole pööratud fassaadi juures, laiade 
väravate taga, kõrgusid mastidena pikad sambad, ilustatud lehvivate lintide kimbuga. Avara 
sissekäigu kohal asetses hiiglasuur lumivalge rõdu, mis oli raamistatud kahe sambaga ja 
kaetud täiesti lameda katusega. Katuse karniisil oli- lilleline kirjatis, milles vaheldusid 


helesinised ja kuldsed värvid. Helesinised ja kuldsed siksakid kaunistasid valgete sammaste 
ülaosa. 

Vaipade ja eesriietega varjatud rõdusügavuses oli näha inimesi peenelt plisseeritud kergest 
materjalist valmistatud lumivalgetes pikkades rõivastes. Keskel istuv mees kummardas rõdu 
balustraadi kohale pea, mida näis koormavat kõrge punast ja valget värvi peakate'. 

Vange saatev vahtkond ja tähtsalt eessammuv ülemus langesid otsekohe näoli maha. Vaarao 
(see oligi elav jumal, Ta-Kemti maa ülemvalitseja) käsul seati vangid haneritta ja juhiti 
aeglaselt rõdust mööda. Tunglevad õukondlased vahetasid tasa märkusi ja naersid lõbusalt. 


' Vaarao kandis kaksikkrooni: punast ja valget võimu märgiks «mõlema maa» — Ülem- ja 
Alam-Egiptuse üle. Punane oli Alam-Egiptuse, valge — Ulem-Egiptuse kroon. 

Lossi ilu, vaarao ja tema lähikondlaste rõivaste luksus-likkus, nende vabad kõrgid poosid 
vastandusid nii järsult piinatud vangide moonutatud nägudele, et Pandioni hinges tõusis 
metsik viha. Valu kätes tegi ta peaaegu meeletuks, tema keha võbises nagu külmavärinates, 
puretud huuled olid kuivad ja lõhkenud, kuid noormees ajas end sirgu, tõmbas sügavasti hinge 
ja pööras rõdu poole vihase näo. 

Pöördunud õukondlaste poole, ütles vaarao midagi, ja kõik noogutasid heakskiitvalt pead. 
Vangide rodu liikus aeglaselt. Varsti jõudis Pandion maja taha, kõrge müüri varju. Järk-järgult 
kogunes siia kogu vangisalk, keda endiselt piirasid vaikivad sõdurid. Nurga tagant tuli 
nähtavale tüse kongus ninaga mees kullaga kaunistatud mustast puust pika sauaga käes. Teda 
saatis kirjutaja, kes kandis tahvlit ja papüüruserulli. 

Mees ütles mõned kõrgid sõnad vahtkonna ülemale, see kummardas sügavasti ja andis käsu 
sõduritele edasi. Alludes ülika sõrmeliigutusele, tõukasid sõdurid jõhkralt salga laiali ja viisid 
kõrvale need, kelle peale näitas kõrge aukandja. Pandion märgiti ühena esimestest. Kokku 
valiti välja kolmkümmend meest, pealtnäha kõige tugevamad ja vahvamad. Need viidi 
otsekohe tagasi sama teed mööda kuni aia servani. Seejärel ajasid sõdurid vange edasi piki 
madalat müüri. Teerada muutus üha järsemaks ja viis tohutu suure umbsetest müüridest 
nelinurga juurde, mis asus väikeses orus keset nisu-põlde. Kümne küünra kõrgustel paksudel 
tellismüüridel jalutasid vabalt edasi-tagasi vibudega relvastatud sõdurid. Nurkadel kerkisid 
kahekordsetest niinmattidest varikatused. 

Jõepoolsesse müüri oli tehtud sissekäik; rohkem ei olnud kusagil näha ei ust ega akent — 
müüride tuhm rohekashall pind õhkas kuumust. 

Vangid juhiti uksest sisse, neid saatnud sõdurid eemaldusid kiiresti ja Pandion sattus ahtasse 
õue kahe müüri vahel. Sisemine müür oli välimisest madalam ja selles oli üksainus uks, mis 
asetses müüri paremas servas. Õues seisid rohmakalt töödeldud pingid, osa hoovist võttis aga 
enda alla madal mustendava ukseavaga ehitus. Vange ümbritsesid nüüd sõdurid, kellede 
nahavärvus 

oli endiste valvurite nahavärvusest heledam. Nad olid kõik pika kasvuga, nõtkete ja hästi 
arenenud kehadega, paljud siniste silmade ja punakate juustega. Pandion ei olnud varem 
niisugust rahvast näinud, samuti nagu puhtaverelisi Aigüptose elanikkegi, ja ei teadnud, et 
need olid liibüalased. 

Kõrvalhoonest ilmusid kaks meest: üks kandis mingit poleeritud puust eset, teine — halli 
fajanssanumat. Liibüalased haarasid Pandioni kinni ja pöörasid ta seljaga tulijate poole. 
Noormees tundis kerget torget — tema vasakule abaluule pandi poleeritud tahvlike, mis oli 
täis tipitud lühikesi teravaotsalisi naastusid. Seejärel lõi mees järsult käega vastu tahvlikest — 
seljast pritsis verd ja Pandion karjatas tahtmatult. Siis kuivatas liibüalane vere ja hakkas haava 
hõõruma lapiga, mille ta oli niisutanud fajanssanumast ammutatud vedelikus: verejooks 
peatus kiiresti, kuid mees niisutas veel mitu korda lappi ja hõõrus sellega haava. Alles nüüd 


märkas Pan-dion teda ümbritsevate liibüalaste vasakutel abaluudel helepunast märki — 
mingeid figuure ovaalses raamis' — ja mõistis, et ta oli märgistatud. 

Pandioni käed vabastati pakust, ja ta ei suutnud tagasi hoida oigeid kohutava valu tõttu 
kangestunud liigestes. Suure vaevaga läks tal korda käsi lahku viia. Seejärel astus Pandion 
kummargil läbi sisemisse müüri tehtud madala ukse. Jõudnud tolmusele õuele, langes 
noormees jõuetult maha. 

Pandion kustutas janu sogase veega, mida ta ammutas sissekäigu juures seisvast tohutust 
anumast, ja hakkas silmitsema kohta, mis siin võimutsevate inimeste arvamuse järgi pidi 
igaveseks jääma tema koduks. 

Suur nelinurkne väljak, umbes kaks staadioni igast küljest, oli ümbritsetud kõrgete 
ligipääsmatute müüridega, mida kaitses ülal kõndiv valve. Selle väljaku kogu parema poole 
võtsid enda alla siavist kongid, mille külgmised seinad olid surutud üksteise vastu. Onnide 
vahelt jooksid läbi kitsad pikikäigud. Samasugused madalad hütid olid vasakus nurgas. 
Eespoolne vasak 


1 Ovaalse raamiga ümbritseti vaarao nime moodustavaid hieroglüüfe. 

nurk oli piiratud madala müüriga, siit tuli teravat ammoniaagilehka. Ukse lähedal seisid 
veeanumad ja pikk kolmveerand küünra kõrgune lavats — see oli söögilaud, nagu Pandion 
hiljem teada sai. 

Nelinurga kogu vaba osa oli siledaks tallatud — mitte ühtki liblet ei rohetanud selle hallil ja 
tolmusel pinnal. Õhk oli raske ja lämbe — kuum päev näis kogu oma leitsaku sadestavat 
sellesse ülalt avatud nelinurksesse süvendisse, mida ümbritsesid kõrged müürid. Niisugune oli 
šene — üks paljudest sadadest temaga sarnanevatest, mööda Ta-Kemti maad laiali paisatud 
töömajadest. Siia koguwss hulgaliselt eri suguharudest orje — tööjõud, Aigüptose rikkuse ja 
suursugususe alus. Sene oli tühi ja vaikne — orjad olid viidud tööle; ainult mõni haige lamas 
ükskõikselt seina varjus. See töömaja oli määratud äsjasaabunud vangidele, kes olid alles 
hiljuti sattunud orjusemaale ega polnud veel asutanud perekonda, et suurendada Musta Maa 
töökäte hulka. 

Nüüd oli Pandion muutunud mere'ks — vaarao pärandatavaks orjaks — ja sattunud nende 
kaheksa tuhande inimese hulka, kes töötasid lossimajandite aedades, kanalitel ja ehitustel. 

Teised vangid, kes olid koos Pandioniga läbi teinud ülevaatuse vaarao juures ja jäetud 
lossimüüride äärde, jaotati kõrgete aukandjate vahel sahudena — orjadena, kes olid ülikute 
elupõliseks omanduseks ja isanda surmaga läksid üle vaarao Šenesse. 

Lämbes õhus valitses rusuv vaikus, mida harva häirisid koos Pandioniga toodud uute orjade 
rasked ohked ja oiged. Vangimärk põletas tulise söena Pandioni selga. Noormees ei suutnud 
leida rahu. Mereavaruste ja igavesti loksuvatest lainetest uhutud kodukallastel kasvavate 
varjurikaste hiite asemel — tükk tolmust müüridega piiratud maad. Vaba elu ja armsama ase- 
mel — orjus võõral maal, lõpmatult kaugel kõigest kodusest ja lähedasest. 

Ainult lootus vabanemisele hoidis noormeest soovist purustada oma pea müüri vastu, mis 
varjas tema eest laia ning imeilusat maailma. 


KOLMAS PEATÜKK VAARAO ORI 


Samuti nagu aasta tagasi, lõid ka nüüd õitsele puhmastikud ja kinkude nõlvadele laotus 
leegitsev lillevaip. Oineiadai randadele saabus taas kevad. Varakult hakkas loojuma särav 
Noole tähtkuju”, läänetuule ühtlane puhang aga kuulutas merereiside algust. Kalüdoni sada- 
masse pöördusid tagasi viis laeva, mis olid sõitnud Kreetale kevade tulekul, saabusid ka kaks 
Kreeta laeva. Pandioni aga ei tulnud ikka veel. 


" Selle tähtkuju varane loojumine tähistas talvetormide lõppu. 

' Agenor vajus sageli vaikivasse mõtisklusse, püüdes varjata oma erutust koduste eest. 

Üksik rändur eksles Kreetal, kadus kuhugi tohutu saare mägedesse, keset mitmekeelseid 
suguharusid ja hulka suuri asulaid. 

Kunstnik otsustas sõita Kalüdoni sadamasse ja suunduda sealt Kreetale, kui selleks avaneb 
võimalus, et kas või midagi teada saada Pandioni saatusest. 

Tessa tõmbus nüüd tihti üksindusse. Isegi koduste vaikiv kaastunne rõhus teda. 

Sügavas kurbuses oli neiu seisnud rahuliku ja igavesti liikuvat mere kaldal. Mõnikord oli ta 
jooksnud siia lootuses, et Pandion pöördub tingimata tagasi sinnasamasse kohta, kus nad olid 
lahkunud. 

Kuid need päevad täis lootust olid ammu juba möödunud. Nüüd Tessa teadis, et seal, taevast 
ja merd eraldava joone taga, on juhtunud õnnetus. Ainult vangipõlv või surm võisid Pandioni 
takistada tema juurde tagasi pöördumast. 

Ja Tessa anus laineid, mis veeresid kaugelt, võib-olla sealt, kus praegu asus armas Pandion, 
et nad ütleksid talle, mis on juhtunud. Ning siis talle näis: veel natuke aega — ja lained 
annavad talle tõepoolest märku, mille järgi ta mõistab, kus on praegu Pandion. 

Kuid meri pildus rütmiliselt tema jalge ette üksteisega sarnlevaid laineid, ja nende kohin oli 
samaväärne vaikimisega. 

Kuidas küll teada saada, mis on armsamaga juhtunud? Kuidas ületab neid eraldava vahemaa 
tema, naine, kelle osaks elus on olla mehe juures perenaiseks ja tema maja valvuriks, 
teekaaslaseks ja haavade ravijaks? Aga sellele, kes söandab välja rabelda allumisest mehele, 
olgu see isa, mees või vend, sellele on vaid üks tee — olla hetääriks linnas või sadamas. Tema 
on naine — tähendab, ta ei või minna teistesse maadesse, ei või isegi teha katset Pandioni 
otsimiseks. *Talle jääb vaid üle abitult vaevelda tohutu suure mere kaldal. Pole midagi parata! 
Millegagi ei saa siin aidata! . 

Ja kui Pandion on koguni hukkunud, ei saa ta iialgi, mitte kunagi teada tema 
hukkumiskohta. 

Kuuvalguse sinkjalt hõbedane voog täitis kogu oru. Piiratuna äkiliste järsakute sügavates 
lohkudes vertikaalsete mustade varjudega, hoovas valgus jõe kohal, piki selle voolu — 
lõunast põhja. 

Pimedus täitis Aigüptose suure pealinna Nut-Amoni lähedal asuva töömaja nelinurkset 
siseõue. 

Müür oli eredalt valgustatud ja heitis oma krobeliselt pinnalt tuhmi nõrka vastuhelki. 

Pandion lebas unetult kitsa kongi põrandale visatud kareda rohu sületäiel. Ettevaatlikult 
pistis ta urutaoliselt madalast sissekäigust pea välja. Riskeerides endale tõmmata valvurite 
tähelepanu, tõusis noormees põlvedele ja imetles kuuketast, mis ujus kõrgel taevas sünge 
müüri serva kohal. Ta tundis valu mõeldes, et seesama kuu paistab praegu kauges Oineiadais. 
Võib-olla küsib Tessa, tema Tessa, praegu Hekatelt, kus on Pandion, aimamata, et viimase 
silmad on suunatud sellest ilgest urkast hõbedasele kuukettale. Pandion peitis pea pimedusse, 
mis oli täidetud kuumenenud savitolmu lõhnaga, ja pööras silmad müüri poole. 

Juba ammu oli möödunud esimeste päevade meeleheitlik ahastus ning kohutava igatsuse 
marulised hood. Pandion oli tugevasti muutunud. Tema tihedad korrapärased kulmud olid 
pidevalt kurrutatud, Hüperionilt päritud kullakarva silmi tumestas varjatult ja visalt välgatlev 
vihatuli, huuled olid alati kõvasti kokku surutud. 

Kuid võimsas kehas pulbitses endiselt ammendamatu energia ja mõistus ei olnud nürinenud. 
Noormees ei kaotanud julgust, ta unistas endiselt vabadusest. 


Noor kujur muutus järk-järgult võitlejaks, kes äratas hirmu mitte ainult oma vahvuse ja 
jõuga, mitte ainult lõpmatu visadusega, sooviga säilitada oma hinge ümbritsevas põrgus, 
kanda läbi kõikide katsumuste oma unistusi, püüdlusi ja armastust. See, mis oli täiesti või- 
matu temale, üksikisikule, kes ei tundnud keelt ja maad, muutus nüüd reaalseks — Pandionil 
olid kaaslased. Kaaslane! Ainult see võib mõista selle sõna kogu tähendust, kel on tulnud 
üksinda seista ähvardava, üleoleva jõu ees, kel on tulnud üksinda viibida kaugel kodumaast, 
võõrsil. Kaaslane! See tähendab nii sõbralikku 

abi, mõistmist, kaitset, ühiseid mõtteid ja unistusi kui ka head nõu, kasulikku manitsust, 
toetust ja lohutust. Seitsme kuu jooksul, mis olid möödunud pealinna ümbruses töötades, oli 
Pandion tutvunud Aigüptose imeliku keelega ja õppinud hästi mõistma oma erinevatest hõi- 
mudest saatusekaaslasi. 

Šenesse suletud ja iga päev tööle aetava viiesaja orja hulgast hakkas noormees eraldama üha 
rohkem kindla ning selgepiirilise iseloomuga inimesi. 

Ja orjad, järk-järgult üksteist usaldades, lähenesid vähehaaval Pandionile. 

Inimesi liitsid ühised rasked kannatused, ühine püüd vabadusele. Saavutada vabanemine, 
anda löök Musta Maa riigi pimedale, rõhuvale jõule ja pöörduda tagasi kaotatud kodumaale. 
Kodumaa — see oli mõistetav kõigile, kuigi ühtedel ta asus lõunapoolsete saladuslike soode 
taga, teistel — ida- või läänepoolsete liivakõrbete taga, kolmandatel, nagu Pandionilgi, — 
põhjapoolse mere taga. 

Kuid šenes leidsid vaid vähesed endas jõudu valmistuda võitluseks. Teised, kurnatud üle jõu 
käivast tööst ja püsivast alatoitlusest, kustusid nurisemata ja aeglaselt. Need olid peamiselt 
elatanud inimesed. Nad ei tundnud huvi ümbritseva vastu. Nende väsinud silmadest ei 
paistnud otsustavust, neil ei olnud enam soovi kaaslastega suhelda. Nad töötasid, sõid 
aeglaselt, magasid rasket und, et hommikul, ärgates valvuri kärkimisest, jälle loiult ning 
ükskõikselt rivis sammuda. 

Pandion taipas, miks töömajas oli nii palju üksik-konge: need eraldasid inimesi. Pärast 
õhtusööki oli keelatud omavahel suhelda: valvurid jälgisid müüridelt hoolega selle käsu 
täitmist — nool või hommikul kepp karistas käsust üleastujat. Mitte kõigil ei jätkunud jõudu 
ja julgust, et pimeduse katte all roomata kuulmatult teistesse kongidesse. Seda tegid ainult 
vähesed Pandioni kaaslastest. 


Pandioni kõige lähedasemateks sõpradeks said kolm meest. Esimene neist oli Kidoogo — 
tohutu suur, peaaegu nelja küünra pikkune neeger, kes pärines väga kaugest paigast Aafrikas, 
mis asus Aigüptosest edela 

pool. Tubli, lõbus ja innukas Kidoogo oli samuti osav kunstnik ning kujur. Tema 
väljendusrikas laia nina ja paksude huultega nägu veetles kohe Pandioni oma mõistuse ja 
energiaga. Pandion oli sellega harjunud, et neegrid on sihvakad, kuid see hiiglane köitis 
otsekohe kujuri tähelepanu oma proportsionaalse ning ilusa kehaga. Jämedates, just nagu 
rauast taõtud musklites avalduv ebatavaline jõud oli kuidagi kooskõlas Kidoogo kõrge kuju 
kerguse ja sihvakusega. Suurtes silmades paistis terav tähelepanu ja need olid üllatavalt 
elavad mustas näos. 

Algul said Pandion ja Kidoogo teineteisest aru maapinnale või müürile teravaotsalise kepiga 
kiirustades tehtud jooniste abil. Hiljem hakkas noor helleen neegriga edukalt suhtlema Ta- 
Kemti keele ja Kidoogo lihtsa, kiiresti meeldejääva keele sõnade abil. 

Kuuvalguseta öödel, šenet täitva süsimusta pimeduse katte all roomasid Pandion ja Kidoogo 
teineteise juurde ning ammutasid sosinal vesteldes põgenemisplaanide arutlemisest uut jõudu 
ja julgust. 


Oli möödunud kuu aega sellest päevast, millal Pandion esmakordselt astus üle šene läve, kui 
ühel õhtul aeti töömajasse veel mitu uut orja. 

Uustulnukad istusid või lamasid sissekäigu lähedal ja vaatasid abitult ringi igale vangile 
hästi tuntud rõhutud ning mureliku ilmega kurnatud nägudel. Pandion, kes oli just äsja töölt 
tulnud, läks ühe anuma juurde, et võtta sealt vett, kui äkki oleks peaaegu pillanud käest oma 
savikruusi. Kaks saabunut rääkisid tasa Pandionile tuttavas etruski keeles. Etruskid — see 
salapärane, karm, muistne rahvas — olid sageli ilmunud Oineiadai randadele. Nad olid 
kuulsad nõidadena, kes tunnevad looduse saladusi. 

Kodumaa meenumisest üleni värisema hakates alustas Pandion etruskidega juttu ja need 
said temast aru. 

Pandioni küsimustele selle kohta, kuidas nad siia olid sattunud, vastasid mõlemad vangid 
sünge vaikimisega ja oli näha, et nad ei rõõmustanud sugugi kohtumise üle. 

Mõlemad etruskid olid keskmist kasvu, väga tugevate lihaste ja laiade õlgadega. Vangide 
tumedad juuksed 

olid mustusest pulstunud ja tolknesid korratute salkudena mõlemal pool nägu. Vanemale 
nendest võis välimuse järgi anda umbes nelikümmend aastat, teine oli nähtavasti Pandioniga 
üheealine. 

Otsekohe paistis silma nende sarnasus — lohku-vajunud põskedest tõusid esile massiivsed 
põsenukid, karmid pruunid silmad välgatlesid kõigutamatu kangekaelsusega. 

Viidud etruskide ükskõiksusest segadusse, tundis Pandion end solvatuna ja läks kiiresti oma 
kongi. Mõne päeva jooksul ei pööranud Pandion sihilikult uutele vangidele tähelepanu, kuigi 
märkas, et etruskid teda jälgisid. 

Kümnendal päeval pärast etruskide saabumist istusid Pandion ja Kidoogo kõrvuti madala 
laua otsas ning sõid papüüruse vartest keedetud õhtusööki. Mõlemad sõbrad lõpetasid kiiresti 
oma portsjonid, ja nagu tavaliselt, jäi neil veidi aega üle vestluseks, seni kuni teised oma isu 
kustutasid. Pandioni teispoolseks naabriks oli vanem etrusk. Ootamatult pani ta oma raske käe 
noormehe Šlale ja vaatas pilklikult Pandionile otse silma, kui noor kujur end tema poole 
pööras. 

«Halb kaaslane ei saa kunagi vabaks,» lausus etrusk aeglaselt, väljakutse varjundiga hääles 
ega kartnud sugugi, et valvurid temast aru saavad: tundes põlgust võõramaalaste vastu, ei 
mõistnud Ta-Kemti maa elanikud oma vangide keelt. 

Mõistmata öeldut, kehitas Pandion kärsitult õlga, kuid etrusk surus oma vasksete küüntena 
haaravad sõrmed tugevalt noormehe lihastesse. 

«Sa põlgad neid asjatult,» etrusk noogutas ülejäänud orjade poole, kes olid ametis toiduga. 
«Teised ei ole sinust halvemad ja näevad samuti und vabadusest ... » 

«Ei, nad on halvemad!» lausus Pandion trotslikult vahele. «Nad on juba ammu siin, kuid ma 
pole kuulnud pagemistest!» 

Etrusk surus põlglikult huuled kokku. 

«Kui noortel puudub mõistus, peavad nad õppima vanematelt inimestelt. Sa oled tugev ja 
terve nagu noor hobune, pärast rasket päevatööd jääb sinu kehasse veel 

jõudu, vilets toit ei ole sind veel nõrgaks teinud. Nendel aga pole enam jõudu — ainult 
selles on sinu erinevus ja sinu õnn. Kuid pea meeles, et üksikult põgeneda on siit võimatu: 
meil on tarvis tundma õppida teed ja läbi murda jõuga, jõud aga on meil üks — kõigiga koos. 
Kui sa saad seltsiliseks kõikidele, jõuavad sinu unistused elule lähemale . .. » 

Hämmastatuna tema salajasi mõtteid aimava etruski teravast pilgust, ei leidnud Pandion 
vastamiseks sõnu ja langetas vaikides pea. 

«Mis ta räägib, millest kõneleb?» päris Kidoogo. 


Pandion tahtis talle seletada, kuid ülevaataja koputas vastu lauda; õhtustamise lõpetanud 
orjad loovutasid koha teisele rühmale ja läksid puhkama. 

Öösel arutasid Pandion ja Kidoogo kaua etruski sõnu. Nad pidid tunnistama, et uustulnuk 
mõistis kõige paremini orjade olukorda. Tõepoolest, nende, vaarao märki kandvate inimeste 
edukaks põgenemiseks oli tarvis täpselt teada teid sellelt maalt väljapääsemiseks. Vähe sel- 
lest, tuli tungida läbi vaenuliku elanikkonna, kes oli arvamisel, et «metsikud» inimesed on 
määratud töötama jumalate poolt valitud rahva heaks. 

Nukrus valdas mõlemat sõpra, kuid nad tundsid targa etruski vastu usaldust. 

Möödus veel mõni päev, ja vaarao šenes oli juba neli sõpra. Järk-järgult omandasid nad 
ülejäänud orjade seas üha suurema autoriteedi. 

Vanemale etruskile, kes kandis surmajumaia Kavi hirmuäratavat nime, hakkasid paljud 
peatselt vaatama kui vanemale. Ülejäänud kolm — teine etrusk, kelle nimi oli Remd, Kidoogo 
ja Pandion — tugevad, vastupidavad ning julged noored mehed, said tema ustavateks 
abilisteks. 

Aegamisi kerkis viiesaja orja hulgast esile üha rohkem võitlejaid, kes olid valmis andma elu 
kõige väiksemagi võimaluse eest pöörduda tagasi kaugele kodumaale. Niisama aegamisi 
tekkis ülejäänud, ärahirmutatud, piinatud ja kurnatud inimestes veendumus oma jõusse, 
tugevnes lootus, et ühiselt on nad võimelised vastu seisma tohutu riigi organiseeritud 
vägevusele. 

Päevad aga üha kadusid —- tühjad ja sihitud, kibedad 

vangipäevad, täis rasket tööd, mis äratas viha juba seetõttu, et võimaldas julmadele 
valitsejatele heaolu tuhandete orjade elu hinnaga. Iga päev päikese tõusuga lahkusid kurnatud 
inimeste salgad sõdurite valve all "enest ja läksid mitmesugustele töödele laiali. 

Aigüptose elanikud põlgasid võõraid rahvaid ega võtud vaevaks õppida oma vangide keeli. 
Seetõttu kasutati uusi orje algul kõige lihtsamatel töödel; hiljem, omandanud Ta-Kemti keele, 
suutsid nad aru saada keerukamatest korraldustest, hakkasid õppima käsitööd. Vangide 
nimedega polnud ülevaatajatel mingit tegemist, iga ori kandis vastavalt oma rahvale 
hüüdnime. 

Nii hüüti Pandioni ekuešaks', etruske — turušadeks, Kidoogo ja teiste mustanahaliste jaoks, 
kasutati hüüdnime nehsi — neeger. 

Senes viibimise esimesed kaks kuud korrastasid Pandion ja nelikümmend uut orja Amoni 
aedades” niisutuskanaleid, parandasid möödunud aasta üleujutuse poolt minema uhutud 
tamme, kobestasid viljapuude ümber mulda, pumpasid ja kandsid lilleklumpidele vett. 

Märganud uustulnukate sitkust, jõudu ja taibukust, moodustasid ülevaatajad aja jooksul uue 
salga ja suunasid selle ehitustöödele. Juhtus nii, et kõik neli sõpra ja veel kolmkümmend 
tugevat orja — šenes kinnipeetavate vangide juhid — sattusid kokku. Üleviimisega ehi- 
tustöödele nende alatine side mahajäänutega katkes — Pandioni salk ööbis nädalate kaupa 
teistes šenedes. 

Pandioni esimeseks tööks väljaspool vaarao aedu oli muistse templi ja hauakambri 
lammutamine. Need asusid jõe läänekaldal, viiekümne staadioni kaugusel šenest. Ülevaataja 
ja viie sõduri saatel sõitsid vangid lodjaga üle jõe. Neid aeti piki jõge põhja suunas, kõrgete 
järskude kaljude juurde, mis moodustasid siin suure eendi. Haritud põldude vahel loogelnud 
jalgrada muutus nüüd sillutatud teeks; äkki avanes Pandioni ees vaatepilt, mis jäi alatiseks 
tema mällu. Orjad peatati avaral, jõe suunas laskuval väljakul. Ülevaataja käskis end siin 
oodata ja kadus kuhugi. 


1 Ekueša — Egeuse mere äärsete rahvaste ühine nimetus. 
2. Tempel Karnakis, tänapäeva Luksori lähedal. 
19 


Esmakordselt oli Pandionil võimalus kiirustamata ringi vaadata ja tähelepanelikult 
ümbrust silmitseda. 

Otse tema ees tõusis kolmesaja küünra kõrgusele järsk punase vase värvusega kaljusein, 
mida kirjustasid sinakasmustade varjude laigud. Nende kaljurüngaste jalamil laotus kolme laia 
astanguna templi valge sammastik. Rannikutasandikult kerkis sileda halli kivi vööde, mida 
raamistasid kaks rida kummalisi skulptuure — rahulikult lamavaid elukaid, mis kujutasid 
endast inimpeadega lõvisid'. Edasi viis lai valge trepp, mille kummassegi küljesse oli raiutud 
looklev kollane madu, teise astangu juurde, mida tõestasid madalad, kahe inimese kõrgused 
pimestavalt valgest lubjakivist sambad. Templi keskosas oli näha teine rida samasuguseid 
sambaid. Igaühel nendest oli kujutatud valitsejakrooniga ning rinnal ristatud kätega 
inimfiguur. 

Sammastik raamistas templi teist astangut, millel oli suure, lamavatest elajatest moodustatud 
alleega väljaku kuju. Kolmkümmend küünart kõrgemal asetses kõige ülemine terrass, mis oli 
täielikult piiratud sammastikuga ning sisenes poolümarasse looduslikku kaljuõõnde. 

Sammastiku alumise astme laius oli poolteist staadioni, selle ääri raamistasid lihtsad 
silindrilised sambad, keskel aga tõusid nelinurksed, kõrgemal — kuue- ja 
kuueteistkümnetahulised kolonnid. Keskmised kolonnid ja külgmiste sammaste ülaosad, 
portikuste karniisid, aga samuti ka inimfiguurid olid kaetud helesinise ja punase kirjatisega, 
mille tõttu lumivalge kivi näis veelgi pimestavamana. 

See heledast päikesest valgustatud tempel eraldus järsult süngetest, ängistavatest 
templiehitustest, mida Pan-dion oli näinud varem. Noorele helleenile näis, et midagi ilusamat 
maailmas ei saa kujutleda — nii rõõmsailme-lised olid need lumivalgete sammaste read 
lilleliste mustrite raamistuses. Laiadel terrassidel aga kasvasid madalad, tiheda massiivse 
võraga puud, mida Pandion polnud kunagi varem näinud. Nende oksi katsid rikkalikult 
väikesed, tihedalt üksteise ligi hoiduvad lehed. Puud levitasid tugevat, rasket aroomi, nende 
kullakasroheline 


" Sfinksid. 

lehestik eraldus pidulikult punastest kaljudest varjutatud valge sammastiku taustal. 

Tormilises ihaluses müksas Kidoogo Pandioni, laksutas huuli ja tõi kuuldavale 
ebamääraseid vaimustus-häälitsusi. 

Keegi orjadest ei teadnud, et nende ees asetsev tempel oli ehitatud juba ammu — ligi 
viissada aastat tagasi ehitusmeister Senmuti poolt oma armastatud valitseja-tarile Hatšepsutile' 
ja et seda nimetati Zešer-Zeše-riks? — «ülevaimaks ülevate seas». Ebaharilikud puud, mis 
kasvasid templi territooriumil, olid toodud kaugest Pundist, kuhu valitsejatar Hatšepsut oli 
saatnud suure mereekspeditsiooni. Sellest ajast peale muutus tavaks, et iga uue reisiga Punti 
toodi sealt templile puid ja uuendati vanu istandusi, mis just kui säilisid puutumatutena 
kaugetest aegadest saadik. 

Eemalt kostis ülevaataja hõige. Orjad lahkusid kiiresti templi juurest ja sammusid väljaku 
vasakule poolele. Seal sattusid nad veel ühe muistse templi ette, mis oli samuti ehitatud 
kaljuastangule tihedale sammastikule toetuva väikese püramiidina”. 

Jõge mööda ülespoole oli näha veel kaks väikest hallist poleeritud graniidist ehitust. 
Ülevaataja viis salga lähema ehituse juurde, ja Pandioni partii segunes kahesajast orjast 
koosneva rühmaga, kes oli juba alustanud templi lammutamist4. Sisemisi seinu kattev valge 
krohv oli täis maalitud värviküllaseid, meisterlikult teostatud jooniseid. Kuid töid juhatavad 
Aigüptose ehituskümni-kud ja -meistrid hoolitsesid ainult selle eest, et säilitada tervetena 
poleeritud graniitpanku, mis moodustasid portikuse ja sammastiku väliskatte. Sisemised sei- 
nad lammutati halastamatult. 


Pandion oli vapustatud muistsete kunstiteoste hävitamisest. Et sellest mitte osa võtta, ühines 
ta orjade rühmaga, kes tõstis kiviplokke puukelkudele. Kelgud tiriti 


'" Hatšepsut — XVIII dünastia valitsejanna (1500—1457  e.m.a.). 

2. Kuulus Hatšepsuti tempel Deir el-Bahris. 

3. Mentuhotepi, Keskmise riigi vaarao tempel (XI dünastia valitseja Mentuhotep IV, 
umbes 2050 e.m.a.). 

4 Peamiselt lammutati Keskmise riigi (2160—1580 e.m.a.) templeid, kuna neis leidus 
rikkalikult hästitahutud kive. 

hiljem nööridega kalda juurde ja laaditi raskele madalale pargasele. 

Ta ei teadnud, et vana-aja suurepäraseid templeid purustati juba ammust ajast peale: 
Aigüptose vaaraod ei hinnanud mineviku mälestusmärke ning püüdsid oma nime sajanditeks 
kuulsaks teha templite ja hauakambrite ehitamisega valmismaterjalist. 

Ei metsikud rändrahvad — hüksoslased, kes olid vallutanud Ta-Kemti mitu sajandit tagasi, 
ega ülestõusnud orjad, kes olid allutanud endile maa lühikeseks ajaks kaks sajandit enne 
Pandioni sündimist, polnud puudutanud suurepäraseid ehitusi. Nüüd aga toimus Aigüp-tose 
uute vaaraode salajase käsu põhjal muistsete valitsejate hauakambrite hävitamine. Kuld, mis 
oli kokku röövitud Vana riigil juba liiva alla mattunud püramiidide varjatud hoiukohtadest, 
Keskmise riigi väikestest toredatest hauakambritest ja Uue riigi2 esimeste dünastiate suurte 
vaaraode tohututest maa-alustest ruumidest, sattus Aigüptose valitsejate varakambrisse. 

Pandion töötas templi lammutamisel kokku kolm kuud. Tema ja Kidoogo töötasid usinasti, 
et kergendada oma kaaslaste koormust. See oli ülevaatajatele meelepärane: töösüsteem Ta- 
Kentis oli organiseeritud nii, et nõrgemad pidid järele püüdma tugevamatele. Neegri ja hel- 
leeni erakordne jõud ning taibukus äratasid tähelepanu, ja sõbrad saadeti õppima kiviraidurite 
töökotta. Sellest töökojast võttis nad enda juurde üks vaarao kujureid, ja seega katkes 
igasugune side kaaslastega Šenest täiesti. Pandion ja Kidoogo pandi elama pikka kasimata 
kuuri, kus olid ees teised orjad, kellele oli juba õpetatud lihtsat kunsti. Aigüptose 
päriselanikkudel — vabadel käsitöölistel — olid mõned hurtsikud töökoja avara hoovi nurgas. 
Hoov ise oli täis kuhjatud tahumata kive ja kivipuru hunnikuid. Egiptlased hoidusid orjadest 
igati kõrvale, just kui oleks neid suhtlemise eest viimastega ähvardanud karistus. Nagu 
Pandion hiljem teada sai, oligi asi just nii. 


* Vana riik — III kuni VIII dünastiani (2980 —2445 e.m.a.). 

= Uus riik — XVII, XIX ja XX dünastia (1580—1205 e.m.a). 

Töökoja ülem — vaarao kujur — ei aimanud, et Pandion ja Kidoogo on tõelised kujurid, 
ning oli üllatatud sõprade edusammudest. Loomingulist tööd igatsevad noormehed asusid 
õhinaga armastatud töö juurde ning unustasid mõneks ajaks, et nad töötavad vihatud vaarao ja 
neetud orjusemaa heaks. 

Kidoogo voolis innukalt loomi — jõehobuseid, krokodille, antiloope ja teisi helleenile 
tundmatuid ulukeid; tema mudelite järgi valmistasid teised orjad fajanss-kujukesi. Egiptlane 
märkas Pandioni kalduvust inimeste kujutamisele ja hakkas ise õpetama suuri lootusi andvat 
ekuešat; ta nõudis Pandionilt erilist hoolikust tellimuste täitmisel. «Väike tähelepanematus 
hukutab täiuslikkuse,» kordas egiptuse kujur lõpmatult endisaegsete Musta Maa meistrite 
käsusõna. Pandion õppis usinasti, ja ajuti muutus ta igatsus vähemaks. Helleen tegi suuri 
edusamme kõvast kivist raidkujude ja bareljeefide peen-töötlemisel ning kuldesemete 
vermimisel. 

Saates vaarao kujurit, viibis Pandion korduvalt vaarao lossis, selle ennenägemata 
luksuslikes ruumides. Vaarao kambrite lillelistel põrandatel oli lainelistest joontest või 


mitmevärvilistest spiraalidest raamides võrratu elavusega kujutatud vaarao kangelastegusid 
lõvide ja metshärgade küttimisel. Ruumide fajanssplaatidest seinu kattis läbipaistev helesinine 
glasuur, selle all vira-sid õrnalt kumades keerukad lehtkullast joonised — imepärased 
kunstiteosed. 

Kogu selle suursugususe keskel märkas noormees põlastusega korke, tardunud ilmega 
õukondlasi. 

Ta silmitses nende valgeid, kergelt volditud rõivaid, raskeid kaelakeesid, sõrmuseid, 
valukullast rinnaehteid, väikesteks käharateks lokitud ning õlgadeni ulatuvaid parukaid ja 
väljaõmmeldud, ülespoole painutatud ninadega tuhvleid. 

Liikudes sõnatu varjuna ruttava meistri järel, vaatles Pandion kallihinnalisi anumaid, 
millede äärmiselt õhukesed küljed olid välja lõigatud mägikristallist ning kõvadest kivimitest, 
klaasvaase ja kahvatusiniste joonistega kaetud hallist portselanist potte. Ta mõistis, kui palju 
tööd on kulutatud nende täiuslike kunstiteoste loomisele. 

Kõige tugevamat muljet avaldas noormehele hiiglaslik tempel, mis asetses Amoni aedade 
läheduses, kus Pan-dion oli alustanud oma orjaelu, kuhtudes šene kõrgete müüride taga. 

Seda paljude jumalate templit ehitati juba üle tuhande aasta. Igaüks Ta-Kemti valitsejatest 
tõi oma annetuse, laiendades enam kui kaheksasaja küünra pikkuse templi juba niigi tohutut 
pindala uute juurdeehitustega. 

Jõe paremal kaldal, pealinna Nut-Amoni või lihtsalt Nut «Linna» (nagu kutsusid seda 
Aigüptose elanikud) piirides laius suursugune kõrgete palmide korrapärastest ridadest 
kujundatud aed, mille mõlemas otsas oli üksteise lähedal mitu templit.. Need ehitused olid 
kummaliste elajate raidkujudest moodustatud pikkade alleede kaudu ühendatud jõe kallastega 
ja püha järvega Pandio-nile tundmatu jumalanna Muti templi ees. 

Mnimesest kolm korda kõrgemad graniidist väljaraiutud lõvikehadega ja oina- või 
inimpeadega loomad jätsid rusuva mulje. Liikumatult tardunutena ja mõistatuslikena lamasid 
nad oma pjedestaalidel tihedalt üksteise lähedal ja nende pead rippusid möödujate kohal, 
ääris-tades pimestavast päikesevalgusest küllastunud alleed. 

Viiekümne küünra kõrguste obeliskide tohutud teravikud, kaetud helekollase azemi' — 
kulla ja hõbeda sulami — lehtedega, lõõmasid heledalt palmide kareda tumeda lehestiku 
keskel. 

Hõbedaga kaetud kiviplaadid, mis moodustasid allee sillutise, pimestasid päeval 
hämmastusest pärani aetud silmi, öösel aga paistsid tähtede ja kuu valgusel taevaliku kiirgava 
voolujoomena. 

Hiiglaslikud püloonid, altpoolt pisut laienevate, tra-petsikujuliste paksude müüride tohutud 
pinnad sulgesid templi sissekäigu, tõustes sfinkside alleede kohal viiekümne küünra 
kõrgusele. Püloonide seinad olid kaetud jumalate ja vaaraode määratu suurte skulptuurkujutis- 
tega ning joonistatud täis Ta-Kemti saladuslikke kirjamärke. Monstroossed hiiglauksed, üle 
löödud säravate azemkujutistega kaunistatud pronkslehtedega, sulgesid püloonide kõrgeid 
sissekäike; nende valatud, mitme 


1 Azem — kreeka keeles «elektron». 

härja kaalu ületavad pronkshinged hämmastasid oma massiivsusega. 

Templi sisemuses seisid tihedalt üksteise kõrval viiekümne küünra kõrgused jämedad 
sambad, mis ruumi ülaosas tõestasid raskeid bareljeefe. 

Määratu suured kivipangad seintes, vahelagedes ja sammastes olid lihvitud ja üksteisega 
sobitatud mõistmatu täpsusega. 


Eredate värvidega maalitud joonised ja bareljeefid katsid seinu, sambaid ja karniise mitme 
rõhtse korrana. Päikesekettad, harksabakullid ja loomapeadega jumalad vaatasid süngelt 
templi sügavuses tihenevast salapärasest hämarusest. 

Väljaspool särasid samasugused eredad värvid, kuld ja hõbe, kõrgusid monstroosselt 
raskepärased ehitused ja skulptuurid, uimastades, pimestades ning ängistades. 

Pandion nägi kõikjal roosast ja mustast graniidist, punasest liivakivist ja kollasest lubjapaost 
raidkujusid — üliinimlikult rahulikes ning kõrkides poosides istuvaid Ta-Kemti jumalustatud 
valitsejaid. Mõnikord olid need tervest kaljust väljaraiutud neljakümne küünra kõrgused 
nurgelised ja kohmakad kolossid või kohutavalt sünged, värvitud, hoolikalt töödeldud, pisut 
inim-kasvu ületavad skulptuurid. 

Noor helleen, kes oli üles kasvanud lihtsas asulas, alatises kokkupuutes loodusega, oli algul 
rabatud ja oimetuks tehtud. Sellel määratu suurel ning rikkal maal avaldas talle kõik väga 
tugevat muljet. 

Hiiglaslikud ehitused, mis olid püstitatud lihtsaile surelikele arusaamatuna näival viisil, 
kohutavad jumalad templite hämaruses, kummaline usk oma keerukate tavanditega, kauge 
muinsuse pitser liiva alla mattunud hoonetel — kõik see masendas algul Pandioni. Noormees 
uskus, et kõrgid ning ligipääsmatult tagasihoidlikud Aigüptose elanikud tunnevad kõige 
sügavamaid tõdesid ja valdavad erilisi võimsaid teadusi, mis on "varjul võõramaalastele 
täiesti arusaamatutes Musta Maa kirjamärkides. 

Ja kogu maa, mis oli surutud surmatoovate elutute kõrbete vahele oma vett tundmatutest 
lõumaavarustest ammutava tohutu jõe kitsas orus, näis mingisuguse eri- 

lise maailmana, millel ei olnud mingit seost Oikumeeni ülejäänud osaga. 

Kuid jäfk-järgult hakkas noore helleeni kaine mõistus, mis janunes lihtsate ja loomulike 
tõdede järele, selles, muljete külluses selgust looma. 

Pandionil leidus nüüd aega mõtisklusteks, ja noore kujuri hinges, mis lakkamatult tungles 
ilu poole, tärkas algul ebamäärane, hiljem aga teadlik protest Aigüptose elu ja kunsti vastu. 

Halvast ilmastikust mõjustamata viljarikkal maal, kus taevas oli nii selge, puhas ning 
peaaegu alati pilvitu ja kus õhk oli imeteldavalt läbipaistev, elustav ning virgutav, näis kõik 
soodustavat tervislikku ja õnne-küllast elu. Kuid noorele helleenile, kui vähe ta ka seda-maad 
tundis, ei võinud märkamatuks jääda nemhude — Aigüptose kõige vaesemate ning kõige 
arvukamate elanike — kohutav viletsus ja kuhjumus. Hiiglaslikud templid ja raidkujud ning 
imeilusad aiad ei suutnud varjata pealinna losse ja templeid teenindavate kümnete tuhandete 
käsitööliste kerjushurtsikute lõputuid ridu. Mis aga puutub šenedes kuhtuvatesse orjadesse, 
siis teadis sellest Pandion ise paremini kui keegi teine. 

Pandion tundis üha selgemini, et Aigüptose kunst on vastandlik tema püüdlustele ja elu 
peegeldamise seaduste otsinguile. 

Ainuke kord, millal Pandion tundis midagi lähedast, ning rõõmustavat, oli see, kui ta nägi 
lahtist ja ümbritseva maastikuga ühte sulavat Zešer-Zešeri templit.. 

Kõik ülejäänud hiiglaslikud templid ja hauakambrid olid umbselt suletud kõrgete 
müüridega. Ja seal, nende müüride taga, kasutasid Aigüptose meistrid kõiki vahendeid, et 
eemaldada inimest elust, teda alandada,, maha suruda, sundida tajuma oma tühisust jumalate 
ja valitsejate-vaaraode ülevuse ees. 

Ehituste tohutud mõõtmed ja kulutatud töö ning materjali kolossaalne hulk mõjusid 
inimesele juba kohe rabavalt. Kõikjal korduv ühesuguste, samataoliste vormide kuhjumine lõi 
lõpmatu ulatuvuse mulje. Ühesugused sfinksid, ühesugused sambad, müürid, püloonid — ja 
kõik lihtsustatud ning esilekerkivate detailidega, täisnurkne ning tardunud. Templite 
hämarates võlvialustes 

seisid mõlemal pool vahekäike hiiglaslikud ühetaolised raidkujud, sünged ning 
pahaendelised. 

Aigüptose elanikud kartsid ruumi: eemaldudes loodusest, ummistasid nad templite sisemuse 
paksude kivist müüride, sammaste ja taladega, mis mõnikord võtsid enam ruumi, kui 
nendevahelised tühikud. Templi sügavuses tihenesid sammaste read veel enam, puudulikult 
valgustatud saalid kadusid järk-järgult täielikku pimedusse. Paljude kitsaste uste tõttu muutus 
tempel saladuslikult ligipääsmatuks, ruumide hämarus aga tugevdas veelgi hirmu jumalate 
ees. 

Pandion tajus selgesti, millist ettekavatsetud mõju avaldasid inimese vaimsele palgele 
Aigüptose meistrite poolt sajandite jooksul omandatud ehitusalased kogemused. 

Kui aga Pandionil oleks õnnestunud näha koletuid püramiide, millede korrapärased 
kandilised vormid eraldusid järsult kõrbeliiva mahedate luidete taustal, siis oleks noor 
skulptor selgemini tajunud inimese kõrki vastandamist loodusele. Selles kõrgis vastandamises 
oli varjul Ta-Kemti valitsejate hirm mõistetamatu ning vaenuliku looduse ees, hirm, mis 
kajastus egiptlaste endassesulgunud salapärases religioonis. 

Ta-Kemti meistrid ülistasid oma jumalaid ja valitsejaid ning püüdsid kehastada nende 
võimu vaaraode kolossaalsetes raidkujudes, massiivsete kehade sümmeetrilises tardumuses. 

Seintel kujutati vaaraosid suurte figuuridena. Nende jalgade ees askeldasid kääbused — 
kõik teised Musta Maa inimesed. Selliselt kasutasid Aigüptose valitsejad iga võimalust, et 
rõhutada oma ülevust. Ta-Kemti valitsejatele näis, et rahvast igati alandades nad ise ülenevad 
ja nende mõju kasvab. 

Pandionile näis, et ta ise läheb teist teed mööda. Helleen kujutles ilu elavana, 
harmoonilisena ja proportsionaalsena, nagu seda oli inimkeha ise. Ta unistas "kunstiteostest, 
mis ei paina ega ängista inimest, vaid vastuoksa, ülendab teda. Ta tundis, et toeline kunst pei- 
tub rõõmuküllases ja lihtsas ühinemises eluga. See kunst peab just samuti erinema kõigest 
sellest, mis on loodud Aigüptoses, nagu tema kodumaa erineb oma 

mitmekesiste jõgede, põldude, metsade, merede ja mägedega ning aastaaegade kireva 
vaheldusega sellest maast, kus nii üksluiselt kõrguvad kaljud tulise kõrbe liivaluidetest 
ääristatud ja haritud aedadega ülekülvatud ainsa, kõikjal ühetaolise jõeoru kaldail. 
Aastatuhandeid tagasi varjusid Aigüptose elanikud Niiluse orgu vaenuliku maailma eest. 
Nüüd püüdsid nende järeltulijad pöörata näo kõrvale elust, peitudes oma templite Ja losside 
SISEMUSSE. 

Tollal Pandion veel ei mõistnud, et Aigüptose kunsti ülevus võlgneb tunduval määral tänu 
eritõuliste orjade loomulikele võimetele. Miljonite orjade hulgast valiti välja kõige 
andekamad, kes tahtmatult andsid oma loo-mingujõu neid rõhuva maa ülistamiseks. Lõplikult 
vabanenud austustundest Aigüptose võimsuse vastu, otsustas Pandion võimalikult kiiremini 
põgeneda ja veenda oma sõpra Kidoogot pagemise vajalikkuses... 

Nende mõtetega asus Pandion koos oma ülema, Ki-doogo ja kümne teise orjaga kaugele 
reisile Ahetatoni' varemete juurde. Noor kujur lõikas aerudega jõe siledat pinda ja tundis 
rõõmuga, kuidas vool paati hoogsalt edasi kandis. Teekond oli pikk. Tuli läbi sõita peaaegu 
kolm tuhat staadioni. See vahemaa oli ligilähedane sellele kaugusele, mis eraldas tema 
kodumaad Kreetast ja mis kunagi oli paistnud talle mõõtmatult suurena. Sellel teekonnal sai 
Pandion teada, et Suure Rohelise mereni — nii nimetasid Aigüptose elanikud merd, mille 
põhjarannikul ootas Pandioni tema Tessa, — oli kaks korda pikem maa kui Ahetatonini. 

Pandioni lõbus tuju möödus ruttu: esmakordselt kujutles ta selgesti, kui kaugel vahumaa 
Aafrika sisemuses ta asub ja milline tohutu maa eraldab teda mereran-nikust, kus ta võiks 
loota kojupöördumisele. 


Noor helleen kummardus süngelt aerude kohale ja lootsik sööstis aina edasi lõputu jõe 
siledal, sätendaval pinnal, möödudes rohelistest puhmastikest, viljakandvatest väljadest, 
pillirootihnikutest ja hõõguvatest kaljudest. 


' Ahetaton (praegu Teil el-Amarna) — vaarao Ehnatoni pealinn. 

Ahtris, kireva varikatuse all, lebas vaarao kujur, kellele lehvitas tuult teenistusvalmis ori. 
Piki kaldaid aga võis näha väikeste ahtate hüttide ridu — viljarikas maa toitis tohutut 
rahvahulka. Tuhanded inimesed askeldasid põldudel, aedades ja papüürusetihnikutes, hanki- 
des endale kasinat toitu. Tuhanded inimesed tunglesid loendamatute asukate tolmuseil, 
päikesest kõrvetatud tänavail. Asulate lähedal aga kerkisid uhkelt hiiglaslikud massiivsed 
templid, mis olid umbselt suletud heieda päikesevalguse eest. 

Pandioni peas vilksatas äkki mõte, et mitte ainult temade ja ta kaaslastele pole osaks 
langenud orjatöö Ta-Kemtis, et võib-olla kõik need armetute hurtsikute omanikud elavad 
samuti rõõmutu töö vangidena, on samuti suurte valitsejate ja ülikute orjad, vaatamata kõigele 
oma põlgusele tema, viletsa ning häbimärgista-tud metslase vastu . .. 

Mõitteisse süvenenuna kolksatas Pandion valjusti aeruga vastu teise sõudja aeru. 

«Hei, ekueša, kas sa oled tukkuma jäänud, vaata ette!» kostis roolimehe vali hüüe. 

Ööseks suleti orjad vanglatesse, mis seisid iga suure asula või templi läheduses. 

Kohalikud ülemad võtsid vaarao kujuri vastu aupaklikult, ja ta läks kahe ustava teenri saatel 
puhkama. 

Viiendal reisipäeval sõitis lootsik ümber tumedatest kaljurünkadest eendi, mida uhtus jõgi. 
Selle taga laius avar tasandik, mis oli kalda poolt varjatud kõrgete palmide ja sükomooride' 
ridadega. Lootsik lähenes kividega sillutatud kaile, kust laskusid vette kaks laia treppi: Kaldal 
hambulise müüri kohal kõrgus massiivse karikana torn. Läbi praotatud raske värava oli näha 
aed tiikide ja õierikka muruga, taamal seisis valge hoone, mida kaunistasid kirevad 
ornamendid. 

See oli siinsete templite ülempreestri maja. 

Saadetuna vahtide orjalikest kummardustest, sisenes vaarao kujur värava kaudu, orjad aga 
jäid selle taha kahe sõduri valve alla. Oodata ei tulnud kaua — peatselt ilmus skulptor 
täiskirjutatud papüüruserulli käes 


' Sükomoor — viigipuu, fiikus. 

hoidva mehe saatel ning juhtis orjad templitest ja elumajadest mööda suure maa-ala juurde, 
mille võtsid enda alla poolvarisenud seinad ja sissevajunud katuseid toetavate sammaste 
rägastik. Keset seda surnud linna leidus väikeseid hooneid, mis olid veidi paremini säilinud. 
Harvad kännud tähistasid endiste aedade asukohti, kuivanud basseinid, tiigid ja kanalid olid 
liiva täis tuisanud. Liiv kattis paksu kihina teed sillutavaid kiviplaate, lasus vallidena 
ajahambast puretud seinte ääres. Ümbruskonnas, polnud näha ühtki elavat hinge, rammestavas 
kuumuses valitses surmavaikus. 

Kujur jutustas Pandionile lühidalt, et need varemed on jäänused jumalate poolt neetud 
ketser-vaarao' toredast pealinnast. Selle vaarao nime polnud väärikas suhu võtta ühelgi Musta 
Maa tõelisel pojal. 

Mida oli teinud see neli sajandit tagasi valitsenud vaarao, miks oli ta ehitanud siia uue 
pealinna, sellest ei saanud Pandion mitte midagi teada. 

Võõras keeras papüüruserulli lahti ja mõlemad egiptlased otsisid joonise järgi üles kõrge 
pikliku hoone, mille sissekäigu ees olid sambad ümber kukkunud. Hoone siseseinad olid 
kaetud kuldsooneliste taevassiniste kiviplaatidega. 


Pandion ja teised skulptuuritöökoja orjad pidid ettevaatlikult maha võtma õhukesed lihvitud 
plaadid, mis olid tugevasti ning tihedalt seinale kinnitatud. Selleks tööks kulus mõni päev. 
Orjad ööbisid siinsamas varemeis, toitu ja vett toodi neile naaberasulast. 

Lõpetanud neile antud töö, said Pandion, Kidoogo ja neh ülejäänud orja käsu hea õnne peale 
läbi vaadata mõned hooned ja otsida, kas ei leidu varemeis iluasju, mida võiks saata vaarao 
lossi. Neeger ja helleen sammusid kahekesi koos, ning esmakordselt ei saatnud neid valvurite 
sammud ega ülevaataja tähelepanelik pilk. 

Sõbrad ronisid vaevaga üles ühe suure ehituse väravatorni, et ümbrust vaadata. Idast tungis 
varemetele peale 


1 Vaarao Ehnaton (Amenhotep TV), kes valitses a. 1375— 1358 e.m.a., püüdis 
Egiptuses kehtima panna uut religiooni ainujumalaga — päikeseketta Atoniga. 

liivakõrb, kus kogu silmapiiri ulatuses oli näha vaid madalate küngaste ahelikke ja 
kildkivide lasusid. 

Pandion silmitses tühje varemeid, ja pigistades erutatult Kidoogo kätt, sosistas: 

«Põgeneme, meie puudumist ei märgata niipea, keegi ei näe...» 

Neegri heasüdamlik nägu tõmbus muigele. 

«Kas sa siis ei tea, mis on kõrb?» imestas Kidoogo. «Homme samal ajal leiavad sõjamehed 
meie päikesest kuivatatud laibad. Nemad,» Kidoogo mõtles egiptlasi, «teavad, mida teevad. 
Itta läheb vaid üks tee — see, mille ääres on kaevud, ja seda teed valvatakse. Siin aga köidab 
meid ahelatest tugevamini kõrb ... » 

Pandion noogutas süngelt, tema hetkeline kihk vaibus. Sõbrad sammusid vaikides tornist 
alla ja läksid kumbki eri suunas, heites pilke seintes olevatesse avaustesse või tungides 
lahtiste sissekäikude hämarusse. 

Väikeses kahekordses hästi säilinud lossis, mille aknaid katsid puuvõrestiku jäänused, 
õnnestus Kidoogol leida egiptuse neiu väikest raidkuju, mis oli valmistatud kõvast kollakast 
lubjakivist. Kidoogo kutsus Pandioni enda juurde, ja mõlemad jäid tundmatu meistri tööd 
imetlema. Ilus nägu oli egiptlannale tüüpiline. Pandion oli juba tuttav Aigüptose naiste 
välimusega — madal laup, kitsad, oimude juures veidi kerkivad silmad, esiletungivad 
põsenukid ja paksud huuled lohkudega nurkades. 

Kidoogo viis leiu töökoja ülemale, Pandion aga tungis kaugemale varemetesse. Sammudes 
masinlikult varemete vahel ning ronides üle kivilasude, liikus Pandion umbkaudu edasi ja 
jõudis peagi sammastel säilinud katuse-osani, mis pakkus talle jahedat varju. Taamal, otse ta 
ees, oli näha tihedasti suletud uks. Pandion surus selle vaskkattele. Kõdunenud lauad 
pudenesid koost ja noor kujur sisenes ruumi, kuhu laes oleva lõhe kaudu tungis nõrk valgus. 

See oli väike tuba, mille pakse seinu kattis hoolikalt sobitatud kivivooderdis. Kaks luuga 
kaunistatud mustast puust kerget tugitooli olid maetud paksu tolmukorra alla. Nurgas märkas 
noormees lagunenud kirstu, milles sädeles mingi ese. Vastasseina ääres nägi helleen 

poleeritud roosal graniiditiikil seisvat hallist kivist skulptuuri. See oli inimese kõrgune 
naisefiguur. Ainult raidkuju ülaosa oli hoolikalt viimistletud. 

Kaks mustast puust küürutõmbunud pantrit varitsesid just nagu valvet pidades mõlemal pool 
raidkuju. Pandion pühkis ettevaatlikult raidkujult tolmu ja taganes tummas vaimustuses. 

Kujuri kunst oli kivisse üle kandnud noort keha ümbritseva läbipaistva rõiva. Neiu vasak 
käsi surus kõvasti rinna vastu lootose õit. Pikkade peenikeste kiharatena palmitsetud tihedad 
juuksed raamistasid nägu, moodustades lahuga soengu, mis langes allapoole õlgu. Võluv neiu 
ei sarnanenud egiptlannadega. Tal oli ümmargune nägu, väike sirge nina, lai otsaesine ja 
suured, teineteisest kaugel asetsevad silmad. Näo alaosa ei tunginud esile, nagu Aigüptose 
naistel. 


Pandion silmitses raidkuju küljelt, ja teda üllatas kummaline ning kaval pilklikkus, mille 
kujur oli jäädvustanud tütarlapse näole. Selliselt väljendatud elavust ja mõistust polnud ta 
raidkujudel kunagi näinud: Aigüptose kunstnikud armastasid üle kõige suursugust ja tuima 
liikumatust. 

Neiu sarnanes Oineiadai naistega või pigem tema kodumere saarte ilusate naistega. 

Raidkuju selge ning tark nägu oli niivõrd erinev Aigüptose kunstiteoste süngest ilust ja 
töödeldud sellise jäljendamatu täiuslikkusega, et piinav igatsus haaras Pandioni taas enda 
valdusse. Muljudes käsi, püüdis noor helleen kujutleda skulptori modelli, seda temale 
millegagi lähedast neiut, kes oli teadmata kuidas sattunud Aigüptosse neli sajandit tagasi. Kas 
oli tütarlaps samasugune vang nagu tema või oli ta omal vabal tahtel saabunud tundmatult 
maalt? ... 

Päikesekiir tungis läbi katuses oleva lõhe ja tolmune valgus langes raidkujule. Pandionüe 
näis, et neiu nägu muutis ilmet — silmad süttisid, huuled hakkasid värisema, just nagu oleks 
kivi pinnalt üle libisenud saladusliku, varjatud elu puhang. 

Jah, nii tuleb luua raidkujusid... Elavat ilu tuleb õppida edasi andma sellelt nii kaua aega 
tagasi surnud meistrilt! 

Harda ettevaatusega asetas Pandion sõrmed raidkuju näole ja komples vaevalt tuntavaid 
imepeeni detaile, mis nii tõetruult andsid edasi elu. 

Kaua seisis Pandion imeilusa neiu ees, kes naeratas talle sõbralikult ning kavalalt. Talle 
näis, et ta on leidnud uue sõbra, kes valgustas lahke naeratusega rõõmutute päevade kulgu. 

Ja tahtmatult kandusid noormehe mõtted Tessa juurde.. Tema ette kerkis neiu elav kuju. 

Pandioni silmad uitasid mõtlikult lae ja seinte kirja-tisel, kus põimusid ühte tähed, 
lootosebuketid, murtud liiliad ja härgade pead. Äkki Pandion võpatas: Tessa kuju kadus, ja 
hämarale seinale tema ees ilmusid seljakuti seotud vangid, keda veeti vaarao jalge ette. 
Pandionile meenus, et on juba hilja. Oli tarvis kiiresti tagasi minna ja õigustada oma kauast 
äraolekut. Kuid heitnud veel kord -pilgu raidkujule, mõistis Pandion, et ta ei suuda seda 
anda oma peremehe-kujuri kätte. Noormehele näis see reetmisena, tundmatu neiu teistkordse 
vangistamisena võõramaalastele vaenulikus Aigüptoses. Ta vaatas kiiresti ringi ja talle tuli 
meelde kirst, mida ta oli märganud nurgas. Laskunud põlvili, võttis Pandion sealt neli lootose 
õitega sarnanevat fajansspokaali, mis olid kaetud ereda helesinise emailiga. Sellest oli küllalt. 
Pandion heitis viimast korda pilgu tütarlapse kujule, püüdes meelde jätta tema näo kõiki 
üksikasju, ja raskelt ohates kandis pokaalid välja. Vaadanud ringi, sulges noor skulptor 
kiiresti sissekäigu suurte kividega, kandis kohale killustikku ja puistas sellega kivid hoolikalt 
üle, et jätta muljet, nagu oleksid siin juba ammust ajast müüri rusud. Seejärel sidus ta 
pokaalid ettevaatlikult puusavöö külge, tegi tahtmatult lahkumisviipe oma peidukohta 
jäänud raidkuju poole ja kiirustas tagasi. Suunda juhatasid talle orjade hõiked, kes 
nähtavasti otsisid teda. Nende seast eraldus Kidoogo kõlav ning tugev hääl. 

Vaarao kujur võttis Pandioni vastu ähvardustega, kuid muutus kohe leebemaks, kui nägi 
väärtuslikku leidu. 

Tagasisõit kestis kolm päeva kauem — sõudjatel tuli võidelda vooluga. Pandion jutustas 
Kidoogole raidkujust. Neeger kiitis ta teo heaks ning lisas, et võibolla 

pärines see neiu mašuaši rahva hulgast, kes elas suure läänekõrbe põhjaserval. 

Pandion keelitas Kidoogot põgenema, kuid sõber raputas vastuseks vaid eitavalt pead ning 
lükkas kõik helleeni plaanid tagasi. 

Nii ei õnnestunudki Pandionil seitsme reisipäeva jooksul sõpra veenda, kuid ta ise ei võinud 
enam kauem tegevuseta olla; talle näis, et veel veidi — ja ta ei pea vastu ning hukkub. Ta 
igatses kaaslaste järele, kes olid jäänud ehitustöödele ja šenesse. Nendes ta tundis seda jõudu, 


mis võiks viia vabanemisele, annaks lootust tulevikule. Siin aga ei olnud lootust 
vabanemisele, — ja see pani noormehe jõuetus raevus ägama. 

Kaks päeva pärast töökotta tagasi pöördumist viis -vaarao kujur Pandioni 
ülemehitusmeistri lossi. Seal valmistuti peoks. Pandion pidi savist välja voolima 
statuettide modellid ja tegema nende järgi vormid magusate küpsiste valmistamiseks. 

Lõpetanud töö, jäi noor kujur peremehe käsul lossi kuni pidusöögi lõpuni, et koos teiste 
orjadega kanda vaarao kujur koju. Pööramata tähelepanu orjadele ja orjataridele, kes 
hulgaliselt lossis askeldasid, eemaldus Pandion aeda. 

Pimenes. Kuuta taevas süttisid heledad tähed, kuid pidu aina kestis. Kollased valgusevihud, 
mis tungisid aeda läbi laiade aknaavauste, kaevasid pimedusest välja puude tüved, lehestiku ja 
õitsvad põõsad ning helklesid punaste tulukestena basseinide peegelsiledal veel. Külalised 
kogunesid suurde poleeritud seedritüvedest sammastega alumisse saali. Hakkas kõlama 
muusika. Pandion, kes nii kaua polnud kuulnud midagi peale kaeblike ja tundmatute laulude, 
hiilis märkamatult suure madala akna juurde, varjus põõsastesse ja hakkas sündmusi jälgima. 

Mimestega täidetud saalist levis rasket aroomi. Seintele, sammastele ja aknaraamidele olid 
riputatud värskete lillede vanikud. Nagu Pandion märkas, oli nendes kõige rohkem lootoseid. 
Kirevad veiniga täidetud kannud ja punutud korvid ning vaagnad puuviljadega seisid 
madalatel alustel istmete kõrval. Veinist hoogu sattunud, lõhnava salviga võitud külalised 
tunglesid 

seinte ääres, keskel sammaste vahel aga tantsisid aeglaselt pikkades rüüdes neiud. 
Rohketesse peenikestesse patsidesse palmitsetud mustad juuksed lehvisid tantsijate õlgadel, 
laiad erivärvilistest pärlitest koosnevad käevõrud ümbritsesid randmeid, värvilistest 
klaashelmestest vööd paistsid läbi õhukese riide. Pandionile ei võinud märkamatuks jääda 
mõningane tahumatus Aigüptose naiste kehaehituses, kes erinesid tema kodumaa sihvakatest 
neidudest. Kõrval mängisid noored egiptlannad mitmesugustel instrumentidel: kaks neiut 
flöötidel ja üks mitmekeelsel harfil, kaks tütarlast aga tõid kuuldavale teravaid võbisevaid 
helisid pikkadelt kahekeelsetelt muusikariistadelt. 

Tantsijad hoidsid käes. õhukesi läikivaid pronkslehti, katkestades aeg-ajalt meloodiat 
lühikeste helisevate löökidega. Pandioni kõrvale harjumatu muusika koosnes teravalt 
kiunuvate kõrgete ja madalate nootide vaheldumisest kord aeglases, kord kiirendatud tempos. 
Tantsud lõppesid, väsinud tantsijad loovutasid koha lauljatele. Pingutades kuulmist, püüdis 
Pandion sõnadest aru saada. See läks tal korda, kui meloodia venis aeglaselt või kõlas 
madalatel nootidel. 

Esimene laul ülistas teekonda Ta-Kemti lõunaossa. «Sa kohtad seal ilusat neidu, ta peab 
sind kellekski teiseks ja annab sulle õie oma rinnast», sai Pandion sõnadest aru. 

Teises laulus ülistati sõjakate hüüetega Ta-Kemti poegade vaprust keerukates ja Pandionile 
mõttetutena näivates väljendustes. Erutatult eemaldus noor helleen aknast. 

«Vapra nimi jääb püsima kogu maal igaveseks,» kostsid temani viimased sõnad, ja laul 
katkes. Oli kuulda naeru, elavat sagimist, ja Pandion heitis jälle pilgu aknasse. 

Orjad tõid kohale heleda nahavärvusega ja lühikeseks lõigatud lainjate juustega neiu ning 
tõukasid ta saali kesRele. Hämmeldunult ning hirmunult ringi vaadates, jäi neiu seisma keset 
siledal põrandal puruks sõtkutud lilli. Külaliste hulgast eraldus keegi mees ja lausus neiule 
mõned vihased sõnad. Neiu võttis alandlikult vastu talle ulatatud elevandiluust lauto ja tema 
pisikeste 

91 

käte sõrmed hakkasid jooksma mööda keeli. Neiu madal ning puhas hääl levis üle saali ja 
külalised jäid vait. See polnud katkeline, laskuv ja jälle tõusev, hüplev egiptuse meloodia, — 
helid voolasid vabalt ning nukralt. Algul nad langesid aeglaselt nagu üksikud helisevad tilgad, 
seejärel liitusid ühtlases võnkumises, mühasid ja sosistasid omavahel nagu lained ning lõpuks 


kihutasid sellise taltsutamatu igatsusega, et Pandion tardus. Pandionile näis, et laulus, 
nõidusliku hääle arusaamatutes helides, voogas avar meri. Meri, mida ei tuntud ega 
armastatud siin, Aigüptoses, kuid mis oli kodune ja helge Pandionile. Pandion seisis algul 
jahmununa —nii palju kõige sügavamasse südamesoppi varjatut otsis äkki väljapääsu. 
Vabaduseiha, mis oli Pandionile nii lähedane ja mõistetav, kutsus käskivalt, nuttis ja piinles 
laulus. Toppinud kinni kõrvad ja surunud kokku hambad, et mitte karjatada, põgenes 
noormees aia sügavusse. Seal, pimeduses, langes ta puude alla maha ja purskas meeletult 
ning vastupandamatult nutma ... 

«Hei, ekueša, minu juurde! Ekueša!» kostis Pandioni peremehe hüüe. Noor helleen ei olnud 
märganudki, et pidu oli juba lõppenud. 

Vaarao kujur oli märgatavalt purjus. Hoides kinni Pandioni käsivarrest ja toetatuna teiselt 
küljelt oma vangipõlves sündinud orja poolt, loobus töökodade meister kanderaamile heitmast 
ning soovis minna koju jalgsi. 

Poolel teel, vahete-vahel ettejuhtuvatesse lohkudesse komistades, hakkas ta äkki Pandioni 
ülistama ja ennustas talle suurt tulevikku. Pandion oli ikka veel laulu mõju all ja peaaegu ei 
kuulnud ülema sõnu. Nii jõudsid nad egiptlase maja värvitud portikuseni. Uksele ilmus tema 
naine kahe orjatariga, kes hoidsid käes rasvalampe. Tuikudes ronis vaarao kujur trepiastmetest 
üles ja patsutas Pandionile õlale. Noormees laskus tagasi alla — töökoja orjadel polnud õigust 
majja siseneda. 

«Pea kinni, ekueša!» sõnas ülem lõbusalt, püüdes manada näole kavalat muiet. «Anna 
siia!» Ta peaaegu rebis orjatari käest rasvalambi ja ütles sellele midagi sosinal. Orjatar kadus 
pimedusse. Egiptlane tõukas Pandioni uksest sisse ja viis ta 

vastüvõtusaali. Vasakul, vaheseina ääres, seisis suur ilus peene tumepunase mustriga vaas. 
Selliseid anumaid oli Pandion näinud Kreetal, ja taas tõmbus noormehe süda valust kokku. 

«Tema kõrgus, elu, tervis, jõud,» lausus vaarao kujur pidulikult, «käskis mul valmistada 
seitse vaasi selle näidise järgi, mis on pärit sinu mere mailt. Me ainult asendame barbaarsed 
värvid Kemtis eelistatud sinise värviga ... Kui sa tuled selle tööga hästi toime, räägin ma 
sinust Suurele Majale... Nüüd aga...» kõrgendas ülemus häält ja pöördus kahe kiiresti 
lähenenud tumeda kuju poole. 

Need olid lahkunud orjatar ja keegi teine, pikka kirevasse rüüsse mähitud neiu. 

«Tule lähemale,» käsutas egiptlane kärsitult ja tõstis rasvalambi neiu näo juurde. 

Suured mustad pungis silmad vaatasid arglikult Pan-dionile otsa, prisked lapsehuuled 
paotusid ärevas ohkes. Pandion nägi katte alt väljatunginud käharaid juukseid ja peent, 
närviliselt värisevate sõõrmetega nina — orjatar oli kahtlemata asiaat, pärit idapoolsete 
suguharude hulgast. 

«Vaata, ekueša,» ütles egiptlane ja kiskus ebakindla, kuid tugeva liigutusega neiult rüü. 
Jäänud alasti, karjatas neiu nõrgalt ning peitis näo kätesse. 

«Võta ta naiseks,» vaarao kujur tõukas neiu Pandioni juurde, ja üleni värisedes surus 
tütarlaps end noore hel-leeni rinnale. 

Pandion tõmbus pisut tagasi ning alludes äkilisele haledus- ja õrnustundele armsa ehmunud 
olendi vastu, silitas noore vangi sassiläinud juukseid. 

Vaarao kujur muheles ning nipsutas heakskiitvalt sõrmedega. 

«Ta saab sinu naiseks, ekueša, ja teil sünnivad tublid lapsed, keda ma pärandan oma lastele 
s 

Pandioni sisemuses oleks nagu äkki vallandunud terasvedru. Tema hinges juba ammu 
kasvama hakanud erutus, millele andis uut hoogu tänane laul, lõi keema. Punane udu langes 
silmadele. 

Pandion eemaldus neiust, vaatas ringi ning tõstis käe. Egiptlane kainenes ja põgenes majja, 
hüüdes valju 


93 

häälega kõiki teenijaid appi. Heitmata pilku argpüksile ja põlglikult naeratades, virutas 
Pandion jalaga kallile kreeta vaasile. Savikillud paiskusid kumeda helinaga mööda 
kivipõrandat laiali. 

Maja täitus hüüete ja jalgade müdinaga. Mõne minuti pärast lamas Pandion töökoja ülema 
jalge ees, kes sülgas ta peale ning tõi kuuldavale needusi ja ähvardusi. 

«Lurjus väärib surma. Purustatud vaas on kallim tema põlatud elust, kuid ta võib valmistada 
palju ilusaid asju ... ja ma ei taha kaotada head töötajat,» kõneles rahunenud kujur tund aega 
hiljem oma naisele. «Ma heidan talle armu ja ei saada teda vanglasse sellepärast,, et sealt ta 
satub kullakaevandustesse ja hukkub. Ma saadan ta tagasi šenesse, ja kui saabub külviaeg, 
võtan ta taas enda juurde ... » 

Nii pöördus läbipekstud, kuid endiselt täitumatu Pandion šenesse tagasi ja oma suureks 
rõõmuks kohtus sõprade-etruskidega. Kogu ehitussalk oli pärast templi lammutamist töötanud 
Amoni aedade kastmisel. 

Järgmise päeva õhtul avanes šene siseuks tavalise kriginaga ja laskis orjade tervitushüüete 
saatel sisse naeratava Kidoogo. Neegri selg oli tursunud ja triibuliseks pekstud 
piitsahoopidest, kuid hambad särasid naeratuses ja silmad sätendasid lõbusalt. 

«Ma sain teada, et sind saadeti tagasi,» teatas ta hämmeldunud Pandionile, «ja ma hakkasin 
mööda töökoda ringi tormama, karjudes ja purustades kõik, mis ette sattus. Mind peksti ja 
saadeti samuti minema — seda aga oli mulle just vaja,» lõpetas Kidoogo. 

«Aga sa tahtsid ju meistriks saada?» päris Pandion pilkavalt. 

Neeger lõi muretult käega ja sülgas koledasti silmi jõllitades selles suunas, kus asus 
Aigüptose suur pealinn. 


NELJAS PEATÜKK VÕITLUS VABADUSE EEST 


Päikesest tuliseks muutunud kivid põletasid inimeste õlgu ja käsivarsi. Kerge tuuleõhk ei 
toonud jahedust, vaid keerutas kivipankade siledalt pinnalt üles peenikest, silmadesse 
sööbivat lubjatolmu. 

Kolmkümmend väsimusest nõrkenud orja tirisid karedate köite abil üles seinale rasket 
kiviplaati, millel oli mingi keerukas bareljeef. Plaat tuli asetada kaheksa küünra kõrgusele 
selleks valmistatud pessa. Neli vilunud ning taibukat orja suunasid plaati alt. Nende seas oli 
ka Pandion. Ta seisis kõrvuti egiptlasest orjaga — ainukese Aigüptose elanikuga, kes viibis 
šenes võõramaalastest vangide keskel. See egiptlane, kes oli määratud 

igavesse orjusse mingi hirmsa kuriteo pärast, elas kõige viimases kongis šene 
privilegeeritud kagunurgas. Kaks lillat vangimärki jooksid laiade ristuvate vöötidena üle tema 
rinna ja selja, põsel oli kujutatud punane madu. Süngena, mitte kunagi naeratavana, ei 
suhelnud ta kellegagi, ja vaatamata kogu oma olukorra raskusele, põlgas ta samuti nagu tema 
vabad kaasmaalased võõrastest suguharudest orje. 

Ka praegu, pööramata kellelegi tähelepanu ning lasknud longu oma paljaksaetud pea, toetus 
egiptlane kätega paksu plaadi serva vastu, et kivi ei hakkaks kõikuma. 

Kidoogo higine must nahk läikis ning paistis valge poleeritud marmori kõrval eriti silma. 

Äkki Pandion märkas, et köie kiud hakkasid katkema, ja karjatas hoiatavalt. Ülejäänud kaks 
orja hüppasid kõrvale, egiptlane aga, kes ei pööranud Pandionile tähelepanu ega märganud 
seda, mis ülal sündis, jäi plaadi alla seisma. 

Noor helleen sirutas parema käe kaugele ette ning paiskas välkkiire löögiga rindu egiptlase 
tagasi. Samal hetkel kukkus plaat mürinal alla, riivates kergelt eemale kargavat Pandioni ja 
kiskudes maha nahka ta käsivarrelt. Egiptlase nägu kattus võikja kahvatusega. Plaat põrkas 
vastu seina alusmüüri ja suur tükk bareljeefi ühest nurgast murdus lahti. 


Vihaselt kärkides jooksis ülevaataja Pandioni juurde ja sähvas helleenile piitsaga. Jõehobu 
nahast valmistatud kahe sõrme paksune neljakandiline rihm lõhestas sügavalt nimmenaha. 
Valust lõi Pandionil silmade ees pimedaks. 

«Lurjus, misjaoks sa päästsid selle raipe?» röögatas ülevaataja ja võttis hoogu uueks 
löögiks. «Kui plaat oleks langenud pehmele kehale, poleks ta purunenud! See kujutis on 
kallim kui saja sinusuguse viletsa lojuse elu!» jätkas ta teist lööki andes. 

Pandion tahtis ülevaataja kallale tormata, kuid temast haarasid kinni kohalerutanud sõdurid 
ja hakkasid teda julmalt piitsadega peksma. 

Öösel lamas Pandion kõhuli oma kongis. Ta vaevles palavikus ja sügavad piitsahaavad 
tema seljal, õlgadel 

ning jalgadel õhetasid põletikuliselt. Kohaleroomanud Kidoogo andis talle juua ja niisutas 
aeg-ajalt ta pead. 

Lävel kuuldus kerget kahinat ja seejärel sosinat: 

«Ekueša, kas sa oled siin?» 

Pandion vastas ja tundis käe puudutust. 

See oli egiptlane. Ta võttis vöö vahelt väikese purgi, askeldas sellega kaua, hõõrudes midagi 
laiali peopesal. Seejärel hakkas ta ettevaatlikult käega Pandioni arme kompima, määrides 
need kokku ebameeldivalt teravalõhnalise vedela salviga. Helleen tõmbles valust, kuid kindel 
käsi jätkas oma tööd. Kui egiptlane hakkas masseerima jalgu, andis valu seljas juba järele, ja 
mõne aja möödudes jäi Pandion rahulikult magama. 

«Mis sa talle tegid?» sosistas Kidoogo, kes oli oma nurgas täiesti nähtamatu. 

Pisut aega vaikinud, vastas egiptlane: 

«See on kifi, kõige parem rohi, meie preestrite saladus. Mulle tõi selle ema, kes maksis salvi 
eest sõdurile hea tasu.» 

«Sa oled hea inimene. Anna mulle andeks, ma mõtlesin, et sa oled närukael!» hüüatas 
neeger. 

Egiptlane pomises midagi läbi hammaste ja kadus vaikselt pimedusse. 

Sellest päevast alates sai egiptlane noore helleeni sõbraks, kuid ei pööranud endiselt 
tähelepanu tema kaaslastele. Nüüd kuulis Pandion tihtipeale öösiti sahinat oma kongi kõrval. 
Kui helleeni juures kedagi ei olnud, roomas egiptlase kondine keha kiiresti sisse. Ta-Kemti 
kalgiks muutunud üksildane poeg oli avameelne ning jutukas, kui ta viibis delikaatse noore 
helleeniga kahekesi. Pandion sai varsti teada egiptlase 100. 

Jahmos — «kuu poeg» — oli pärit vanast nedšesside soost, kes olid olnud endiste vaaraode 
ustavad teenrid, kuid dünastiate vahetusel kõrvale lükatud ja vaesunud. Jahmos oli õppinud 
teadusi ja temast sai Jänese seepa ' ülema kirjutaja. Juhtus nii, et ta hakkas armastama ehi- 
tusmeistri tütart. Ehitusmeister nõudis aga suurt varandust. Kaotanud armastuse tõttu pea ning 
kuna tal polnud mingit lootust kiirele rikastumisele, otsustas Jahmos 


'" Seepa — provints. 

hankida vajaliku summa iga hinna eest ja hakkas vaaraode hauakambreid riisuma. 
Kirjaoskus andis talle suuri eeliseid selles hirmsas, raskelt karistatavas teos. Varsti oli 
Jahmosel palju kulda, kuid ta mõrsja oli juba mehele pandud kaugest lõunast pärit olevale 
ametnikule. 

Jahmos püüdis oma muret kergendada lõbusate pidudega, armukeste ostmisega, — ja raha 
kulus kiiresti. Seda oli vaja juurde hankida. Rikkuse tumedad teed olid juba tuttavad, ja 
Jahmos asus taas oma hirmsa tegevuse juurde. Lõpuks ta tabati. Teda piinati julmalt ja tema 
kaaslased hukati või surid piinamise tagajärjel. Jahmos mõisteti asumisele 


kullakaevandustesse. Iga uus partii suundus sinna üleujutuse ajal, kord aastas, seniks aga oli 
Jahmos antud šenesse, kuna oli puudus töökatest Ptahi ' templi uue seina ehitamisel. 

Pandion kuulas huviga Jahmose jutustust. Teda hämmastas tagasihoidlikuna näiva egiptlase 
ennekuulmatu julgus. 

Jahmos jutustas oma viibimisest hirmsates maa-alustes ruumides, kus ehitajate kavalate 
leiutiste tõttu ähvardas uljaspead igal sammul piinarikas surm. 

Kõige vanemates, sügaval tohutu suurte püramiidide all varjul olevates hauakambrites 
kaitsti aardeid ja sarkofaage paksude kilpidega, mis sulgesid kitsaid kaldkäike. Hiljem 
kasutati pettekäikude labürinte, mis lõppesid sügavate siledaseinaliste kaevudega. Kui riisujad 
tegid katset käiku tõkestavaid kivisid kõrvale nihutada, kukkusid ülalt alla rasked rahnud ja 
lakke ehitatud kaevudest paiskus välja liiv, mis ummistas hauakambrite sissekäigud. Kui uljad 
külalised püüdsid ikka veel edasi tungida, langes kaevudest alla suure! hulgal mulda, mis 
sulges kadunud vaaraode rahu häirijad kitsasse ruumi liivakuhilate ja äsjavarisenud mulla 
vahele. Uuemates hauakambrites sulgusid madalate galeriide pimeduses vaikselt kivist 
lõuapooled ja sammastelt kukkusid alla odadega võred, niipea kui tulija jalg astus saatuslikule 
põrandaplaadile. Jahmos teadis, kui palju 


1 Ptah — üks Egiptuse kaheksast peajumalast. 

koledusi oli tuhandeid aastaid varjul olnud vaikuses ja pimeduses, oodates oma ohvri 
tulekut. Kogemusi omandati paljude ametikaaslaste hukkumise hinnaga. Mitu korda oli 
egiptlane sattunud kunagi püünises hukkunud tundmatute inimeste kõdunenud Jaanustele. 

Palju öid oli Jahmos koos oma kaaslastega mööda saatnud läänekõrbe ääremaal, kus sadade 
tuhandete küünarde ulatuses laiusid surnute linnad. Otsides varju pimeduses, julgemata 
kõnelda või tuld süüdata, kobamisi, šaakalite kaebliku kisa, hüäänide ulgumise ja lõvide 
ähvardava möirgamise saatel kaevasid riisujad endate umbsetes käikudes teed või raiusid läbi 
terve kalju, määrates umbkaudu kindlaks suuna, kus asus sügavale peidetud hauakamber. 

See oli hirmus amet, vääriline rahvale, kes hoolitses rohkem surma kui elu eest, kes püüdis 
igavesti säilitada mitte elavaid kehi, vaid surnute kuulsust. 

Vapustatud Pandion kuulas õudusega jutustusi selle kõhna, viletsa välimusega inimese 
seiklustest, kes hetkeliste naudingute nimel oli sageli riskinud eluga, — ega suutnud mõista 
oma kaasvestlejat. 

«Aga miks sa ei loobunud kõigest sellest?» küsis kord Pandion. «Kas sa ei oleks võinud ära 
sõita?» Egiptlane hakkas kõlatult ning nukralt naerma. «Ta-Kemti maa on eriline maa. Sina, 
võõramaalane, ei saa temast aru. Me oleme siin kõik vangipõlves, mitte ainult orjad, vaid ka 
vabad Musta Maa pojad. Kunagi, igivanadel aegadel, kõrbed kaitsesid meid. Praegu on aga 
kõrbede vahele surutud Ta-Kemt suur vangla kõikidele, kes ei ole võimelised sooritama 
suurearvulise väesalgaga kaugeid sõjaretki. 

Läänes on kõrb, surma valdkond. Idas — samuti kõrb, kust võivad läbi minna ainult suured 
karavanid, kel on kaasas külluslik veetagavara. Lõunas on meile vaenulikud metsikud 
suguharud. Ka naaberrahvad põlevad vihast meie maa vastu, kes on rajanud oma heaolu nõr- 
ka*de suguharude hädadele ja viletsustele. 

Sa ei ole Ta-Kemti poeg ega mõista, kui kole on meil surra võõrsil. Selles kõikjal 
ühetaolises Hapi orus, kus meie esivanemad on elanud aastatuhandeid, kus nad on muutnud 
kobedaks kogu maa, kaevanud selle risti ja 

põiki läbi kanalitega ning teinud mulla viljakandvaks, peame surema ka meie. Ta-Kemt on 
end muust maailmast eraldanud, ja selles on tema needus. Kui on olemas liiga palju inimesi, 


siis nende elu ei peeta millekski, minna pole meil aga kuhugi — võõraste maade elanikud ei 
salli jumalate poolt väljavalitud rahvast...» 

«Aga kas nüüd ei ole sul parem põgeneda?» päris Pandion. 

«Põgeneda üksinda, kandes seda vangimärki?» imestas egiptlane. «Ma olen nüüd halvem 
kui võõramaalane ... Pea meeles, ekueša, põgenemine siit on võimatu! Kui vaid jõuga 
pahupidi pöörata kogu Must Maa. Aga kes küll suudab seda teha? Kuigi selliseid katseid on 
olnud ennemuistsetel aegadel...» Jahmos ohkas kurvalt. 

Tähelepanelikuks muutunud Pandion hakkas Jahmost küsitlema ja sai teada suurtest orjade 
ülestõusudest, mis olid vapustanud kogu maad. Ta sai teada, et orjadega olid ühinenud 
elanikkonna kõige vaesemad kihid, kelle elu erines vähe sunnitööst. 

Pandion sai teada, et lihtrahval on keelatud orjadega suhelda, «sest vaene inimene õhutab 
töömajadesse antud rahva hulgas vihavaenu», nagu kirjutasid vaaraod juhendites oma 
poegadele. 

Kitsas oli Ta-Kemti haletsusväärsete poegade maailm, — maaharija või käsitööline tundis 
vaid oma asula üht tänavat. Ta püüdis võimalikult vähem tutvusi luua, alandas end valvurite 
— «sõnumitoojate» ees, kes andsid talle edasi ametnike korraldusi. Vaarao nõudis aland- 
likkust ja rasket tööd, väikseimagi üleastumise eest peksti süüdlast halastamatult. Tohutu hulk 
ametnikke rõhus maad, vaba väljasõit ning reisid olid keelatud kõigile, välja arvatud preestrid 
ja ülikud. 

Pandioni palvel joonistas Jahmos heledale kuuvalgur selaigule põrandal Ta-Kemti maa 
kujutise, ja noor hel-leen kohkus. Ta asus keset suure, mitme tuhande staadioni pikkuse jõe 
orgu. Põhja kui ka lõuna pool oli vesi ja oli elu, kuid jõuda riigi piirideni piki tihedalt asusta- 
tud, sõjaväekindlustest ülekülvatud maad oli võimatu. Kummalgi küljel aga, päris kõrval, 
laiusid inimtühjad 

kõrbed, need olid asustamata, kuid nendes polnud ka võimalusi eluks. 

Üksikuid karavaniteid, mille ääres olid kaevud, kaitsti hästi. 

Pärast egiptlase lahkumist veetis Pandion öö unetult. Ta püüdis välja mõelda 
põgenemisplaani. Noormees taipas instinktiivselt, et edaspidi muutuvad lootused edukale 
põgenemisele seda väiksemaks, mida enam kumab teda üle jõu käiv orjatöö. Ainult 
erakordselt vastupidavatele ning tugevatele inimestele võib põgenemisel naeratada õnn. 

Jängmisel ööl roomas Pandion etrusk Kavi juurde, andis talle edasi egiptlaselt saadud 
andmed ja veenis teda selles, et tuleb katsuda orjad mässule õhutada. Kavi vaikis ning näppis 
vahetevahel mõtlikult habet. Pandionile oli hästi teada, et ettevalmistusi ülestõusuks tehakse 
juba ammu, et erinevatest suguharudest koosnevates rühmades on juba esile kerkinud omad 
juhid. 

«Ma ei suuda enam kannatada, ja milleks?» hüüatas noor helleen kirglikult. Kavi sulges 
kiiresti ta suu. «Tulgu kas või surm,» lisas helleen rahunedes. «Mida on meil oodata, mis siin 
muutub? Kui tuleb muutus kümne aasta pärast, siis juba ei suuda me enam võidelda ega 
põgeneda. Kas sa siis tõesti kardad surma?» 

Kavi tõstis käe. 

«Ei karda, ja sa tead seda,» sähvas etrusk vastu, «kuid meiega on viissada elu. Või tahad sa 
tuua need ohvriks? Liiga kallis hind sinu surma eest!» 

Pandion tõusis äkitselt ja lõi pea vastu madalat lage. 

«Ma mõtlen järele, räägin läbi,» ütles Kavi kiiresti, «kuid on kahju, et kõigest kaks šenet on 
meie läheduses. Halb, et meil ei ole mõttekaaslasi teistes šenedes. Homme öösel räägime, ma 
teatan sulle, hoiata Kidoogot. . .» 

Pandion ronis etruski kongist välja ja roomas kiiresti piki müüri edasi, et enne kuu tõusmist 
jõuda Jahmose juurde. Jahmos ei maganud. 


«Ma roomasin sinu poole,» sosistas egiptlane ärevalt, «kuid ei leidnud sind eest. Ma tahtsin 
sulle öelda .. .» Ta hakkas kogelema. «Mulle öeldi, et homme viiakse mind siit minema — 
kolmsada inimest saadetakse 

kõrbe kullakaevandustesse. Sealt aga ei tule keegi tagasi .. .» 

«Mispärast?» küsis Pandion. 

«Sinna saadetud orjad elavad harva kauem kui aasta. Ei ole midagi hirmsamat kui töö seal 
— mäe lõõmavas südames, kus on alati õhust puudus. Ka vett antakse vähe — seda ei jätku. 
Raiuda tuleb aga väga kõva kivi ja tassida maaki korvidega seljas. Kõige vastupidava-madki 
langevad tööpäeva lõpul poolsurnult maha, neil voolab veri kõrvadest ja kurgust... Jää 
jumalaga, ekueša, sa olid õilis inimene ja mina olen hakanud sind armastama, ehkki sa 
päästsid mind asjatult. Kuid ma hindan mitte päästmist, vaid kaastunnet... Juba ammu sundis 
kibe elu meie muistset laulikut looma kiidulaulu surmale. Ja ima kordan seda praegu.» 

«Surm seisab minu ees nagu tervenemine haige ees, nagu väljapääs pärast haigust,» 
retsiteeris egiptlane sosinal, «nagu viibimine purje all tuulise ilmaga, nagu lootoselõhn, nagu 
vihmast uhetud tee, nagu tagasipöördumine koju pärast rännakut...» Jahmose hääl katkes 
oigega. 

Haaratuna kaastundest, nihkus noor helleen egiptlasele lähemale. 

«Kuid sa võid ise .. .» Pandion ei kõnelnud lõpuni. Jahmos tõmbus tagasi. 

«Mis sa räägid, võõramaalane! Kas ma siis võin sundida oma Kad' igavesti piinama Bad? 
mitte kunagi lõppevates kannatustes .. .» 

Pandion ei taibanud midagi. Ta oli siiralt veendunud, et surmaga lõpevad ka piinad, kuid 
vaikis, tahtmata solvata egiptlase usku. 

Jahmos hakkas rutates askeldama oma kongi nurgas ja lükkas kõrvale õled, milledel ta öösel 
oli maganud. 

«Võta see pistoda, kui sul on kunagi julgust... see aga on sulle mälestuseks minu poolt, kui 
peaks juhtuma ime ning sa saad vabaks,» ja Jahmos surus Pandionile pihku sileda ning külma 
eseme. 

«Mis see on, milleks mulle see?» imestas noor helleen. 


» Ka — egiptlaste usundi järgi vaimne hing. 

* Ba — kehaline hing, keha ilmutis. 

«See on kivi, mille ma leidsin ühe vana kaljudesse peidetud templi maa-alustest ruumidest.» 

Ja Jahmos, tundes rõõmu võimalusest laskuda mälestustesse, jutustas Pandionile 
saladuslikust muistsest templist, millele ta oli sattunud rikaste hauakambrite otsingul suure jõe 
käärus mitu tuhat küünart allpool Linna. 

Jahmos märkas vana teerada, mis viis tihedalt pilliroogu kasvanud jõesopist järskude 
kaljude juurde. Koht oli asulatest kaugel ning kõigi poolt maha jäetud, sest viljatud 
kaljujärsakud ei meelitanud millegagi põlluharijat või karjakasvatajat. 

Jahmos võis kartmatult asuda otsingutele, ja aega kaotamata suundus ta kivipankadest 
ummistatud kitsa lõhe sügavusse. Kivid, mis katsid teerada, olid nähtavasti alla varisenud 
palju hiljem sellest ajast, mil seda teed oli kasutatud ühenduse pidamiseks jõekaldaga. Kaua 
tungis Jahmos läbi kaljude, uhteaukude ja okaspõõsaste. Lõhe kubises ämblikkudest, nende 
võrgud olid tõmmatud risti üle teeraja ja kleepusid nüüd vaarao haudade riisuja higisele näole. 

Lõpuks nihkusid lõhe seinad laiali, tuues nähtavale kõrgete mäekinkude vahele peidetud 
oru. Selle keskel kerkis küngas, mida ümbritses kaks rida niisutus-kraave, — arvatavasti oli 
siin varem olnud aia niisutamiseks kasutatav allikas. Vaikus valitses lämbe ja tuuletu oru 
sumedas kangastuses. Mustad läikivad kaljud kõrgusid müürina ümber oru. Ainult oru 


vastasküljel oli näha samasugune lõhe nagu see, mida mööda Jahmos oli tulnud sellesse 
kõikidest mahajäetud kohta. 

Jahmos ronis kingule ja nägi otsekohe kaljusse raiutud käiku, mida enne oli varjanud künka 
tipp. Käik oli ummistunud ja Jahmosel tuli palju vaeva näha, enne kui ta võis tungida selle 
sisemusse. Jahmos sattus jahedasse pimedusse. Veidi puhanud, süütas ta rasvalambi, mis oli 
tal alati kaasas, ja hakkas sammuma mööda kõrget koridori, silmitsedes hoolikalt mõlemal 
küljel eenduvaid raidkujusid. Jahmos kartis salakavalaid püüniseid, mis ähvardasid piinarikka 
surmaga. Kuid tema kartused osutusid asjatuiks: muistsed ehitajad kas ei olnud valmistanud 
lõkse, lootes templi varjatud asukohale, või 

siis olid möödunud aastatuhanded teinud püünised kahjutuks. Jahmos tungis 
takistamatult suurde ümarasse maa-alusesse ruumi, mille keskel oli jumal Thouti raidkuju, 
kes kallutas oma pikka nokka kõrgelt pjedestaalilt. Seintes märkas Jahmos kümmet kitsast 
lõhetaolist käiku, mis asetsesid üksteisest võrdsel kaugusel. Need viisid tubadesse, mis olid 
täis kuhjatud poolpehkinud asju: papüüruserulle, jooniste ja pealkirjadega puutahvleid. Üks 
ruum oli täidetud kuivanud rohukimpudega, mis vähimagi puudutuse juures muutusid 
tolmuks, teises asusid kivihunnikud. Leidmata endale midagi huvitavat, käis Jahmos läbi 
kaheksa tuba — koik nad olid. nelinurksed. Üheksas käik viis Jahmose pikergusse gra- 
niitsammastega raamistatud tuppa. Sammaste vahele olid kinnitatud mustast diabaasist 
tahvlid, mis olid täis maalitud Ta-Kemti muistse keele kirjamärke. Toa keskel seisis veel üks 
pikaninalise jumala Thouti raidkuju, mille pjedestaalil lamedas vaskkausis sätendas 
rasvalambi kiirtes kalliskivi. Õhinal haaras Jahmos selle enda kätte, vaatas seda tulepaistel ja 
pettumushüüe vallandus tema huulilt. Kivi ei kuulunud nende hulka, mida Ta-Kemtis hinnati. 
Riisuja kogenud silm tegi kohe kindlaks, et kivil ei ole kaupmeeste juures väärtust. Kuid 
imelik asi, mida terasemalt Jahmos tundmatut kivi silmitses, seda võluvamana see talle näis. 
See oli odaotsa suurusega lame poleeritud ning ebatavaliselt läbipaistev sinakasroheline 
kristallitükk. Asjast huvitatud Jahmos otsustas läbi lugeda seintel olevad kirjad, lootes 
leida mingit selgitust kivi päritolu kohta. Ta polnud veel unustanud Ta-Kemti muistset keelt, 
mida õpetati kõrgemate kirjutajate koolides, ja hakkas dešifreerima diabaasi pinnal suurepära- 
selt säilinud hieroglüüfe. 

Maa-aluses ruumis oli vähe õhku — templi tuulutamiseks tehtud õhuavad olid ammu sisse 
langenud, õli rasvalambis hakkas lõppema, kuid Jahmos luges visalt edasi, ning järk-järgult 
tuli põlatud riisuja ees avalikuks jutustus kangelasteost, mis oli korda saadetud igivanal ajal, 
varsti pärast Chufu suure püramiidi ehitamist. Vaarao Džedefra saatis oma varahoidja 
Baurdžedi kaugele lõunasse, Vaimude Maale, et tundma õppida maismaa piire ja Suurt Kaart 
— Ookeani. Seitsme kõige 

parema laevaga sõitis Baurdžed Taevassiniste Vete' äajes asuvast Suu? sadamast välja lõuna 
poole. Seitse aastat retsisid Musta Maa pojad. Nad jõudsid Suure Kaareni ja sõitsid kaua aega 
lõuna suunas piki tundmatut rannikut. Pooled inimestest ja laevadest hukkusid Suurel Kaarel 
valitsevate kohutavate tormide tagajärjel, ülejäänud jõudsid legendaarsesse Punti”. Kuid 
vaarao käsk sundis neid edasi sõitma: nad pidid välja uurima kaugel lõunas maa piiride 
asukoha. Jätnud maha laevad, liikusid Musta Maa pojad lõunasse maad mööda. 

Üle kahe aasta rändasid nad läbi hämarate metsade ja tohutute rohtlaante, ronisid üle 
hirmuäratavate mägede — välkude eluaseme — ning jõudsid täielikult kurnatuina suure jõe 
juurde, mille ääres elas võimas rahvas, kes oskas ehitada kivist templeid. Selgus, et maa piir 
on ikka veel lõpmatult kaugel — seal, lõunas, helesiniste rohtlaante ja hõbedaste lehtedega 
metsade taga. Ja seal, maa piiri taga, voolab Suur Kaar — ookean, mille piire ei tea ükski 
surelik. Reisijad mõistsid oma jõuetust täita lõpuni vaarao tahe ja pöördusid Punti tagasi. Nad 
varusid endile tõukudest puretud ja võitluses Suure Kaare lainetega purustatud laevade 


asemele uued. Kuid allesjäänud inimesi jätkus vaevalt ühele laevale. Laadinud selle täis Punti 
ande, otsustasid vaprad mehed korrata oma uskumatult rasket teekonda. Püüe pöörduda tagasi 
kodumaale andis neile jõudu, — nad said võitu tuultest ja lainetest, liivatormidest ja sala- 
kavalatest veealustest kaljudest, näljast ja janust, tungisid Taevassinistesse Vetesse ja 
saabusid Suu sadamasse pärast seitsmeaastast eemalolekut. 

Vahepeal olid Mustal Maal aset leidnud suured muutused: uus vaarao — halastamatu Hafra 
— sundis maad unarusse jätma kõike muud peale teise tohutu suure püramiidi ehitamise, mis 
pidi jäädvustama tema nime 


1 Taevassinised Veed — Punane meri. 

*" Suu sadam — praegune Kosseir Punase mere ääres. 

" Punt — kulla ja lõhnaainete poolest rikas legendaarne maa, mis egiptlaste ettekujutuse 
järgi asus Niiluse allikate läheduses, Vaimude Maal. Hiljem, kui egiptlased hakkasid tegema 
merereise kaugele lõunasse, said nende poolt Aafrka idarannikul, lõuna pool Somaali 
avastatud maad endale nimeks Punt. 

aastatuhandeiks. Reisijate tagasipöördumine oli ootamatuseks kõikidele, ja vaarao oli 
pettunud, kui ta sai teada, et maa ja ookean on piiritud ning et kaugel lõunas elutsevad paljud 
rahvad. Temale, kes oli end pidanud kogu maailma valitsejaks, tõestas nüüd Baurdžed, et Ta- 
Kemti riik on vaid väike tükikene tohutust maast, mis on rikas metsadest ja jõgedest, 
igasugustest viljadest ja metsloomadest ning asustatud erinevate suguharudega, kes on samuti 
osavad töös ja jahipidamises. 

Vaarao viha langes ränduritele — Baurdžedi teekaaslased saadeti kaugetesse paikadesse. 
Surma ähvardusel keelati reisist kõnelda, vaarao Džedefra ülestähendustest kustutati kohad, 
kus oli mainitud reisijate saatmist lõunasse, Vaimude maale. Baurdžed ise oleks hukkunud 
Hafra raevu tõttu ja tema rännak oleks alatiseks kustunud inimeste mälust, kui ei oleks end 
vahele seganud teaduse-, kunsti- ja kirjajumala Thouti vana tark preester. See preester oli 
innustanud hukkunud vaaraod maa piiride tundmaõppimisele ja uute rikkuste otsimisele 
hiiglasliku püramiidi ehitamisest vaesunud Ta-Kemti jaoks. Eemaldatud uue vaarao Hafra 
õukonnast Re' preestrite poolt, tuli ta rändurile appi ja varjas teda Thouti salajases templis, 
kuhu oli kogutud mitmesuguseid salajasi raamatuid, plaane ning kaugete maade taimede ja 
kivide näidiseid. Preestri käsul kirjutati Baurdžedi suur reis kiviplaatidele, et säilitada seda 
ligi-pääsematus maa-aluses ruumis selle ajani, mil maale läheb vaja neid teadmisi. Kõige 
kaugemalt maalt, kuhu rändurid olid jõudnud, maalt, mis asus suure lõunajõe taga, oli 
Baurdžed kaasa toonud Ta-Kemti elanikele tundmatu sinakasrohelise läb paistva kivi. 
Niisuguseid kive kaevandati Helesiniste Rohtlaante Maal, mis asus kolme kuu teekonna võrra 
suurest jõest lõuna pool. Baurdžed tõi selle, maa kõge kaugema piiri tähise jumal Thoutile, ja 
just sellesama kivi oligi Jahmos võtnud raidkuju pjedestaalilt. 

Jahmos ei suutnud läbi lugeda kogu reisijutustust. Vaevalt oli ta jõudnud selle kohani, kus 
kirjeldati mingisuguseid nõiduslikke veealuseid aedu, mida reisijad 


1 Re - päikesejumala nimi. Vana riigi peajumalus. 

olid kohanud sõidul Taevassinistel Vetel, kui rasvalamp kustus. Suure vaevaga pääses 
riisuja maa-alusest ruumist välja, võtnud kaasa vaid ebatavalise kivi. 

Päevavalgusel näis kaugetest maadest pärit olev kristall veelgi ilusamana, ja Jahmos ei 
lahkunud sellest. Kuid kivi ei toonud talle õnne. 

Pandionil seisis ees pikk tee kodumaale ja Jahmos lootis, et kivi, millega Baurdžed oli 
jõudnud ennekuulmatutest kaugustest läbi kõigi raskuste koju, aitab edaspidi ka helleeni. 

«Aga.kas sa siis varem ei teadnud midagi sellest reisist?» küsis Pandion. 


«Ei, see on jäänud varjatuks Ta-Kemti poegadele,» vastas Jahmos. «Pundiga oleme juba 
ammu tuttavad, Ta-Kemti laevad on sinna mitmesugustel aegadel palju merereise teinud, kuid 
maa kaugel lõunas on meile endiselt saladuslik Vaimude Maa.» 

«Kuid kas siis tõesti pole tehtud rohkem katseid jõuda nendele maadele, kas siis tõesti keegi 
ei oleks võinud lugeda, nagu sina, neid vanu pealiskirju ja jutustada nendest kõikidele 
teistele?» päris Pandion edasi. 

Jahmos jäi mõtteisse, teadmata, mida võõramaalasele vastata. 

«Lõunapoolsed võimumehed — Ta-Kemti lõunaprovintside ülemad — on korduvalt käinud 
lõunas asuvatel maadel. Kuid nende reisimärkmetes on loetletud vaid vaaraole toodud saak — 
elevandiluu, kuld, kalad. Ja ka teed on jäänud tundmatuks. Merd mööda ei ole aga keegi 
katsunud Pundist kaugemale sõita. Oht on liiga suur, ega ole ka praegu selliseid vapraid mehi, 
nagu oli vanasti.» 

«Kuid miks siis keegi ei ole lugenud neid pealiskirju?» ei jäänud Pandion rahule. 

«Ei tea, ei oska sulle vastata,» tunnistas egiptlane. 

Jahmos ei võinud tõepoolest teada, et preestrid, kes Musta Maa elanike silmis olid muistsete 
saladuste hoidjad ja suured õpetlased, ei olnud seda enam ammugi. Teadus oli mandunud 
usundilisteks tavanditeks ja maagilisteks vormeliteks, möödunud aegade tarkust sisaldavad 
papüüruserullid koltusid hauakambrites. Templid olid maha jäetud ja varemeis, keegi ei 
tundnud huvi maa ajaloo 

vastu, mis kajastus vastupidavasse kivisse raiutud loendamatutes pealiskirjades. Jahmos ei 
teadnud, et selline tee ootab vältimatult iga teadust, mis on end eraldanud rahva elustavatest 
jõududest ja sulgunud pühitsetute ahtasse ringi... 

Lähenes koiduaeg. Raske südamega tuli Pandionil lahkuda õnnetust egiptlasest, kellel ei 
olnud jäänud mingit lootust pääsemisele. 

Noor helleen tahtis võtta pistoda, kivi aga jätta Jah-mosele. 

«Kas sa tõesti ei mõista, et mulle pole enam midagi tarvis?» ütles egiptlane. 

«Miks sa siis tahad jätta imeilusa kivi sellesse šene jälki mülkasse?» 

Pandion võttis pistoda hammaste vahele, kivi aga surus pihku, ja püüdes end hoolikalt 
varjata kuuvalguse eest, hakkas roomama oma kongi poole. 

Koiduni lamas noor helleen uneta. Ta põsed ohetasid ja värinad jooksid üle keha. Pandion 
mõtles tähtsast murrangust oma saatuses, ühetaoliselt kulgevate piinarikaste mure- ja 
ahastuspäevade peatsest lõppemisest. 

Kongi avausse ilmus aovalguse hall laik ja pimedusest koorus esile Pandioni elukoha kogu 
armetu sisustus. Noor helleen viis pistoda päevavalguse kätte. Mustast pronksist' valmistatud 
lai, keskelt veidi kumer tera oli hästi vahedaks ihutud. Azemist kirjatisega massiivne käepide 
kujutas lamavat emalõvi — raevukat jumalannat Sohmetit. Pandion kaevas pistodaga nurka 
seina alla augu ja pani kingi sinna, et seda hoolikalt ära peita, kuid sealsamas tuli talle meelde 
kivi. Leidnud selle kobamisi õlgedelt, läks noormees taas läve juurde, et kristalli paremini 
silmitseda. 

Lame ümarate servadega kivitükk oli odaotsa suurune. Ta oli kõva, harukordselt puhas ja 
läbipaistev, kahvatus koidueelses hämaruses näis tema värvus hallikassinisena. 

Pandion asetas avatud peopesal lebava kivi ukse-avausse, ja samal hetkel lõi helendama 
tõusev päike. 

1 Must pronks — vase ja mõne haruldase metalli eriti kõva sulam. 

Muistsed metallurgid oskasid tsingi, kadmiumi ja teiste metallide lisamise teel pronksile 
saada suure kõvadusega sulameid. 

Kivi võttis uue ilme — ta lebas Pandioni peopesal täies hiilguses ja tema sinakasroheline 
värvus oli ootamatult rõõmus, helge ning sügav, omandades läbipaistva kuldse veini sooja 
helkluse. Kivi peegelpind oli poleeritud nähtavasti inimese käega. 

Kivi värvus tuletas Pandionile meelde midagi lähedast, tema sära soojendas noormehe 
rusutud südant. Meri, jah, just selline on meri kaldast eemal nendel tundidel, mil päike seisab 
kõrgel sinavas pilvitus taevas. Nutur ae — jumalik kivi, selliselt oli nimetanud teda õnnetu 
Jahmos! 

Kristalli imepärane heiklus keset rõõmuta hommikut näis noorele helleenile õnneliku 
endena. 

Jah, Jahmose lahkumiskingitus oli suurepärane. Pistoda ja ennenähtamatu kivi! Pandion 
uskus, et kivi on pandiks, mis kindlustab talle tagasijõudmise mere juurde. Mere juurde, mis 
ei peta, mis annab talle tagasi vabaduse ja kodumaa. Noor helleen sukeldus pilguga kivi 
läbipaistvasse sügavikku, kust kerkisid üles kodurandade lained... 

Suure trummi ähvardav kõmin kandus läbi šene kongide. See oli hommikuse äratuse 
signaal. 

Silmapilkselt valmis Pandionil otsus — ta ei lahku ebatavalisest kivist, ei jäta seda vaba 
mere sümbolit šene tolmusesse maapinda, vaid kannab seda kõikjal endaga kaasas. 

Pärast mitut ebaõnnestunud katset leidis noor helleen lõpuks viisi, kuidas peita kivi 
märkamatult oma puusa-vöösse. Ta mattis ka maha pistoda, ja ehkki noormees tööga 
kiirustas, pidi ta siiski peaaegu hilinema hommikusöögile. 

Teel ja töö juures aias jälgis Pandion Kavit ning märkas, et viimane vahetab lühikesi lauseid 
kord ühe, kord teise Pandionile tuttava Šene-juhiga. Need eemaldusid kiiresti etruskist ja 
kõnelesid midagi ülejäänutele. 

ATabanud paraja momendi, lähenes Pandion Kavile. Viimane oli kummardunud tahutava 
kivipanga kohale, ja pead tõstmata lausus kiiresti ning sosinal, ühe hingetõmbega: 

«Öösel, enne kuu tõusu, äärmises vahekäigus põhjapoolse müüri juures ... » 

Pandion pöördus oma töö juurde tagasi. Teel šenesse andis ta etruski sõnad Kidoogole 
edasi. 

Kogu õhtu veetis Pandion ootuses — juba ammu ei olnud teda vallanud selline ülev 
meeleolu ning valmisolek võitluseks. 

Vaevalt oli töömaja rahunenud ja sõdurid müüridel tukkuma jäänud, kui Pandioni kongi 
hämaruses ilmus nähtavale Kidoogo. 

Kaks sõpra roomasid kiiresti müüri juurde ja pöördusid kitsasse kongidevahelisse käiku. 
Nad jõudsid põhjapoolse müüri äärde, kus valitses eriti sügav pimedus. 

Sõdurid käisid harva sellel müüril — neil oli mugavam valvata kongidevahelisr pikikäike 
läänest ja idast Seetõttu ei tarvitsenud karta, et valve ülal kuuleb tasast kõnelust. 

Toetudes jalgadega seinte vastu, lamas kitsas vahekäigus kahes reas, pead vastamisi, 
rohkem kui kuuskümmend orja. Kavi ja Remd asusid' keskel. Vanem etrusk kutsus Pandioni 
ja Kidoogo sosinal enda juurde. 

Leidnud kobamisi etruski käe, ulatas noor helleen talle endaga kaasavõetud pistoda. 
Hämmeldunult katsus Kavi jahedat metalli, mille vahe tera lõikus talle kätte, ja haaras siis 
ahnelt relva, sosistades seejuures tänusõnu. 

Relva järele igatsev endine sõdur oli rõõmus. Ta mõistis, et andes üle väärtusliku pistoda, 
tunnustas noor hel-leen sellega Kavi ülemvõimu ning valis ta sõnadeta oma juhiks. 

Ilma et ta oleks Pandionilt küsinud, kust viimane relva sai, hakkas Kavi kõnelema. Ta pidas 
pikki vaheaegu, et lähedalasujad jõuaksid tema sonu kaugematele orjadele edasi anda, kellel 
ei olnud võimalik mitte midagi kuulda. Juhtide nõupidamine oli alanud — otsustamisel oli 
küsimus šenesse suletud viiesaja inimese elust ja vabadusest. 


Kavi kõneles sellest, et ülestõusu ei saa enam edasi lükata, kuna ees ei ole mingeid lootusi ja 
olukord võib muutuda vaid halvemaks, kui orjad taas eraldatakse ja üksteisest lahutatakse. 

«Meie jõutagavarad, mis ainukesena kindlustavad edu võitluses, kuluvad rängas töös 
rõhujate heaks; iga 

kuuga, mis me viibime vangipõlves, kaotavad meie kehad üha enam südidust ning tugevust. 
Surm lahingus on austav ja lõbus, tuhat korda kergem on surra võideldes, kui surra julmade 
piitsalöökide all.» 

Üksmeelne heakskiidukahin kandus mööda nähtamatute kuulajate ridu. 

«Niisiis, mässu ei tohi edasi lükata,» jätkas Kavi, «kuid ainult ühel tingimusel: kui me 
leiame tee sellelt neetud maalt väljapääsemiseks. Isegi siis, kui me murrame lahti veel kahe- 
kolme šene väravad, kui me muretseme relvi, jääb meie jõud ikkagi nõrgaks ja me ei suuda 
kaua va,stu pidada. Pärast suurt orjade ülestõusu püüavad Ta-Kemti valitsejad Šenesid 
üksteisest eraldada, meil ei ole nendega sidet ja meil ei õnnestu ülestõusule viia korraga suurt 
hulka inimesi. Me asume pealinnas, kus on palju sõjaväge, ja me ei suuda minna võideldes 
läbi maa. Aigüptose vibukütid on kohutavad — meil aga peaaegu ei olegi vibusid, ja pealegi 
ei ole kõik võimelised neid edukalt käsitsema. Mõtelge järele, kas me suudame minna läbi 
kõrbe ida või lääne suunas. Kõrbe me võime sattuda üsna peatselt pärast šenest lahkumist. 
Kui pole võimalik minna läbi kõrbe, siis, ma mõtlen, tuleb meil ülestõusust loobuda, — see 
oleks asjatu jõukulu ja piinarikas hukkumine. Sellisel juhul põgenegu ainult need meie 
hulgast, kes soovivad minna läbi kindla surma väikese lootusega vabadusele. Mina näiteks 
proovin igal juhul.» 

Etrusk jäi vait ja ümberringi tõusis ärev kahin. 

Tema sõnad, mis anti edasi ühest otsast teise ja mis algul olid esile kutsunud 
võitlusmeeleolu, külvasid .nüüd kahtlust vaprate juhtide hulgas. Nad hajutasid lootuse 
õnnelikule lõpptulemusele, isegi näilisele edule, ja kõige vapramad võitlejad hakkasid 
kõhklema. Mitmekeelne sosin hõljus vahekäigu süsimustas pimeduses. 

Salga keskele, kus lamasid neli sõpra, roomas tiheda-habemeline Amu — Taevassiniste 
Vete tagant pärit olev semtit. Tema kaashõimlased moodustasid tunduva osa töömaja kogu 
elanikkonnast. 

«Mina nõuan ülestõusu. Las surm neelab meid, kuid me tasume kätte neetud maa neetud 
elanikele! Me näitame eeskuju, millele tulevikus järgnevad teised! Juba 

ammu elab Ta-Kent rahus, julm rõhumiskunst on maha surunud miljonite orjade 
võitlusinnu. Me süütame selle uuesti.» 

«Hea, et sa mõtled nii, sa oled vapper mees,» katkestas teda Kavi. «Mida aga ütled sa 
nendele, keda viid enda järel?» 

«Ütlen sedasama,» vastas semiit ägedalt. «Ja oled sa kindel, et sulle järgnetakse?» küsis 
etrusk sosinal. «Tõde on liialt ränk... vale aga on niisuguses ettevõttes kasutu — inimesed 
tunnevad hästi, kus on tõde. Nende tõde on see, mis asub igaühe südames.» 

Semiit ei vastanud midagi. Samal ajal puges lamajate vahele liibüalase Ahmi nõtke keha. 
Pandion teadis, et see noor ori, kes oli vangi langenud võitluses Maa Sarvede juures, pärines 
suursugusest soost. Liibüalane kinnitas, et muistsete Ta-Kemti vaaraode hauakambrite ligidalt 
läheb Thinise ja Abüdose linnast mööda kagu suunas tee Uahet-Ueri — suurde oaasi kõrbes. 
Tee ääres on head veerikkad kaevud ja seda ei valvata sõjavägede poolt. Kõrbe tuleb pöörata 
kohe pärast valget Zešer-Zešeri templit ja suunduda loodesse, kus saja kahekümne tuhande 
küünra kaugusel jõest asub tee. Liibüalane lubas võtta enda peale juhtimise kuni teeni ja 
edasi. Oaasis on vähe sõdureid ja ülestõusnud suudavad selle enda kätte haarata. Edasi, 
kõigest kakskümmend viis tuhat küünart läbi kõrbe, on teine suur oaas — Pašt, mis ulatub 


pika ribana lääne suunas. Sellest veel edasi on oaas Mut, kust kaevudega teerada viib Surnud 
Mao küngaste juurde, sealt aga läheb tee lõunasse, liibüala-sele tundmatule mustade maale. 

«Ma tean seda teed,» segas vahele Kidoogo, «seda mööda ma läksin sel kurjal aastal, kui 
mind vangistati.» 

«Oaasides on suured datlite tagavarad ja me kogume endale uut jõudu. Seal ei ole üldse 
kindlusi, ja me võime võtta endiga kaasa koormakandjaid loomi. Nende abiga jõuame kergesti 
Surnud Maoni, seal aga, Soolajärve taga, on juba sagedamini vett.» 

Liibüalase plaan kutsus esile üldise heakskiidu. See näis täiesti teostatavana. 

Kuid siiski küsis ettevaatlik Kavi liibüalaselt: 

«Kas sa tead kindlasti, et jõekaldast on kaevudeni 

just sada kakskümmend tuhat küünart? See on pikk vahemaa.» 

«Võib olla, et ka veidi rohkem,» vastas liibüalane rahulikult. «Kuid tugev inimene võib 
ületada selle vahemaa ilma veeta ühel tingimusel — teekonda tuleb alustada enne keskööd ja 
edasi liikuda puhkamata. Rohkem kui üks päev ja üks öö ei saa kõrbes ilma veeta elada, 
rännata aga pärast keskpäeva on samuti võimatu.» 

Üks asiaatidest — heriuša — pani ette kohe kallale tungida kindlusele teel Suu sadamasse. 
Ehkki katse tungida otse itta ahvatles orje, kellest enamiku moodustasid askiadid ja amud, 
tunnistati see plaan siiski teostamatuks. 

Liibüalase ettepanek oli palju kindlam, kuid siiski tekkisid neegrite ja asiaatide vahel 
lahkhelid: tee edelasse juhtis asiaadid veel kaugemale oma kodumaast, kuid oli soodne 
neegritele ja liibüalastele. Liibüa elanikud lootsid pöörduda Muti oaasi juurest põhja poole j» 
jõuda oma maa sellesse ossa, mis ei olnud Ta-Kemti sõjavägede võimu all. Pandion ja 
etruskid kavatsesid minna koos liibüalastega. 

Kõiki lepitas elatanud nuubialane, keš ütles, et ta tunneb lõunasse viivat teed, mis läheb 
Musta Maa kindluste ümbert ringi ja kulgeb läbi Nuubia rohtlaante Taevassi-niste Vete 
juurde. 

Kitsas kuusirp kerkis juba kõrbeküngaste kohale, kuid rahutud orjad jätkasid 
põgenemisplaani väljatöötamist. Nüüd arutati ülestõusu üksikasju ja määrati kindlaks ühele 
või teisele juhile alluva rühma ülesanded. 

Ülestõus pidi algama ülejärgmisel ööl, otsekohe pärast täieliku pimeduse saabumist. 

Kuuskümmend inimest roomasid hääletult laiali šene eri nurkadesse, ülal aga, madalal 
asuvast kuust valgustatud taeva taustal, eraldusid selgelt valvurite kujud, kes midagi ei 
aimanud ja olid täis põlgust nende jalge all sügavas vanglas magajate vastu. 

Kogu järgmise päeva ja öö ja veel päeva toimus vargsi ning märkamatult ettevalmistus 
ülestõusuks. Kartes reetureid, leppisid juhid kokku vaid neile hästi tuntud meestega, arvates, 
et pärast seda, kui valve on puruks löödud, ühinevad teised niikuinii ülestõusnutega. 

Saabus ülestõusuöö. Vaikselt kogunesid pimeduses meeste salgad, üks iga kolme müüri — 
põhja-, lääne-ja lõunamüüri juurde. Idapoolsesse külge, sisemüüri juurde, tuli kokku kaks 
rühma. 

Meeste liikumine toimus nii kiiresti, et selleks ajaks, kui Kavi andis kiviga vastu 
kummulipööratud veeanumat lüües rünnakusignaali, olid orjad juba jõudnud luua elavad 
püramiidid. Seitsmekümne inimese kehad moodustasid järsu müüriga ühendatud kaldpinna. 
Niisuguseid elavaid sildu oli viis, neid mööda ronisid igast küljest üles eelseisvast lahingust 
joobunud inimesed. 

Kavi, Pandion, Remd ja Kidoogo tõusid esimeste hulgas sisemüürile. Hetkegi kõhklemata 
hüppas noor helleen alla mustavasse pimedusse, tema järel aga tormasid ning hüppasid 
kümned inimesed. 


Pandion lõi jalust maha vahiputkast väljasööstva sõduri, hüppas talle selga ning pööras ta 
kaela kahekorra. Egiptlase selgroolülid raksatasid nõrgalt ja ta keha lõtvus Pandioni käte 
vahel. Ümberringi valitsevas pimeduses otsisid orjad ja nabisid kinni oma vihatud vaenlasi. 
Maruvihas sööstsid mehed paljaste kätega relvastatud sõdurite kallale. Ei jõudnud veel sõdur 
astuda võitlusse ühe vaenlasega, kui küljelt ja tagant tormasid talle kallale uued vastased; 
relvadeta, kuid tugevad pöörasest raevust, lõid nad hambad relvi hoidvatesse kätesse ja 
torkasid sõrmed silmadesse. Relvi, relvi iga hinna eest — selline oli ründajate ainuke mõte. 
Need, kelle! õnnestus sõduritelt ära kiskuda oda või pussi, tundsid oma kätes surmatoovat 
jõudu ja sööstsid veel vihasemalt vaenlaste kallale. Pandion torkas langenud vaenlaselt ära 
võetud mõõgaga paremale ja vasakule. Kidoogo vehkis suure kaikaga, mida oli kasutatud vee 
kandmiseks. 

Tõusnud elavat treppi mööda üles, kargas Kavi otseteed alla nelja sõduri keskele, kes seisid 
valves siseukse kõrval. Jahmunud egiptlased osutasid vaid nõrka vastupanu, just nagu oleks 
neid lämmatanud neile vaikuses ning pimeduses ülalt peale sööstnud inimhulk. 

Võidukisaga nihutas Kavi kõrvale raske riivi ja peagi tulvasid vabastatud orjad 
seintevahelisse ruumi, murdsid 

sisse Šene ülema majja ning tegid lõpu sõduritele, kes puhkasid pärast valveteenistust. 

Ülal müüridel oli kähmlus veel ägedam. Üheksa müüril seisvat vahti märkasid varakult 
ründajaid. Hakkasid vihisema nooled, ja öövaikust katkestasid inimeste oiged ning kõrgelt 
ülalt maapinnale langevate kehade tumedad mütsatused. 

Kuid üheksa egiptlast ei suutnud kaua vastu panna sajale maruvihasele orjale, kes hooga 
viskusid otse odadele, langesid valvurite peale ja koos nendega veeresid müürilt alla. 

Samaks ajaks lõppes seintevahelises ruumis arveteõiendamine = kaitsesalga ja 
ametnikega. —Kaitsesalga tapetud ülema juurest leiti välisukse võtmed. Roostetanud hingede 
kiunumine kostis võiduhüüuna läbi öise-vaikuse. 

Odad, kilbid, pussid, vibud — kõik kuni viimse nooleni võeti tapetutelt ära. Relvastatud 
orjad asusid põgenike kolonni etteotsa ja kõik hakkasid vaikselt ning kiirel sammul liikuma 
jõe suunas. Teel ettesattuvad majad rüüstati täielikult ja surmati kümneid inimesi. 
Ülestõusnud orjad otsisid endile relvi ning toitu. Ainult juhtide vali keeld hoidis inimesi tagasi 
kõikide majade rüüstamisest. Kavi kartis väga endile enneaegselt tõmmata pealinna kaitsvate 
sõjavägede tähelepanu. 

Algas jõest üleminek kõikidel kättejuhtuvatel paatidel, pargastel ja parvedel. Mitu inimest 
langes vees tohutute krokodillide ohvriks, kes valvasid Ta-Kemti jõge. 

Ülestõusu algusest polnud veel möödunud kaht tundigi, kuid eelvägi oli juba jõudnud jõe 
vastaskaldale, Zešer-Zešeri templi juurde viiva tee ääres asuva Šene väravate alla. 

Kavi, Pandion ja kaks liibüalast läksid avalikult värava juurde ja koputasid, samal ajal kui 
ligi sada ülejäänud orja surusid end müüri vastu värava läheduses. 

Müünrlt kostis sõduri hääl, kes küsis tulijatelt, mida nad vajavad. Liibüalane, kes hästi 
valdas Ta-Kemti keelt, nõudis šene ülemat, vihjates vaarao töödejuhataja kirjale. Värava taga 
hakkas kostma mitu häält, süttis põlema tõrvik, ja paotatud värav näitas tulnukatele täpselt 
samasugust seintevahelist õue, nagu oli äsja 

ülestõusnutest maha jäänud. Sõdurite rühmast astus välja valve ülem ja nõudis kirja. 

Raevuka möirgega tormas Kavi tema kallale ja torkas talle rindu Jahmose pistoda, Piandion 
liibüalastega sööstis aga sõdurite peale. Kasutades segadust, tungisid kõrvulukustava kisaga 
nende järel soodsat momenti oodanud relvastatud orjad. Tõrvikud kustusid, pimedusest 
kuuldus oigeid, halamist, sõjakisa. Pandionil õnnestus kiiresti hakkama saada kahe vastasega, 
ja ta kiskus lahti sisemise ukse. Lahingukärast virgunud šenes kõlas kutse ülestõusuks, 
erinevatest suguharudest orjad hakkasid sagima mööda õue, kutsudes oma jahmunud 


kaasmaalasi emakeelsete hüüetega. Töömaja sumises nagu kihama hakanud taru; üha kasvav 
häältekornin muutus kumedaks ulgumiseks. Kartes maha tulla, heitlesid sõdurid ülal 
müüridel, karjudes ähvardusi ja saates huupi aeg-ajalt pimedusse nooli. Kuid lahing šene 
sisemuses oli juha vaibunud, alt õuelt lendasid tabavad nooled ja odad müüridel selgesti näha 
olevate sõdurite pihta, ja teine šene oli vabastatud. 

Nõutu, vabadusest joobunud, hulk voogas väravatest välja, hajudes mitmes suunas ja 
kuulamata oma vabastajate käske. Varsti oli asula poolt kuulda raevukat sõjakisa ja 
ööpimeduses lõid punetama tulekahjude leegid. Kavi andis teistele juhtidele nõu koguda 
võimalikult kiiresti kokku juba distsipliiniga harjunud šene-kaaslased. Etrusk kitkus mõtlikult 
oma habet. Tema ettepoole, läänekaarde suunatud silmades loitsid punased tulukesed — 
tulekahjude vastuhelk. 

Kavi mõtles sellest, et võib-olla tehti viga, kui orjad teisest šenest vabastati ilma igasuguse 
ettevalmistuseta. Ettevalmistamata, korratult tegutseva, kättemaksust ja vabadusest joobunud 
inimhulga ühinemine ülestõusnutega, kes on juba omandanud arusaama ühisest sihikindlast 
võitlusest, toob kahju ega aita kaasa edule. 

Nii ka juhtus. Suur hulk orje esimesest šenest innustus samuti röövimisest ja purustamisest. 
Peale selle kaotati aega, millest iga minut oli kallis. Hõrenenud kolonn liikus kolmanda šene 
juurde, mis asus teisest šenest kaheksa tuhande küünra kaugusel, päris Zešer--Zešeri templi 
kõrval. 

Ülestõusu plaam muutmiseks ei jäänud enam aega, ja Kavi nägi ette tõsiseid raskusi. Ning 
tõepoolest, lähenemisel šenele märkas etrusk müüridele rivistunud sõdurite siluette, kuulis 
hüüdeid «aatu, aatu!»' ja noolte vihinat, millega egiptlased ülestõusnute läheneva kolonni juba 
kaugelt vastu võtsid. 

Ülestõusnud peatusid rünnakuplaani läbiarutamiseks. Kaitseks ettevalmistatud šene oli 
heaks kindluseks, ja selle vallutamine nõudis aega. Pealetungijad tõstsid kohutavat kära, et 
magavad orjad ärkaksid ja tungiksid kaitsesalgale kallale seestpoolt. Kuid viimased viivitasid, 
nähtavasti söandamata või siis taipamata, kuidas müüril asetsevale valvele kallale tungida. 

Pingutades kähisevat häält, kutsus Kavi kokku juhid, et veenda neid loobuma rünnakust 
šenele. Kuid viimased ei nõustunud sellega; neid tiivustas kergelt saavutatud võit, neile näis 
olevat võimalik vabastada kõiki Ta-Kemti orje ja võtta endi valdusse kogu maa. 

Äkki tõi liibüalane Ahmi kuuldavale läbilõikava hädakisa ja sajad pead pöördusid tema 
suunas. Liibüalane vehkis kätega, näidates jõe suunas.. Veerjialt, kaljurünkadeni tõusvalt 
kõrgelt kaldalt ulatus silm pealinna paljusid sadamaid uhtuvat jõge mööda kaugele. Ja kõikjal 
vilkusid loendamatute tõrvikute tulukesed, sulades kokku sumedalt viravaks ribaks; vilkuvaid 
punkte oli näha ka keset jõge ja kahes kohas sellel kaldal, kuhu olid kogunenud ülestõusnud. 

Polnud kahtlust — suurearvulisi sõdurite salku toimetati üle jõe, et kiiresti ümber piirata 
koht, kus leegitsesid tulekahjud ja asusid mässulised orjad. 

Siin aga olid inimesed ikka veel kahevahel pealetungi-viiside suhtes; mõned püüdsid 
vaenlasele läheneda niisu-tuskanali põhja mööda, teised lasksid välja väärtuslikke nooli. 

Kavi hõlmas pilguga oma piirjoontelt ebamäärast tumedat inimhulka. Tema arvates 
moodustasid lahingu-voimelise kolonni umbes kolmsada inimest, kellest vähem kui pooltel 
olid pussid ja odad, vibusid aga mitte üle kolmekümne. 


1 Aatu — mässajad. 

117 

Möödub veidi aega, ja sajad kohutavad Musta Maa vibukütid külvavad neid kaugelt üle 
pikkade noolte pilvega, tuhanded hästi väljaõpetatud sõdurid suruvad rõngasse vaevalt 
vabadust maitsnud inimhulga. 


Ahni karjus vihaselt silmi välgutades, et on juba möödunud kesköö, ja kui nad kohe edasi 
ei lähe, siis veidi aja pärast on juba hilja. 

Liibüalasel, Kavil ja Pandionil tuli raisata mitu väärtuslikku minutit, et selgitada ägestunud 
võitlusjanulis-tele inimestele, kui kasutud on katsed vastu panna pealinna vägedele. Juhid 
nõudsid, et otsekohe liigutaks edasi kõrbe, jättes, kui see osutub vajalikuks, maha kõik need, 
kes on innustunud relvade otsimisest, tasumis-himust ja röövimisest. Osa orje, kes ei olnud 
selle plaaniga nõus, eraldus kolonnist ja suundus piki jõge alla kellegi rikka üliku maa-alale, 
kust kostis kära ja vilkusid tõrvikute leegid. Ülejäänud — neid oli veidi üle kahesaja mehe — 
kuuletusid. 

Peagi sisenes tume, pika maona looklev rahvahulk kitsasse mäekurusse kaljujärsandike 
vahel, mis ikka veel õhkusid päevasest kuumusest, ja jõudis välja lauskjale oruveerule. 
Põgenejate ees laius ääretu, liiva ja kild-kividega ülekülvatud lagendik. Pandion silmitses 
viimast korda kõrgelt sädelevat tohutu suurt jõge. Kui palju päevi täis igatsust, meeleheidet, 
lootusi ja viha oli ta mööda saatnud selle rahulike voogude ääres! Rõõm ja palav tänutunne 
ustavate sõprade vastu täitsid noore helleeni südant. Võidurõõmsalt pööras ta orjusemaale 
selja ja kiirendas juba niigi tõtlikke samme. 

Ülestõusnute salk oli juba kakskümmend tuhat küünart oruveerust kaugemale jõudnud, kui 
liibüalane peatas kolonni. Seljataga, idas, hakkas juba valge-nema. 

Hallis tinajas koiduvalguses võis vaevalt eraldada kuni saja viiekümne küünra kõrguste 
ümarate liiva-küngaste kontuure, mis ähmaselt kaugenesid sumeda horisondi taustal. 
Koidikutunnil oli kõrb vaikne, õhk püsis liikumatuna, šaakalid ja hüäänid puhkasid. 

«Mis sul nüüd vaja on, kes sa meid kogu aeg oled kiirustanud, miks sa aega viidad?» küsiti 
liibüalaselt tagumistest ridadest kärsitult. 

Liibüalane seletas, et algab kõige raskem teeosa: liiva-küngaste lõputud read. Edaspidi 
muutuvad künkad aina kõrgemaks, ulatudes kuni kolmesaja küünrani. Tuleb rivistuda 
ahelikku, kaks inimest ritta, ja sammuda üksteisest eraldumata üha edasi, pööramata 
tähelepanu väsimusele. Kes jääb maha, see ei jõua kohale. Liibüalane läheb ees, valides teed 
liivamägede vahel. 

Selgus, et peaaegu mitte keegi ei olnud jõudnud juua, ja juba praegu vaevlesid paljud janu 
käes, mis oli tekkinud pärast lahingupalavikku. Mitte kõigil ei olnud rüüsid ega riidehilpe, et 
katta päikese eest pead ja õlgu. Kuid parata, ei olnud enam midagi. 

Kahesaja küünra pikkuse ahelikuna liikusid inimesed edasi, vaadates sõna lausumata oma 
jalgade ette, mis vajusid kohedasse liiva. Esimesed read pöördusid kord paremale, kord 
vasakule, vältides tuiskliivast kallakuid, — tee kulges edasi järskude loogetena. 

Idataevas süttis lai purpurne riba. 

Sirpjad või teravasakilised liivaküngaste harjad muutusid kullavärvilisteks. Valgustatud 
kõrb näis Pandionile hangunud merena, mille kõrglainete siledad veerud küütlesid 
oranžkollastes värvitoonides. Pikkamisi kadus öine erutus, ja inimesed rahunesid. Vabadus, 
kõrbe avarus ja kaugel kullendav koidupuna mõjusid vangipõlves kuhtunud inimestele 
kosutavalt. Viha ja hirmu, igatsuse ja meeleheite asemel tõusis südameis rõõmutunne. 

Ümbritsev maailm muutus helgemaks ja taevasina sügavamaks. Päike tõusis kõrgemale, 
tema kiired, mis olid algul hellitavalt paitanud, hakkasid nüüd põletavalt kõrvetama. Aeglane 
ja vaevaline edasiliikumine tohutute liivaküngaste vaheliste sügavate lämbete kurude 
labürindis muutus üha raskemaks. Küngaste varjud lühenesid tunduvalt, kuumenenud liivale 
oli juba valus astuda, kuid inimesed jätkasid teekonda, ilma et oleksid peatunud ja ringi 
vaadanud. Ees kordusid lõpmatult täiesti üksteisega sarnased liivakünkad, mis ei võimaldanud 
mitte midagi näha. 

Aeg möödus, õhk, päikesevalgus ja liiv sulasid ühte pidevaks leegitsevaks mereks, mis 
pimestas, lämmatas ning põletas just nagu sulametall. 


Meestel, kes pärinesid põhjapoolsetest mere-äärsetest 

119 

maadest, nende hulgas ka Pandionil ja kahel etruskil, oli eriti raske. 

Noore helleeni peas, mis oli nagu võruga kokku pigistatud, tuikas metsikult veri, 
põhjustades väljakannatamatut valu. 

Pimestatud silmad peaaegu lakkasid nägemast — nendes ujusid, voogasid või pöörlesid 
kiiruga hämmastavalt eredate ning kentsakalt vahelduvate värvide laigud ja ribad. Päikese 
pöörane jõud muutis liiva valgusest küllastatud kuldseks tolmuks. 

Pandioni segases ajus vilksatasid nägemused. Aigüp-tose kolossaalsed raidkujud liikusid 
purpursetes tule-pahvatustes ja uppusid violetse mere lainetesse. Meri omakorda valgus laiali, 
poolloomade, poollindude kari tormas kuhugi, sööstes alla hämmastavalt kõrgetest 
püstloodsetest järsakutest. Ja uuesti rivistusid lahingu-korda ning liikusid Pandioni poole 
Musta Maa graniitsed vaaraod. 

Vaarudes hõõrus noor helleen silmi ja loi endale vastu põski, püüdes näha seda, mis oli 
olemas tegelikult — kuumusest õhkuvaid liivanõlvu, mis lainetasid pimestavas kullakas-hallis 
valguses. Kuid taas hakkasid keerlema kirevad tulikerad, ja Pandioni haarasid jällegi 
viirastused. Vaid kirglik soov pääseda vabadusse sundis tema jalgu liikuma ühtlases taktis 
Kidoogo mustade jalgadega ning jätma seljataha Atuhandeid liivakünkaid. Põgenejate ees 
kerkisid uued kõrged liivamägede ahelikud. Neid eraldasid üksteisest hiiglasuured tasased 
süvikud, millede põhjas tuli nähtavale süsimust maapind. 

Anuvad ning kähisevad oiged kandusid üha sagedamini mööda pikka orjade ahelikku; siin 
ja seal kukkusid nõrkenud inimesed põlvili või otse näoga kuuma liiva, paludes tungivalt 
kaaslasi endile lõppu teha. 

Süngelt kõrvale pöördudes jätkasid inimesed teekonda, ja palved nende järel vaibusid ning 
kadusid maheda-kontuuriliste liivamägede taha. Liiv, põletavalt kõrvetav, koletu ning otsatu, 
vaikne ning kurjakuulutav liiv näis uputavat kogu maailmaruumi lämbete neelavate leekide 
merre. 

Eespool virvendas päikese kullendavas tules kauge hõbedane helk. Liibüalane tõi 
kuuldavale nõrga 

ergutushüüde. Kauguse punakaspruunil taustal omandasid üha selgema kuju 
väljakannatamatult eredalt säravad helesinised laigud. Need olid kristallsoolaga kaetud 
maatükid. 

Liivakünkad muutusid väiksemaks ning madalamaks ja kujunesid pisjkesteks hangunud 
ning paatunud liivahunnikuteks. Põgenejate jalad vabanesid koheda liiva tüütavaist kaisutusist 
ning hakkasid liikuma kergemalt. Tumedatest pragudest lõhestatud kõva kollane savi mee- 
nutas lossialleede siledaid kiviplaate. 

Päike oli veel terve kämbla kaugusel keskpäevast, kuid ülestõusnud orjad olid juba jõudnud 
järsu madala pruunist kiltkivist astangu juurde ning pöördusid täisnurga all vasakule, edelasse. 
Lühikeses mäekurus, mis laia nurgana lõikus kaljuastangusse ja mustendas eemalt nagu 
koopaavaus, oli vana kaev — jaheda ning puhta veega allikas. 

Et ära hoida janust hullunud inimeste rüsinat, asetas Kavi mäekuru sissekäigu juurde kõige 
tugevamad mehed. Algul joodeti kõige jõuetumaid. 

Päike oli juba ammu ületanud keskpäeva piiri, kuid inimesed aina jõid ja jõid, ronisid siis 
pundunud kõhtudega järsaku varju ning pöördusid uuesti vee juurde tagasi. Aegamööda 
põgenikud elavnesid, kuuldus vastupidavate neegrite kiiret kõnelust, katkendlikku naeru ja 
kerget nääklust... Kuid virgunud inimesed ei muutunud lõbusaks — palju ustavaid kaaslasi oli 
jäänud surema liivamägede labürinti, kaaslasi, kes alles äsja olid astunud vabaduse teele, 
võidelnud mehiselt surma kartmata ja ühendanud piiritus andumuses oma jõupingutused 
nendega, kes olid pääsenud. 


Pandion vaatas imestusega, kuidas olid muutunud orjad, kellega koos ta oli šenes nii palju 
aega mööda saatnud. Oli kadunud nürimeelne tuimus ümbritseva vastu, tuimus, mis 
ühetaoliselt märgistas väsinud ning kurnatud nägusid. 

Silmad, mis olid varem olnud tuhmid ning ükskõiksed, vaatasid nüüd tähelepanelikult ja 
elavalt ümberringi, karmid näojooned tõusid nagu eredamalt esile. Need olid juba inimesed, 
mitte enam orjad, ja Pandionile meenus, kui õieti oli toiminud tark Kavi, kes oli talle 

ette heitnud põlgust oma kaaslaste vastu. Elukogemuste puudumine Pandionil oli takistanud 
teda inimesi mõistmast. Noor helleen oli kauase vangipõlve poolt esile kutsutud rusuvat 
miasendustunnet pidanud nende inimeste loomulikuks omaduseks. 

Inimesed kogunesid tihedalt mäekuru veeru ahtaisse varjurikastesse kohtadesse, mis 
pakkusid neile päästvat kaitset. Varsti võttis raske uni kõik oma embusse — tagaajamist ei 
olnud sel päeval karta: kes suudaks päeval, välja arvatud vabaduse nimel surmale julgelt vastu 
astuvad inimesed, minna läbi liivamere leegitseva põrgu? 

Põgenejad puhkasid päeva loojakuni, ja väsinud jalad muutusid taas kergeks. Väikesed 
toidutagavarad, mida kõige tugevamad mehed olid suutnud kanda läbi liiva-kõrbe, jaotati 
ettevaatlikult kõigi vahel. 

Ees seisis pikk teekond järgmise allikani: liibüalane kõneles, et tuleb sammuda kogu öö. 
Seevastu aga koidikul, veel enne kuumuse saabumist, jõuavad nad vee juurde. Nende kaevude 
taga on jällegi liivaküngastega kaetud ala —- viimane enne suurt oaasi. Õnneks ei ole see ala 
kuigi lai — ta ei ole suurem läbikäidud maast, ja kui ülestõusnud asuvad teele vastu õhtut, mil 
päike on juba pöördunud edelasse, siis jõuavad nad öösel suurde oaasi, kus neil on võimalik 
toitu hankida. Niisiis tuleb terve ööpäev läbi ajada ilma söömata. 

Kõik see ei paistnud kohutavat inimesi, kes olid nii palju läbi elanud. Peamine, mis neid 
tiivustas ja ergutas, oli see, et vabadena eemaldusid nad ikka enam ja enam neetud Ta-Kemtist 
ning et üha väiksemaks muutus nende tagaajamise võimalus. 

Päev läks looja ja põlevate süte leegile langes hall tuhk. Viimast korda rohkesti joonud, 
asusid põgenikud teele. 

Kurnav kuumus kadus, peletatuna öö mustade tiibade löökidest, ja pimedus paitas hellalt 
ning pehmelt kõrbe-leegist põletatud inimeste nahka. 

Nad sammusid mööda tasast kiltmaad. See oli üle külvatud rohkete teravanurksete 
kildkividega, mis veristasid ettevaatamatute rändurite jalgu. 

Kesköö paiku laskusid põgenikud laia orgu, mis oli täidetud hallide ümmarguste kividega. 
Ühe- kuni kolmeküünrase 

läbimõõduga kummalised kivid lebasid kõikjal, just nagu tundmatute jumalate poolt laiali 
loobitud pallid. Inimesed, sammudes juba mitte enam ahelikus, vaid korrapäratu salgana, 
läksid põiki läbi oru ja suundusid kaugel eespool paistva nõlvaku poole. 

Pärast uimastavalt rasket päeva, mil sellise halastamatusega ilmnes inimese nõrkus, oli öö 
vaikne rahu sügav ja mõtlik. Pandionile näis, et lõputu kõrb on tõusnud üles taevavõlvini ja 
tähed paistavad päris lähedal mingi tuhmi säraga täidetud läbipaistvas õhus. Tõusis kuu ja 
valguse hõbedane kate laotus tumedale maapinnale. 

Orjade salk jõudis nõlvakuni. Lauge veer oli kaetud kõvast lubjakivist plaatidega. Tuulest 
kantud peene liiva poolt läikima hõõrutud lubjakiviplaadid peegeldasid kuuvalgust ja näisid 
helesinise klaastrepina. 

Pandion astus nende siledale külmaks muutuvale pinnale, ning talle näis, et veel pisut — ja 
ta ulatub puudutama tumesinist taevavõlvi. 

Kuid nõlvak lõppes ja trepp kadus ning algas pikk laskumine mustendava pinnana laiuvasse 
tasandikku, mis oli kaetud sõmerja liivaga. Tasandik oli aheldatud hambuliste kaljurahnude 
vahele, mis ulatusid liivast kaldu välja nagu hiiglaslike palkide otsad. Salk jõudis kaljudeni 


juba koidikul ja liikus tükk aega kitsastest järsandikest moodustunud labürindis, kuni lõpuks 
tee-juht-liibüalane leidis allika. Kaljurahnudelt oli näha suurt hulka uusi liivamägesid, mis 
vaenuliku rõngana ümbritsesid kaljusid, kus peitusid põgenikud. Sügav-violetsed varjud 
lebasid roosakate liivanõlvade vahel. Siin, vee läheduses, ei olnud liivameri kuigi kohutav. 

Kidoogo leidis päikese eest varjatud koha, kus gigantne kivimürakas rippus liivakivist seinte 
kohal, mida põhja poolt ümbritses sügav uhtvagu. Kaljurahnud pakkusid küllaldaselt varju 
kogu salgale ja siin pidid inimesed viibima kuni päikese loojanguni. 

Väsinud mehed uinusid otsekohe, — nüüd jäi vaid oodata, kuni kõrguses raevutsev päike 
hakkab laskuma ja rahunema. Taevas, mis oli öösel nii lähedal, tõusis taas kättesaamatusse 
kõrgusse ja pimestas ning kõrvetas sealt inimesi, just nagu kättemaksuks öise puhkuse 

eest. Aeg möödus, rahulikult magavaid inimesi ümbritses päikesetule lämmatav ookean, mis 
eraldas neid kodukordadest, kus päike ei hävita kõike elavat. 

Järsku ärkas Kavi nõrkade kaeblike oiete peale. Etrusk tõstis nõutult raskeks muutunud pea 
ja kuulatas. Ümberringi oli kuulda harvu tugevaid praksatusi, mis vaheldusid pikkade, 
kaeblike, igatsusrikaste oietega. Helid tugevnesid, paljud põgenikud ärkasid, vaadates hirmu- 
nult enda ümber. Hõõguvad kaljud ei avaldanud ühtki liikumistunnust, kõik kaaslased olid 
endistel kohtadel ja magasid edasi või kuulatasid. Kavi äratas rahulikult magava Ahmi. 
Liibüalane tõusis istukile, haigutas laialt ja naeris siis otse näkku hämmastunud ning erutatud 
etruskile. 

«Kivid kisendavad päikese käes,» selgitas liibüalane, «see on märgiks, et kuumus alaneb.» 

Kivide praksumisest, mis oli täidetud mingisuguse lootusetusega, hakkas põgenikel halb. 
Liibüalane ronis kaljurahnule, vaatas läbi kokkupandud peopesade vahelise pilu ümberringi ja 
teatas, et varsti võib asuda viimasele, neid oaasist lahutavale teekonnale: tarvis on enne seda 
janu kustutada. 

Kuigi päike oli juba kaunis madalal läänetaevas, löös-kasid liivamäed siiski endiselt. 
Tundus täiesti võimatuna lahkuda varju pakkuvast kohast ning minna sellesse tule ja valguse 
merre. Kuid ainsagi vasturääkimiseta rivistusid inimesed paarikaupa ja asusid liibüalase järel 
teele — nii tugev oli vabaduse kutse. 

Pandion sammus nüüd kolmandas reas liibüalasest Ahmist arvates ja endiselt Kidoogoga 
kõrvuti. 

Neegri ammendamatu vastupidavus ja heasüdamlik lõbusus virgutasid sageli noort helleeni, 
kes tundis end kõrbe kohutava võimsuse ees ebakindlana. 

Vaenulik kõrvetav hingus sundis taas inimesi kõrbe raevuka palge ees" päid langetama. Nad 
olid juba maha käinud üle viieteistkümne tuhande küünra, kui Pandion märkas teejuhi- 
liibüalase kerget ärevust. Ahmi peatas kahel korral kolonni, ja vajudes põlvini liiva, ronis 
küngaste harjadele ning silmitses horisonti. Küsimustele liibüalane ei vastanud. 

Küngaste kõrgus vähenes ja rõõmsalt küsis Pandion Ahmilt, kas liiv ei hakka juba lõppema. 

«Veel tükk maad, liiva on palju,» nähvas teejuht tusaselt ja pööras pea loode poole. 

Suunanud samuti oma pilgud sinna, nägid Pandion ja Kidoogo, et hõõguv taevas oli seal 
kaetud tinaja uduga. Kõrgusse tõusnud hämar sein võitis päikese hiiglasliku jõu ja taevasära. 

Äkki kostsid kõlavad ning meeldivad helid — kõrged, laulvad, puhta metalse tooniga. Just 
nagu oleksid hõbedased trompetid alanud liivakinkude taga hurmavat meloodiat. 

Nad kordusid ikka sagedamini ning valjemini ja inimeste südamed hakkasid lööma 
tugevamini alateadliku hirmu tõttu, mida kandsid need mitte millegagi sarnanevad, kõigest 
elavast kauged helid. 

Liibüalane peatus ja langes kaebliku kisaga põlvili. Tõstnud käed taeva poole, palus ta 
jumalatelt kaitset hirmsa nuhtluse vastu. Heitunud põgenikud kogunesid tihedalt kobarasse 
kolme liivakünka vahelisel väikesel maa-alal. Pandion vaatas küsivalt Kidoogole ja häm- 


mastus — neegri must nahk oli muutunud halliks. Noor helleen nägi esmakordselt oma sõpra 
ehmununa ja ei teadnud, et selliselt muutuvad kahvatuks mustanahalised. Kavi haaras kinni 
juhi käsivarrest, ja tõstnud viimase pingutuseta jalgadele, küsis kurjalt, mis on juhtunud. 

Ahmi pöördus tema poole hirmust moonutatud näoga, mida katsid suured higitilgad. 

«Kõrbeliiv laulab, kutsub tuult, koos temaga lendab aga pärale ka surm,» lausus liibüalane 
kähisevalt. «Tuleb liivatorm ... » 

Salga kohal hõljus masendav vaikus, mida häirisid vaid laulva liiva helid. 

Kavi seisis nõutult — ta ei teadnud, mida teha, need aga, kes teadsid, mõistsid ähvardava 
ohu suurust ja vaikisid samuti. 

Lõpuks Ahni toibus. 

«Edasi, kiiresti edasi! Ma nägin kivist platsi, millel ei olnud liiva: tarvis on sinna jõuda. 
Siin on surm 

möödapääsematu — liiv matab endaalla kõik, seal aga... võib-olla osa pääseb ... » 

Heitunud inimesed tormasid jooksu pistnud liibüala-sele järele. 

Tinajas udu muutus purpurseks sombuks, mis kattis kinni kogu taeva. Liivaküngaste harjad 
hakkasid kurjakuulutavalt suitsema, tuule hingus riivas lõkendavaid nägusid ülipeente 
liivaterade sülemiga. Hingamine muutus raskeks, õhk oleks nagu küllastunud põletavast mür- 
gist. Siis aga nihkusid liivakünkad laiali ja põgenikud sattusid väikesele mustaks ja siledaks 
muutunud kivise pinnaga maatükile. Ümberringi paisus kaugelt puhuva tuule kohin ning 
ulgumine, purpurpunane pilv tumenes kiiresti altpoolt, just nagu oleks taevas kattunud musta 
eesriidega. Ülaltpoolt oli ta endiselt tumepunane, ja hahkjas päikeseketas peitus kohutavasse 
pilve. Kogenumate meeste eeskujule järgnedes rebisid inimesed kiiresti endilt puusavööd ja 
pead ning õlgu katvad räbalad, mässisid nendega kinni näod ja heitsid maha kuumale 
konarlikule kivisele pinnale, surudes end üksteise vastu. 

Pandionil läks veidi kauem aega. Viimane, mida ta nägi, täitis teda õudusega. Kõik 
ümberringi hakkas keerlema. Mustaval maapinnal hakkasid veerema rusikasuu-rused kivid 
just nagu sügistuulest aetud lehed. Künkad heitsid põgenejate suunas välja jämedaid 
looklevaid kombitsaid — liiv hakkas liikuma ja kiiresti voogama, valgudes ümberringi laiali 
nagu tormi poolt veerjale kaldale paisatud vesi. Pilvena keerlev mass sööstis Pandionile peale 
— noormees kukkus pikali ja ei näinud enam midagi. Süda peksles ja iga tema löök kajas 
vastu peas. Õhk tungis vaevu läbi kurgu ja suu, mis tundusid olevat kaetud nagu kõva 
koorikuga. 

Tuul vilistas kõrgetel nootidel, summutatuna sööstva liiva tumedast mühinast, kõrb mürises 
ja möllas ümberringi. Pandioni mõistus hakkas tuhmuma, ta võitles teadvusetusega, kuhu 
kiskus teda lämmatav ning närve-tav torm. Meeleheitlikult köhides vabastas noor helleen 
kurgu liivatolmust ja hakkas jälle kiiresti hingama. Pandioni vastupanukatsed kordusid üha 
harvemini. lõpuks kaotas ta teadvuse. 

Tormi mühin aga muutus aina tugevamaks ja ähvardavamaks, tema puhangud veeresid 
mürinal mööda kõrbe nagu hiiglaslikud vaskrattad. Kivine pind kõmises vastu nagu 
metallplaat, selle kohal aga tormasid liivapilved. Elektrist küllastatud liivaterad süttisid siniste 
sädemetena ja kogu tuiskav liivamass keerles sinakas helenduses. Näis, et iga minut hakkab 
valama vihma ja värske vesi päästab lämmatavalt kuumas õhus närvetu-nud ning minestusse 
langenud inimesed. Kuid vihma ei tulnud ja torm mühises endiselt. Inimkehade mustav 
hunnik kattus üha paksema liivakihiga, mis varjas nõrku liigutusi ja summutas harvu oigeid ... 


Pandion avas silmad ja nägi tähtede taustal Kidoogo musta pea siluetti. Nagu Pandion 
hiljem teada sai, oli neeger kaua vaeva näinud sõprade — noore helleeni ja etruskide elutute 
kehade juures. 


Pimeduses sagisid inimesed siia-tänna, kaevates välja liiva alla mattunud kaaslasi, 
kuulatades elu nõrka värinat minestanute rinnas, lohistades, kõrvale hukkunuid. 

Liibüalane Ahmi läks koos kõrbega harjunud kaasmaalastega ja mõne neegriga tagasi 
kaljude vahel asuva allika juurde. Kidoogo jäi Pandioni juurde, suutmata vaevalt hingavast 
sõbrast lahkuda. 

Üksteisest kinni hoides, Kidoogoga eesotsas, hakkasid lõpuks viiskümmend viis poolsurnud 
inimest, kes peaaegu ei eraldanud teed, sammuma lahkunute jälgi mööda. Keegi ei mõtelnud 
sellest, et neil tuli pöörduda tagasi, võib-olla vastu võimalikule jälitamisele, — kõikide 
mõtetes oli vaid unistus veest. Vesi, mis tõrjus kõrvale võitlustahte ja surus maha kõik 
taotlused, — vesi oli majakaks ülespiitsutatud peaaju rahutus askelduses. 

Pandion oli minetanud igasuguse ettekujutuse ajast, unustanud, et nad olid eemaldunud 
allikast ligi kakskümmend tuhat küünart, unustanud kõik peale selle, et tuli kinni hoida 
eesmise kaaslase õlgadest ja sammuda loiult eespool liikuvate kaaslastega ühes taktis. Umbes 
teekonna keskel kuulsid nad eespool hääli, mis tundusid ebatavaliselt valjudena: Ahmi ja koos 
temaga lahkunud 

kakskümmend seitse meest, ruttasid vastu, kandes ettevaatlikult veega immutatud kaltse ja 
allika juurest leitud kaht vana pudelkõrvitsat. 

Inimesed leidsid endas jõudu veest loobuda ja käskisid Ahmil edasi minna katastroofikohale 
jäänud kaaslaste juurde. 

Oli vaja üliinimlikke pingutusi selleks, et minna tagasi kaevu juurde, jõud kahanes iga 
sammuga, kuid sellele vaatamata lasid inimesed veekandjate salga vaikides mööda ja lonkisid 
vaevaliselt edasi. 

Virvendav must udu varjas komberdavate inimeste pilke, mõned kukkusid maha, kuid 
ergutatuna keelita-mistega ja toetatuna vastupidavamate kaaslaste poolt, jätkasid teekonda. 
Viiskümmend viis inimest ei suutnud meenutada teekonna viimast tundi — inimesed sammu- 
sid peaaegu meelemärkusetult, nende jalad jätkasid ebakindlaid ning aeglustunud liigutusi. Ja 
ometigi jõudsid teelised kohale, vesi tõi neile tagasi teadvuse, karastas nende kehi ja 
võimaldas kalgendunud verel jällegi pehmendada kuivanud lihaseid. 

Aga niipea kui rändurid toibusid, tulid neile meelde nende kaaslased. Vaevalt kosunud, 
läksid nad esimeste eeskujul tagasi, kandes kusiagil liivas sumavatele kaaslastele vastu elu 
lätet — märgadest riidetükkidest tilkuvat vett. Ja see abi oli hindamatu, sest ta tuli just õigel 
ajal. Päike oli juba tõusnud. Ellujäänute viimast salka oli kosutanud liibüalaste poolt toodud 
vesi. Inimesed olid jäänud seisma keset liiva ega suutnud edasi liikuda, vaatamata 
keelitamisele, sundimisele ja isegi ähvardusele. Märjad kaltsud andsid inimestele veel tunniks 
jõudu .— see aeg oli küllaldane selleks, et jõuda kaevuni. 

Niiviisi pöördus vee juurde tagasi veel kolmkümmend üks inimest — kokku päästeti sada 
neliteist meest — vähem kui pool nendest, kes olid tulnud kõrbesse kaks päeva tagasi. Kõige 
nõrgemad olid hukkunud juba esimese päeva teekonnal läbi liivakõrbe, nüüd hävitas kohutav 
katastroof veel hulga suurepäraseid, tugevaid võitlejaid. Tulevik paistis palju 
ebamäärasemana. Sunnitud tegevusetus mõjus rusuvalt, jõudu kavatsetud teekonna 
jätkamiseks veel ei olnud, relvad olid jäetud 

sinna, kus inimesi oli tabanud liivatorm. Kui ülestõusnutel oleks olnud toitu, siis oleksid nad 
kiiremini taastanud oma jõu, toidutagavarad aga olid jaotatud juba möödunud öö hakul. 

Päike lõõmas selges, mitte millegagi varjatud taevas, ja need katastroofikohale jäänutest, 
kelles veel vaevalt tuksles kustuv elu, hukkusid nüüd kindlasti. 

Pääsnud otsisid varju kaljudevahelises mäekurus, kus nad olid lebanud ööpäev tagasi koos 
nendega, keda enam ei olnud. Nagu eile, nii ootasid inimesed ka täna õhtut; nad ootasid mitte 


ainult päevase kuumuse kahanemist* vaid ka öö saabumist, lootes, et öine jahedus võimaldab 
nõrkenutel jätkata võitlust kõrbega, mis seisis nende teel kodumaale. 

See viimane lootus ei pidanud aga täituma. Öö saabumisel tundsid põgenikud, et nad võivad 
tasapisi edasi liikuda, kui äkki kuuldi kaugusest eesli kähedat kisa ja koerte haukumist. 
Mõnda aega lootsid ülestõusnud, et see on kaubakaravan või maksude koguja väesalk, kuid 
peagi oli hämaral tasandikul näha ratsanikke. Juba tuttavad hüüded «aatu!» panid kõrbe rõk- 
kama. Joosta polnud kuhugi, võitlemiseks puudusid relvad, peituda oli kasutu — kurjad 
teravakõrvalised koerad oleksid põgenikud üles otsinud. Mõned ülestõusnutest langesid maha 
— nende viimne jõutagavara kadus, teised hakkasid kivide vahel peatult edasi-tagasi 
jooksma. Mõned kiskusid meeleheites juukseid. Üks päris noor liibüalane hakkas kaeblikult 
oigama ja suured pisarad veeresid tal heitunud silmadest. Amu ja heriuša seisid pead 
norgus ning kiristasid hambaid. Mõned mehed pistsid alateadlikult jooksu, kuid koerad 
peatasid nad otsekohe. 

Kindlameelsemad inimesed jäid just nagu kangestunuina paigale ja pingutasid mõistust 
pääsemisvõimaluste otsimisega. Musta Maa sõdureil kahtlemata vedas: nad tabasid põgenikud 
hetkel, mil viimased olid täiesti jõuetud. Kui ülestõusnuil oleks alles jäänud kas või poolgi 
endisest energiast, oleks enamik neist eelistanud surma ebavõrdses, võitluses teistkordsele 
vangipõlvele. Kuid praegu olid ülestõusnute jõud lõpukorral — põgenikud ei avaldanud 
laskevalmis vibudega kohalesõitnud sõdu- 

reile vastupanu. Võitlus vabaduse eest oli lõppenud — praegu olid tuhat korda õnnelikumad 
need, kes magasid laialipillatud relvade keskel igavest und. 

Piinatud, vabanemislootuse kaotanud orjad muutusid taltsateks ja ükskõikseteks. 

Varsti hakkasid kõik sada neliteist seljataha seotud käte ja kümnekaupa kaelavõrusid pidi 
kokku aheldatud inimest piitsalöökide all lonkides sammuma ida suunas. Mõned sõdurid 
sõitsid katastroofikohani, et veenduda ülejäänute hukkumises. 

Jälitajad lootsid saada tasu iga tagasitoodud inimese eest. Ainult see päästis põgenikud 
julmast surmast. Mitte keegi ei hukkunud sellel kohutaval tagasiteel, kui nad sammusid 
paljatena ja seotutena piitsalöökide all, saamata mingit toitu. Karavan liikus aeglaselt, minnes 
ümber teel olevate liivaküngaste. 

Pandion vedas jalgu järele, söandamata vaadata kaaslastele ja tajumata väliseid muljeid. Ka 
piitsalöögid ei äratanud noort helleeni tardumusest. Ainsaks mälestuseks, mis Pandionil säilis 
tagasiteelt orjusse, oli hetk, mil nad jõudsid Niiluse orgu Abüdosi linna lähedal. Salga juht 
peatas karavani ja otsis üles sadama, kus kinnipüütuid pidi ootama praam. Vangid kogunesid 
hunnikusse oru veerule, mõned neist langesid maha. Hommikune tuul tõi kaasa värsket vee 
hõngu. 

Pandion, kes oli jäänud püsti, nägi äkki kõrbe serval rõõmsaid õrnsiniseid lilli. Hällides oma 
pikkadel vartel, levitasid nad peent aroomi ja Pandioni peas vilksatas mõte, et kaotatud 
vabadus saadab talle oma viimase anni. 

Noore helleeni lõhenenud ning veritsevad huuled liikusid, ebakindlad, nõrgad helid tungisid 
välja kurgust. Kidoogo, kes oli sõpra peatuskohtadel ärevusega jälginud — neeger oli teises 
ahelas, — jäi kuulatama. 

«Sinised . . .» kandus temani viimane sõna. Pandion langes endisse tardumusse. 

Põgenikud vabastati köidikutest ja aeti praamile, mis viis nad pealinna lähistele. Seal heideti 
nad kui eriti ohtlikud ja kindlameelsed mässajad vanglasse, kus nad pidid ootama vältimatut 
saatmist kullakaevandustesse. 

Vangla kujutas endast tohutut auku, mis oli kaevatud 

uiva ja tihkesse maapinda, vooderdatud seestpoolt telliskividega ja kaetud pealt mitme järsu 
võlviga. Akende asemel olid ülal neli kitsast pilu, ukse asemel — kallakas laeluuk, mille 
kaudu lasti vangidele alla vett ja heideti toitu. 

Augus alatiselt valitsev poolhämarus oli põgenikele armuanniks: kõrbe kohutava valguse 
tagajärjel valutasid paljudel põletikulised silmad, ja päikese kätte jäetuna oleksid vangid 
paratamatult kaotanud nägemise. 

Kui piinavana tundus pärast mõnd vabaduses veedetud päeva viibimine pimedas, haisvas 
augus! 

Kinnipeetud olid igati eraldatud maailmast, nende tundmustest ja kannatustest ei olnud 
keegi huvitatud. 

Ja ikkagi, hoolimata olukorra väljapääsmatusest, hakkasid inimesed, niipea kui nad vaevalt 
olid raske teekonna tagajärgedest toibunud, taas millelegi lootma. 

Jälle hakkas kõnelema Kavi, väljendades nagu alati mõnevõrra jämedalt kõikidele 
arusaadavaid mõtteid. Jälle oli kuulda Kidoogo naeru ja kostsid liibüalase Ahmi järsud 
hüüded. Pandion, kes oli oma lootuste kokkuvarisemise tõttu raskelt kannatanud, toibus 
aeglasemalt. 

Korduvalt oli noor helleen käega kobanud oma puusa-vöös peituvat kivi — Jahmose toredat 
kingitust, kuid talle näis rüvetusena võtta kätte imeilusat asja siin, selles jälgis, pimedas 
augus. Pealegi oli kivi teda petnud, ta ei olnud nõiduslik, ei aidanud saavutada vabadust ega 
jõuda välja mere äärde. 

Kuid ikkagi võttis Pandion kord vargsi rohekassinise kristalli välja ja viis selle lõhest 
langeva kahvatu valgusekiire alla, mis ei ulatunud maa-aluse ruumi põrandani. Juba esimese, 
rõõmsalt läbipaistvale kivile heidetud pilgu juures lõi Pandionis jällegi ärkvele soov elada 
ning võidelda. Talt oli võetud kõik — ta ei julgenud isegi mõelda Tessale, ei julgenud esile 
manada pilte kodumaast. Kõik, mis talle oli jäänud, see oli kivi kui unistus merest, kui unistus 
endisest, teisest, tõelisest elnst. Ja Pandion hakkas kivi sageli imetlema, leides selle 
läbipaistvas sügavuses lohutust, milleta tal oli võimatu elada. 

Umbes kümme päeva viibis Pandion koos oma kaaslastega maa-aluses ruumis. Ilma 
ülekuulamiseta, ilma 

igasuguse kohtuta otsustasid võimul olevad inimesed seal ülal jooksikute orjade saatuse. 
Ootamatult avanes luuk ja avausest lasti sisse puuredel. Orjad kihutati august välja. 
Päevavalgusest pimestatud vangid seoti ja aheldati kuuekaupa kokku. Seejärel aeti 
ülestõusnud Niiluse äärde ja laaditi otsekohe suurele pargasele, mis peagi hakkas liikuma 
jõge mööda üles. Mässajad saadeti Musta Maa lõunapiirile, Lõuna Väravate' juurde, kus neil 
seisis ees viimane ja tagapöördumatu tee Nubi” maa kohutavatesse kullakaevandustesse. 

Kaks nädalat hiljem, pärast seda kui põgenikud olid vahetanud maa-aluse vangla ujuvaga, 
toimus viiesaja tuhande küünra kaugusel jõge mööda üles Ta-Kemti pealinnast lõuna pool 
Lõuna Väravate ülema luksuslikus lossis Nebi saarel järgmine juhtum. 

Lõuna Väravate ülem (ta oli ühtlasi ka Nebi provintsi ülem), julm ja võimukas Kabuefta, 
kes pidas end pärast vaaraod teiseks inimeseks Mustal Maal, kutsus välja oma väejuhataja, 
jahiülema ja Lõuna peakaravanijuhi. 

Kabuefta võttis väljakutsutud vastu lossi rõdul rikkalikult kaetud laua taga peakirjutaja 
juuresolekul. Kogukas ja tugevate lihastega Kabuefta jättis oma suursugususega varju 
kaasvestlejad. Vaaraod jäljendades istus ta mustast puust ja elevandikihvadest valmistatud 
kõrgel tugitoolil. 

Mitmel korral tabas ta küsivaid pilke, mida vahetasid omavahel kokkukutsutud kõrged 
ametnikud, ja muheles endamisi. 

Saare kõrgemas osas asuva lossi rõdult avanes vaade laiadele jõeharudele, mis hõlmasid 
valgest lubjakivist ja punasest graniidist templite rühma. Kaldaid raamistasid tiheda saluna 


kõrged palmid, millede lehestik laius tumeda sulgja vöödina järsu kivise kalda jalamil. Lõu- 
nas paiknes graniitse kiltmaa järsk sein, mille idapoolse otsa juures asus Niiluse esimene 
kärestik. Seal ahenes jõeorg järsult ja haritud tasane avar lausikmaa asendus 

"Lõuna Väravad — Imnad Nebja Sevene, praegu Sienna ja 

Assuan, Elefantineja Filai saarel. 

* Nub (egiptuse keeles «kuld») — kõikide Niiluse-äärsete, esimesest kärestikust ülalpool 
asuvate maade kogunimetus, hiljem Nuubia. 

kullamaa Nubi mõõtmatute kõrbetega. Kaljuastangutelt vaatasid lossile hauad, kuhu olid 
maetud kuulsad esivanemad, Lõuna Väravate valitsejad, mustade maa kartmatud uurijad, 
alates suurest Hirhufist' endast. 

Kaugus uppus leitsaku hallikasse vinasse, kuid saarel oli jahe — põhjatuul võitles lõunast 
pealetungiva kuumusega, sundides teda taganema paljastesse kõrbestep-pidesse. 

Lõuna ülem vaatas kaua esivanemate hauakambreid, seejärel käskis viipega juuresolevat 
orja valada välja viimane pokaal veini. Kostitamine oli lõppenud, külalised tõusid ja järgnesid 
peremehele lossi siseruumidesse. Nad sisenesid nelinurksesse madalavõitu tuppa, mis oli 
kaunistatud luksuslikult Menheperra? hiilgava ajajärgu stiilis. Siledad valged seinad olid 
põranda lähedal kaetud laia helesinise äärisega, millele oli maalitud keerukas valge 
sirgjooneline ornament, lae all kulgeval kitsal ribal olid tuhmkuldsele taustale sinise, rohelise, 
musta ja valge värviga joonistatud lootoseõied ja sümboolsed figuurid. 

Mustade ja kuldsete ruutude kitsa vöödiga ümbritsetud lae alt kulgesid põiki läbi neli 
paralleelset kirsspunase värvusega kantpalki. Kogu kantpalkide-vaheline laepind oli kaetud 
malelauakujuliselt vahelduvatele punastele ja sinistele kvadraatidele joonistatud kuldsete 
spiraalide ja valgete rosettide kirju mustriga. 

Laiad siledatest poleeritud seedrilaudadest uksepiidad olid ääristatud kitsaste mustade 
vöötidega, mida läbis hulk helesiniseid kaksikristjooni. 

Vaip, mõned leopardinahaga pealistatud elevandiluust liigendtoolid, kaks 
kuldinkrustatsiooniga mustast puust tugitooli ja mõned jalgadega kastid, mida samaaegselt 
kasutati ka laudadena, moodustasid avara ning valge, puhta õhuga täidetud toa kogu sisustuse. 

Kabuefta laskus aeglaselt tugitooli ja tema järsk profiil tuli selgelt nähtavale lumivalgel 
seinal. Kõrged ametnikud nihutasid toolid lähemale, peakirjutaja asus 

' Hirhuf — Nebi provintsi ülem, kes sooritas uurimisreise Aafrika sisemaale VI dünastia 
ajal (2625—2475 e.m.a.). 

' Menheperra — suure riigitegelase, vaarao-vallutaja Thutmosis I0 (1501—1447 e.m.a.) 
trooninimi. 

kulla ja elevandiluuga inkrusteeritud kõrge mustast puust laua taha. 

Laua läikival pinnal lebas punase-valge pitseriga papüüruserull. Lõuna ülema märguande 
peale keeras kirjutaja rulli lahti jia jäi lugupidavas vaikuses tardunult seisma. 

Kuivetu paljaspäine parukata väejuhataja pilgutas väikesele tüsedale karavanijuhile silma, 
andes mõista, et kohe algab kõnelus sellest, milleks nad on kokku kutsutud. 

Ja tõepoolest, Kabuefta kallutas pea ning hakkas kõigi juuresolijate poole pöördudes 
kõnelema: 

«Tema kõrgus, Musta Maa mõlema poole valitseja, elu, tervis ja jõud, saatis mulle kiire 
kirja. Selles käsib tema kõrgus korda saata ennekuulmatu teo — toimetada linna üks elusatest 
ninasarvikutest, kes elutsevad Vavati maal taga ja on tuntud oma koletisliku jõu ning 
metsikuse poolest. Paljusid Lõuna kaugetelt maadelt pärit olevaid metsloomi saadeti elusatena 
Suurde Majja möödunud aegadel. Linna ja Ta-meri-hebi elanikud on näinud suuri ahve, 
kaelkirjakuid, Sethi elajaid ja maa-sigu*; metsikud lõvid ja leopardid saatsid karjana suurt 


Usermar-Sotepenrat” ja isegi võitlesid Ta-Kemti vaen-lastega', kuid kunagi ei ole püütud 
mitte ühtki ninasarvikut. 

Igivanast ajast peale on Lõuna valitsejad hankinud Mustale Maale kõike tarvilikku mustade 
maadelt, nende jaoks ei ole olnud võimatut ega teostamatut. Ma tahan jätkata seda kuulsat 
tava: Ta-Kemt peab näha saama elusat ninasarvikut. Ma kutsusin teid välja selleks, et 
omavahel nõu pidada, kuidas me võiksime kõige kergemini toimetada Ta-Kemti kas või ühegi 
neist hirmsatest 

1 Vavati maa — osa praegusaegsest Nuubiast, Niiluse oru lõik, mis asub tänapäeva 
Assuani ja Chartumi vahel. 

2. Sethielajas (okaapi) — kaelkirjakute ürgrühma kuuluv loom. Tänapäeval säilinud 
vaid Kongo ürgmetsades, varem elutses kogu Aafrikas ja eriti arvukalt Niiluse deltas. Vana- 
egiptlased kujutasid tema järgi oma kurjusejumalat Sethi. Maasiga (egiptuse keeli ta-riri — 
toruhammaslane) — omapärane Aafrika kärssimetaja. 

3 Usermar-Sotepenra — suure vallutaja Ramses II (1229—1225 e.m.a.) trooninimi. 

* Taltsutatud lõvid võtsid osa Ramses II lahingutest hattidega. 

elajatest. Mida ütled sina, Nesi, kes sa oled näinud nii palju kuulsaid jahiretki?» pöördus ta 
jahiülema, sünge ja tusase mehe poole, kelle käharad juuksed, tõmmu nahk ja kongus nina 
reetsid tema hüksoslikku päritolu. 

«Lõunasteppide elajas on kirjeldamatult hirmus metsloom, odad ei tungi tema nahast läbi, 
jõud aga on tal samaväärne elevandi jõuga,» lausus Nesi tähtsalt. «Ta tungib kallale 
esimesena, purustades ja lömastades kõik, mis satub ta teele. Auku teda ei püüa: raske elajas 
saab seal paratamatult vigastada. Aga kui korraldada suur jaht ja otsida üles emaloom koos 
pojaga, siis võib pärast emalooma tapmist poja kinni püüda ja Ta-Kemti toimetada .. .» 

Kabuefta lõi vihaselt vastu tooli küünarnukituge. 

«Seitse kord seitse korda langen ma Suure Maja, oma valitseja jalge ette. Häbi sulle,» 
Lõuna valitseja suunas sõrme ehmunud jahiülema poole, «kes patustab tema kõrguse vastu. 
Me peame talle saatma mitte poolsurnud maimu, vaid elaja — nefer-neferu1, oma täies jõus, 
kes sisendab igati hirmu. Ja ei saa oodata, kuni poeg kasvab meie juures üles... Käsk tuleb 
täita kiiresti, seda enam, et see loom elutseb Lõuna Väravatest kaugel.» 

Karavanijuht Peheni soovitas teele saata kolmsada kõige vapramat relvastamata, köite ja 
võrkudega varustatud sõdurit, kes on võimelised imeelukat kinni püüdma. 

Väejuhataja Senofri kortsutas rahulolematult kulmu, pilve tõmbus ka Kabuefta nägu. 

Karavanijuht lisas seepeale kiiresti, et võib ka sõdurid saatmata jätta ja sundida nuubialasi 
endid looma püüdma. 

Kabuefta vangutas pead, ta suu virildus põlglikuks naeratuseks: 

«Menheperra ja Sotepenra ajad on ammu möödunud — Nubi maa põlastusväärsed elanikud 
ei tõmbu eaam alandlikult küüru. Senofri teab, milliste jõupingutuste ja kavalustega me 
ohjeldame nende näljaste suude iha ... Ei, see ei lähe, käsk tuleb täita meil endil .. .» 


Nefer-neferu — kõige parem. 

«Kui sõdurite asemel tuua ohvriks orjad,» lausus Senofri ettevaatlikult vahele. 

Mõtteisse vajunud Kabuefta virgus: 

«Vannun Maadil1 nime juures, et sul on õigus, tark väeülem! Ma võtan vanglatest mässajaid 
ning põgenikke, neid kõige julgemaid orje. Nad püüavad imeeluka kinni.» 

Jahiülem naeratas umbusklikult. 

«Sa oled tark, Lõuna valitseja, kuid ma võtan endale julguse küsida, millega sunnid sa orje 
minema kindlasse surma koleda imeeluka läbi? Ähvardused ei aita — sa võid panna surmale 
vastu vaid surma. Mis vahe sel on?» 


«Sa tunned loomi paremini kui inimesi, Nesi, seepärast jäta inimesed minu hoolde. Ma 
luban neile vabaduse. Need, kes on juba kord läinud surma selle nimel, lähevad veel kord. 
Seepärast ma kavatsengi võtta mässajaid orje.» 

«Ja täidad oma lubaduse?» küsis Nesi uuesti. 

Kabuefta punnitas kõrgilt alahuult: 

«Lõuna valitsejate ülevus ei luba mul alanduda valeni orjade ees, kuid tagasi nad ei tule. 
Jätame selle. Parem ütle mulle, kui palju mehi on vaja selleks, et loom kinni püüda, ja kas on 
palju maad sinna, kus ta elutseb.» 

«On vaja vähemalt kakssada meest. Elajas tallab pooled jalge alla, ülejäänud tormavad 
kuhjana ta- peale ja seovad ta kinni. Kahe kuu pärast algab üleujutusaeg, Nubi maal hakkab 
sadama vihma, stepirohi elustub. Siis lähevad loomad põhja poole rohtu otsima ja neid võib 
leida päris jõe lähedalt kuuenda kärestiku piirkonnast. Kõige tähtsam on püüda elajas kinni 
jõe ligidal, muidu ei toimeta sõdurid seitsme härja raskust looma elusana kohale. Jõge mööda 
aga parvetame teda suures puuris kuni Linnani. .. » 

Lõuna ülem jäi millegi üle mõttesse, tema huuled liikusid. 

«Het!?> ütles ta lõpuks. «Poolteisestsajast orjast on küllalt, kui mehed võitlevad hästi. 
Sada sõdurit, kakskümmend kütti ja juhid. Sina, Nesi, võtad kõikide juhti- 


1 Maat — nägija, tõejumalanna. 
2 Het' — Olgu nii! 

mise enda peale! Asu otsekohe asja juurde. 1Senofri valib välja ustavad sõdurid ja rahulikud 
neegrid1.» Jahiülem kummardas. 

Kõrged ametnikud lahkusid toast, naerdes omaette Nesi uue ülesande üle. 

Kabuefta käskis kirjutajal istuda ja hakkas dikteerima kirja Väravate juures asuvate linnade 
Nebi ja Sevene vanglate ülemale. 


VIIES PEATÜKK KULDNE STEPP 


Mäekingult Nebi saare lõunatippu laskuva trepi jalamil seisis hulk orje aheldatuna suurte 
pronksrõngastega kõrgete punasest graniidist sammaste külge. Siin olid kõik sada neliteist 
ellujäänud põgenikku ning lisaks veel nelikümmend metsiku näoilmega neegrit ja nuubialast, 
kelle kehad olid üleni kirjud paranenud haavade armidest. Kaua vaevlesid inimesed kõrvetava 
päikese käes ning ootasid otsust oma saatuse kohta. 

Lõpuks ilmus trepipealsele kõrget kasvu valges riietuses mees säravate kuldrahadega 
otsmikul, rinnal ning mustal ametikepil. Ta sammus aeglaselt kahe suure lehviku varjus. Neid 
kandsid nuubia sõdurid. Mitu inimest, riietuse järgi otsustades — suursugused ametnikud, 
ümbritses valitsejat. See oli Kabuefta — Lõuna Väravate ülem. 

Sõdurid rivistusid kiiresti orjade ümber; vangidega kaasas olev vanglakirjutaja astus ette ja 
kummardus maani. 

Muutmata tardunud näoilmet, sammus Kabuefta rahulikult trepist alla ja tuli üsna orjade 
lähedale. Kabuefta pilk libises põlglikult üle kõigi juuresolijate. Pöördudes ametniku poole, 
lausus ta midagi üleolevalt. Tema häälest kostis kerget heakskiitu. Lõuna Väravate ülem 
koputas sauaga — selle vasest ots kõlises kiviplaadil. 

«Vaadake kõik minu peale ja kuulake! Kes ei mõista Ta-Kemti keelt, need viidagu vasakule 
—neile seletatakse pärast.» 

Sõdurid täitsid kiiresti käsu, viies kõrvale viisteist mustanahalist, kes ei tundnud keelt. 


Kabuefta hakkas valjusti ning aeglaselt kõnelema lihtrahva keelele omaste väljenditega. Oli 
näha, et Lõuna valitsejal oli tulnud tihti kohtuda võõramaalastega. 

Kõrge aukandja selgitas orjadele eelseisvat üritust ega varjanud seda, et paljusid ootab 
hukkumine, kuid kõikidele pääsnutele tõotas vabadust. Enamik ülestõusnuid väljendas oma 
nõusolekut heakskiiduhüüetega, väiksem osa vaikis kangekaelselt, kuid keegi ei olnud vastu. 

«Het!» jätkas Kabuefta, ja jälle libises ta pilk üle kõhnade ning räpaste kehade. «Ma käsin 
teile hästi süüa anda ja lasen teil end pesta. Tee üle Hapi viie astme on raske, kergetes 
paatides jõuab kiiremini. Ma käsin teid vabastada, kui te annate vande, et te ei põgene ... » 
Rõõmuhüüded katkestasid ta kõne. Ta ootas, kuni need vaibusid, ja jätkas: «Kuid peale selle 
annan ma käsu: iga jooksiku eest siduda kümme tema paremat kaaslast kinni, rebida neilt 
nahk, puistata nad üle soolaga ja heita nad Nubi maa kaldaliivale. Neid, kes löövad 
metslooma püüdmise juures araks ja jooksevad minema, piinata, julmalt, sest ma olen Nubi 
maa elanikke hoiatanud ja nad peavad karistuse ähvardusel põgenikud üles otsima ning kinni 
püüdma.» 

Lõuna ülema kõne lõpu võtsid orjad vastu sünge vaikimisega. Pööramata sellele tähelepanu, 
hakkas Kabuefta taas mehi hoolikalt silmitsema. Ta kogemused aitasid tal teha eksimatu 
valiku. 

«Sina seal, tule siia,» näitas valitseja Kavile. «Sa jääd püüdjate pealikuks, minu küttide ja 
oma kaaslaste vahemeheks.» 

Kiirustamata tegi Kavi kõrgele aukandjale kummarduse, — etruski habemes vilksatas 
tusane naeratus. 

«Sa müüd meile vabaduse kalli hinnaga, kõrge valitseja, kuid me ostame selle,» ütles etrusk 
ja pöördus oma kaaslaste poole: «Metsik loom ei ole hirmsam kulla-kaevandustest, lootusi on 
aga rohkem. .. » 

Kabuefta eemaldus, vangid paigutati jällegi türmi. Lõuna ülem täitis oma lubaduse: 
ülestõusnutele anti ohtrasti süüa, nad vabastati ahelatest ja kaelakütketest ning viidi kaks 
korda päevas suplema Niiluse lahte, mis oli kaitstud krokodillide eest. Kahe päeva pärast ühi- 
nesid sada viiskümmend neli orja sõdurite ja küttide salgaga ning hakkasid sõitma 
kolmekümnes kerges pilli-roovartest punutud paadis jõge mööda üles. 

Tee oli pikk. Musta Maa elanike arvestuse järgi oli Lõuna Väravatest kuni Niiluse kuuenda 
astmeni neli miljonit küünart. Jõgi, mis voolas peaaegu otse läbi Vavati ja Jerteti maa, 
moodustas neist ülalpool asuval Kuši! maal kaks tohutu suurt kääru — ühe läände, teise itta. 

Jahiülem kiirustas väga: teekonnaks kulus kaks kuud aega, üheksa nädala pärast aga algas 
veetõus. Võitlus kiirenenud vooluga oleks aeglustanud edasiliikumist. Suurt ja rasket paati 
kinnipüütud elukaga üle kärestike juhtida oli võimalik vaid kõrgvee ajal. Niisiis jäi jahi-ülema 
käsutusse tagasiteeks vähe aega. 

Kogu pika tee jooksul toideti orje hästi ja nad tundsid end terveina ning tugevaina 
igapäevasest raskest tööst hoolimata. Nad juhtisid inimestega täidetud paate vastu voolu, mis 
oli eriti kiire kärestikuastmetel. 

Eelseisev jaht ei viinud neid esialgu veel ärevusse, igaüks oli veendunud, et just tema 
pääseb ja saavutab vabaduse. Kontrast tundmatu maa metsikute avaruste ja aukvanglas julma 
karistuse ootamise vahel oli liialt 

' Kuši maa — teise ja viienda kärestiku vahel asuv Niiluse org ja Nuubia maa-ala, mis 
ühendas endas muistse Jami ja Karoi maa. Jerteti maa asetses allpool teist kärestikku, Vavati 
maa — Lõuna Väravate ja Jerteti maa vahel. 

140 

suur. Ja inimesed, virged ning karastunud kehalt ja vaimult, töötasid kõigest jõust. Jahiülem, 
kes oli nendega rahul, ei olnud toiduga kitsi — seda andsid kõik ettetulevad asulad ja linnad. 


Kohe pärast väljasõitu Nebi linnast nägid Pandion ja ta kaaslased Niiluse esimest astet. 
Kaljude vahele kokkusurutud kiirevooluline jõgi jagunes üksikuteks mässavateks 
valendavateks veevoolusteks, mis kohinal tormasid mööda kallakut mustade kaljusaarte 
labürintide vahel. Mitusada aastat tagasi olid kümme tuhat orja Ta-Kemti osavate inseneride 
järelevalve all rajanud keset graniiti kanalid, millede kaudu isegi suured sõjalaevad kergesti 
ületasid kärestiku. Jahiekspeditsiooni paatidele ei olnud Niiluse esimene aste, samuti nagu ka 
kõik järgnevad astmed, tõsiseks takistuseks. Vööni vees seistes moodustasid orjad aheliku, 
tõugates paate ühe saare juurest teise juurde. Mõnikord tuli neil kanda paate õlgadel kõrgveest 
uuristatud sobivaid kaldaastanguid mööda. Iga päevaga liikusid kütid üha kaugemale lõu- 
nasse. 

Nad möödusid jõe vasakul kaldal asuvast koobastemp-list.1 Pandioni tähelepanu köitsid neli 
hiiglaslikku raidkuju, mis seisid koopa avauses. Igaüks neist oli kolmekümne küünra kõrgune. 
Vaarao-vallutaja Sotepenra tohutud raidkujud just nagu valvasid templi sissekäiku. 

Ekspeditsioon ületas Niiluse teise astme, mis võttis aega terve päeva. 

Ülalpool asetses Uronartu saar Semne põikmadali-kuga, mille ülestuhnitud kaljustel 
kallastel asus tohutu kindlus. 

Kindlus kandis nimetust «Metslaste tõrje» ja oli ehitatud juba üheksa sajandit tagasi vaarao 
— Nuubia maa alistaja ajal2. 

Toortelliskividest ehitatud kahekümne küünra kõrgused paksud seinad olid säilinud täiesti 
tervetena; neid korrastati iga kolmekümne aasta tagant. Kaljudel oli 


1 Ramses II koobastempel Ibsambulis. 


- Senusert III (legendaarne Sesostris) — 1887—1849 ema XII dünastia (2000— 
1788) vaarao, kes oli kuulus oma tohutute ehitustööde poolest. 

näha muistseid kivitahvleid raidkirjadega, mis keelasid neegritele sissepääsu Ta-Kemti 
maale. 

Sünge hall kindlus nelinurksete tornidega nurkadel ning jõepoolsel küljel ja jõeäärsetesse 
kaljudesse raiutud kitsa trepiga kõrgus Ta-Kemti maa suursuguse võimsuse kehastusena. Kuid 
keegi orjadest ei aimanud, et Ta-Kemti vägevusajajärk on möödunud, et loendamatute 
rõhutud inimeste tööle rajatud maad vapustavad kuni alusteni sagedased ülestõusud ja et teda 
ähvardab uute rahvaste kasvav jõud. 

Teel kohati veel nelja kindlust, mis seisid kaljustel saartel või kaldarahnudel. Paadid läbisid 
järsu jõekääru, mille keskel asus väike linn Gem-Aton. Selle oli ehitanud toosama äraneetud 
vaarao, kelle pealinna varemetes Pandion oli leidnud mõistatusliku neiu raidkuju. Siin elasid 
egiptlased, kes olid vanasti pagendatud või põgenenud Mustalt Maalt. Põrgates kääru lõpul 
järskude tumedast liivakivist rahnude vastu, tegi jõgi täisnurkse pöörde. Siin algas kolmas, 
peaaegu saja tuhande küünra pikkune kärestik, mille läbimiseks kütid kulutasid neli päeva. 

Neljas aste, mis asus ülalpool suurest Napata linnast — Nuubia maa kuningate pealinnast, 
oli veel pikem ja hoidis ekspeditsiooni kinni viis päeva. Lisaks sellele, seisid paadid veel kaks 
päeva, kuni jahiülem pidas läbirääkimisi Kuša valitsejatega. Neljandal kärestikul möödusid 
ekspeditsioonist kolm paati nuubialastega, kes saadeti ette metslooma otsima. 

Asulaid oli jõeorus näha hoopis harvemini kui Ta-Kemtis. Org ise muutus tunduvalt 
kitsamaks ja jõest lõhestatud kõrbelavade kaljurahne võis selgelt silmata läbi kerge 
leitsakuvina. Sajad krokodillid, kellest mõned olid tohutult suured, peitusid pillirootihnikuis 
või lebasid liikumatult liivaleedetel ning soojendasid oma kammi-taolisi mustjasrohelisi selgi 
palava päikese käes. Mõned ettevaatamatud orjad ja sõdurid langesid vaiksete roomajate 
salakavala rünnaku ohvriks otse kaaslaste silme all. 

Siin oli palju jõehobusid. Pandion, etruskid ja teised orjad põhjapoolsetest maadest olid juba 
varem tuttavad inetu jõeelanikuga, kellele egiptlased olid andnud nimeks 

«hte». Jõehobud ei tundnud hirmu inimeste ees, kuid ei tunginud neile ka põhjuseta kallale, 
seetõttu sõitsid orjad neile kaunis lähedale. Eemal rohelise pillirooseina ees oli näha 
hulgaliselt suuri siniseid laike. Need olid jõehobude puhkamiskohad oru laienenud osades, 
kus jõgi muutus siledaks sädelevaks järveks. Loomade märg nahk oli sinist värvi. Tõstnud 
veepinnale hiiglasuured, just nagu väljatahutud pead, jälgisid tüsedad rasvased elajad paate. 
Mõnikord pistsid loomad vette ka oma nelinurksed koonud, siis mustasid läikival ning 
keerleval kollasel saastunud veepinnal ainult otsmikud, mida pär-gasid väikesed ümarad 
ettesirutatud kõrvad. Jõehobude koljukõrgendikes asetsevad silmad — see andis neile eriti 
metsiku ilme — vaatasid püsivalt ning tuimalt inimesi. 

Neis kohtades, kus graniitsed kaljud kerkisid üles jõe põhjast, moodustades kärestikke ja 
põikmadalikke, esines kaljurahnude vahel läbipaistva ning rahuliku veega sügavaid 
kuristikke. Ükskord, lohistades paati graniitpanga äärt mööda, nägid orjad ühe niisuguse 
kuristiku põhjas tohutu suurt jõehobu,, kes aeglaselt liikus põhja mööda oma lühikestel 
jalgadel. Vee all omandas loom täiesti tumesinise värvuse. Kogenud neegrid selgitasid oma 
kaaslastele, et hte kõnnib sageli mööda jõe põhja, otsides veetaimede juuri. 

Jõgi tegi viimase järsu käänu. Suure viljarikka ja tihedalt asustatud saare juurest suundus ta 
peaaegu otse lõunasse — sihtkohani jäi õige vähe maad. 

Kaljused oruveerud muutusid madalamaks, neid lõhes-tasid arvukad laiad kuivanud nõod, 
kus võis näha okka-liste puude tihedaid salusid. Viienda kärestiku ületamisel läksid kaks paati 
ümber; uppusid üksteist meest, kes polnud kuigi osavad ujuma. 

Viiendast kärestikust ülalpool nägid inimesed lõpuks suure jõe esimest harujõge. Selle 
Lõhnade 1 jõeks kutsutava ja paremalt poolt Niilusse voolava harujõe lai suTie ühines 
emajõega avaras pilliroo- ja papüürusetihnikus. Loogeliste lahtede ja jõesoppidega tükeldatud 
kaheteistkümne küünra kõrgune läbimatu roheline sein takis- 


' Lõhnade jõgi — Athara, Niiluse parempoolne harujõgi. 

tas pääsu jõe suudmesse. Üksikuteks mäeahelikeks lõhestunud kallastel oli üha sagedamini 
näha puude salusid; nende okkalised tüved muutusid üha kõrgemaks. Pikkade tumedate 
lintidena eemaldusid tihnikud jõest tundmatu ning asustamatu maa sügavusse. Mäenõlvadel 
sirgusid harjastena kareda rohu kahlud, mis vaikselt kahisesid tuule käes. Lähenes hetk, mil 
tuli tasuda vaba, ahelateta ning vanglata teekonna eest, ja orjade südames hakkas kasvama 
ebamäärane ärevus. 

«Peatselt algab hirmus katsumus: ühed pääsevad oma kaaslaste vere ja piinade hinnaga, 
teised jäävad igaveseks võõrale maale lunastusohvriks.» Nii mõlgutas oma mõtteid Kavi, kes 
tahtmatult silmitses kaaslasi ja püüdis endale ette kujutada nende tulevikku. 

Jõeäärne maastik muutus üha tasasemaks. Soised kaldad raamistasid jõe siledat pinda kõrge 
rohu järsu tumeda vöötmega, mis laius nii kaugele, kui silm ulatus. Papüüruse tähekujulised 
pöörised rippusid jõe kohal, rikkudes tasaste kallaste ühetaolisust. Rohurikkad saared jaotasid 
vooluse kitsaste käikudega labürintideks — süvavesi roheluse kõrgete seinte vahel oli tume ja 
salapärane. Kohtades, kus kallas oli kõvem, nägid teelised suuri kuivanud ning pragunenud 
savimassiive, mida katsid loomade rohkearvulised jäljed. Toonekurgedega sarnanevad, kuid 
peaaegu inimesesuurused linnud hämmastasid ülestõusnuid oma koletute nokkadega. Näis, 
nagu lõpeks linnu pea raske luust laekaga, mille kaane serv on kiskjalikult kõveraks 
painutatud. Koletisliku linnu väljaulatuvatest silmakoobastest vaatasid kollased õelad silmad. 

Pärast Lõhnade jõe ühinemist Niilusega, teise päeva-teekonna lõpul, tegi noolsirge org 
käänu itta ja mehed nägid kaldaeendil kahest lõkkest tõusvaid hõredaid suitsupilvi. See oli 
signaaliks. Siin ootasid ettesaadetud kütid ja nuubialastest teejuhid teatega, et loom on leitud. 
Öösel asusid lääne suunas jalgsi teele sada nelikümmend orja üheksakümne sõduri valve all. 


Soe ning rikkalik vihm niisutas kuumenenud maapinda, Niisked aurud uimastasid inimesi, kes 
olid juba ammu unustanud vihma Ta-Kemti igavesti selge taeva all. 

Kütid sammusid vööst kõrgemale ulatuvas karedas 

rohus. Mõnikord kerkisid nende ette üksikute puude mustad siluetid. Hüäänid ja šaakalid 
ulusid ning kisendasid ümberringi, kriiskavalt näugusid metskassid, kurjakuulutavate 
metalsete häältega huiklesid mingisugused öölinnud. Uus maa hajus ebamääraselt ning 
saladuslikult laiali pimedusse. Aasiast ja põhjapoolsetelt rannikutelt pärit olevate inimeste ees 
avanes elust tulvil, inimesest sõltumatu ja temale allumata maa. 

Eespool oli näha hiiglaslik puu, mis varjutas poole taevast. Selle tüve ümber, mis oli 
jämedam kui Musta Maa kõige suuremad obeliskid, jäid inimesed ööbima. See öo oli 
paljudele viimane. Pandionile ei tulnud tükil ajal und. Erutatuna tulevasest heitlusest, kuulatas 
ta Aafrika stepi hääli. 

Kavi vestles lõkketule ääres küttidega, et välja selgitada homse tegevuse plaani. Seejärel 
vaatas ta raskelt ohates rahutult tukkuvaid või unetult lamavaid kaaslasi ja heitis siis pikali. 
Etruski hämmastas muretu Kidoogo, kes magas rahulikult Pandioni ja Remdi vahel, — teel ei 
lahkunud neli sõpra üksteisest. Neegri muretus näis etruskile ülima vaprusena, mida ei olnud 
isegi temal, kogenud sõduril, kes oli korduvalt surma näinud. 

Saabus hommik. Orjad jaotati kolme rühma, kelle eesotsas seisid viis kütti ja kaks 
kohalikku teejuhti. Igale orjale anti kätte pikk köis või rihm, mille otsas oli jooksev silmus. 
Neli meest igast rühmast kandsid eriti tugevatest köitest valmistatud suurt küünralaiuste 
silmadega võrku. Elukas tuli aheldada nööridega, mässida võrkudesse ja jalust mahalööduna 
kinni siduda. - Täielikus vaikuses sammusid inimesed mööda steppi, iga rühm teatud kaugusel 
teisest. Sõdurid hargnesid ahelikku ja orje usaldamata järgnesid neile laskevalmis vibudega. 
Pandioni ja ta kaaslaste ees laius inimese poolde kehasse ulatuva rohuga kaetud stepp. Selle 
tasasel pinnal võis siin ja seal silmata vihmavarjutaoliste kroonidega ' puid. Hallid tüved 
hargnesid peaaegu juurtelt jämedateks harudeks, mis läksid ülal lehtrikujuliselt laiali, nii et 
puu ise meenutas ümberpööratud koonust, 


1 Sarikoielised akaatsiad, samuti ka mimooside - sarikõielised vormid. 

mille kohal just nagu laugles õhus läbipaistev kahvatu rohelus. 

Puud vaheldusid kõrgete väikeleheliste põõsaste tumedate laikudega, mis kord venisid 
ahelikuna mööda ajutise harujõe sängi vaevalt märgatavat süvendit, kord paistsid kaugusest 
ebaühtlaste tumedate kuhilatena. Mõnikord harva võis kohata tohutult jämedaid madala- 
tüvelisi puid, mis harunesid paljudeks hiiglasuurteks kõverateks ning sõlmilisteks oksteks, 
mida katsid hiljuti lahtilöönud väikesed lehed ja valgete õite kobarad1. Massiivsed puud 
torkasid stepis eriti silma oma tohutu suure madala kroonmütsiga, mis heitis tumedate riba- 
dena pikki varje. Nende kiuline metalse läikega koor sarnanes seatinaga, oksad näisid 
tahutuna punasest vasest, õied aga levitasid ümberringi peent, mandlilõhnalist aroomi. 

Päike kuldas vaevalt õõtsuvat karedat rohtu, selle kohal aga oleksid nagu ažuursete roheliste 
pilvekestena heljunud puude ladvad. 

Rida peenikesi musti odasid kerkis rohust — mõned ooriksid* näitasid oma pikki sarvi ja 
otsisid varju põõsaste aheliku taga. Rohi muutus veel harvemaks; üksikute tuustide vahel oli 
näha paljast, lõhenenud maapinda — vihmade periood oli alles hiljuti alanud. Vasakul hakkas 
silma salk puid, mis sarnanesid oma sulgja lehestiku tõttu palmidega, kuid nende tüved olid 
ülalt kaheks lõhenenud, meenutades kaht laialiaetud sõrme, mis kõrgemal veel mitu korda 
harunesid. 

Siin olid kütid eelmisel päeval silmanud ninasarvikuid. Andnud orjadele märku 
peatumiseks, liikusid nad ettevaatlikult saluni ja suunasid oma pilgud eredalt valgustatud 


stepist tumedate puude vahele. Loomi seal ei olnud ja kütid viisid orjad harujõe kuiva sängi, 
kuhu oli kasvanud tihe põõsastik. Seal asus allikas, mille ninasarvikud olid muutnud 
poriauguks, kus nad aelesid kuumadel keskpäevatundidel. Kütid jõudsid lagedale kohale, 
mida piirasid idapoolsest küljest kolm üksikut sarikõielist 

1 Baobabid (ahvileivapuud) — Aafrika savannidele spetsiifiliselt omased puud. 

2. Ooriks ehk härgkaljukits — suur antiloop, keda kodustati 

muistses Egiptuses. 

akaatsiat. Kuiva jõesängini oli veet ligi kaks tuhat küünart, kuiäkki eessammuv 
nuubialane jäi tardunult seisma ja sirutas käed laiali, andes märku peatumiseks. Muutus 
nii vaikseks, et võis selgelt kuulda putukate nõrka suminat. Kidoogo puudutas Pandioni õlga 
— neeger osutas teest kõrvale. Noor helleen nägi madalate okkaliste puude läheduses' 
midagi, mis sarnanes kahele lihvitud kivipangale. Need olidki lõunasteppjde kohutavad 
elajad. Loomad algul ei märganud inimesi ja lamasid rahulikult edasi selgadega küttide 
poole. Kumbki ninasarvik ei paistnud Pandionile tohutult suurena, üks oli tefsest 
märgatavalt väiksem. Keegi orjadest ei aimanud, et soovides teenida head tasu, olid kütid 
välja otsinud üsna suure isalooma valgete ninasarvikute tõust, kes erinesid oma mustadest 
lõunahõimlastest suurema kasvu, turja suurema kõrguse, laia nelinurkse koonu ja halli naha 
poolest. Teine, väiksem ninasarvik oli noor emaloom. Kütid otsustasid rünnakuplaani 
muuta, etemalooma vahelesegamine ei ajaks asja nurja. 

Jahiülem ja sõdurite pealik ronisid kiiresti puu otsa, kirudes tasakesi pikki okkaid, mis 
katsid tihedalt tüve. Sõdurid varjusid põõsaste taha. Orjad kogunesid kõik ühtekokku, ja 
rivistunud mitmesse ritta, tormasid koos küttidega mööda lagendikku edasi, vehkides köitega 
ning ergutades end Tahingukisaga. Üllatava kiirusega kargasid mõlemad loomad jalule. 
Kolossaalne isaloom peatus hetkeks ning jäi joostes lähenevaid inimesi üksisilmi vahtima, 
kohutatud emaloom aga tormas kõrvale. Just seda olid kütid arvestanudki — kiiresti sööstsid 
nad paremale, et emalooma kõrvale juhtida ning eraldada ta isaloomast. 

Jahiülem nägi puu otsast liikumatuks tardunud ninasarviku tohutut keret ja ettesirutatud, 
mustade loogetega kõrvu, mida teineteisest eraldas paksu valliga sarnanev lai pealagi. 
Kõrvade tagant paistis massiivse turja kõrge kühm, ees aga vaikus sarve terav ots. Väikesed 
silmad, nagu näis egiptlasele, vaatasid alla töntsi ning isegi mingi solvatud pilguga. 

2 Valge ninasarvik oli antiikajal levinud Sudaanist üsna kaugele põhja poole. 

Hetke pärast pööras end ninasarvik ja egiptlane nägi pikka, keskpaigast võikalt 
lohkuvajunud pead, turja järsku kaart, laudjal esilekerkivat luuharja, puutüvedega sarnanevaid 
jalgu, sõjakalt kõrgele tõstetud väikest saba. 

Ninale kinnitus hiiglasuur, vähemalt kolme küünra pikkune alt kaunis jäme ja otsast järsult 
teravnev läikiv sarv. Selle taga oli näha teine, lühem ja teravam sarv, mis asetses jaial ning 
ümaral alusel. 

Joostes lähenenud inimeste südamed pekslesid meeleheitlikult — ligidalt näis loom 
koleda elukana. Tema hiiglasliku keha pikkus oli kaheksa küünart, ümar turi aga tõusis 
maapinnast nelja küünra kõrgusele. Ninasarvik hakkas nii valjusti nohisema, et seda kuulis 
viimane kui üks mees, ja sööstis hoogsalt inimeste kallale. Sellise tohutu suure ning massiivse 
looma kohta ebatavalise kärmusega tungis ninasarvik hetkeliselt orjade keskele. Keegi ei 
jõudnud isegi köit üles tõsta. Pandion jäi tormihoona kihutava eluka teelt kõrvale. Noor 
helleen jõudis märgata vaid looma laialiaetud ninasõõrmeid, mis olid ümbritsetud ringitaoliste 
nahakurdudega, lõhkirebitud paremat kõrva ja just nagu samblikumügaratega kaetud nahka 
küljel. Edasi läks Pandioni peas kõik segi. Läbilõikav hädakisa kandus üle stepi, võikalt 
kägardunud inimkogu lendas hetke jooksul keereldes läbi õhu. Ninasarvik murdis laia tee 
läbi orjadehulga, tormas edasi steppi, jättes enda järel maha mõned siruli lebavad kehad, 


pööras ümber ja sööstis uuesti õnnetute kallale. Seekord ümbritsesid hoogsalt liikuvat massi 
igast küljest tihedaltinimkehad. Kuid elukas koosnes vaid lihastest ja jämedatest luudest, 
mis olid kaetud soomusrüütaolise tugeva nahaga. Inimesed lendasid laiali mitmes suunas ja 
ninasarvik hakkas jälle tallama ja sarvedega läbi torkama mahapaisatud orje. Teistega koos 
edasi sööstnud Pandioni peatas kohutav tuim löök ja ta kukkus uimasena neljakäpukile. 
Pikaldased oiged ja valjud karjatused kostsid üle lagendiku, õhus keerles tolmu. Jahiülem, kes 
oli puu otsas pööraselt karjunud, et orje ergutada, jäi nüüd vait ja jälgis kohkunult võitlust. 
Veel ükski köis ei olnud hiiglast tabanud, kuid ligi kolmkümmend inimest oli saanud haavata 
või tapetud. Kahvatud ja värisevad sõdurid peitsid end puude taha ning palusid 

Ta-Kemti jumalailt pääsemist. Kolmandat korda pööras elukas end ringi, ja kuigi inimesed 
kargasid instinktiivselt tema hoogsalt sööstva keha eest kõrvale, jõudis ninasarvik siiski 
sarvega läbi pista noorema etruski — Remdi. Kimedalt norsates möllas loom maruvihasena 
meeste keskel, neid tallates ning sarvedega kaevates. Elaja ninasõõrmeist lendas vahtu, 
väikesed silmad põlesid vihast. 

Raevuka kisaga sööstis Kavi eluka poole, kuid tema köis libises sarve tagant ära; etrusk ise 
lendas verest nõretades kõrvale, — ninasarviku kare nahk oli kogu naha Slalt ja rinnalt maha 
rebinud. 

Ulgudes jõuetust vihast, ajas Kavi end vaevaliselt püsti. Suutmata ninasarvikule vastu 
panna, taganesid mehed eluka eest, kõige nõrgemad peitsid end kaaslaste seljataha. 

Näis, et veel pisut — ja kõik jooksevad hirmuga laiali, kuhu keegi saab, jättes hüvasti 
mõttega vabadusest. 

Jälle sööstis ninasarvik inimeste kallale, taas oli kuulda võitluskisa. . Kidoogo astus 
teiste hulgast välja. Neegri ninasõõrmed laienesid, temas lõi lõkkele see võit-lustuli, mis sütib 
surmaohu tunnetamisel, kui inimene unustab kõik peale vajaduse võidelda, võidelda elu 
nimel. Hüpanud kõrvale hirmsa sarve eest, mis oleks toonud talle vältimatu huku, tormas 
Kidoogo möödakihutanud elukale järele, ja haaras ennast unustades kinni tema sabast. 
Toibunud raskest põrutusest, tõstis Pandion üles maas vedeleva võrgu. Samal hetkel ta tundis, 
etta peab olema teda, uimastatut, oma kehadega varjanud kaaslaste esireas. Tuhm mälestus 
vilksatas läbi helleeni pea — lagendik Kreetal, ohtlik mäng härjaga. Ninasarvikul oli 
härjaga vähe sarnasust, kuid Pandion otsustas kasutada sama võtet. Heitnud kokkukeeratud 
võrgu õlale, sööstis Pandion ninasarviku poole. Samal ajal jäi elajas seisma, pildus 
tagajalgadegä üles tolmupilve ja Heitis Kidoogo kaugele eemale. Mõistes Pandioni kavatsust, 
juhtisid kaks küljel asuvat liibüalast looma tähelepanu kõrvale, noor helleen aga kargas ühe 
hüppega looma juurde ja liibus tema külje vastu. Ninasarvik pööras end välkkiirelt ringi, 
looma kare nahk kriimustas 

tugevasti Pandioni keha. Noor helleen tundis kohutavat valu, kuid haaras kõike unustades 
kinni eluka kõrvast. Kreetal nähtud võttega heitis Pandion oma keha üle looma turja ja sattus 
tema laiale seljale. Ninasarvik hakkas jooksma ühest kohast teise. Pandion hoidis kogu jõuga 
loomast kinni. 

«Ainult püsida, püsida,» keerles noore helleeni ajus. 

Ja Pandion püsis kindlalt mõned hetked, nii et ta jõudis võrgu ääre eluka koonule heita. 
Looma sarved läksid sumustest läbi, maruline rõõm kõrvetas Pandioni kogu keha, kuid just 
samal hetkel lakkas ta nägemast ümbrust ja kaotas teadvuse. Miski raksatas, kohutav raskus 
langes ta peale, silmade ees läks pimedaks. 

Võitluseinnus Pandion ei näinud, et lõvina möirgav Kidoogo klammerdus taas ninasarviku 
saba külge, et kümme liibüalast ja kuus Amu kaasmaalast haarasid kinni tihedalt .looma pead 
ümbritsevast võrgust. Püüdes inimesi maha raputada, kukkus loom külili — purustas käe ja 


rangluu raskesti vastu maad paiskunud noorel helleenil. Looma kukkumise kasutasid mehed 
kohe ära. Karjudes tormasid orjad elaja kallale, teine võrk mässis endasse pea, kaks silmust 
haarasid tagumise jala, üks esimese. Ninasarviku norskamine muutus korinaks, loom veeres 
vasakule küljele, seejärel seljale, murdes oma raskusega inimeste luid. Eluka jõud näis 
ääretuna. Kuus korda kargas loom üles, ja takerdudes köitesse, kukkus taas selili. Ninasarvik 
surmas üle viiekümne mehe. 

Kuid köied ja rihmad ümbritsesid üha tihedamalt ta jalgu, mehed tõmbasid kokku tugevaid 
silmuseid. Kolm võrku haarasid endasse ninasarviku ülalt ja alt. Varsti oli eluka peal kuhi 
verest määrdunud higiseid ning poriseid mehi, kes surusid pööraselt jalgadega pekslevat 
ninasarvikut vastu maad. Eluka inimverest üleujutatud nahk muutus libedaks, kõverdatud 
sõrmed libisesid sellel, kuid köied tõmbusid ikka tugevamini koomale. Isegi need, kelle peale 
langes viimast korda raske loomakere, hoidsid surmaeelse pingutusega kõvasti kinni 
sumustest. 

Mahapaisatud ninasarvikule lähenesid kütid, kes tõid kaasa uusi rihmapuntraid. Nad sidusid 
risti ja põiki kinni kõik looma neli tulbakujulist jalga, pea aga köitsid sarve tagant esijalgade 
külge. 

Kohutav võitlus oli lõppenud. 

Meeletuks muutunud inimesed toibusid aegamööda, üleni haavatud kehade musklid 
värisesid nagu palavikus ja hajameelsetes silmades ujusid mustad laigud. 

Lõpuks aeglustusid meeletult pekslevate südamete löögid, siin ja seal oli kuulda 
kergendusohkeid, — inimesed hakkasid mõistma, et surm oli nendest mööda läinud. Taarudes 
ajas end püsti verise poriga kaetud Kavi; üleni värisevana, kuid juba naeratades, tuli lähemale 
Kidoogo. Neegri naeratus kadus aga halliks tõmbunud näolt kohe, kui ta ei näinud elavate 
keskel oma sõpra Pandioni. 

Eilu oli jäänud seitsekümmend kolm meest, ülejäänud olid tapetud või saanud surmavaid 
vigastusi. Etrusk ja Kidoogo leidsid Pandioni tallatud rohust keset surnukehi ja kandsid ta 
varjulisse kohta. Kavi vaatas noore helleeni. üle ega leidnud tal surmavaid vigastusi. Remd oli 
surnud, hukkunud oli ka südikas juht Amu, vapper liibüalane Ahmi aga, kelle rind oli puruks 
litsutud, tõi kuuldavale raskeid surija oigeid. 

Kuni orjad loendasid oma kaotusi ja tassisid surnuid puude varju, tõid sõdurid jõelt tohutu 
suure puust platvormi — ninasarvikule valmistatud puuri põhja, lükkasid kinniseotud eluka 
selle peale ja tirisid platvormi mööda veerevaid palke jõe äärde. 

Kavi läks jahiülema juurde. 

«Käsi neid,» etrusk näitas sõduritele, «et nad aitaksid meil ära tuua haavatuid.» 

«Mis sa tahad nendega peale hakata?» küsis ülem, silmitsedes tahtmatu lugupidamisega 
verest ja tolmust määrdunud võimast etruski, kelle nägu oli täis karmi kurbust. 

«Me viime nad endiga kaasa: võib-olla mõned elavad seni, kuni jõuame Ta-Kemti ja tema 
osavate arstide juurde,» vastas Kavi süngelt. «Kes sulle ütles, et te lähete tagasi Ta-Kemti?» 
katkestas teda ülem. 

Etrusk võpatas ja kaugenes sammu võrra. 

«Kuidas, kas siis Lõuna valitseja sõnad ei pea paika? Kas me siis ei ole vabad?!» hüüdis 
Kavi. 

«Ei, tema kõrgus ei valetanud sulle, sa põlatu, — te olete vabad!» Nende sõnadega ulatas 
jahiülem etruskile väikese papüüruserulli. «Siin on tema käsk.» 

Kavi võttis ettevaatlikult vastu kallihinnalise lehe, mis muutis orjad vabadeks inimesteks. 

«Kui nii, miks siis ...» hakkas ta rääkima. 

«Vaiki,» katkestas teda kõrgilt ülem, «ja kuula. Te olete vabad siin,» jahiülem rõhutas 
viimast sõna, «ja-võite minna, kuhu tahate: sinna või tänna,» jahiülem näitas käega läände, 


lõunasse ja itta — «kuid mitte Ta-Kemti ega tema võimu all olevale Nubi maale. Kui te astute 
käsust üle — muutute jälle orjadeks. Ma arvan,» lõpetas ta karmilt, «kui te olete vabaduses 
veidi järele mõtelnud, pöördute te kõik tagasi meie isanda jalge ette täitma teile saatuse poolt 
määratud teenistust Musta Maa valitud rahva heaks.» 

Kavi astus kaks sammu ette, tema silmad lõid leegitsema. Ta sirutas käe sõduri poole, kes 
jahmunult silmitses jahiülemat, ja tõmbas südi liigutusega tema vöö vahelt lühikese mõõga. 
Etrusk tõstis läikiva relva teraga ülespoole, suudles seda ja hakkas kiiresti kõnelema oma 
emakeeles, millest keegi ei saanud aru: 

«Vannun kõigekõrgema piksejumala, surmajumala juures, kelle nime ma kannan, et neetud 
rahva kuritegude kiuste pöördun elusana kodumaale tagasi. Vannun, et sellest tunnist alates ei 
leia ma enne rahu, kui olen tulnud tugeva salgaga Ta-Kemti randadele ja tasunud täielikult 
selle kõige eest.» 

Kavi tõmbas käega ringi ümber lagendiku, kus lebasid laialipaisatud kehad, ja virutas 
jõuliselt mõõga enda jalge ette. Relv tungis sügavalt maasse. Etrusk pöördus järsult ümber ja 
suundus kaaslaste poole, kuid tuli siis äkki tagasi. 

«Ma ei palu sinult enam midagi,» lausus ta jahiüle-male, kes oli eemaldunud sõdurite 
viimase salgaga, «ainult käsi meile jätta mõned odad, noad ja vibud. Me peame kaitsma oma 
haavatuid.» 

Jahiülem noogutas vaikides pead ja kadus põõsaste taha, suundudes jõe poole mööda laia, 
mahatallatud rohuga kaetud rada, mis oli tekkinud platvormi vedamisest. 

Kavi andis oma kaaslastele edasi kogu kõneluse. Vihahüüded, mahasurutud needed ja 
jõuetud ähvardused segunesid surijate tasaste, kaeblike oietega. 

«Sellele, mis me peame tegema, on aega hiljem mõelda!» hüüdis Kavi. «Praegu tuleb 
otsustada, mida hakata peale haavatutega. Jõeni on tükk maad, me oleme väsinud ega suuda 
oma kaaslasi sinna kanda. Puhkame pisut, ja las viiskümmend meest lähevad jõe äärde, kaks- 
kümmend aga jäävad valvama — ümberringi on palju kiskjaid loomi.» Kavi osutas valatud 
vere lõhna peale ilmunud hüäänidele, kelle laigulised kühmus seljad vilksatasid eemal rohus. 
Hiiglasuured paljaskaelsed linnud keerlesid lagendiku kohal, laskusid alla ja tõusid taas õhku. 

Päikesest kõrvetatud kuiv maa õhkas kuumust, vaevaltmärgatavalt väreles puude all 
päikeselaikude võrk, nukralt kajasid lämbes vaikuses metstuvi hüüded. Inimeste võitlushasart 
oli möödunud, heitluses saadud vigastused hakkasid valu tegema, lõhkikistud nahk põles ning 
kirvendas. 

Remdi surm mõjus Kavile masendavalt — noormees oli olnud ainsaks niidiks, mis oli 
etruski sidunud kauge kodumaaga. Nüüd oli see peenike niit katkenud. 

Kidoogo, unustanud omad haavad,- istus Pandioni juures. Noor helleen oli nähtavasti 
saanud veel mingi sisemise vigastuse ega tulnud meelemärkusele. Ohk väljus lõhenenud 
huulte vahelt vaevaltkuuldava vilistava heliga. Neeger vaatas mitu korda vaikselt varjus 
lamavaid kaaslasi ja hüppas lõpuks püsti, kutsudes neid endaga kaasa jõe äärde, et tuua 
haavatuile vett. 

Tahtmatute oiete saatel ajasid inimesed end püsti. Otsekohe hakkas piinama talumatu janu, 
mis kõrvetas ning söövitas kurku. Kui juba terveksjäänud nii väga vee järele igatsesid, mida 
siis küll pidid kannatama haavatud, kelle jõutagavarad olid täiesti välja kurnatud! Jõeni aga 
kulus otseteed minnes vähemalt kaks tundi kiiret käiku. 

Äkki kostis põõsaste tagant hääli — lagendikule ilmus vee- ja toiduanumaid kandes 
poolesajameheline sõdurite salk. Salga koosseisus ei olnud egiptlasi — tulid vaid nuubialased 
ja neegrid kahe teejuhi saatel. 

Saabunud sõdurid jäid kohe vait, niipea kui nad silmasid võitluskohta. Nad läksid puu 
juurde, mille all 

seisis Kavi, ning lausumata sõnagi, panid tema jalge ette maha savi- ja puuanumad. Ühtlasi 
ladusid nad hunnikusse kümmekond oda, kuus vibu koos täidetud noole-tuppedega, neli 
rasket nuga ja neli väikest jõehobu-nahast kilpi, milledele olid kinnitatud vasest naastud. 
Inimesed tormasid ahnelt anumate juurde. Kidoogo haaras noa ja teatas tigedalt silmi 
pööritades, et tapab esimese, kes julgeb vett puudutada. Kahest anumast hakati kiiresti vett 
valama haavatute avatud ning kuivanud suhu, seejärel said juua teised. Sõdurid lahkusid, 
lausumata sõnagi. 

Orjade hulgas leidus kaks meest, kes oskasid haavu ravida. Koos Kaviga hakkasid nad 
haavatuid siduma. Pandioni murdunud luud pandi tugevast koorest lahasesse, mille ümber 
seoti tema enda puusavööst käristatud riideribad. Seejuures märkas Kidoogo sädelevat 
sinakasrohelist kivi, mis oli tihedasti riide sisse mähitud. Neeger peitis selle hoolikalt, pidades 
seda oma sõbra võluamuletiks. 

Lahased tuli teha veel kahele haavatule: ühele liibüalasele, kellel oli murdunud käsi, ja 
kuivetule tugevate lihastega neegrile, kes lamas abituna altpoolt põlve murdunud jalaga. 
Ülejäänute seisukord oli nähtavasti lootusetu — eluka hirmus sarv oli tunginud sügavale sisi- 
konda. Mõned olid lömastatud ninasarviku tohutult raske keha ja tema sambataoliste jalgade 
all. 

Kavi ei jõudnud veel kõigile haavatud kaaslastele abi anda, kui koltunud rohu taustal ilmus 
nähtavale võitlus-kohta ruttava inimese tume siluett. See oli üks kohalikest elanikest; ta oli 
juhtinud vett toonud sõdureid ja pöördus nüüd uuesti tagasi. 

Hingeldades kiirest käigust, sammus nuubialane Kavi juurde ja sirutas tema poole mõlemad 
peopesadega ülespoole pööratud käed. Etrusk mõistis seda sõpruseaval-dust ja vastas samaga. 
Seejärel laskus teejuht oma pikale odale toetudes puu varju kükki ning hakkas kiiresti 
kõnelema, näidates jõe ja lõuna suunas. Kuid peagi jäi jutt katki: nuubialane teadis vaevalt 
kümmet Ta-Kemti keele sõna, Kavi aga ei saanud nuubialasest üldse aru. Kuid orjade seas 
leidus siiski tõlke. 

Selgus, et teejuht oli sõdurite salgast maha jäänud ja 

kiiresti tagasi pöördunud, et aidata orjadel teed leida. Nuubialane kinnitas, et vabastatud 
orjad aeti välja maaaladelt, mis kuulusid Ta-Kemti võimu alla, ja seetõttu on jõe äärde 
tagasipöördumine ohtlik — nad võivad jälle orjusse sattuda. Teejuht soovitas Kavil minna 
läände, kus peagi tuleb neile vastu tohutu suur kuiv org. Mööda seda tuleb suunduda lõunasse, 
ja seal kohtavad nad pärast neli päeva kestnud teekonda rahulikke rändkarja-pidajaid. 

«Sa annad neile selle,» nuubialane võttis üle õla visatud riidetükist välja mingi märgi, mis 
koosnes erilisel viisil kokkupõimitud kõveratest punastest raagudest, «siis võtavad nad teid 
vastu hästi ja annavad eesleid haavatute vedamiseks. Veel kaugemal lõunas on Ta-Kemti 
vihkava rikka ja rahuliku rahva valdused. Seal võivad haavatud terveneda. Mida enam 
lõunasse, seda enam leidub vett, seda sagedamini sajab vihma. Kuivas jõesängis, kus tee 
kulgeb alguses, leiate alati vett, kui kaevate maasse kahe küünra sügavuse augu ... » 

Nuubialane tõusis, et kiiresti lahkuda, ja Kavi tahtis teda tänada, kui äkki teejuhi juurde 
kargas üks pika pulstunud ning räpase habemega sassisjuukseline ori-asiaat. 

«Miks sa annad meile nõu minna läände ja lõunasse? Meie kodu on seal,» asiaat näitas itta, 
jõe suunas. 

Nuubialane vaatas teraselt rääkijale otsa ja vastas aeglaselt iga sõna selgelt rõhutades: 

«Kui sa lähed üle jõe, algab ida pool kivine veeta kõrb. Kui sa läbid selle ja ületad kõrged 
mäed, jõuad sa mere kaldale, kus võimutseb Ta-Kemt. Kui sa suudad ujuda üle mere, on seal, 
nagu kõneldakse, kõrb veelgi kohutavam. Mägedes ja Lõhnade jõe ääres elavad aga 
suguharud, kes hangivad Ta-Kemtile orje vahetuseks relvade vastu. Mõtle ise järele!» 

«Aga kas põhja poole ei ole teed?» küsis üks liibüalas-test meelitlevalt. 


«Põhjas, siit kahe päevateekonna kauguses, laiub ääretu kõrb: algul kuivad kivid ja savi, 
hiljem liiv. Kuhu sa seal lähed ja milleks? Võib-olla leidub seal mingeid teid ja allikaid, kuid 
mina neist ei tea. Kõnelen kõige hõlpsamast teest ja sellest, mida ma hästi tunnen ... » 

Andes käeviipega mõista, et kõnelus on lõppenud, lahkus teejuht puu alt. 

Kavi järgnes talle, embas teda õlgadest ning hakkas tänama, kasutades vaheldumisi egiptuse 
ja etruski sõnu, siis aga kutsus enda juurde, tõlgi. 

«Mul pole sulle midagi anda, mul ei ole endalgi midagi, peale...» etrusk puudutas 
määrdunud puusasidet, «kuid sa jääd mu südamesse alatiseks püsima.» 

«Ka mina ei tee seda tasu eest, vaid südame kutsel1,» vastas nuubialane naeratades. «Kas 
keegi meist, kes me oleme tunda saanud Musta Maa iket, keeldub abistamast teid, vapraid 
mehi, kes te olete vabanenud sellise kohutava hinnaga?! Vaata, et sa võtad kuulda minu 
nõuannet ja hoia alal märk, mis sulle on antud ... Lisan veel juurde: allikas jääb teist vasakule, 
kahe tuhande küünra kaugusele — nimelt sinna, kus ninasarvikud vees püherdamas käisid, 
kuid kõige parem on juba täna, enne öö saabumist, siit lahkuda. Jää jumalaga, julge võõra- 
maalane, olgu tervitatud sinu vaprad kaaslased. Mul on , kiire.» 

Teejuht kadus, mõtteisse jäänud Kavi aga vaatas talle järele. 

Ei, täna nad ei või siit lahkuda ega jätta oma surevaid kaaslasi hüäänidele söödaks. Kui vesi 
on lähedal, siis tuleb seda enam kohale jääda. 

Kavi pöördus tagasi kaaslaste juurde, kes arutasid, mida teha edasi. Kustutanud janu ja 
kinnitanud toiduga keha, muutusid inimesed arukamaks ning kaalusid targu tegevuskava. 

Kõigile oli selge, et põhja poole minna on võimatu, — on tarvis kiiremini eemalduda jõest, 
kuid küsimuses sellest, kas minna lõunasse või itta, läksid arvamused lahku. 

Asiaadid, kes moodustasid peaaegu poole ellujäänud orjadest, ei tahtnud minna kaugele 
mustade maale ja pooldasid ägedalt teed itta. Nuubialaste kinnituse järgi võis kolme nädalaga 
jõuda Nuubiat ja Aasiat eraldava kitsa mere rannikule, ja asiaadid olid valmis uuesti minema 
läbi kõrbe, et kiiremini jõuda koju tagasi. 

Kavi oli orjusse sattunud sõjakäigu ajal. Tal oli kodukohas perekond ning ta oli kahevahel: 
nii ahvatlevana 

näis talle võimalus kiiresti omade juurde tagasi pöörduda. Tal oli kõige hõlpsam minna läbi 
Ta-Kemti, sõuda paadiga jõge mööda alla kuni mereni. Kuid kogenud, paljurännanud sõdur 
mõistis, et salk inimesi, jäetuna vaenulikule maale ja eriti kõrbe, kus kõiki kaeve võib 
sõrmedel üles lugeda, suudab vaid ainult ime läbi hinge sees hoida. Imesid aga ei olnud etrusk 
oma elus veel kohanud ja ta ei uskunud nendesse kuigi suurel määral. 

Vahele segas end Kidoogo, kes oli oma sõbrast lahkunud selleks, et nõupidamisest osa 
võtta. 

Esimest korda jutustas neeger endast. Selgus, et Kidoogo oli pottsepa poeg ja pärit 
jõukast ning arvukast rahvast, kes elunes mereranniku läheduses mustade maa lääneserval. 
Seal tungis sügavale maismaasse hiiglasuur laht, mis kandis nime Lõuna Sarv'. Kidoogo ei 
teadnud siit teed kodukohta. Ta oli sattunud vangi suure kõrbe äärel, kui oli teel Ta-Kemti, 
aetuna soovist näha saada selle rahva osavate meistrite imepäraseid teoseid. Kuid neeger 
arvas, et tema maa pidi asuma kagusuunas, mitte väga kaugel võitluskohast. Kidoogo kin- 
nitas, et ta saab teada ka õige.tee sellelt suguharult, kelle juurde neid oli saatnud 
teejuht-nuubialane. Kidoogo tõotas kõikidele lahket vastuvõttu, kui nad vaid suudavad jõuda 
sellele maale, kus elutseb tema rahvas, etruskile aga teatas, et lapsepõlves kuuldud juttude 
järgi sõitsid tema ja Pandioniga sarnanevate inimeste laevad tema maale põhjapoolsest 
merest. Kavi, kaalunud kõike hoolikalt, soovitas kaaslastel teejuhi nõuannet kuulda võtta ja 
minna lõunasse. Pärast Kidoogo sõnu ei paistnud mustade tundmatu maa talle enam 


vaenulikuna. Vaba, vihatud Ta-Kemtile allumatu meri võimaldas tal kodumaale jõuda. Merd 
usaldas Kavi kõrbest rohkem. 

Asiaadid protesteerisid ega nõustunud sellega, liibüalased toetasid etruski, neegritest aga 
polnud mõtet kõneldagi: kõik nad olid valmis minema lõunasse ja läände — seal oli nende tee 
kodukohtadesse. 

Asiaadid tõendasid, et on täiesti teadmata, kuidas suhtub nendesse rändrahvas ja eriti too 
suurearvuline ning jõukas rahvas, kellest oli kõnelnud teejuht-nuubialane, 


1 Lõuna Sarv — Guinea lahe muistne nimetus. 

et tema poolt etruskile antud märk võib olla lõksuks ja kõik nad satuvad taas vangipõlve. 

Nüüd tõmbas endale hüüete ning käeliigutustega tähelepanu lamav murtud jalaga 
neeger. Kiiresti sõnu neelates ning sülge pritsides kõneles ta midagi, püüdes ise naeratada ja 
lüües endale sageli vastu rindu. Kogu sellest kirglikust kõnest, mis koosnes tervest hulgast 
tundmatutest sõnadest, sai Kavile selgeks, et neeger kuulub selle rahva hulka, kelle juurde 
teejuht oli neid soovitanud rändrahva abiga minna, ja et ta kinnitab vandega oma 
kaasmaalaste rahuarmastust. Nüüd muutus etruski otsus kindlaks ning ta asus neegrite ja lii- 
büalaste poolele asiaatide vastu, kes kaitsesid endiselt oma plaani. Kuid päike kaldus juba 
loojakule, tarvis oli mõelda veele ja ööbimisele. Etrusk tegi kõigile ettepaneku oodata 
hommikuni. Kuidas ka igaüks soovis kohutavast, laipadega ülekülvatud kohast lahkuda, 
tuli siiski jääda lagendikule, et kandmisega mitte asjata piinata surijaid. Kümme meest 
suundusid nuubialase poolt juhatatud allika juurde ja tõid sealt kruusitäied hägust sooja 
savilõhnaga vett. Neegrite nõuande järgi ehitati puude vahele torkavatest okstest vall kaitseks 
hüäänide kallaletungi vastu. Lagendiku poole pööratud küljel süüdati kolm tuleriita. Kolm 
inimest jäid valvesse haavatute juurde, kümme odadega varustatud meest istusid tuleriida 
ümber. Nendes paikades saabus öö kiiresti. Veel helendasid läänes pilved, põhjast ja idast 
aga veeres juba saabuva pimeduse must vall, mis tulvas üle puude latvade ja süütas nende 
kohal tähtede loendamatud tulukesed. Kavi, kes lõunamaid ei tundnud, mõistis peagi, miks 
teejuht oli neile nõu andnud siit kiiremini lahkuda. Šaakalite halamine tõusis koorina taeva 
poole, hüäänide katkendlikku hüsteerilist naeru kuuldus ümberringi. Näis, nagu oleksid 
sajad metsloomad kõikjalt kokku jooksnud, et õgida mitte ainult laipu, vaid ka ellujäänuid. 
Lagendikult kostis kära, möirgamist, raginat ja tugevat matsutamist. Kuumuses kiiresti 
lagunevate laipade imalavõitu lõhn levis kõikjale. 

Mimesed karjusid, loopisid mullakamakaid ja kive, vehkisid põlevate tuletukkidega, kuid 
asjata — kiskjaid tuli juurde üha rohkem. 

Äkki kuuldus okastara tagant tumedat kahinat, kõuetaoline möirgamine otsekui voolas üle 
maapinna, panes selle värisema. Lagendikul purelenud metsloomad jäid vait, virgunud 
inimesed kargasid püsti, saabunud vaikuses hakkasid valjemini oigama haavatud. Möirgamine 
lähenes — erakordselt tugev madal heli näis väljuvat tohutu suurest pasunast. Ähmane 
suurepealine siluett vilksatas äärmise puu lähedal — heitunud inimestele lähenes suur 
tihedalakaline isalõvi, tema kannul aga hiilis kuuldamatult nõtke sale emalõvi. Tuhmilt 
põlevate lõkete leegis nõrgalt helkivate vaskotstega odad pöördusid metsloomade poole. 
Karjudes loopisid mehed tükke lõvide suunas, riskides süüdata rohtu. Jahmunud kiskjad 
peatusid ja taganesid siis lagendikule. Kaua seisid inimesed võitlusvalmis odadega, pigistades 
tugevasti käes nende värsi, kuid rünnakut ei järgnenud. 

Puhkama heitnud inimesed ei jõudnud veel uinuda, kui lõvi möirgamine vapustas taas õhku. 
Sellele järgnes teine, kolmas. Vähemalt kolm isalõvi luusis ümberringi, koos varemilmunud 
emalõviga oli-neid kokku neli. Inimesed mõistsid, milliseks andestamatuks hooletuseks nende 
poolt oli lohakalt ehitatud madal tara. Neli meest odadega seisid valvel, et tõrjuda võimalikku 


rünnakut tagant, kuus odameest jäid endiselt lõkke ümber. Keegi ei maganud. Relvastades end 
sellega, mis kätte juhtus, vaatasid inimesed teraselt pimedusse. Uus möire vapustas õhku ja 
äärmise lõkke lähedale ilmus hiiglasuur heledalakaline lõvi. Vabisev leek suurendas kiskja 
mõõtmeid, tema silmad, mis olid kiindunud inimestesse, kiirgasid rohekat sära. Õnnetuseks 
seisis lähedal oma vibuga üks põhjapoolseid asiaate, kel ei olnud jahipidamises küllalt 
kogemusi. Kohutatud lõvi möirgamisest,-saatis ta tabava noole otse kiskja koonu pihta. - 
Möirgamine katkes pika oigega, muutus kähisevaks ähkimiseks ja vaikis. 

«Hoidke endid!» karjus meeleheitlikult üks nuubialasi. 

Lõvi keha tõusis õhku, kiskja ületas hüppega lõkete-joone ja sattus inimeste keskele. 
Ninasarviku võitjaid ei olnud lihtne segadusse viia: odad peatasid lõvi, tungides talle 
külgedesse ja rinda, neli noolt läbisid nõtke 

kere. Kaks oda purunesid kuiva raginaga raske käpa löökide all, ja samal hetkel torkasid 
kolm kilpidega kaitstud neegerhiiglast kiskjale rindu pikad noad... Lõvi röögatas pikalt ning 
kaeblikult, verest määrdunud inimesed hüppasid kõrvale, ja äkki saabus vaikus. 

Kõrvulukustav võidukisa kajas üle stepi. Tapetud lõvi keha heideti lõkete ette ja hakati 
siduma kaht uut haavatut,- kes veel värisesid võitluspalavikust. 

Kiskjad luusisid ümberringi kuni koiduni, aeg-ajalt vapustavalt möirates. Ükski lõvidest ei 
söandanud kallaletungi korrata. 

Pimestavas hiilguses saabuva uue päeva algul surid viis raskesti haavatut. Lisaks sellele olid 
hinge heitnud veel seitse meest — öises võitlusmöllus lõviga- ei olnud keegi märganud, millal 
see toimus. Ahmi hingas veel ning liigutas aeg-ajalt hahkjaid huuli. 

Pandion lamas avatud silmadega, tema rind kerkis rahulikus ning ühtlases hingamises. 
Kidoogo, kes oli kummardunud ta kohale, märkas õudusega, et sõber ei näe teda. Kuid toodud 
vee jõi Pandion kohe ära ja langetas aeglaselt laud. 

Pärast eelmise päeva toidu jäänustest valmistatud hommikusööki tegi Kavi ettepaneku teele 
asuda. Asiaadid, kes olid juba öösel kokku rääkinud, hakkasid vastu. Nad karjusid, et sellel 
maal, kus elutseb nii palju kohutavaid metsloomi, hukkuvad nad möödapääsematult, et on 
tarvis välja pääseda sellest saatuslikust stepist, et kõrbega on harjutud ja see on hädaohutum. 
Kuidas ka Kavi ja mustanahalised neid veenda ei püüdnud, asiaadid jäid paindumatuks. 

«Hea küll, olgu nii,» ütles etrusk kindlalt. «Mina ja Kidoogo läheme lõunasse. Kes on 
meiega kogunegu siia, kes läheb itta — astugu vasakule.» 

Otsekohe ümbritses etruski mustade ja helepruunide kehade hulk — neegrid, nuubialased ja 
liibüalased. Kaviga ühinesid kolmkümmend seitse meest, kaasa arvamata Pandioni ja 
maaslamavat murtud jalaga neegrit, kes küünarnukkidele toetudes jälgis pingsalt kõike toi- 
muvat. 

Kolmkümmend kaks meest läksid vasakule ja jäid seisma, langetanud kangekaelselt pead 

Relvad ja veeanumad jagati mõlema salga vahel pooleks, et asiaadid ei seostaks oma 
võimalikku ebaõnne kaaslaste hoolimatusega. 

Niipea kui jagamine oli lõppenud, viis nende pikahabemeline juht mehed itta, jõe suunas, 
just nagu kartes, et kiindumus kaaslastesse kõigutab nende meelekindlust. Mahajäänud 
vaatasid kaua vapratele sõpradele järele, kes olid neist lahkunud vabaduse künnisel, siis aga 
asusid kurvalt ohates taas oma toimingute-juurde. 

Vaadanud üle Pandioni ja haavatud neegri, viisicf etrusk ja Kidoogo nad teise, peenikeste 
okstega puu juurde. Kui prooviti tõsta Ahmit, tungis liibüalase kurgust välja korin, ja surm 
võttis mehise vabadusvõitleja enda valdusse. 

Kavi andis liibüalastele nõu viia surnu puu otsa ja siduda ta köitega kõvasti kinni. Seda tehti 
kohe, kuigi mehed teadsid, et röövlinnud kisuvad laiba tükkideks; see aga näis vähem 
võikana, kui anda toitu haisvatele hüäänidele. 


Ilma, et nad oleksid omavahel s.õnagi vahetanud, raiusid Kavi ja Kidoogo vaikides maha 
mõned oksad. 

«Mis sa teed?» küsis etruskile lähenedes üks pikakasvulistest neegritest. 

«Kanderaami. Meie Kidoogoga kanname teda,» Kavi osutas Pandionile, «teie aga kandke 
teda,» etrusk viipas lahases jalaga neegri suunas. «Liibüalane saab hakkama ilma meie abita, 
kui tal käsi rihmaga kaela siduda... » 

«Meie kõik kanname seda, kes esimesena sööstis ninasarviku kallale,» vastas neeger, 
pöördudes kaaslaste poole. «Kangelane päästis meid kõiki. Kas me võime seda unustada? 
Oota, me oskame paremini kanderaami valmistada.» 

Neli neegrit hakkasid osavalt tööle. Peagi said nad sellega valmis — pikad kepid seoti 
kokku köitega, mida oli küllaldaselt võitluskohta maha jäänud. Keppide vahele asetasid 
neegrid kahekordsed põikvahepuud, keskkohta kinnitasid ümarad, lõvinaha tükkidesse 
mähitud kõvast koorest padjandid. Murtud jalaga neeger jälgis rõõmsalt naeratades tööd; tema 
tumedad silmad vaatasid kiindunult kaaslaste näkku. 

Haavatud pandi kanderaamidele. Kõik oli nüüd teeleasumiseks valmis. Mustanahalised 
asusid paarikaupa kanderaamide juurde. Kohendanud hoolikalt haavatute peade alla asetatud 
patju, tõstsid nad kanderaamid üheaegselt sirgetele kätele. Seejärel liikusid kandjad ühtlaselt 
ja kergelt sammudes edasi. 

Niiviisi, meelemärkusele tulemata, asus Pandion tundmatule teele. Odade ja vibudega 
varustatud kaks nuu-bialast ja üks neeger, kes olid võtnud endile teejuhi kohustused, läksid 
ees, ülejäänud kolmkümmend inimest sammusid hanereas kanderaamide järel. Rongkäigu 
lõpus kandsid veel kolm meest kaht oda ja vibu. Teelised sammusid lagendiku äärt mööda 
lääne suunas ning püüdsid hoiduda kaaslaste Jaanustele vaatamast. Igaüks kandis südames 
ängistavat süütunnet, et ei olnud suuteline hoidma hukkunute kehi öiste raipeõgijate eest. 

Pärast keskpäevast puhkust jõudis salk peatselt laia kuivanud jõesängi, mis kollase stepi 
taustal paistis juba kaugelt silma kaldaid raamistava kahe põõsaribaga. 

Mööda jõesängi pöörduti otse lõunasse ja sammuti peatumatult loojakuni. Sel päeval ei 
olnud tarvis kaevata auku vee saamiseks: kahe jämedateralise murde-kivimist plaadi vahel 
leiduvast lõhest tungis maapinnale väike allikas; inimestel tuli aga palju vaeva näha ööbi- 
miskoha ettevalmistamisega, ümbritseda see teravatest okstest valliga. Öösel magasid kõik 
rahulikult, neid ei kohutanud ei lõvi kauge möirgamine ega pimeduses sagivate hüäänide 
ulgumine. 

Teine ja kolmas päev möödusid rahulikult. Ainult kord nähti kaugel rohus kahlava longus 
peaga ninasarviku musta kogu. Inimesed jäid kabuhirmus seisma — möödunu elustus taas 
nende mälus, ähvardavana ja unustamatuna. Teelised heitsid rohtu pikali. Ninasarvik tõstis 
pead; jälle, nagu tollelgi kohutaval tunnil, nägid inimesed loogelisi, teineteisest kaugel 
asetsevaid kõrvu ja nende vahelt paistvat sarve otsa. Paksu naha voldid raamistasid looma 
turja ja rippusid kurdudena rohtu uppuvate laialiaetud esijalgade kohal. Massiivne elukas 
seisis veidi aega,liikumatult, pöördus siis ümber ja hakkas sammuma endises suunas. 

Teel kohati sageli väikeste kollakashallide antiloopide 

väheldasi karju; nooltega tapetud loomad olid maitsvaks toiduks. 

Neljandal päeval kuiv jõesäng laienes ja kadus siis hoopis, kollane savikas pinnas asendus 
imeliku erepunase mullaga1, mis kattis õhukese kihina murenenud graniiti. Ümarad 
graniidikünkad kerkisid tumedate laikudena punasel nukral tasandikul. Rohi kadus, selle 
asemel ulatusid maapinnast välja karedad lehed, mis sarnanesid otse kobedasse pinnasesse 
torgatud teravate ning kitsaste mõõkadega”. Teejuhid läksid ettevaatlikult nende kummaliste, 
habemenoana lõikavate teravate servadega taimede puhmastike ümbert ringi. 


Ees laius punane org, õhus keerlesid ühtlased tolmupilved, mis tõusid sammastena üles ja 
hajutasid päikesekiirte hiilguse. Kuumus roiutas sammujaid, kuid inimesed jätkasid teekonda, 
tundes hirmu, et see veetu tasandik osutub väga suureks. Jõesäng koos selle maaaluse 
veevooluga jäi seljataha. Kes teab, millal õnnestub leida vett, mis on inimesele hädavajalik 
sellel kuumal maal! 

Ühe graniidikünka tipult märgati, et eemal laotub kullakarva viirg — seal nähtavasti lõppes 
punane muld ja algas taas rohustepp. Tõepoolest, varjud olid pärast keskpäeva pikenenud vaid 
poole võrra, kui teelised sammusid juba sahisevas rohus, mis oli madalam endisest, kuid 
seevastu palju tihedam. Eemal paistis lai roheline pilv, mis näis hõljuvat õhus omaenda varju 
sinakasmusta laigu kohal — võimas «külaliste puu» kutsus inimesi oma katuse alla. Teejuhid 
võtsid suuna puu poole. Väsinud inimesed kiirendasid sammu ja peagi seisid kanderaamid 
haavatutega varjus tüve juures, mis oli pikiuuretega sügavalt lõhestatud üksikuteks ümarateks 
ribideks. 

Mõned neegrid moodustasid elava redeli ja ronisid võimsatele okstele. Ülalt hakkas kostma 
vaimustus-hüüdeid — mustanahalised ei olnud oma arvestustes eksinud: jämeda tüve 
siseõõnsus, mille läbimõõt oli vähemalt viisteist küünart, sisaldas hiljutistest vihmadest 
kogunenud vett. Anumad täitusid jaheda tumeda 

1 Lateriit — punane rauda sisaldav muld, mis tekib lõunamaades purskekivimite 
porsumise teel. 

2. Sanseveria — kuivade lateriitsteppide originaalne taim. 

veega. Neegrid viskasid ülalt alla mõned pikad, mõlemast otsast teravad tohutu suure puu 
viljad. Iga inim-peasuurune vili sisaldas oma õhukese kõva koore all kollakat magushaput 
jahutaolist ainet, mis suurepäraselt jahutas teeliste kuumi, kuivanud suid. Kidoogo purustas 
kaks vilja, eemaldas hulga pisikesi seemneid, hõõrus sisu väheses vees peeneks ja hakkas 
toitma Pandioni. 

Neegri rõõmuks sõi noor helleen suure isuga ja tõstis täna esmakordselt pead, püüdes 
vaadata ümberringi (kanderaamil oli Pandioni nägu päeval tavaliselt kaetud allikate lähedalt 
murtud suurte lehtedega). Pingutusega sirutas Pandion käed Kidoogo poole, nõrgad sõrmed 
surusid neegri kämmalt. Helleeni pärani avatud silmades oli midagi hägust ning haledat. 

Erutatult küsis Kidoogo sõbralt, kuidas ta end tunneb, kuid ei saanud vastust. Haavatu 
silmad sulgusid jälle, just nagu oleks tärkava elu nõrk puhang rammes-tanud teda ülemäära. 
Kidoogo jättis sõbra puhkama ja ruttas teatama etruskile rõõmsat sõnumit. Kavi, kes oli pärast 
hirmsat voitluspäeva veelgi enam karmistunud, läks kanderaami juurde ja istus seal kaua, 
silmitsedes teraselt kaaslase nägu. Pannud käe Pandioni rinnale, püüdis etrusk kindlaks 
määrata noormehe südamelöökide tugevust. 

Samal ajal kostis nuubialase hõige, kes oli roninud puu latva, et teed uurida. Ta hüüdis, et 
kaugel ees, peaaegu horisondil, on näha selliste okkaliste varbaedade ähmaseid piirjooni, 
milliseid ehitavad rändkarjapidajad oma loomade kaitsmiseks kiskjate vastu. 

Ööbima otsustati jääda puu alla ja asuda teele koidikul, et varem jõuda karjapidajate 
laagrikohta. Loojangul katsid tihedad pilved taeva, tähitu öö oli ebatavaliselt vaikne ja tume, 
sametmust pimedus ei lasknud näha silmade lähedale tõstetud kätt. 

Peagi piirasid looklevad välgud rõngana taeva, pikse-mürin kõmises vahetpidamata 
kauguses. Välgusähvatuse hulk üha kasvas, taevalaotusel hakkasid siuglema sajad pimestavad 
leegid, mis sarnanesid hiiglaslike kuivanud okstega. Mürin vapustas kõike ümberringi, sinine 
tuli pimestas inimesi, kes tahtsid oma varjupaigast lahkuda. Eemalt kuuldus mühinat, mis 
kiiresti tugevnes ja ulgumiseks muutus. Lähenes raevukas vihmahoog. Puu kõikus — terve 
meri valgus taevast alla. Jaheda vihma valangud paiskusid kohutava mürinaga vastu 
maapinda, puu ümber tekkis otsekohe sügav veekiht, mis kattis jämedate juurte mügarikud. 
Pimeduse ja laustule kiire vaheldumine tekitas mulje, et kogu stepp ujutatakse vältimatult üle 


— niivõrd suur oli vihma hulk, mis ümberringi alla sööstis. Kuid välkude sähvimine lakkas 
peagi, vihm vaibus ja tähistaevas laotus janu kustutanud stepi kohale; nõrk tuulehoog tõi 
tundmatute rohtude ja lillede lõhna. Liibüalasi ja etruski kohutas äike tugevasti. See näis neile 
kohutava katastroofina, kuid neegrid teatasid lõbusalt naerdes, et see on kõige tavalisem 
paduvihm, ja isegi mitte kuigi tugev. Kavi vangutas ainult pead ja lausus endamisi, et kui 
niisugust vihma peetakse siin tavaliseks, siis tuleb neil kahtlemata mustade maal kogeda 
hoopis ebatavalisi sündmusi. Etruski oletus ei olnud ekslik. 


Järgmisel matkapäeval oli äkki kuulda koera haukumist. Kaugust varjavast auruvinast 
ilmusid nähtavale pikad varbaiad, mille taga peitusid rändkarjapidajate madalad lehtmajad. 

Loomanahkadega kaetud inimeste salk ümbritses teelisi. Esiletungivate samadega näod olid 
kinnised, kitsad tumedad silmad vaatasid pahatahtlikult egiptuse relvi, mida kandsid endised 
orjad. Kuid märk, mille andis nuubialane, avaldas kõige soodsamat mõju. Salgast eraldusid 
viis mustade ja valgete sulgedega kaunistatud meest, kelle kõrgeid soenguid hoidsid ülal 
ümmargused lehevartest põimikud. 

Rändkarjapidajate keelest said nuubialased aru — peagi istusid tulnukad kuulajate tihedas 
ringis, rüübates aeg-ajalt hapupiima. Nuubialastest orjad jutustasid oma lugu. Üksteisele 
vahele kõneldes karglesid nad innustuses, saadetuna hämmastushüüete koorist. Sulgedega 
ehitud juhid aina laksasid endile vastu reisi. 

Rändkarjapidajad andsid kuus meest koos kümne eesliga võõramaalaste teekonna 
kergendamiseks. Need pidid viima teelised paikse rahva suure asulani, mis asus 

seitsme päevateekonna kaugusel edela suunas mitte kunagi kuivava oja kaldal. 

Kanderaamid ehitati ümber ja seoti nelja eesli külge, teised loomad kandsid vett, hapupiima 
ja kõva juustu tugevates nahkkottides. Koormast vabastatud inimesed jõudsid nüüd edasi 
palju kiiremini ja käisid päevas maha üle saja kahekümne tuhande küünra. 

Päev möödus päeva järel. Lämmatavalt kuum ning pimestav päike põletas ääretut steppi, 
mida vahel ram-mestas kõrvetav vaikus, vahel pani laialt voogama rohtu hällitav tuulehoog. 
Endised orjad tungisid üha kaugemale lõuna metsikutesse avarustesse, mis olid täidetud 
arvutute loomakarjadega. Harjumatud silmad ei eristanud veel möödasööstvaid või pooleldi 
rohuga varjatud loomasalku — paistsid vaid seljad ja sarved, mis olid kas lühikesed ning 
kõverad või pikad ning odadena sirged või jälle spiraalselt kõverdunud. Hiljem õppisid 
rändurid eristama nende tõuge — pikasarvelisi oorikseid, hiiglasuuri taltsaid' punaseid 
hirvhärgi, karvaseid, inetute kongus koonudega gnuusid, veidraid suurekõrvalisi väikese 
vasika suurusi antiloope, kes lõid puude all tagajalgadel tantsul. 

Kollane inimesekõrgune karedate vartega rohi sahises ümberringi nagu ääretu rukkiväli. 
Selle päikese käes kullendavat pinda kirjustasid piki kuivanud jõesänge ja lammikuid, mis 
praegu olid täitunud veega, värske roheluse laigud. Kaugemal lõhestasid stepi pinda 
horisondil vallidena kerkivad sinised ja violetsed mäeharud. 

Puud kord tihenesid kõrgeteks, rohu kohal mustavateks saarteks, kord jälle jooksid mitmes 
suunas kaugele üksteisest eemale nagu kari ehmunud linde. Kõige sagedamini olid need 
samasugused vihmavarjutaolised puud, mis olid üllatanud Kavit esimesel tutvumisel kuldse 
stepiga, — okkalised tüved moodustasid juurelt laia lehtri, meenutades tipuga allapoole 
pööratud koonuseid. Mõnikord olid puudel jämedamad ning lühemad tüved, mis samuti 
hargnesid paljudeks oksteks, ja sel juhul sarnanesid nende tihedad ning tumedad kroonid 
laiade 


Pikakaelaline Walleri antiloop (gerenuk), kes tõuseb puude lehtede haaramiseks 
tagajalgadele. 
166 


roheliste kuplite või kummulipööratud kaussidega. Palmid paistsid juba kaugelt silma oma 
kaheharaliste paa-risokstega, mille tippe katsid tumedad noataolised sulgijad lehed. 

Kavi märkas, kuidas neegrid ja nuubialased, kes olid 'olnud saamatud ning taipamatud Ta- 
Kemtis või sõidul suurel jõel, muutusid siin iga päevaga üha tugevamateks, julgemateks ning 
kindlamateks. Sünge etrusk märkas, et kuigi tema kui juhi autoriteet on jäänud kõigutamatuks, 
kaotab ta enesekindluse sellel võõral maal, mille eluseadused on talle tundmatud. 

Liibüalased, kes olid end nii hästi tundnud kõrbes, näisid nüüd abitutena. Nad kartsid 
tuhandete metsloomadega asustatud steppi, rohus viirastus neile hulgaliselt ennenähtamatuid, 
igal sammul varitsevaid ohte. 

Teekond ei olnud tõepoolest kerge. Esines rohupuh-mastikke1, mille mügarad eritasid 
miljoneid väikesi okkaid, mis tungisid nahasse ning põhjustasid talumatut sügelemist ja 
mädanikku. Paljud kiskjad otsisid kuumadel päevatundidel varju puude all. Mõnikord varitses 
eredalt valgustatud rohukahlude vahel, kohtades, mis näisid mustavate koobastena, leopardi" 
painduv laiguline kogu. 

Hämmastamapaneva osavusega hiilisid neegrid punaste antiloopide juurde, ja endistel 
orjadel, kes tugevnesid üha enam rikkalikust toidust, leidus mahlakat maitsvat liha alati 
külluses. Kui kauguses ilmusid nähtavale tohutute härgade2 hallikasmustad laiade, allapoole 
pööratud sarvedega kujud, andsid neegrid häiresignaali ja salk taganes kiiresti lähimate puude 
juurde, et otsida kaitset Aafrika steppide kohutavate asukate vastu. 

Teejuhid ei olnud nähtavasti küllaldaselt täpselt hinnanud kaugust: rändurid liikusid juba 
üheksandat päeva, tunnuseid inimelamute lähedusest aga polnud ikka veel näha. Liibüalase 
käsi sai eluvõime tagasi, murdunud jalaga neeger istus juba kanderaamil ja õhtul puhkuse a$al 
keksles lõbusalt ning lomberdas veidralt lõkke ümber, rõõmustades kaaslasi oma 
tervenemisega. Ainult 


1 Askaniitrohu torkavad okkad. 

8 Aafrika pühvelhärjad. 

Pandion lamas endiselt tummana ning osavõtmatuna, kuigi Kidoogo ja Kavi sundisid teda 
nüüd rohkem sööma. 

Stepi lopsakas elu loi aga vihmade mõjul ümberringi üha rohkem õitsele. 

Miljonid putukad sirisesid ja sumisesid valjusti rohu kohal, eredavärvilised linnud 
vilksatasid siniste, kollaste, smaragdroheliste ja sametmustade viirastustena hallide jändrike 
oksapõimikute vahel. Lämmatavalt kuumas õhus kajasid üha sagedamini väikeste trappide 
kõlavad hüüded: «Mak-har! Mak-har!» 

Kavi nägi lähemalt Aafrika hiiglasi. 

Vaiksed ning rahulikud hallid elevandimürakad kõikusid sageli rohu kohal, tohutud nahksed 
kõrvad olid sirutatud ettepoole inimeste suunas, kihvade läikiv vaievus torkas tumedate 
väänlevate lontide kõrval eredalt silma. Võimsad loomad meeldisid etruskile — nende arukas 
käitumine erines tunduvalt antiloopide rahutusest, ninasarvikute kurjusest, kiskjate 
pinguldatud paindlikkusest. Mõnikord õnnestus inimestel vargsi pealt näha majesteetlike 
gigantide puhkust: varjates end puude vilus, seisis kari liikumatult tihedas kobaras. 
Hiiglasuured vanad isaloomad olid kummardanud madalale oma suurelaubalised, raskete 
kõverate kihvadega pead, lamedamate otsmikkudega emaloomad hoidsid magades päid 
kõrgemal. Kord sattusid esimestes ridades sammujad üksikule vanale elevandile. Hiiglane 
magas, seistes otse kuumuse käes. Ta oli nähtavasti uinunud varjus, hiljem aga oli päike edasi 
liikunud, kuid raskesti magav elevant ei tundnud palavust. Kavi imetles kaua võimast hiiglast. 

Elevant seisis nagu raidkuju kergelt harkis tagajalgadega. Allalastud lont oli keerdunud 
rõngasse, väikesed silmad olid suletud, peenike saba rippus veerjal tagumikul. Jämedad, 
kõverad kihvad olid ähvardavalt ettepoole suunatud, nende otsad olid paindunud väljapoole. 


Seal, kus puud olid harvemad, võis sageli kohata ebatavalisi loomi. Nende pikad jalad 
kandsid lühikest järsu ning tagant veerja seljaga keret. Esimesed jalad olid tagumistest märksa 
pikemad. Massiivse turja ja laia rinna juures läks selg üle ebaharilikult pikaks, ettevenitatud 
kaelaks, mis lõppes väikese lühikeste sarvede ja 

suurte torujate kõrvadega peaga. Need olid kaelkirjakud. Neid võis näha viie- kuni 
sajapealiste karjadena. Unustamatut vaatepilti pakkus suur kaelkirjakukari lagedal kohal: näis 
nagu oleks tuule käes kõikuv mets nihkunud edasi eredas valguses, heites kummaliste varjude 
laike. Kaelkirjakud liikusid kord traavis, kord veidrate hüpetega, nõtkutades esimesi ja 
sirutades kaugele välja tagumisi jalgu. Nende kirju nahk, mis koosnes üksteisest suurte 
mustade ebakorrapäraste laikudega eraldatud vöötide helekollasest võrgust, oli üllatavalt 
sarnane puude varjuga, millede all loomad olid täiesti nähtamatud. Nad kiskusid mokkadega 
ettevaatlikult lehti kõrgetelt okstelt, kustutades oma isu ilma erilise ahnuseta; nende suured 
valvsad kõrvad olid pööratud kõrvale. 

Sageli kerkis lainetava rohumere kohale kaelte rida, — aeglaselt liikusid edasi need 
kummalised loomad, kes kandsid maast kümne küünra kõrgusel uhkeid, läikivate mustade 
silmadega päid. 

Kaelkirjakute tagasihoidlikud liigutused olid kaunid; ohutud loomad kutsusid välja tahtmatu 
sümpaatia. 

Mitmel korral kuulsid rändurid läbi rohuseina ninasarviku tigedat pruuskamist, kuid 
nad-olid juba õppinud hoiduma halva nägemisega metsikute elukate eest ning võimalik 
kohtumine nendega ei tekitanud endistes orjades enam kabuhirmu. 

Teelised liikusid edasi hanereas, astudes kõrge rohu kitsastes koridorides üksteise 
jälgedesse, — ainult odad ja räbalate ning lehtedega kinnimähitud pead kukusid 
mahasõtkutud kõrte kohal. Kahel pool kõrval kulges lõputu, ühetaoline kõikuv sein. Rohi ja 
lõõmav taevas jälitasid teelisi päeval, rohtsed seinad ilmusid neile unes öösiti, neile näis, et 
nad On igavesti eksinud lämbesse kähisevasse lõpmatusse. Alles kümnendal päeval kerkis 
salga ees sinakasse suitsu mähitud madal kaljuahelik. Roninud sellele, sattusid teelised 
kivipuruga kaetud kiltmaale, mis oli täis kasvanud põõsaid ja lehtedeta puid, mtlle oksad 
tõusid paljude laialisirutatud kätena sünk-jalt taeva poole1. Ühetaoline mürkroheline värvus 
kattis nii madalat tüve kui ka oksi, puud meenutasid ümaraid, 

1 Piimalilleliste rühma kuuluv lühter-piimalill, mis väliselt sarnaneb kaktusega (Aafrikale 
iseloomulik kõrbetaim). 

pealt ühtlaselt pügatud ning lühikeste varte otsa asetatud harju. Nende puude tihnikutes 
valitses mõrkjas, terav lõhn, haprad oksad murdusid kergesti tuule käes ja murrukohtadest 
eritus rohkesti mahla. See sarnanes paksu piimaga ja hangus pikkade hallide tilkadena. Tee- 
juhid kiirustasid sellest ebatavalisest metsast läbiminekuga, kinnitades, et kui tuul kõveneb, 
kukuvad haprad puud ümber ja võivad inimesi endi alla matta. 

Puude taga laius jällegi stepp, künklik ning kaetud rohelise värske rohuga. Ootamatult nägid 
teelised künka tipult haritud põlde, mis külgnesid tiheda ning kõrge metsa vööndiga. 
Metsasügavusest paistis lagendik, mille kõrgemal kohal paiknes hulk koonilisi hütte. Lagen- 
dikku ümbritses massiivne pistandtara. Rändurite ees seisid rasked, tahumata palkidest 
väravad, mis olid ülaosas kaunistatud päikeses valendavate lõvikolpade vanikuga. 

Pikad karmide nägudega sõdurid väljusid väravatest ja tulid aeglaselt mäkke tõusvale 
endiste orjade salgale vastu. Kohalikud elanikud sarnanesid nuubialastega, ainult nende nahk 
oli mõnevõrra heledama pronks-varjundiga. 

Sõdurid hoidsid käes pikki, suurte otsikutega odasid, mis sarnanesid kitsaste mõõkadega. 
Nad toetusid suurtele mustvalgete ornamentidega kaunistatud kilpidele. Üsna kõvast ning 
raskest mustast puust kaikad rippusid kaelkirjakunahast vööde küljes. 


Künka nõlvalt avanes maaliline maastik. Kuldse stepirohu taustal eraldus selgesti 
jõekallaste värske smaragdrohelus, mis raamistas kitsast sinakat helkivat jõelinti. Õrnalt 
värelesid roosade sulgjate keradega kroonitud põõsad.. Puudelt rippusid kollaste ja valgete 
õite kobarad. 

Kaua kestsid esialgsed läbirääkimised. Tõlgiks oli murtud jalaga neeger, kes kinnitas, et ta 
on pärit selle rahva hulgast. Toetudes kepile, keksles ta ühel jalal sõdurite juurde, andes oma 
kaaslastele märku peatumiseks. 

Kavi, murtud jalaga neeger, Kidoogo, üks nuubialane ja üks rändkarjapidaja lasti väravatest 
sisse ning juhiti pealiku hütti. 

Väravate juurde peatuma jäänud inimesed ootasid .kannatamatult oma kaaslaste 
tagasitulekut, teadmatus piinas neid. Ainult liikumatu ning ükskõikne Pandion lamas eeslitelt 
mahavõetud kanderaamil. Paistis, et on juba möödunud üsna palju aega. Lõpuks ilmus värava 
juurde etrusk, saadetuna tervest hulgast meestest, naistest ja lastest. Asula elanikud naeratasid 
lahkelt, vehkisid laiade lehtedega ning kõnelesid arusaamatuid, kuid sõbralikult kõlavaid 
SÕNU. 

Väravad avanesid ja endised orjad sammusid suurte nuttide vahele, mis olid ehitatud 
korrapäraste savist ringidega ja kaetud kareda rohu pikkadest vartest valmistatud kooniliste 
mütsidega. 

Lagendikul kahe puu vahel seisis kaunis suur hütt, mille sissekäigu kohal rippus varikatus. 
Siia kogunesid juhid saabunute ülevaatuseks. Ümberringi tunglesid peaaegu kõik küla 
elanikud, erutatuna ebaharilikust sündmusest. Peajuhi palvel kordas murtud jalaga neeger 
jutustust hirmsast jahist ninasarvikule, näidates sageli rahulikult lamavale Pandionile. 

Asula elanikud väljendasid vaimustus-, imetlus- ja hirmuhüüetega oma muljeid 
ennekuulmatust teost, mis oli korda saadetud Ta-Kemti julma vaarao käsul. 

Peajuht tõusis ja pöördus oma rahva poole lühikese, saabujatele arusaamatu kõnega. 
Heakskiiduhüüded olid sellele vastuseks. Siis läks juht äraootavalt seisvate teeliste juurde, ja 
tehes käega ringi ümber asula, kummardas peaga. 

Kavi tänas neegertõlgi kaudu juhti ja rahvast külalislahkuse eest. Rändurid kutsuti õhtuks 
nende saabumise auks korraldatavale pidusöögile. 

Elanikemurd ümbritses Pandioni kanderaami. Mehed vaatasid haavatule austusega, naised 
— kaastundega. Sinises rõivas neiu astus julgelt rahvamurrust välja ja kummardus noore 
helleeni kohale. Pandion, kes oli kauasest viibimisest Musta Maa ja Nuubimaa päikese alV 
pruuniks põlenud, näis teistest lõunasteppide elanikest erinevat vaid heledama, kullaka 
tooniga nahavärvi poolest. Kuid tema pikakskasvanud juuste sassiläinud ning 
vanunud'kiharad ja kõhnunud näo korrapärased jooned reetsid lähemal vaatlusel siiski 
võõramaist päritolu. 

Liigutatuna kaastundest ilusa, abitult lamava noore kangelase vastu, sirutas neiu 
ettevaatlikult käe ning eemaldas hellitades Pandioni laubalt näolelangenud juuksesalgu. 

Aeglaselt kerkisid rasked laud, laialt avanesid ennenägematu kuldse värvusega silmad, ja 
neiu võpatas pisut. Kuid tundmatu silmad ei näinud teda, tuhm pilk oli osavõtmatult suunatud 
ülal kiikuvatele okstele. 

«Iruuma!» hüüdsid neiut sõbratarid. 

Kanderaamile lähenesid Kidoogo ja Kavi, nad tõstsid haavatud sõbra üles ja kandsid ta ära, 
neiu aga jäi paigale, langetas pilgu ja muutus äkki samasuguseks liikumatuks ning 
osavõtmatuks nagu tema tähelepanu köitnud noor helleen. 


KUUES PEATÜKK TUME TEE 


Kidoogo ja Kavi hoolitsus tegi oma töö — Pandioni murdunud luud kasvasid kokku. Endine 
jõud aga ei tulnud noorele helleenile enam tagasi. Apaatselt ning tahtejõuetult lamas ta tervete 
päevade kaupa avaras hämaravõitu hütis, vastas loiult ning lühidalt sõprade küsimustele, sõi 
vastu tahtmist ega teinud katset tõusta. Ta oli tugevasti kõhnunud, tema aukulangenud, 
tavaliselt sule-tud silmadega nägu oli üleni kaetud pehme habemega. 

Oli juba aeg asuda pikale teekonnale mere äärde ja kodumaale, Kidoogo oli ammu 
kohalikelt elanikelt järele pärinud kõik üksikasjad tee kohta Lõuna Sarve kallastele. 

Asulas varjupaika leidnud kolmekümne üheksast endisest orjast olid kaksteist inimest 
lahkunud eri suundadesse — nad olid kunagi elanud selsamal maal ja võisid ilma erilise vaeva 
ning ohuta kiiresti kodumaale jõuda. 

Mahajäänud kiirustasid Kidoogot teele asuma. Nüüd, kus nad olid saanud vabaks ja 
tugevaks, ahvatles kaugel asuv kodumaa neid üha jõulisemalt; iga jõude veedetud päev näis 
neile kuriteona. Ja kuivõrd nende tagasipöördumine olenes Kidoogost, ründasid nad neegrit 
palvete ning meeldetuletustega. 

Kidoogo põikles kõrvale ebamääraste lubadustega — ta ei suutnud Pandioni maha jätta. 
Pärast selliseid kõnelusi istus neeger tundide kaupa sõbra voodi juures, piinles kahtlustes ning 
kordas endamisi üht ja sama küsimust: millal siis saabub haige olukorras murrang? Kavi 
nõuande järgi kanti Pandion nendel tundidel, mil kuumus hakkas alanema, hütist välja ja 
asetati lamama sissekäigu lähedale. Kuid ka see ei toonud märgatavat paranemist. Pandion 
elustus vaid vihmasadude ajal — piksemürin ja valangute kohin sundisid haiget küünar- 
nukkidele tõusma ja kuulatlema, just nagu oleks ta tabanud nendes häältes teistele tundmatut 
kutset. Kavi lasi kutsuda kaks kohalikku posijat. Need suitsetasid haiget kibeda rohusuitsuga, 
kaevasid maasse poti mingisuguste juurtega, kuid noore helleeni tervis ei paranenud. 

Kord, kui Pandion lamas hüti lähedal ja Kavi ajas väikese oksakesega laisalt eemale tema 
kohal sumisevaid kärbseid, lähenes neile sinises rüüs neiu. See oli Iruuma, asu-la parima küti 
tütar, toosama, kes oli pööranud Pan-dionile tähelepanu juba rändurite saabumise päeval. 

Neiu sirutas rüü alt välja ahta, käevõrudega kaunistatud käe — selles oli väike punutud 
kotikene. Iruuma ulatas selle Kavile — etrusk oli juba pisut õppinud päriselanikest aru saama 
— ja selgitas, et need on läänepoolsetest metsadest korjatud võlupähklid, mis peavad haige 
terveks ravima. Neiu püüdis etruskile selgeks teha, kuidas neist valmistada ravimit, kuid Kavi 
ei saanud midagi aru. Kohmetunult lasi Iruuma pea norgu, kuid virgus samas uuesti, palus 
etruski ulatada talle lame kivi, millega hõõruti peeneks teri, ja tuua tassitäis vett. Midagi 
omaette pomisedes astus etrusk hütti. Neiu 

vaatas ringi ja laskus siis haige peatsi juurde põlvili, silmitsedes hoolikalt tema nägu. Väike 
käsi laskus Pandioni laubale. Kuuldusid Kavi rasked sammud, ja neiu tõmbas käe kiiresti 
tagasi. 


Iruuma puistas kotist välja kastanitega sarnanevad pähklid, purustas koored, hõõrus tuumad 
kivil peeneks ja segas neid piimaga, mille oli toonud äsja saabunud Kidoogo, vedelaks 
pudruks. Niipea kui neeger pähkleid silmas, hüüatas ta rõõmsalt ning hakkas sünge etruski 
ümber lõbusalt karglema. 

Kidoogo selgitas hämmeldunud Kavile, et läänepoolsetes fnetsades ja samuti tema kodumaa 
metsades kasvab väike saledatüveline puu. Selle oksad jäävad ladva pool järk-järgult 
lühemaks, nii et puu näib ülalt teravaks muutuvat1. Sellel puul kasvab palju pähkleid ja neil 
on imeline omadus tervendada haigeid, taastada kurnatute jõudu, peletada väsimust ja 
pakkuda lõbu ning rõõmu tervetele. 

Neiu toitis haiget võlupähklitest pudruga, seejärel istusid kõik kolm voodi juurde ja jäid 
kannatlikult ootama. Möödus mitu minutit. Pandioni nõrk hingamine muutus tugevaks ning 
ühtlaseks, nahk aukulange-nud põskedel tõmbus roosakaks. Etruski sünge nägu selgines. 
Võlutuna jälgis ta salapärase ravimi toimet. Noor helleen ohkas korraks valjusti, ja avanud 
silmad pärani, tõusis äkki istukile. 

Pandioni päikeselised silmad libisesid etruskilt Kidoo-gole ja jäid siis tardunult neiul 
peatuma. Noor helleen vaatas imestunult tumeda pronksi värvusega näkku, mis oli kaetud 
üllatavalt sileda, äärmiselt värskejumelise nahaga. 

Pikerguste silmade veidi allapoole langevad sisenur-gad lõikusid ninajuure väikeste 
kelmikate kurrukestega. Vidukil laugude vahelt välgatlesid valged ning puhtad silmavalged, 
laia, kuid korrapärase nina sõõrmed paisusid närviliselt, prisked eredad huuled paljastasid 
avalas ning häbelikus naeratuses pärlitena säravate laiade 


1 Haisupuuliste sugukonda kuuluv puu, mis annab koolapähkleid, Need pähklid on 
tänapäeval kogu maailmas tuntud suurepärase toniseeriva vahendina. 

hammaste rea. Kogu ümar nägu oli niivõrd täis trotslikku ning hella kelmikust ja noorusliku 
elu lõbusat mänglevust, et Pandion tahtmatult naeratas. Ja otsekohe hakkasid noore helleeni 
kullakarva silmad, veel hetk enne seda tuhmid ning ükskõiksed, särama ja sätendama. 
Hämmeldunud Iruuma lõi silmad maha ja pöördus kõrvale. 

Üllatatud sõbrad sattusid vaimustusse — esmakordselt pärast saatuslikku võitlust 
ninasarvikuga nende kaaslane naeratas. Imepäraste pähklite nõiduslik mõju oli täiesti 
vaieldamatu. Pandion tõusis istukile ja päris ahnelt oma sõpradelt kõike, mis oli juhtunud 
pärast tema haavatasaamist, katkestades nende seletusi rutakate küsimustega. Ta nägi välja 
nagu millestki purju jäänud inimene. 

Lubanud õhtul vaatama tulla, kuidas on lood noormehe tervisega, eemaldus Iruuma kiiresti. 
Pandion sõi rohkesti ning naudinguga ja jätkas oma küsitelu. Õhtuks aga ravimi mõju kadus, 
elutulv vaibus ja unine ükskõiksus haaras jällegi noort helleeni. 

Pandion lamas hütis. Etrusk ja neeger pidasid nõu, kas anda talle uuesti võlupähkleid, ja 
otsustasid seda küsida Iruumalt. 

Neiu saabus koos isaga — pikakasvulise atleediga, kelle õlgu ja rinda katsid lõviküünte 
armid. Isa ja tütar pidasid kaua aru, mitu korda lõi kütt neiu jutu peale põlglikult käega ning 
raputas pahaselt pead, seejärel hakkas valjusti naerma ja laksatas kergelt neiule selja pihta. 
Iruuma kehitas tusaselt õlgu ja tuli sõprade juurde. 

«Isa ütles, et pähkleid ei tohi palju anda,» teatas ta neegrile, pidades teda nähtavasti haige 
lähedasemaks sõbraks. «Pähkleid tuleb anda üks kord keskpäeva ajal, et haige hästi sööks .. 
>» 

Kidoogo vastas, et ta tunneb nende pähklite mõju ja teeb nii, nagu talle on öeldud. 

Samal aial silmitses neiu isa haiget, vangutas pead ja lausus tütrele mõned sõnad, mida ei 
mõistnud ei Kavi ega Kidoogo. Iruuma muutus äkki suure vihase kassi sarnaseks — niivõrd 
välgatasid ta silmad. Ülahuul tõusis pisut ning tõi nähtavale hambarea serva. Kütt muheles 

heasüdamlikult, lõi käega ja väljus hurtsikust. Neiu kummardus Pandioni kohale ja silmitses 
kaua teraselt tema nägu, seejärel, just nagu äkki midagi taibates, läks samuti väljapääsu poole. 

«Homme õhtul hakkan ma teda ise ravima meie rahva tava järgi,» teatas ta kindlalt enne 
väljumist. «Ammust ajast ravivad meil naised niimoodi haigeid või haavatuid. Sinu sõbra on 
maha jätnud rõõmu haldjas — ilma temata ei suuda aga ükski inimene elada. On tarvis ta 
tagasi tuua!» 

Mõtelnud neiu sõnade üle järele, leidis Kidoogo, et Iruumal on õigus. Pärast kõiki läbielatud 
vapustusi oli Pandion tõepoolest kaotanud huvi elu vastu. Miski oli temas murdunud. Kuid 
ravimisviisi, millest oli kõnelnud Iruuma, ei suutnud neeger siiski endale ette kujutada, kuidas 
ta ka oma pead murdis. Selgusele jõudmata heitis ta magama. 

Järgmisel päeval toitis Kidoogo taas sõpra pähkli-pudruga. Pandion tõusis jällegi istukile, 
ajas juttu ja sõprade rõõmuks sõi hea isuga. Noor helleen vaatas kogu aeg ringi ja lõpuks küsis 
eilse neiu järele. Kidoogo tegi lõbusa grimassi, pilgutas etruskile silma ja hoiatas Pandioni, et 
täna õhtul tuleb see neiu teda ravima saladuslikul ning mitte kellelegi tuntud viisil. Pandion 
tundis algul selle vastu huvi, siis aga, nähtavasti kui lõppes pähklite mõju, langes jälle 
tavalisse apaatsusse. Sellest hoolimata leidsid Kavi ja Kidoogo, et haige välimus oli nende 
kahe päevaga tunduvalt paranenud. Nende noor sõber liigutas end sagedamini ja hingas 
valjemini kui tavaliselt. 

Vaevalt oli päike kaldunud läände, kui asula täitus nagu tavaliselt põlevate hagude terava 
lõhnaga ja suurte uhmrite monotoonse kumeda kopslemisega. Nendes uhmrites purustasid 
naised söögiks mingisuguse selles kohas kasvatatava taimel väikesi teri. 

Nendest teradest keedetud mustast pudrust ja selle kõrVale piimast ning võist valmistatud 
kastmest toitusid siin kõik elanikud. 


1 Korakaanhirss — aafrika hirss, mille kaunad on täidetud paljude väikeste mustade 
teradega. 

Videvik muutus kiiresti ööks. Äkki kandus läbi vaikseks jäänud asula kume trummimürin. 
Kärarikas noortehulk lähenes kolme sõbra hütile. Ees sammusid tõrvikutega neli neidu, kes 
ümbritsesid kaht küürus laiades mustades rüüdes vanaeite. Noormehed kahmasid haige kätele 
ja saadetuna rahvahulga valjudest hüüetest kandsid ta asula teise serva, mis külgnes risust 
puhastatud metsaveeruga. 

Kavi ja Kidoogo järgnesid rahvahulgale. Etrusk vaatas rahulolematult kahele poole ilmega, 
mis kõneles, et ta ei oota kogu sellest ettevõttest midagi head. 

Pandion viidi suurde tühja hütti, mille läbimõõt oli vähemalt kolmkümmend küünart, ja 
pandi maha keskmise samba juurde, seljaga avara sissekäigu poole. Mitu palmiõliga 
immutatud pehmest puust tõrvikut, mis olid kinnitatud samba külge, valgustasid heledalt hüti 
keskosa. Madalale laskuvate katuseservade all asuvad seinad olid varjatud hämarusega. Hütt 
oli täis naisi — noored neiud ja vanaeided istusid elavalt vesteldes seinte ääres. Keegi vanaeit 
andis Pandionile tumedat jooki, mis otsekohe noormeest ergutas. 

Õõnestatud elevandikihvast tuli kuuldavale terav katkendlik heli — hütti saabus vaikus ja 
kõik mehed lahkusid kiiresti ruumist. Etrusk ja Kidoogo, kes püüdsid kohale jääda, tõugati 
hoolimatult pimedusse. Salk inetuid vanaeitesid sulges hulgana sissekäigu, varjates hütis 
toimuvat uudishimulike pilkude eest. Kavi istus maha hüti lähedale ja otsustas, et ta ei lahku 
mitte mingi hinna eest enne salapärase toimingu lõppu. Hambaid naeruks paljastades ühines 
temaga Kidoogo — ta uskus lõunarahvaste juures kasutatava ravimisviisi mõjusse. 

Kaks neiut tõstsid haige ettevaatlikult üles ja panid ta istuma seljaga vastu sammast. 
Pandion vaatas imestunult ringi. Talle läikisid poolhämarusest vastu naiste silmavalged ja 
naeratuseks paljastatud hambad. Hütt oli seestpoolt kaunistatud mingi lõhnava taime ' kimpu- 


dega. Lai vanik kulges sisemist karniisi mööda ringina ümber hüti katuse, sama taime peened 
oksad põimusid 


1 Elelešo — Sudaani lõhnav taim, meie tarhuni sugulane. 

ümber samba, mille vastu nõjatus Pandion. Õhk oli küllastunud taime mõrkjast ergutavast 
aroomist — see lõhn ärritas ning häiris Pandioni, meenutades midagi ääretult lähedast ja 
ahvatlevat, kuid jäädavalt unustatut. 

Otse helleeni ees olid istet võtnud mõned naised. Tõrvikute valgusel helendasid kaks pikka 
kõverat elevandi-kihvadest valmistatud sarve ja mustasid ümarate külgedega trummid — 
jämedad õõnestatud puupakud. 

Uuesti kõlas sarve katkendlik heli. Vanaeided asetasid Pandioni ette jämedalt töödeldud 
võimsate kehavormidega mustava puust naisekuju. 

Kõrged naisehääled alustasid vaikset laulu — hakkasid voogama aeglased kurguhelid ja 
nukrad ohked, mis kiirenesid ning kasvasid, laienesid ning tõusid üha kõrgemale oma 
katkendlikus hoovuses. Äkki vapustas õhku raske ning kume trummilöök. Pandion võpatas 
tahtmatult. Laul vaikis, valguse ja varju piirjoonele ilmus Pan-dionile juba tuttav sinises rüüs 
neiu. Ta astus tõrvikutest valgustatud ringi ja jäi nagu pisut kõheldes seisma. Taas hakkas 
kõlama sarv, mitme vanaeide pöörane ulgumine saatis selle heli. Neiu heitis endalt rüü ja talle 
jäi ümber ainult lõhnavatest okstest põimitud puusavöö. 

Tõrvikute valgus küütles tuhmide laikudena läikival tumepruuni! nahal. Iruuma silmad olid 
tugevasti mingitud sinakasmustajvärviga, käsivarte ja jalgade ümber särasid läikimahoorutud 
vaskrõngad, lühikesed, tihedalt käharduvad mustad juuksed langesid siledatele õlgadele. 

Rütmiliselt ning kõmavalt hakkasid mürtsuma trum-. mid. Astudes vaikselt paljaste 
jalgadega nende aeglaste löökide taktis, lähenes neiu Pandionile. Ta kummardus nõtke, 
metsloomale omase liigutusega tundmatu jumalanna kuju ees ja sirutas käed ettepoole 
piinlevas ning kirglikus ootuses. Kütkestatud Pandion jälgis Iruuma iga liigutust. Praegu ei 
olnud neiu näol kelmikuse varjugi — tõsine, karm, kortsus kulmudega, näis ta kuulatajat oma 
südame hääli. Kord tardudes, kord end sirgu ajades laotas ta käed kaugele laiali ja tõusis 
varvastele, just nagu oleks tema keha iga osake pürginud ülespoole. Noor heileen polnud 
kunagi midagi taolist näinud — käte salapärane elu sulas kokku neiu ülespoole tõstetud näo 
hingestatud ilmega. 

179 

Raevukalt hakkasid hüürgama elevandiluust sarved. Äkiline kõlav löök pani seisma 
Pandioni hingamise — teineteise vastu löödavad vaskplaadid kumisesid ja helisesid võidukalt 
ning rõõmsalt, summutades trummide katkendliku mürina. 

Neiu viskus järsu särava kaarena tahapoole. Seejärel hakkasid väikesed jalad aeglaselt 
sammuma siledaks-tambitud põrandal —- tantsija liikus ringi mööda aralt ning kõhklevalt, 
üleni vallatuna häbelikust kohmetusest. 

Tõrvikute eredas valguses paistis neiu valatuna tumedast metallist. Taganedes hämarusse, 
liikus ta seal kerge, peaaegu nähtamatu varjuna. 

Trummide ärev põrin läks ikka hoogsamaks, võikalt tümisesid vasksed plaadid, ja aeglane 
tants muutus nendele märatsevatele helidele alludes üha kiiremaks. 

Vase võbiseva madala heli taktis liikusid kiiresti tugevad sihvakad jalad. Nad põimusid 
omavahel, tardudes hetkeks paigale ja libisesid taas sujuvalt üle põranda seda vaevalt 
puudutades. 

Õlad ja kõrgele tõusnud rind jäid liikumatuks, kuid Iruuma pinguldatud käsivarred, mis 
sirutusid palves jumalakuju poole, paindusid aeglaselt ning sujuvalt. 


Lakkasid trummide pidevad mürtsud, vaikisid tümisevad vaskplaadid ja ainult vahetevahel 
häirisid sarvede nukrad karjed saabunud vaikust, mille taustal helisesid ning kilisesid Iruuma 
käevõrud. 

Lihaste kummaline liikumine neiu sileda naha all üllatas Pandioni. Kusagil silmapaistvalt 
esile kerkimata sulasid nad ühte ja voogasid nagu vesi oja pinnal. Iruuma kehajooned 
möödusid noore skulptori silmade eest kordumatute muutuste reana. Nendes oli mereava-ruste 
sujuvat rütmi ja üle kuldse stepi sööstva tuule laia iilingut. 

Palve, mis tantsu algul oli väljendunud neiu igas liigutuses, andis nüüd koha võimukale 
pürgimusele. Pan-dionile näis, et tema ees voogab valguse pronksivärvilises peegelduses ja 
muusika võimsas kohinas elutuli ise. 

Noore helleeni hinges lõi taas lõkkele elujanu, virgusid minevikuunistused ja avanes lai 
ning — saladuslik 

maailm. 

Sarved vaikisid. Trummide madal ning ähvardav mürin sulas kokku naiste läbilõikava 
ulgumisega, vaskplaadid kõmisesid nagu lähedane kõu, ja äkki saabus vaikus. Pandion kuulis 
omaenda südame tuksumist. 

Neiu sööstis ettepoole ja laskis äkki abitult käed kõrvale. Ta värises ning näis väsinuna, 
tema põlved nõtkusid ja silmade läige kustus. Haledalt karjatades langes Iruuma jumalanna 
kuju ette. Maas jäi neiu liikumatuks, ainult ta rind kerkis kiirenenud hingamise rütmis. 

Hämmastunud Pandion võpatas. Hoogne tants katkes nukra karjega. 

Ärevate häälte kõmin täitis hüti. 

Neli naist, kes sosistasid arusaamatuid sõnu, tõusid ja kandsid Iruuma hüti sügavusse. Vana 
puukuju viidi otsekohe ära. Naised tõusid erutatult, nende silmad põlesid. Nad kõnelesid 
omavahel valjusti ning osutasid võõramaalasele. Sissekäigu juures seisvad vanaeided astusid 
kõrvale ning lasksid läbi Kidoogo ja Kavi, kes tormasid sõbra juurde ja külvasid ta üle 
küsimustega. Kuid noor helleen ei suutnud ega tahtnud praegu kõnelda. Mõlemad sõbrad 
kandsid ta koju. Pandion aga lamas kaua unetult, vallatuna ebahariliku tantsu muljetest. 


Pandion hakkas paranema. Tema noor keha hakkas üllatava kiirusega taastama endist jõudu. 

Kolme päeva pärast läks noor helleen ilma teiste abita küti maja juurde — ta tahtis näha 
Iruumat. Neidu polnud kodus, kuid Iruuma isa võttis võõramaalase vastu lahkelt 
ning.sõbralikult, kostitas teda maitsva õllega ja nägi kaua vaeva millegi selgitamisega, 
žestikuleerides ning patsutades Pandionile õlgadele ja rinnale. Noor hel-leen ei saanud 
millestki aru ja lahkus küti majast segase tusatundega. 

Pandioni elustumine ei olnud täielik: kuigi ta oli vaba ja iervenes, valdas teda siiski imelik 
hingeline tardumus. 

Noor helleen taipas ka ise, et talle osaks langenud rasked läbielamused olid ta tervise 
murdnud. Võitluses ninasarvikuga saadud põrutus käis Pandionile üle jõu. Ta oli nõrgenenud 
ega suutnud tükil ajal oma tervist 

taastada. Kuid ta peab paranema, peab olema võimeline edasiseks võitluseks teel 
kodumaale. Endast võitu saades hakkas Pandion tegelema füüsiliste harjutustega, et olla 
endiselt oma kaaslastega võrdne. 

Tundes end muretuna Pandioni pärast, siirdusid Kidoogo ja Kavi koos kõigi endiste orjade 
ja enamiku kohalike elanikega kauakestvale suurele kaelkirj aku-jahile, lootes pisut uurida 
eelseisvat teed ja hankida rohkem liha oma külalislahketele peremeestele. 

Tugevdades oma nõrgenenud lihaseid, aitas Pandion naabrite naeru ning heasüdamlike 
naljatuste saatel õlle valmistamiseks teri puruks hõõruda, hoolimata meeste pilgetest, kes 
nägid teda naiste töö juures. Relvastatud peenikese egiptuse odaga, võttis Pandion peagi ette 


jalu-tuskäike väljapoole küla. Seal, stepis, harjutas ta odaheitmist ja jooksu ning tunnetas 
rõõmsalt, kuidas iga päevaga tugevnesid ta lihased ja kui kergelt kandsid keha jällegi 
väsimatuks muutunud jalad. 

Unustamata hetkekski Iruumat, hakkas Pandion ühtlasi pärismaalaste keelt õppima. 
Lõpmatult kordas ta tundmatuid laulvaid sõnu. Tänu heale mälule võis Pandion juba nädala 
pärast oma jutukaaslastest aru saada. 

Neliteist päeva ei näinud Pandion Iruumat ega söandanud teda isa eemalolekul vaatama 
minna, sest talle olid veel tundmata selle rahva kombed. Kord -stepist " tagasi tulles nägi 
Pandion sinises rüüs kogu ja ta süda hakkas kiiremini tuksuma. Noor helleen kiirendas 
sammu, sai neiu kätte ja jäi ta ette rõõmsalt naeratades seisma. Ta ei olnud eksinud — see oli 
Iruuma. Juba esimese pilgu juures neiu näkku valdas Pandioni erutus. Lausudes vaevaliselt 
harjumatuid sõnu, hakkas noor hel-leen häbelikku ning kohmetunud Iruumat tänama. Pan- 
dioni sõnavara lõppes peagi otsa, innustünuna läks ta üle oma keelele, taipas siis järsku ning 
jäi vait, silmitsedes hämmeldunult talle rangluudeni ulatuva kireva pea-sideme äärt. Iruuma 
vaatas talle altkulmu kelmikalt otsa ja puhkes äkki naerma. Ka Pandion naeratas ja ütles siis 
ettevaatlikult juba ammu selgeksõpitud lause: 

«Kas ma tohin tulla sinu poole?» 

«Tule,» vastas neiu lihtsalt, «homme metsaservale, kui päike seisab metsa vastas.» 

Teadmata, mida veel lausuda, ulatas Pandion talle rõõmsalt mõlemad käed. Sinine rüü 
avanes ja kaks väikest tugevat kätt laskusid usalduslikult Pandioni peopesadele. Noormees 
surus neid õrnalt ning kindlalt. Sel hetkel ei mõtelnud ta kaugel viibivale Tessale. Neiu käed 
värahtasid, laiad ninasõõrmed paisusid; ta vabastas end õrna, kuid tugeva liigutusega, kattis 
näo rüüga ja sammus kiiresti mööda künka nõlvakut alla. Pandion mõistis, et ei ole sobiv talle 
järgneda. Ta jäi oma kohale ning vaatas neiule järele, kuni see kadus hüttide taha. Eba- 
teadlikult naeratades ning odaga vehkides jõudis Pandion külatänavale. 

Esimest korda märkas Pandion, millises maalilises kohas paiknes asula. Hütid olid ehitatud 
mugavad ja kaunid, tänavad avarad. 

Pandion pani tahtmatult tähele, et siinne rahvas erines tunduvalt Nubi maa elanikest ja 
«valitud» Ta-Kemti kehvikutest, kelle näol lasus sünguse ning ükskõiksuse pitser. Näljast ja 
üle jõu käivast tööst kurnatud kehades võis märgata mingit alandlikkust. Siin aga astusid 
inimesed kergel ning vabal sammul;..isegi raugad olid säilitanud hea rühi. 

Pandioni mõtted katkestas tema ette kerkinud tugevate lihaste ja laiade õlgadega noormees, 
kes kandis väikest leopardinahast mütsikest. Ta vaatas võõramaalasele ebasõbralikult otsa, 
sirutas võimuka liigutusega käed ette ja puudutas Pandioni rinda. Helleen peatus nõutult, 
noormees aga jäi ta ette tardunult seisma, asetas käe puusa-vööle, mille küljes rippus lai nuga, 
ja mõõtis tulnukat väljakutsuva pilguga. 

«Ma nägin, et sa jooksed hästi,» lausus noormees lõpuks. «Kas tahad minuga võistelda? Ma 
olen Fulbo ja mind kutsutakse Leopardiks,» lisas ta, just nagu oleks see nimi pidanud 
selgitama Pandionile kõik. 

Sõbralikult naeratades vastas Pandion, et ta on ennemalt jooksnud paremini ega ole veel 
saavutanud endist jo"udu. Siis külvas Fulbo ta üle õelate pilgetega, ja noore helleeni veri lõi 
kihama. Mõistmata noormehe viha põhjust, ase-tas Pandion põlglikult käed puusa ja nõustus. 
Vastased otsustasid võistelda juba sama päeva õhtul, kui muutub jahedamaks. 

Asulakünka jalamile kogunesid noorukid ja mõned elatanud mehed jälgima Fulbo võistlust 
võõramaalasega. 

Fulbo näitas kaugelt paistvale üksikule puule — selleni oli üle kümne tuhande küünra. 
Võitjaks loetakse see, kes esimesena jõuab tagasi kindlaksmääratud joonele puult murtud 
oksaga käes. 


Löök peopesale oli signaaliks — Pandion ja Fulbo pistsid jooksma. Fulbo, kes värises üleni 
kannatamatusest, tormas kohe suurte hüpetega edasi. Näis, et noormees on heitnud siruli ja 
lendab maapinna kohal. Noorte keskel puhkesid heakskiiduhüüded. 

Noor helfeen, kes ei olnud veel täiesti kosunud, mõistis, et teda ähvardab kaotusoht. Kuid ta 
otsustas vastu pidada. Pandion pistis jooksma, nagu oli teda külmadel koidikutundidel kitsal 
rannikuribal õpetanud vanaisa. Ta jooksis kergelt hõljudes ega teinud järske hüppeid ning 
hingas rütmiliselt. Fulbo oli jõudnud kaugele ette, kuid noor helleen jooksis rahulikult ning 
kiirelt ega püüdnudki kaasvõistlejale järele jõuda. Järk-järgult ta rind paisus ning kogus 
endasse rohkem õhku, jalad lendasid ikka hoogsamalt, ja pealtvaatajad, kes olid algul silmit- 
senud teda kaastundega, nägid, kuidas vahemaa võistlejate vahel hakkas lühenema. Aafriklane 
vaatas tagasi, tõi kuuldavale vihakarje ja sööstis veel kiiremini -edasi. Puu juurde jõudis ta 
nelisada küünart enne Pandioni, hüppas kõrgele üles, murdis oksa ja pöördus otsekohe tagasi. 
Pandion jõudis talle vastu puu läheduses ja märkas, kui tormiliselt Fulbo hingas. Ehkki 
Pandioni enda süda peksles palju tugevamini, kui oleks pidanud, otsustas noor helleen siiski, 
et ta saavutab võidu oma liialt ägeda kaasvõistleja üle, kes ei tundnud jooksu reegleid. 
Pandion jätkas jooksu endise püsivusega, ja alles siis, kui pealtvaatajateni jäi umbes kolm 
tuhat küünart, sööstis järsku ette. Ta sai Fulbo peagi kätte, kuid too, ahmides laialt avatud 
suuga õhku, pikendas hüppeid ning jättis võõramaalase taas endast maha. Pandion ei alistu- 
nud. Kuigi tal lõi silme ees pimedaks ja süda tungis rinnust välja, jõudis ta uuesti vastasele 
järele. See jooksis juba "midagi enda ees nägemata, ei eraldanud teed, komistas äkki ja 
kukkus. Pandion tormas mõned 

küünrad edasi, peatus ja hüppas kukkunu juurde, et aidata tal tõusta. Fulbo tõukas ta vihaselt 
kõrvale, ajas end taarudes püsti ja Pandionile otse näkku vaadates lausus vaevaliselt: 

«Sina ... võitsid ... kuid hoia end!... Iruuma ...» 

Otsekohe sai noorele helleenile kõik mõistetavaks ja võidurõõmuga segunes 
piinlikkusetunne, just nagu oleks ta puudutanud võõrast ning keelatut. 

Fulbo langetas nukralt pea ja astus edasi raskel sammul, ilma et oleks teinud enam katset 
joosta. Kiirustamata jõudis Pandion jooneni, kus teda tervitasid pealtvaatajad. 
Piinlikkusetunne ei jätnud teda maha. 

Vaevalt oli noor helleen jõudnud oma tühja hütti, kui igatsus Iruuma järele hakkas teda 
vaevama. Homseks määratud kohtamine näis nii kaugena. 

Samal õhtul tulid tagasi jahimehed. Pandioni kaaslased saabusid väsinuna, rikkaliku saagi ja 
rohkete läbielamustega. Etrusk ja neeger hõiskasid rõõmust, kui nägid tervenenud Pandioni. 
Kidoogo tegi naljatades ettepaneku võidelda, ning hetke pärast veeresid Pandion ja neeger 
tolmus, surudes teineteist raudsesse haardesse, Kavi aga tõukas neid jalaga ja püüdis 
sõimeldes võitlejaid lahutada. 

Sõbrad võtsid osa tagasitulnud jahimeeste auks korraldatud üldisest peost. Õllest joobnuna 
kiitlesid kütid üksteise ees oma saavutustega. Noor helleen istus kaugemal. Ta heitis 
märkamatult pilke niidu suunas, kus tantsisid noored, ning püüdis silmitseda noormeeste ja 
neidude ahelikus Iruumat. 

Kergelt vaarudes tõusis üks juhtidest ja hakkas pidama tervituskõnet, mida saatis sujuvate 
ning kaunite käeliigutustega. Pandion suutis tabada vaid üldise mõtte, mis seisis selles, et juht 
kiitis tulnukaid, avaldas kahetsust nende peatse lahkumise üle ja tegi võõramaalastele 
ettepaneku asulasse jääda, lubades neid võtta oma kaas-hoimlaste hulka. 

Pidusöök lõppes alles öösel, kui jahimehed olid küllastunud noorte kaelkirjakute õrnast 
lihast ja ära joonud kogu õlletagavara. Teel hütti teatas Kidoogo, et homme peavad kõik 
endised orjad, keda oli kokku kakskümmend 

seitse meest, edaspidise teekorna üle nõu. Kidoogol oli õnnestunud kõnelda hulkuvale 
küttidega, keda ta oli metsas kohanud. Need tundsid hästi maastikku asulast lääne pool ja 
juhatasid, kuhu ninna. Vahemaa, mis eraldas neid merest ja Kidoogo kidumaast, oli kaunis 
suur, kuid nüüd ta teab, et isegi aeglaselt sammudes jõuavad nad sinna kolme kuuga. Mis 
võiks neid nüüd kinni pidada, neid, kes on läbi, poovitud võitluses ja omavahel sõprusega 
tugevasti seotud? Igaüks kahekümne seitsmest on väärt viit sõdurit! Neeger kehitas uhkelt 
õlgu, tõstis tähtede poole oma lõbusa joobnud näo, kaisutas Pandipni ja lõpetas erutatult: 

«Nüüd on mu süda rahul. Sa oled terve — muudkui teele! Teele, kas või homme!» 

Pandion vaikis; tundes esmakordselt, et ta soovid ei lange sõprade püüdlustega koiku. Noor 
helleen ei osanud silmakirjatseda. 

Pärast tänast kohtumist Pandion mõistis, et nukrus, mis kogu aeg teravalt näris ta hinge, on 
põhjustatud armastusest Iruuma vastu. Nea oma õitsvas nooruslikus ilus sattus ta teele pärast 
kärni orjaelu, vabaduse künnisel! 

Kas sellest on siis tõesti talle vähe, temale, kes oli alles hiljuti pimeda aukvarAla sügavuses 
haaranud kinni kõige pisemastki lootuses: vabanemisele? Mida siis lõpuks on talle maailmas 
ja elus vaja, kui armastus kutsub teda võimsalt siia jääma, siia, keset kuldset steppi? Ja 
salajane, iseenda sest varjatud püüd jääda igavesti Iruumaga hakkas Paidioni hinges 
tugevnema. Ta võitles endaga ning püüdis 3Ta armastust neiu vastu proovile panna. Helleeni 
kergeusklik noorus viis teda märkamatult unelmatemaale, kas kõik oli nii kerge ning lihtne. 

Homme ta kohtub Iruumaga ütleb neiule kõik... neiu aga — neiu armastab teda sanuti! 


Endised orjad pidid kohtunu asula teises otsas. Seal, kahes suures hütis, nad ka easid. Kavil, 
Kidoogol ja Pandionil oli väike eraldi hütt mis oli antud neile hel-leeni haiguse tõttu. 

Pandion, kes oli hüti nurgas teritanud oda, tõusis ja suundus väljapääsu poole. 

«Kuhu sa lähed?» küsis temalt imestunud etrusk. «Kas sa siis koosolekule ei tulegi?» 

«Ma tulen hiljem,» vastas Pandion kõrvale pöördudes ja väljus kiiresti hütist. 

Etrusk vaatas talle tähelepanelikult järele ja vahetas nõutult pilgu Kidoogoga, kes töötas 
usinasti sissekäigu läheduses suure paksu nahatüki kallal, millest ta valmistas kilpi. 

Noor helleen ei öelnud sõpradele, et Iruuma ootas teda täna metsaserval. Tundes, kuidas 
kaaslaste tulekuga kasvas tema äsjatekkinud armastusele ootamatu hädaoht, ei suutnud 
Pandion kohtumisest loobuda. Ta õigustas end sellega, et niikuinii saab nõupidamise otsuse 
sõpradelt teada. 

Jõudnud metsaservale, otsis Pandion silmadega kaua Iruumat, kui äkki naerev neiu eraldus 
puutüvest ja ilmus ise helleeni ette. Iruuma oli endale ümber tõmmanud isa jahimeherüü, mis 
oli valmistatud pehmest hallist puukoorest, ja oli selles puude taustal tgiesti märkamatu. Neiu 
andis Pandionile märku, et viimane talle järgneks, ja hakkas kiiresti sammuma poolringina 
etteulatuva metsa suunas, mis tungis steppi kolme tuhande küünra kaugusel asulast. Seal astus 
ta puude keskele. Pandion vaatas uudishimulikult ümberringi — esmakordselt oli ta Aafrika 
metsas. Helleen oli seda kujutlenud hoopis teistsugusena, — mets kulges pika kitsa ribana 
asulat ümbritseva jõekese orgu mööda ja tema laius ei olnud üle kahe tuhande küünra. 

See oli kõrgete puude tohutu võlv, tume galerii sügava, igavesti hämara jõeoru kohal. 

Eespool muutusid puud üha kõrgemaks, järsult vette laskuval kaldal aga paindusid nad maa 
ligi ning nende oksad olid ülaosas üksteisega ristamisi. Sihvakad ning sirged valkjashalli, 
musta ja pruuni koorega tüved suundasid kõrge hoone tiheda sammastiku taoliselt kuni sada 
küünart ülespoole. Oksad põimusid tihedalt üksteisega tervikuliseks võlviks, millest 
päikesekiired ei suutnud läbi tungida. Ülal voogas sume hall valgus, mis hääbus sügavates 
lohkudes madalate müüridega -sarnanevate 

kummaliste juurte vahel. Vaikus, mida ei häirinud mingid helid peale vee vaevaltkuuldava 
sulina, poolhämarus ja metsasammastiku tohutu kõrgus rususid Pandioni. Talle tundus, nagu 
oleks ta kutsumatu külaline, kes on tunginud võõra looduse keelatud, saladustega täidetud 
rüppe. 

Otse vee kohal olid rohelises võlvis kitsad pilud — nende kaudu langes kõrgusest alla 
kuldse tule tihe joas-tik. Rüütades puid särava udulooriga, pihustus ta tüvede vahel 
vertikaalseteks valgusevöötideks, mis aegamisi hääbusid metsasügavusse. Pandioni mällu 
kerkisid Aigüptose pimedad, salapärased templid. Ronitaimede väädid viskusid tüvelt tüvele 
laiade sumustena või laskusid alla lainjate eesriietena. Lehtede, mädanenud puuviljade ja 
pehkinud okstega ülekülvatud maapind oli kohev ning pehme, siin ja seal vilkusid kirevate 
lillede väikesed tähtjad õied. 

Tüvedel ripnesid kestendava koore pikad ribad, just nagu nülitud nahatükid. 

Suured liblikad lendasid hääletult maapinna kohal; noore helleeni tähelepanu köitsid nende 
lehvivad tiivad oma kummaliste värviühenditega — siin oli eredaid sametmusti, 
metallsiniseid, punaseid, kuldseid ja hõbedasi värvusi. 

Iruuma astus kindlalt juurte vahel ning sammus alla jõe poole. Ta viis Pandioni päris vee 
lähedal asuvale tasasele väljakule, mis oli kaetud õrna sulgpehme samb-lavaibaga. Siin kasvas 
välgust lõhestatud puu. Kõval kollasel sasil võis märgata inimkuju jämedaid piirjooni. Puu oli 
nähtavasti kultusesemeks — tema ümber oli riputatud värvilisi kaltse ja kiskjate hambaid. 
Maasse oli püsti torgatud kolm mustakstõmbunud elevandikihva. 

Langetanud austuse märgiks pea, lähenes Iruuma vanale puule ja kutsus Pandioni viipega 
enda juurde. 

«See on meie suguvõsa esivanem, kes on sündinud pikselöögist,» lausus neiu vaikselt. 
«Anna talle midagi, et esivanemad oleksid meie vastu lahked.» 

Pandion silmitses ennast — tal ei olnud midagi, mida ta oleks võinud anda sellele 
rohmakale jumalale, Iruuma kujuteldavale esivanemale. Naeratades laiutas noormees käsi, 
kuid neiu oli järeleandmatu. 

«Anna see,» nende sõnadega puudutas Iruuma kaelkirjakute sabadest kokkupõimitud vööd, 
mille just äsja oli jahiretke mälestuseks valmistanud Pandionile Kidoogo. 

Noor helleen vallandas kuulekalt nahasiilu ja andis selle neiule. Iruuma heitis endalt rüü. Ta 
oli käevõrudeta ja kaelakeeta. Teda kattis vaid lai nahkne vöö, mis langes viltu vasakule 
puusale. 

Neiu tõusis kikivarvule, sirutas käe ebajumala pea. juures oleva sälguni ja kinnitas sinna 
Pandioni annetuse. Allapoole köitis Iruuma kirju leopardinaha tükikese ja kompsu 
helmesarnaste tumepunaste seemnetega. Seejärel puistas neiu jumalakuju alusele peotäie 
hirssi ja eemaldus rahulolevana. 

Nüüd vaatas neiu teraselt Pandioni, toetudes seljaga madala puu vastu, mille lehtede vahel 
oli sadu punaseid õisi Näis, nagu oleksid neiu pea kohal säranud hele-punased ripplambid. 
Päikesekiired mänglesid Iruuma pronksivärvi nahal. 

Pandion seisis ning imetles vaikides neiut. Iruuma ilu näis talle pühana vägilasliku metsa 
vaikuses, mis oli templiks tundmatutele jumalatele, kes erinesid nii järsult tema noorpõlve 
rõõmsatest taevaelanikest. 

Helge, vaikne rõõm täitis äkki Pandioni hinge — ta muutus jälle kunstnikuks ja endised 
tunded ärkasid temas ellu. 

Kuid äkki kerkis mälu sügavusest esile ebatavaliselt selge nägemus. Seal, lõpmatult kaugel 
kodumaal, mändide ja mere kohina keskel, oli samuti puu vastu toetudes seisnud Tessa 
möödunud, tagasipöördumatutel päevadel ... 

Iruuma heitis käed kuklale, painutas ülakeha kergelt tahapoole ja ohkas tasakesi. 
Hämmeldunud Pandion astus sammu tagasi — Iruuma oli võtnud sellesama poosi, milles ta 
oli tahtnud kujutada Tessat. 


Helleeni ees elustus möödunu, uue jõuga puhkes igatsus Oineiadai järele. Teele, vastu uuele 
võitlusele, eemale Iruumast!... 


1 Bignoonialiste sugukonda kuuluv tulbipuu. 

Pandioni vaevas tema varem alati selgete püüdluste kahestumine. Ta avastas endas 
varemtundmatu vastuolu, ja see kohutas teda. 

Siin kutsus teda vastupandamatu jõuga elu võimas vool, mis oli kuum nagu Aafrika päike, 
noor nagu parast vihma õitsele löönud stepp, vägev nagu lai jõgi. Seat aga olid kõik tema 
helgeimad unistused suurest loomingust. Kuid kas mitte ilu ise ei seisnud ta ees, lähedasena 
ning rõõmuküllasena? Iruuma ja Tessa ei sarnanenud sugugi teineteisega — nad olid hoopis 
erinevad, kuid siiski oli mõlemis kehastatud üks ja seesama ilu. 

Pandioni erutus kandus üle neiule. Iruuma lähenes noormehele ja laulvad võõrkeelsed sõnad 
häirisid metsas valitsevat vaikust. 

«Sa kuulud meie hulka, kuldsilmaline, ma tantsisin tantsu suurele jumalannale, esivanem 
võttis vastu anded ... » Iruuma hääl vaibus, pikad ripsmed varjasid silmi. Neiu võttis kõvasti 
Pandioni kaela ümbert kinni ja liibus tema vastu. 

Noorel helleenil läks silme eest pimedaks, meeletu pingutusega vabastas ta end neiu käte 
vahelt. Iruuma tõstis pea ja paotas lapselikult suu. 

«Sa ei taha siin elada? Sa lähed ära koos sõpradega?» küsis Iruuma imestunult, ja Pandionil 
hakkas häbi. 

Pandion surus Iruuma õmalt enda vastu, ja valides sobivaid, neiu rahva keelest omandatud 
sõnu, püüdis talle edasi anda suurt igatsust kodumaa järele, Tessa järele ... Iruuma nägu noore 
helleeni laial rinnal tõusis ülespoole, tema silmad sukeldusid Pandioni silmade kuldsesse 
kiirgusse ja hambad välgatlesid kerges naeratuses. Iruuma hakkas rääkima, ja tema sõnade 
helinas oli seesama õrnus, seesama hellitav armastus, mis olid joovastanud Pandioni Tessa 
huulilt. 

«Jah, kui sa ei suuda siin elada, tuleb sul minna.» Neiu takerdus viimasel sõnal. «Aga kui 
mina ja minu rahvas on sulle kallid, jää, kuldsilmaline. Mõtle, otsusta, tule, ma jään ootama!» 
Neiu ajas end sirgu ja heitis pea uhkelt tagasi. Niisama tõsisena ning karmina oli Pandion 

teda näinud tantsu ajal. 

Umbes minuti seisis noor helleen ta ees, ja äkki 

otsusele jõudnud, sirutas neiule käed. Kuid Iruuma kadus puude taha, hajus metsatihniku 
pimeduses ... 

Iruuma kadumine rabas Pandioni nagu raske kaotus. Helleen seisis kaua pimedas metsas ja 
läks siis aeglaselt lonkides huupi läbi lagendikul hõljuva kuldse udu, heideldes sooviga 
tormata Iruumale järele, otsida ta üles, öelda talle, et armastab teda, et jääb tema juurde. 

Iruuma, niipea kui oli varjunud Pandioni eest puude taha, pistis jooksma, hüpates kergelt üle 
juurte ja lipsa-tes läbi liaanide vaheit. Neiu sööstis edasi üha kiiremini, kuni ta lõpuks 
väsimusest nõrkes. Raskelt hingates jäi ta rahuliku veekogu — siin laienenud jõekese vaikse 
kääru kaldale seisma. Ere valgus pimestas ta silmi ja keha kogus endasse kuumust pärast 
metsas valitsevat hämarust ning jahedust. 

Nukralt vaatas Iruuma ümberringi, läbi pisarate nägi ta oma peegelpilti siledal veepinnal ja 
silmitses end tahtmatult üleni selles suures peeglis .. . Jah, ta on ilus! Kuid tuleb välja, et ilu 
ei ole veel kõik, kui kuldsilmaline, vapper, hea ning sõbralik võõramaalaneAtahab tema juu- 
rest ära minna. Tähendab,, noormees vajab veel midagi.. . kuid mida? ... 


Päike loojus künkliku stepi taha. Viltune sinakas vari laskus onni lävele, kus istusid 
Kidoogg ja Kavi. 


Mõlema sõbra rahutute liigutuste järgi taipas-Pan-dion, et etrusk ja neeger ootavad teda juba 
ammu. Mahalöödud silmi lähenes noor helleen sõpradele. Kavi tõusis väärikana ning karmina 
ja asetas käe sõbra õlale. 

«Meie tahame sinuga rääkida, tema ja mina,» etrusk noogutas Pandioni kõrval püsti tõusnud 
Kidoogo poole. «Sa ei tulnud nõupidamisele, kuid kõik on otsustatud — homme me lahkume 
n» 

Pandion tõmbus tagasi. Liiga palju sündmusi oli toimunud viimase kolme päeva jooksul. Ja 
ometi ei tulnud noorele helleenile mõttesse, et kaaslased nii väga kiirustavad. Ta ise poleks 
rutanud vähem, kui ei... kui ei oleks olnud" Iruumat! 

Sõprade pilkudest luges noor helleen hukkamõistu. Vajadus mingile otsusele jõuda, mis 
ammugi oli närinud 

Pandioni hinge, kuid mille ta oli alateadlikult kõrvale tõrjunud naiivses lootuses, et kõik 
kuidagi laheneb, oli nüüd kätte jõudnud. Just nagu oleks müür taas tõkestanud pääsu 
rõõmuküllasesse vabadusse, sellesse vabadusse, mis tegelikult elas vaid Pandioni unistustes. 

Ta peab otsustama, kas ta jääb siia Iruumaga või kaotab neiu igaveseks ja läheb ära koos 
oma kaaslastega. Aga kui ta jääb siia, siis samuti igaveseks: ainult kakskümmend seitse 
meest, kes on valmis kõigeks, isegi võimalikuks hukuks, selleks et pöörduda tagasi 
kodumaale, võivad ühiste pingutustega vallutada ruumi, mis hoiab neid maa vangis. 
Tähendab, kui ta jääb, siis kaotab ta igaveseks kodumaa, mere, Tessa, — kõik selle, mis oli 
teda toetanud ning aidanud siia jõuda. 

Kas ta suudab siin elada ning kokku sulada selle sõbraliku, kuid ikkagi võõra eluga, kui 
temaga ei ole enam ustavaid, hädas proovitud kaaslasi, kelle sõprusele ta oli harjumuspäraselt 
ning märkamatult kogu aeg toetunud? Ja isegi ilma mõtlemata, kogu südamega tundis 
Pandion selget vastust. 

Ning kas see, et ta jätab maha sõbrad, tänu kellele ta on pääsnud ja tugevaks muutunud, ei 
ole reetmine? 

Ei, ta peab minema nendega ning jätma siia poole oma südamest. 

Noore helleeni tahe aga ei kannatanud proovi välja. Ta haaras kaaslaste käte järele, kes 
erutusega jälgisid tema hingelist võitlust, mis peegeldus Pandioni avalal näol, ja hakkas neid 
anuma, et nad nii kiiresti ei lahkuks. Mis maksab neile nüüd, kus nad on vabad, elada siin veel 
veidi aega, puhata end hästi välja enne teekonda ja õppida paremini tundma võõrast maad. 

Kidoogo hakkas kõhklema: neeger armastas väga noort helleeni. Etruski nägu tõmbus vee! 
tugevamini pilve. 

«Lähme sinna, siin on võõraid silmi ja kõrvu,» Kavi tõukas Pandioni pimedasse onni, ja 
väljunud, tuli uuesti tagasi söetükikesega. Ta süütas väikese tõrviku. Talle näis, et valguses on 
kõhklevat sõpra kergem veenda. «Millele sa loodad, kui me siia jääme?» küsis etrusk karmilt 
ja ta sõnad sööbisid Pandioni hinge. «Kui 

sa hiljem niikuinii lahkud? Või tahad sa ta endaga kaasa võtta?» 

Ei, mõte sellest, et Iruuma läheks koos temaga kaugele teekonnale, ei tulnud Pandionile 
pähegi ja ta vangutas eitavalt pead. 

«Siis ma ei mõista sind,» ütles etrusk kalgilt. «Kas teised meie kaaslased ei ole siin endale 
meeldivaid neide leidnud? Nõupidamisel keegi neist ei kahelnud, mida valida — naine voi 
kodumaa, keegi ei mõtelnud siia jääda. Iruuma isa, jahimees, mõtleb, et sa ei lahku koos 
meiega. Sa oled talle meeldima hakanud, kuuldus sinu vaprusest on läinud rahva hulka. Ta 
ütles mulle, et on valmis sind enda majja võtma! Kas sa tõesti jätad meid maha, unustad 
kodumaa tüdrukutirtsu pärast?!» ' Pandion langetas pea. Tal polnud midagi vastata, ta ei oleks 
suutnud etruskile selgeks teha seda, milles viimasel ei olnud õigus. Kuidas öelda talle, et 
Pandion ei ole mitte lihtsalt allunud kirele? Kuidas väljendada seda, mis oli Iruumas haaranud 


teda kui kunstnikku? Teisest küljest aga põletas teda etruski sõnade karm tõde — ta oli 
unustanud, et võõral rahval olid omad seadused ning kombed. Jäädes siia, tuleb tal hakata 
jahimeheks ja ühendada oma saatus selle rahva saatusega. Selline oli paratamatu tasu õnneliku 
koosviibimise eest Iruumaga ... Kuid siin on ju ainult Iruuma talle lähedane. Kuldse stepi 
vaikne ning kõrvetav avarus ei sarnanenud sugugi mere armsa, kohiseva ning liikuva 
avarusega. Ja neiu oli osake sellest maailmast, kus Pandion tunneks end alati ajutise 
külalisena. . . Seal, kaugel, aga paistis talle tuletornina kodumaa. Kui aga see tuletorn kustub, 
kas suudab ta siis elada ilma temata? ... 

Etrusk pidas vahet, et anda Pandionile aega järelemõtlemiseks, ja alustas siis uuesti: 

«Hästi, sa saad ta meheks, et peatselt ta maha jätta ning lahkuda. Ja sa arvad, et tema rahvas 
laseb meid rahus ära minna ja abistab meid? Sa solvad nende külalislahkust. Karistus, mis 
järgneb sulle sinu teenete eest, langeb meile kõigile ... Ja pealegi, miks oled sa veendunud, et 
ülejäänud kaaslased nõustuvad ootamisega? Nad ei nõustu, ja selles olen ma nendega ühel 
meelel!» 

Etrusk vaikis, ja nagu häbenedes oma järske sõnu, lisas kurvalt: 

«Mu süda valutab, sest kui ma jõuan mereni, ei ole mul sõpra, kes on vilunud laevasõidus. 
Minu Remd on hukkunud, ja ma panin kogu lootuse sinale — sina oled merel sõitnud, 
õppinud foiniiklaste juures .. .» Kavi langetas pea ja jäi vait. 

Kidoogo tormas Pandioni juurde ja pani noorele helleenile kaela pika rihma otsas rippuva 
koti. 

«Ma hoidsin seda, sellal kui sa olid haige,» lausus neeger. «See on sinu mereamulett... Ta 
aitas võita ninasarvikut, ta aitab meid kõiki mereni jõuda, kui sa tuled meiega ... » 

Pandionile meenus Jahmoselt kingiks saadud kivi. Ta oli selle sätendava meresümboli 
täiesti unustanud, nagu oli nendel päevadel unustanud palju muudki. Ta ohkas sügavalt. Sel 
hetkel astus onni pikk mees suure odaga käes. See oli Iruuma isa. Ta istus sundimatult põran- 
dale, tõmbas jalad enese alla, naeratas sõbralikult Pan-dionile ja pöördus etruski poole: 

«Ma tulin sinu juurde asja pärast,» alustas kütt aeglaselt. «Sa ütlesid, et olete otsustanud 
lahkuda kodumaale pärast üht päikest.» 

Kavi noogutas jaatavalt pead ja vaikis, oodates, mis tuleb edasi. Pandion silmitses rahutult 
Iruuma isa, kes pidas end ülal lihtsa ning majesteetliku väärikusega. 

«Tee on pikk, palju loomi varitseb inimest stepis ja metsas,» jätkas kütt. «Teil on viletsad 
relvad. Pea meeles, võõramaalane: loomadega ei saa võidelda nagu inimestega. Mõ6k, nool ja 
nuga on head inimese vastu, looma vastu on aga kõige parem oda. Ainult oda võib tagasi 
hoida tugevat looma, peatada teda, tabada kau- ' gelt looma südant. Teie odad ei kõlba meie 
stepi jaoks,» kütt osutas põlglikult onni seina najale asetatud peenikesele, lühikese 
vaskteravikuga egiptuse odale. «Niisugust on siin vaja!» 

Iruuma isa pani kaasatoodud relva Kavi põlvedele ja võttis selle ümbert pika nahkse tupe. 

Raske oda oli üle nelja küünra pikk. Selle kahe sõrme jämedune vars oli valmistatud kõvast, 
tihedast, luuna läikivast puust. Keskelt läks vars paksemaks ja selle 

ümber oli mähitud õhuke kare hüääni nahk. Otsiku asemel oli küünrapikkune ning kolme 
sõrme laiune tera, mis oli valmistatud heledast kõvast metallist — haruldasest ning kallist 
rauast. 

Mõtlikult puudutas Kavi vahedat tera, kaalus käega relva raskust ja andis selle ohates kütile 
tagasi. 

See naeratas, jälgides muljet, mida oda etruskile avaldas, ja ütles ettevaatlikult: 

«Niisuguse oda valmistamine on suur töö... Metalli selleks saadakse naabersuguharult, kes 
aga müüb seda kallilt. See-eest päästab oda sind palju kordi elu ja surm,a peale toimuvas 
võitluses ... » 


Kavi ei taibanud, millele kütt sihib, ja vaikis. «Te tõite endaga Ta-Kemtist kaasa tugevaid 
vibusid,» jätkas kütt. «Meie ei oska niisuguseid valmistada ja tahaksime neid vahetada odade 
vastu. Juhid on nõus andma teile iga vibu eest kaks oda, odad aga, nagu ma ütlesin, on teile 
vajalikumad.» 

Kavi vaatas küsivalt Kidoogole, neeger kinnitas peanoogutusega küti arvamust. 

«Stepis on palju ulukeid, ja me ei vaja nooli,» ütles Kidoogo, «ent metsas on halvem. Kuid 
mets on kaugel, loomade kallaletungi korral on aga kuus oda kindlamad kui kolm vibu.» 

Kavi mõtles pisut, nõustus siis vahetusega ja hakkas kauplema. Kuid kütt oli järeleandmatu, 
tõendades, et tema poolt pakutud relv on suure väärtusega. Nad ei annaks kunagi iga vibu eest 
kaht oda, kui neil poleks vaja teada saada, kuidas on valmistatud Musta Maa vibud. 

«Hästi,» ütles etrusk. «Me annaksime teile oma vibud kingina peavarju ja toidu eest, kui me 
ei läheks nii kaugele. Me võtame tingimused vastu — homme saad sa vibud.» 

Kütt lõi näost särama, patsutas Kavile käsivarre pihta, tõstis oda, silmitsedes hoolikalt 
tõrviku punases leegis tera, ja asetas sellele nahkse tupe, mis oli kaunistatud mitmevärviliste 
nahatükikestega. 

Etrusk sirutas käe, kuid kütt ei andnud relva ära. 

«Sa saad homme kuus samasugust. Selle aga .. .» Iruuma isa peatus, «kingin ma sinu 
kuldsilmalisele 

sõbrale. Selle tupe õmbles Iruuma ise! Vaata, kui ilus see on.» 

Kütt ulatas oda noorele helleenile, kes võttis kingi kõhklevalt vastu. 

«Sa ei lähe nendega,» Iruuma isa osutas etruskile ja neegrile, «kuid hea oda on küti esimene 
varandus, mina aga tahan, et sa teeksid meie suguharu kuulsaks, kui sa saad minu pojaks!» 

Kidoogo ja Kavi puurisid pilkudega sõpra, neeger murdis raginal sõrmi. Otsustav silmapilk 
oli 'ootamatult kätte jõudnud. 

Pandion kahvatus ja ulatas äkki järsu, tõrjuva liigutusega oda kütile tagasi. 

«Sa keeldud, kuidas ma pean seda mõistma?» ütles hämmastunud kütt valjusti. 

«Ma lahkun koos kaaslastega,» lausus noor helleen vaevaliselt. 
oda talle jalge ette. 

«Olgu nii, kuid katsu sa veel ainult vaadata minu tütart. Ma saadan ta veel täna ära!» 

Pandion jäi küti otsa vahtima liikumatute, pärani avatud silmadega. Tõeline kurbus 
moonutas ta mehiseid näojooni ja see pehmendas Iruuma isa viha. 

«Sul jätkus mehisust otsustada, kuni ei ole hilja, see on hea,» ütles ta. «Aga kui sa juba 
lahkud, siis lahku kiiremini .. .» 

Kütt vaatas veel kord süngelt Pandioni pealaest jalatallani ning tõi kuuldavale mingisuguse 
ebamäärase heli. 

Hüti lävel heitis Iruuma isa pilgu Kavile. 

«Mis ma ütlesin, see saab täidetud,» sähvas ta jämedalt ja kadus pimedusse. 

Noore helleeni silmade läige tekitas neegris halva enesetunde ja ta tajus, et praegu ei ole 
Pandionil sõpradega mingit pistmist. Noor helleen seisis pisut aega, pilk suunatud kaugusse, 
just nagu oleks ta sellelt küsinud, kuidas toimida. Aeglaselt pööras ta end ringi, viskus voodile 
ja kattis näo kätega. 

Kavi süütas uue tõrviku: ta ei tahtnud jätta Pandioni pimedusse üksinda oma mõtetega. 
Etrusk ja neeger 

võtsid istet kaugemal ning jäid erksalt valvele, lausumata teineteisele sõnagi. Aeg-ajalt 
silmitsesid nad ärevail sõpra, keda nad ei suutnud millegagi aidata. 


Aeg venis pikkamööda, saabus öö. Pandion liigutas end, kargas püsti, kuulatas pisut, ja 
tahtis siis hütist välja tormata. Kuid etruski laiad õlad sulgesid talle tee. Noor .helleen põrkas 
Kavi ristamisi asetatud käsivarte vastu, jäi seisma ja tõmbas kulmud vihaselt kortsu. 

«Lase läbi!» ütles Pandion kärsitult. «Ma ei suuda, ma pean Iruumaga jumalaga jätma, kui 
teda ei ole kuhugi saadetud.» 

«Võta mõistus pähe!» vastas Kavi. «Sa hukutad tema, enda ja meid kõiki! Tema isa on sinu 
peale vihane.» 

Pandion vaikis ja püüdis etruski kõrvale tõugata, too aga seisis kindlalt. 

«Kui oled kord otsustanud, siis aitab, ära vihasta tema isa,» veenis Kavi sõpra edasi. «Saa 
aru, mis võib juhtuda.» 

Noor helleen tõukas Kav't veel tugevamini, kuid sai ise hoobi rindu ja taganes. Neeger, kes 
nägi sõprade kokkupõrget, jooksis jahmunult köhale ega teadnud, mida ette võtta. Noor 
helleen surus hambad kokku, tema silmades lõi leegitsema pahaendeline tuli. Ajanud nina- 
sõõrmed laiali, sööstis ta Kavi kallale. Etrusk tõmbas kiiresti noa, pööras relva pea Pandioni 
poole ja karjus vihaselt: 

«Säh, võta, löö!» 

Pandion kohmetus. 

Etrusk ajas rinna ette, pani vasaku käe südamele, paremaga aga hoidis endiselt noa pead 
Pandioni poole. 

«Löö kohe, näed siia! Elusana ma sind niikuinii välja ei lase! Tapa, siis võid minna!» karjus 
Kavi raevukalt. 

Esmakordselt nägi Pandion oma «sünget ning arukat sõpra sellises olukorras. Ta taandus, 
hakkas abitult oigama ning lonkis oma voodi poole, langes uuesti sellele ja pööras sõpradele 
selja. 

Raskelt hingates pühkis Kavi laubalt higi ja pistis noa vöö vahele. 

«Me peame teda valvama kogu öö ja asuma teele kiiremini,» ütles ta ehmunud Kidoogole. 
«Koidikul teatad sa kaaslastele, et nad koguneksid.» 

Pandion kuulis selgesti etruski sõnu, mis tähendasid, et tal ei õnnestu näha Iruumat. Ta 
hakkas hingeldama, tajudes peaaegu füüsiliselt kitsikust enda ümber. Helleen võitles endaga, 
pingutades kogu tahet, ja järk-järgult asendus kirglik meeleheide, peaaegu hullumeelsus 
vaikse kurbusega. 


Taas avas Aafrika stepp oma kuuma avaruse kahekümne seitsme kangekaelse mehe ees, kes 
olid otsustanud iga hinna eest. kodumaale tagasi pöörduda. 

Nüüd, pärast vihmasid, tõusis suurte punakaspruunide pähikutega kare rohi 1 
kaheteistkümne küünra kõrgusele ja selle umbsesse tihnikusse kadusid jäljetult isegi 
elevantide tohutud hallid kehad. Kidoogo selgitas Pandionile, miks oli tarvis kiirustada: peagi 
lõpeb vihmade periood ja stepp hakkab lõõskama ning muutub elutuks, tuhaga ülekülvatud 
lagendikuks, kus on raske leida toitu. 

Pandion nõustus vaikides. Tema kurbus oli veel liiga värske. Kuid oma kaaslaste keskel, 
kelledele ta võlgnes nii palju, tundis noor helleen; kuidas uuesti hakkavad põimuma tema 
mehise sõpruse sidemed, kuidas kasvavad temas endas püüd minna edasi ja võitlusjanu, kui- 
das üha tugevamini lööb lõkkele soov jõuda kiiremini Oineiadaisse. 

Hoolimata teravast igatsusest Iruuma järele, tundis Pandion alles nüüd ennast endisena, 
kirkana ning sirgjoonelisena, kes kartmatult sammub mööda valitud teed. Uuesti elustus 
kunstniku pinguldatud tähelepanu looduse vormide ja värvide vastu, kasvas loominguiha. 

Kakskümmend seitse tugevat meest olid relvastatud odade, viskodade, nugade ja mõne 
kilbiga. Endised, hädades ja võitlustes kogenud orjad kujutasid endast tunduvat jõudu ja 
võisid kartmatult arvututele metsloomadele vastu astuda. 


Teel kõrges rohus varitses tõsine hädaoht. Tuli paratamatult minna hanereas, mööda 
metsloomade poolt tallatud kitsaid radasid ja näha pikkade tundide jooksul 


1 Elevandirohi — tohutu, kuni 6 meetri pikkune kõrsvili. 

vaid ees sammuva kaaslase selga. Kahisevatest kõrgetest seintest paremal ja vasakul 
ähvardas alatine oht — iga hetk võisid kõrred laiali nihkuda ning läbi lasta juurdehiilinud lõvi, 
raevusattunud ninasarviku või vihase üksiku elevandi kõrge mõõtmatu kogu. Rohi eraldas 
inimesi, ja kõige halvem oli nendel, kes sammusid taga: need võisid sattuda eesliikujate poolt 
ülesärritatud looma viha alla. Hommikuti oli rohi läbi imbunud külma kastega, veepiiskade 
sätendav tolm kattis meeste märgi, just nagu vihma alla sattunud kehi. Kuumal keskpäeval 
hääbus kaste jäljetult, kuiv tolm, mis' langes alla kjirte latvadelt, kõditas kurku, ahtates 
käikudes oli raske hingata. 

Teekonna kolmandal päeval tungis tagapool sammuva vapra liibüalase Takeli kallale 
leopard, ja ainult tänu õnnelikule juhusele pääses noormees tühiste kriimustustega. Järgmisel 
päeval sööstis rohust Pandioni ja tema naabruses kõndiva neegri suunas suur tumeda-lakaline 
lõvi. Iruuma isa oda tõkestas kiskjale tee, ja helleeni kaaslane, haaranud kilbi, mille Pandion 
oli ootamatu rünnaku tõttu maha pillanud, tungis lõvile kallale tagantpoolt. Loom pöördus uue 
vaenlase poole ja langes, läbistatuna kolmest odast. Kui Kidoogo erutusest lõõtsutades kohale 
jooksis, oli kõik juba lõppenud ja mehed pühkisid raskelt hingates odadelt kiiresti tõmmuks 
muutuvat lõviverd. Kiskja lebas peaaegu märkamatuna punakaspruunis mahatallatud rohus. 
Kõik rändurid jooksid kokku ja valjud hüüded kajasid üle võitluskoha. Igaüks tõendas kahele 
rässakale neegrile — Dhlomole ja Mpafule, kes koos Kidoogoga juhtisid salka, et lõppude 
lõpuks tapavad loomad kellegi. Sellest kõrge rohuga kaetud tasandikust tuleb ringi ümber 
minna. Teejuhtidele ei tulnud mõttessegi vastu seista. Salk tegi järsu pöörde lõunasse ja 
lähenes veel enne õhtut pikale metsaribale, mis kulges just vajalikus edelasuunas. Niisugune 
mets oli Pandionile tuttav — roheline võlv-keridor kitsa stepijõekese kohal. Metsagaleriid 
läbisid steppi mitmes suunas mööda jõgede ja ojade orgusid. 

Teelistel vedas: rohelise võlvi all ei olnud okastihnikut ja liaanid ei pununud läbipääsmatuid 
eesriideid — löövides hiiglaslike juurte vahel, liikus salk kitsas 

metsaribas südilt edasi. Sügav vaikus ning jahe poolhämaras asendasid rohu sahinat ja 
pimestava päeva leitsakut. Mets ulatus üsna kaugele — teelised sammusid siin päev päeva 
järel edasi. Vahel harva väljusid nad steppi ulukeid otsima või ronisid metsaserval kasvavate 
madalate puude otsa, et kontrollida suunda. 

Kuigi liikuda oli siin kergem ning hädaohutum, ängis-tasid Pandioni siiski salapärase metsa 
hämarus ning vaikus. Noorele helleenile meenus siin jällegi kohtumine Iruumaga. Kaotus näis 
tohutuna, nukrus mähkis Pan-dioni silme ees kogu maailma halli uduvinasse, tundmatu 
tulevik oli samasugune hämar, vaikiv ning tume nagu mets, milles nad edasi liikusid. 

Pandionile näis, et tume tee tohutute puutüvede sam-mastikkude, hämaruse ja 
päikeselaikude, lohkude ja küngaste ühetaolise vahelduvusega on lõputu. 

Tee viis teadmatusse kaugusse, tungides üha sügavamale võõra ning kummalise maa 
südamesse, kus kõik oli tundmatu ja ainult valvsate kaaslaste ring päästis vältimatust 
surmast. 

Meri, mille poole ta nii väga püüdles ja mis näis vangipõlves kergesti kättesaadavana, 
eemaldus nüüd mõõtmatusse kaugusse. Ees seisid tuhanded tõkked, mitu kuud rasket 
teekonda .. . Meri oli teda eemale kiskunud Iruumast, ise aga jäänud ligipääsematuks . .. 

Metsa lõpul ilmus rändurite ette lai soo. See tõkestas teed horisondi ühest äärest teiseni, 
kulges ettepoole ja varjus kauguses rõskete aurude rohetavasse sompu, mida hommikuti 


vöötas madal valkjas uduloor. Valged haigurid lendasid väikeste rühmadena pilliroomere 
kohal: 

Ootamatu, takistuse poolt segadusse viidud, vaatasid Kavi, Pandion ja liibüalased nõutult 
ereröhelisele soo-taimede tihnikule, milles siin ja seal sätendasid päikesest valgustatud 
veeaknad. Juhid aga vahetasid rahulolevalt pilke ja naeratasid: tee oli õige, kaks nädalat rasket 
rännakut ei olnud möödunud asjata. 

Järgmisel päeval valmistas salk endale parved erilisest ebatavaliselt kergest ning urbsest 
pilliroost', mille 


1 Ambag — väga kerge ja jäme, kuni 7 meetri kõrgune pilliroog. 

lülilised varred tõusid kuni kümne küünra kõrgusele. Reisijad parvetasid piki pööriseliste 
papüüruste kõrgeid puhmastikke, löövides kuivanud ja murdunud pilliroovarte 
punakaspruunide kuhjatiste — ujuvate rohusaarte vahel. Igal parvel oli kaks või kolm meest, 
kes' ba,lans-seerisid ettevaatlikult pikkade teivastega, mis tungisid rütmiliselt mudasesse 
põhja. 

Tume haisev vesi näis paksu õlina, soogaasi mullid tõusid teivaste alt veepinnale, kleepuv 
hallitus vahutas-roostepruuni palistusena piki rohelisi seinu. Kogu nähtaval maa-alal ei olnud 
ühtki kuiva kohta, niiske kuu-mus"piinas higist nõretavaid mehi, ülalt kõrvetas halastamatu 
päike. Vastu õhtut tungisid miljonid kahjulikud kihulased tihedate pilvedena inimeste kallale. 
Oli õnn, kui leidus üleujutamata künkake, millel läideti tohutu suitsev lõke. Veel kergem oli 
tuule puhul, mis kihutas putukatepilved laiali ning võimaldas inimestel pärast raskeid päevi ja 
öid end välja magada. Tuul õõtsutas pilliroogu, laine laine järel veeres mööda roheluse 
ookeani. 

Loendamatu hulk roomajaid varjas-end vees ja kõdunevates puhmastikes. Hiiglaslikud 
krokodillid kogunesid sadade kaupa padusetete küngastele või, poolest saadik varjatuina 
pilliroovartega, vahtisid välja rohelistest seintest. Öösiti elukad möirgasid — nende kume 
madal möirgamine täitis inimesi ebauskliku hirmuga. Krokodillide möirgamises ei olnud 
raevu ega ähvardust — midagi elutut ning kiretut oli tunda nendes madalates katkendlikes 
helides, mis kaua kõmisesid seisva vee kohal läbi öise pimeduse. 

Rändurid sattusid madalale laukale, mis oli üleni täis külvatud pooleldi ärauhutud 
koonusekujulisi pooleteise küünra kõrgusi mudakünkaid. Punakaspruun vesi haises 
väljakannatamatult, künkad olid kaetud linnusõnniku valge koorikuga. Neegrid selgitasid, et 
künkad olid pesitsemiskohaks suurtele pikajalgsetele roosadele lindudele * kes muul aastaajal 
oleksid katnud sood pilvedena. 


1 Hlamingo — pika kaela ja kõrgete jalgadega ning suure, järsult allapoole käändunud 
nokaga ilusa roosa värvusega soolind. 

Halva vee ja kahjulike aurude tagajärjel haigestus mitu meest, peamiselt liibüalased. Julm 
palavik kurnas inimesi, kes ükskõikselt lamasid parvedel kaaslaste jalge all. 

Viiendal päeval võis soopuhmastike keskel üha sagedamini märgata vaba veega kaetud 
alasid, millest ulatusid välja puude ladvad. Pandion küsis imestades Kidoogolt, mida see 
tähendab. Musta sõbra suu tõmbus laiale naerule ja ta teatas, et peagi on piinadel lõpp. 

«Siin,» ütles neeger, pistnud oma teiba sügavasse vette, «põleb maa kuival ajal kuumusest, 
see aga on vihmadest tekkinud üleujutus.» 

«Mis jõgi see siis on?» küsis Pandion uuesti. 

«Siin pole mitte üks Jõgi, vaid kaks' ja pikk soode ahelik nende vahel,» vastas neeger. 
«Kuival ajal need jõed peaaegu ei voolagi.» 


Nagu alati viimasel ajal, oli Kidoogol ka seekord õigus — varsti hakkasid parved mudasesse 
põhja kinni, eespool aga maapind kõrgenes ning muutus tasaseks stepiks. Seal kasvas eriline, 
hõbedaselt valgete pähiku-tega rohi, ja päikesekiirtes helklev stepp näis kaugelt sileda 
veepinna jätkuna. Sumades vööni poris ning peletades hüüetega eemale krokodille, astusid 
rändurid sügava kergendustundega kõvale kuumale maapinnale. Neid tervitas värske ning 
kuiv tuul, mis peletas eemale soo raske lämbuse. Salk jõudis kõrgendikule, millel kasvasid 
suurte sinakasroheliste lehtede ja munasuu-ruste ruugete viljadega kaetud põõsad. 

Siit leidsid teelised puhast vett ja otsustasid peatuma jääda. Nad ehitasid laagri ümber kuue 
küünra kõrguse okasseina. Neegrid kogusid suure hulga ruugeid puuvilju, mis olid üllatavalt 
maitsvad ning õrnad, ja tõid veel mingeid lehti, millede mahlaga hakkasid ravima palavikus 
vaevlevaid kaaslasi. Terved magasid end korralikult välja, sookihulaste hammustusest 
tekkinud paised paranesid kiiresti. Vihma ei tulnud mitu päeva järjest. Hommikuti oli väga 
jahe, ja mustanahalised rändurid lõdisesid ning värisesid külma käes. 


" Kaks jõge — mõeldakse Bahr-el-Arabi ja Bahr-el-Ghazali, mis vanasti olid palju 
veerikkamad kui praegu. 

Varsti läksid teelised edasi. 

Kakskümmend viis päeva sammusid nad mööda steppi. Nüüd oli neid järele jäänud 
üheksateist meest — kaheksa olid lahkunud pärast soost ületulekut ning suundunud põhja, 
oma kodukohtade poole, kuhu oli umbes kümne päeva tee. Kuidas nad ka ülejäänuid endaga 
kaasa ei kutsunud — viimased jäid siiski kindlaks oma otsuse juurde jõuda välja mereni. 

Hall suitsuvine kattis sinist taevavõlvi, mis valas endiselt alla pimestavat sära. Öösiti kattus 
taevas sageli pilvedega, kohutav kõuemirin kihutas lakkamatult stepi kohal, kuid ükski 
välgusähvatus ei lõhestanud samet-musta ööpimedust, ühtki vihmatilka ei langenud kuivanud 
rohule ega kuumusest lõhenenud maapinnale. 

Üle stepi olid laiali puistatud väikesed künkad — teravatipulised koonused või kuni kümne 
küünra kõrgused ümarad tornid. Nende kõvast, tellisetaolisest savist küngaste sisemuses 
elutses lõpmatult palju suuri sipelgatega sarnanevaid putukaid, kes olid ohtlikud oma tugevate 
lõugade tõttu. Pandion oli juba harjunud paljude metsloomadega; teda ei üllatanud enam 
kaelkirjakud või viiesajapealised elevandikarjad. Nüüd nägi ta valge ja musta vöödiliste 
kummaliste loomade karju. Loomad sarnanesid Oineiadai hobustega, kuid ka erinesid nen- 
dest: nad olid väikest kasvu ja peenikeste jalgadega, kuid neil olid laiemad laudjad, ristluust 
lohkuvajunud seljad, kaarjalt kumerdunud ülemised mokad, lühikesed sabad ja lakad. Pandion 
vaatas uudishimuga neid rohkearvulisi joogikohta ilmunud karju. Ta unistas sellest, et püüda 
vöödilised hobused kinni ja kasutada neid sõitmiseks. Kui ta aga jagas oma kaalutlusi 
Kidoogo ja teiste neegritest kaaslastega, puhkesid need pikalt ning valjult naerma. Neegrid 
tegid noorele helleenile selgeks, et vöödilised loomad on tugevad, tigedad ning taltsutamatud, 
et kui ka õnnestukski mõned rahulikumad kinni püüda, ei suudetaks siiski neile vajalikku 
kahtkümmend looma isegi kümne aasta jooksul kätte saada. 

Teise pettumuse elas Pandion üle kohtumisel pühvel-härgadega. Ta nägi laiade, otstest 
kõverdunud sarvedega massiivseid tumehalle härgi ja otsustas hiilida 

kõige lähema juurde, et seda odaga tappa, kuid Kidoogo langes talle kogu kehaga otsa ja 
surus ta maa ligi. Neeger kinnitas sõbrale, et need härjad on lõunamaa loomadest peaaegu 
kõige ohtlikumad, et küttida võib neid vaid siis, kui on olemas vibu või viskoda, muidu on 
hukkumine möödapääsematu. Pandion kuuletus ja peitis end põõsastesse nagu teisedki, kuid 
Kidoogo hirm nende härgade ees jäi talle arusaamatuks, — tema meelest olid ninasarvikud 
või elevandid palju kohutavamad. 


Teega lõikusid sageli kaljused mäeahelikud, küngaste ahelad ja kõrgete murenenud rahnude 
kuhjatised. Niisugustes kohtades võis tihti näha vastikuid koerapealisi ahve'. Märganud 
lähenevaid inimesi, kogunesid need loomad kaljudele või puude alla, vahtisid kartmatult 
tulnukaid ning lõustlesid jultunult. Pandion vaatas tülgastusega nende siniste pungis 
põskedega paljaid koerakoone, mis olid raamistatud tiheda püstise karvaga, nende hööritavaid 
punaste rakkus kintsudega tagumikke. Ahvid olid ohtlikud. Kord ei kannatanud Kavi tema 
teed tõkestava kolme jultunud looma käitumist välja ja lõi üht ilget lojust odaga. Kaljude 
jalamil puhkes tõsine võitlus. Rändurid olid õnnelikud, et neil olid väledad jalad, mis kandsid 
neid kaotusteta ja võimalikult kiiremini eemale. 

Märkamatult kõrgenenud maastikul kestnud rännaku kahekümne viiendal päeval paistis 
silmapiiril tume vööt. Osutades sellele, hüüatas Kidoogo rõõmsalt, — seal algas suur mets — 
viimane takistus, mis neil tuli ületada. Metsaga kaetud mägede taga paiknes kauaoodatud meri 
— kindel tee kodumaale. 

Keskpäeval jõudsid rändurid palmisalusse. Pandioni üllatas salu kummaline välimus. Varem 
ei olnud ta näinud stepis selliseid kõrgeid ja sihvakaid puid, mis sarnanesid juba Egiptusest 
tuttavate viigipalmidega2. Puude ladvad heitsid maapinnale tähtjaid sinakasmusti varje, tüved 
aga kerkisid täpselt nende varjude keskkohast. Mustade tähtvarjude vahel näis kuiv maapind 
hõõguva metallina. Varjude ebatavalise asendi järgi tegi 


' Paavianid. 

* Duleebipalmid. 

Pandion kindlaks, et keskpäevane päike seisab tal otse pea kohal. Ta kõneles sellest Kavile. 
Etrusk kehitas nõutult õlgu, Kidoogo aga seletas, et nii see tegelikult ongi. Mida kaugemale 
lõunasse, seda kõrgemale päike tõuseb, ja selle põhjust ei tea keegi. Raugad kõnelevad veel, 
et pärimuste, järgi laskub päike veel kaugemal lõunas jällegi madalamale. 

Kaua ei saanud noor helleen selle mõistatuse kallal juurelda — kuumusest roidunud 
kaaslased tõttasid vee juurde. Puhkuse ajal teatas Kidoogo, et õhtuks jõuavad nad metsa ja 
edasi läheb nende tee mööda metsi ning mägestti, mis ulatuvad kaugele kuni maa ääreni. 

«Seal,» neeger näitas paremale, «ja seal,» Kidoogo käsi pöördus vasakule, «on suured jõed, 
kuid meie ei saa neid edasiliikumiseks kasutada. Parempoolne jõgi" pöördub põhja sealsete 
kõrbete äärel asuva suure mageda mere poole. Vasakpoolne” läheb otse lõunasse ja viib meid 
vajalikust kohast kaugele. Peale selle elavad jõgede ääres tugevad suguharud, nad söövad 
inimliha ja hävitavad meid kõiki. Me peame minema edela suunas otse, noolelenhult, mõlema 
jõe vahekohalt. Pimedad metsad on tühjad ning ohutud, mägedes aga ei ela kedagi kartusest 
tugeva äikese ja pimedate tihnikute vastu. Loomi on siin harva, kuid meid on vähe ja me 
võime toituda jahisaagist ning puuviljadest.» 

Pandion, Kavi ja liibüalased vaatasid kahtlevalt nende ees kerkivat pimedat metsa ja neid 
tegi rahutuks ebamäärane kartus. 

1 Parempoolne jõgi kannab tänapäeval nimetust Sari. 

2. Vasakpoolne jõgi kannab tänapäeval nimetust Ubangi ja oa Kongo peamiseks haruks. 


SEITSMES PEATÜKK METSADE VÄGEVUS 


Tiheda põõsastiku keskel kõrgusid ebatavalised puud. Nende peened kumerate põiksoontega 
tüved lõppesid tasapinnalise lehvikuna kasvavate lühikeste okstega, mida katsid laiad lehed, 
veel kõrgemal aga sirutusid ülespoole pikad ning sirged võsud, mis sarnanesid kümne küünra 
pikkuste tohutute roheliste mõõkadega :. 

Neli niisugust puud, kahekaupa kummalgi pool, seisid nagu tunnimehed metsa lävisel ning 
sirutasid ähvardavalt mõõku kahvatu taeva poole. Salk läks nende vahelt läbi, murdes 
endale okkaliste põõsaste keskel teed.. 


1 Lobeeliad. 

Tohutu, kõverate kihvadega ja inetu kühmulise peaga siga 1 kargas põõsa alt välja, röhatas 
pahaselt inimeste poole ja kadus ... 

Juba esimesel rännakupäeval metsas kaotas Kavi oma neljakümne üheksa täkkega kepi — 
täkked märkisid rännakupäevade arvu — ja teelised loobusid ajaarvuta-misest. Noore helleeni 
mällu sööbis igaveseks ühetaoline-tohutu mets. 

Salk läks edasi vaikides. Tehes katset juttu alustada, kõmisesid inimhääled kumedalt 
läbitungimatu rohelise võlvi all. Kuldse stepi laiadel avarustel ei olnud inimesed kunagi 
tundnud end nii väikestena ning mahajäetutena. Ronitaimede gigantsed, mõnikord kuni inim- 
keha jämedusega varred, keerdusid spiraalidena ümber siledate puutüvede, põimusid ülal 
hiiglaslikuks võrguks,, rippusid alla eesriietena ja üksikute laiade sumustena. Puude oksad 
lahknesid kättesaamatus kõrguses, tüved valgusid hallis hämaruses laiali. Sageli kohati teel' 
hallitusega kaetud roiskveega lompe; mõnes kohas voolasid vaikselt väikesed tumedad ojad. 
Harvadel lagendikel pimestas päike metsas valitseva .hämarusega harjunud silmi; taimede 
ebatavaline tihedus sundis rändureid nende kohtade ümbert ringi minema. Ennenähtamatud 
nelja inimkasvu kõrgused sõnajalad laotasid tiibadena oma tohutuid kahvaturohelisi sulgjaid 
lehti?. Mimooside hallikas lehestik moodustas päikesevalguse tulpades kõige peenemaid 
mustreid. Veripunased, ruuged, violetsed ja valged lilled paistsid iseäranis eredama ning 
kirevaina tohutute, laiade, pikkade ning kitsaste, tasaste, lõhestunud või hambuliste lehtede 


heleda roheluse taustal. Metsikus virvarris põimusid omavahel ronivõsude looklevad spiraalid 
ja ajasid end turri ähvardavad sõrmepikkused okkad, mis halastamatult veristasid keha. 
Lagendikkudel kajas lindude meeletu sädin ning vidin, just nagu oleks kogu metsaelu siia 
koondunud. 

inimesed kontrollisid päikese abil suunda ja tombu- 

[E Tüügassiga — tohutute kihvadega metssiga. Kihvu kasutab ta juurte väljarebimiseks. 

2. Puukujulised, kuni 10 meetri kõrgused sõnajalad tsüathea ja todea. 

sid taas metsahämarusse, nad orienteerusid vihmadest tekkinud uhtevagude suuna, ojade 
voolu ja vahetevahel lehestikust läbitunginud ' päikesekiirte kaldsete tulpade järgi. Juhid 
hoidusid paljakutele lähenemast veel seepärast, et nende ligiduses pesitsesid puudel ohtlikud 
putukad — kohutavad mustad herilased ja hirmuäratavad sipelgad. Paksud samblikud, 
nahkjad hallid pahad ja mügajad katsid puude tüvesid, roheline sammal pea-listas kõrgete 
juurte harju. Need lamedad, sageli viie kuni kuue küünra kõrgused juured kasvasid välja hiig- 
laslike tüvede roietest nagu kaldtoed. Sügavatesse lohkudesse nende vahel oleks võinud 
mahtuda kogu üheksateistkümnest rändurist koosnev salk. Puude juured põimusid omavahel 
ja takistasid äärmiselt edasiliikumist — tuli ronida nendest üle või minna ringi, tungides edasi 
mööda kitsaid koridore. Jalad takerdusid poolkõdunenud okstesse ja lehtedesse ning kuivanud 
võsudesse, mis katsid maapinda paksu kihina. Kobaratena kasvas valkjaid ebameeldiva 
laibalehaga seeni. Ainult seal, kus puud ei olnud nii kõrged, ei takistanud juured teed ja jalad 
said puhkust pehmel samblakattel. Seevastu aga kasvas nendes kohtades tihe okaspõõsastik, 
mis sundis inimesi ringi minema või aega ja jõudu kaotades teed läbi murdma. Mingisugused 
laigulised molluskid langesid okstelt teeliste paljastele õlgadele ning kõrvetasid neid mürgise 
limaga. Harva vilksatas hämaruses ning kadus kohe hääletult mõne looma vari — sageli ei 
jõudnud inimesed määratleda isegi elaja liiki. Öösel valitses siin samasugune sügav vaikus, 
mida häirisid tundmatu öise kiskja kaeblik ulgumine või teadmatu linnu kimedad karjed. 

Teelised ületasid palju madalaid mäeahelikke, kordagi väljumata puudest katmata maa- 
alale. Mäeharjade vahel oli mets veel tihedam; orgude niiske ning lämbe, kopitunud mulla 
järgi lõhnav õhk ahistas meeste hingamist. 

Möödunud orust, mille põhjas voolas keset suuri kive kiire jaheda veega oja, jäid teelised 
veidikeseks puhkama. 

Algas pikk tõus. 

Kaks päeva tõusid teelised mäkke. Mets muutus ikka 

tihedamaks ning räsajamaks. Kadusid lagendikud, kus võis leida toitu, mahalangenud 
hiiglapuud tõkestasid üha sagedamini teed. Vältides ülalt rippuvatest peenikestest elastsetest 
vartest moodustunud okkalisi lini- : kuid või põõsaste ja väikeste puude läbipääsematuid 
tihnikuid, tungis salk neljakäpukil edasi mööda uhte-orge, mis vihmavesi oli uuristanud 
mäeveergudesse. 

Kare kuiv muld varises peopesade ja põlvede alt. Inimesed roomasid selles labürindis, 
hoides suunda vaid veeuurete järgi. 

Järk-järgult muutus ikka jahedamaks, just nagu oleks salk tõepoolest sattunud sügavasse 
niiskesse maa-alusesse koopasse. — ' 

Oli juba päris pime, kui nõlvak lõppes. Nähtavasti olid teelised jõudnud kiltmaale. Ei olnud 
enam vihmaveest uuristatud uhtevagusid, ja et mitte suunda kaotada, jäid rändurid ööbima. 
Mitte ühtki tähte ei vilkunud läbi rohelise võlvi. Tugev tuul möllas kusagil ülal. Pandion 
lamas kaua unetult, kuulatades metsakohinat, mis väga sarnanes lähedase mere mühinaga. 
Okste sahin ja raksumine liitusid tuulepuhangutes murdlainetuse ühtlast mürinat meenutavaks 
võimsaks laksumi-seks. 


Koit saabus eriti pikkamööda — tihe udu ei lasknud päevavalgust läbi. Lõpuks sai 
nähtamatu päike hämarusest võitu, ja inimeste ees avanes masendav sünge vaatepilt. 

Sileda musta ja valge koorega kaetud poolteisesaja küünra kõrguste koletute puude ladvad 
kadusid tihedasse piimjasse uttu, mis täielikult varjas sammaldunud oksi. Vettinud samblad ja 
samblikud ripnesid puudelt pikkade tumedate tortidena või hallide habemetena, mis mõnikord 
lehvisid kohutavas kõrguses. Vesi, mida eritas läbipõimunud juurte, rohtude ja sammalde 
käsnjas võrk, lirtsus jalge all. Suureleheliste põõsaste paksud tihnikud tõkestasid teed. 
Kärgjate kerade taolised suured kahvatud õied kukusid oma pikkadel vartel vaikselt udus. 

Neljaküünrase läbimõõduga mustad ja valged sambad kuhjusid loendamatu hulgana, hall 
udu keerles nende ümber, mööda koort voolasid alla peenikesed 

veenired. Mõnikord olid tüved mähitud paksu märga samblavaipa. 

Selles kohutavas metsas ei olnud üle kolme-nelja-kümne küünra midagi näha; oli võimatu 
edasi liikuda, puhastamata endale puuhiiglaste jalamil teed. 

Mahalangenud hiiglatüvede kuhjatised masendasid täielikult paljukogenud teelisi. Kõige 
halvemini mõjus see, et oli võimatu orienteeruda, — miski ei võimaldanud võetud suunda 
kontrollida. 

Neegrid lõdisesid külmas udus, neid kohutas ennenägematult võimas mets; liibüalased olid 
täiesti rusutud. Teelistele näis, et nad olid tunginud metsajuma-late elupaika, kuhu oli 
keelatud inimestel astuda ja kust ei olnud väljapääsu. 

Kavi andis Pandionile märku — mõlemad haarasid noad ja hakkasid nagu meeletud märgi 
oksi raiuma. Aegamööda toibusid ka teised rändurid — inimesed töötasid üksteist välja 
vahetades, ronisid üle hiiglatüvede mägedest, ekslesid väljapääsu otsides koletute juurte 
vahel, ja uppusid taas läbipääsmatusse rohelusse. Tund möödus tunni järel: ikka endiselt 
rippus ülal valge udu-linik, ikka endiselt raskelt ning aeglaselt tilkus puudelt vett, õhk ei 
muutunud soojemaks, ja ainult udu halli-kaspunase värvuse järgi taipasid inimesed, et on saa- 
bumas õhtu ... 

«Kusagil ei ole läbipääsu!» sellise teatega istus Kidoogo puujuurele, muljudes meeleheites 
pead. Kaks teejuhti olid juba varem tagasi tulnud samasuguste tulemustega. 

Kitsas paljak kulges tuhande küünra ulatuses põiki üle puhastatud tee. Taga oli sünge 
hiiglamets, millest salk oli ebainimlike pingutustega kolme päeva jooksul läbi tunginud. Ees 
seisis tihe kõrge bambusetihnik. Läikivad sõlmelised tüved tõusid kahekümne küünra kõr- 
gusele. Nende peensulgjad ladvad paindusid sujuvalt allapoole. Bambused kasvasid nii 
lähestikku, et ei olnud mingit võimalust tungida läbi selle odataoliselt sirgetest sõlmelistest 
torudest moodustunud tiheda võre. Teeliste ees seisis läbipääsematu tara. Ümmarguste tüvede 
poleeritud pind oli nii kõva, et teeliste pronksnoad 

nürinesid juba esimeste löökide juures. Võitluseks selle seinaga oli tarvis kirveid või raskeid 
mõõku. Minna ümber bambusetihniku oli võimatu — paljakut sulges mõlemast otsast tihe 
padrik, bambused aga, niipalju kui oli näha, ulatusid laia vööndina mõlemale poole ning 
kadusid kiltmaa udusesse kaugusse. 

Külmast, puudulikust toidust ja võitlusest kohutava metsaga vaevatud inimesed kaotasid 
oma tavalise energia — liiga raske oli neile viimane teeosa! Kuid nad ei võinud alistuda 
vajadusele pöörduda tagasi. 

Nende kohutavate metsade läbimiseks ei piisanud sellest, et hoida endist suunda edelasse, ei 
piisanud sellest, et puhastada endale teed ja tungida kõigest jõust läbi võimsa taimestiku — oli 
veel tarvis teada, kust saab läbi minna. Niisuguseid kohti võisid näidata vaid metsas elavad 
inimesed, kuid salk neid ei kohanud. Metsaelanike otsingud aga oleksid kõige tõenäolisemalt 
lõppenud teeliste hukuga pidulõkete praevarrastel. 


«Ei ole teed, ei ole läbipääsu!» peegeldus üks ja seesama mõte kõigi üheksateistkümne 
inimese näol, karmides kortsudes, meeleheite grimassides, alistuvuse kivinenud maskis. 

Toibunud esimesest meeleheitehoost, heitis Kidoogo pea kuklasse ja vaatas üles tohutute 
okste poole, mis laotusid paljaku kohal saja küünra kõrguses. Tema mõtet taibates lähenes 
Pandion kiiresti sõbrale. 

«Kas sinna on võimalik ronida?» küsis noor helleen täiesti siledaid määratu kõrgeid 
tüvesid silmitsedes. 

«See on vajalik, kui selleks ka terve päev tuleks raisata,» ütles Kidoogo süngelt. «Kas tagasi 
või edasi, kuid huupi ei või enam liikuda — meil ei ole toitu.» 

«Näe,» Pandion osutas lagendikul kasvavale valge koorega metsahiiglasele, mille kõverad 
oks, ad moodustasid, taeva foonil tähe, «sellelt puult võib kaugele näha.» 

«Kidoogo vangutas eitavalt pead. 

"«Ei, valge koorega puu ei kõlba, samuti ka musta koorega 1 mitte. Nende kiud on kõva 
nagu raud, sellesse 


1 Mitmesugust liiki puud: raudpuu, fiikus, kollane puu, maka-ranga ja paljud teised. 

ei saa lüüa isegi nuga, rääkimata juba puukiilust. Võibolla leiame punase koore ja suurte 
lehtedega puu siis ronime üles.» 

Inimesed hakkasid lagendiku äärest otsima sobivat puud. Peagi teatati, et see on leitud. Puu 
oli raudsetest hiiglastest madalam, kuid kasvas otse bambusroo ääres, küündides tihniku kohal 
enam kui poolesaja küünra kõrgusse. Vaevaga raiusid teelised maha kaks jämedat bambust ja 
tükeldasid need küünrapikkusteks ühest otsast teritatud pulkadeks. Kidoogo ja Mpafu tagusid 
jämeda oksaga pulga pulga järel pehmesse puusse, ja ronides üha kõrgemale, jõudsid ümber 
tüve keerleva spiraalse liaanini. Seejärel, vöötatuna peenikeste liaanidega, hakkasid Kidoogo 
ja ta kaaslane kõigest jõust jalgadega tüve vastu toetudes ning keha puust kaugel hoides 
ronima tohutusse kõrgusse. Varsti paistsid nende tumedad ..kogud taevast katvate paksude 
pilvede taustal üsna väikestena. Pandion tundis järsku kadedust sõp-. rade vastu. Nad näevad 
'seal ülal maailma, tema aga jääb alla, puu varju, nagu suured punakassinised ussid, keda 
teelised olid kohanud metsaalustes uhte-vagudes. 

Noor helleen jõudis äkki otsusele ja haaras kinni puusse taotud bambuspulkadest. Lüües 
etruski hoiatava hüüde peale vaid käega, ronis Pandion kiiresti tüve mööda üles, haaras kinni 
spiraalsest liaanist, lõikas maha teise ronitaime peene allarippuva otsa ja kordas Kidoogo 
võtet. See ei olnud sugugi kerge — kare liaan lõikas valusalA selga. Niipea kui Pandion 
survet nõrgendas, libisesid jalad alla ning kõva koor veristas valusalt põlvi. Suure vaevaga 
ronis Pandion poolde tüvesse. Bambuste urbsed ladvad kõikusid temast allpool kollendava 
lainja tihnikuna, suurte oksteni oli aga ikka veel tükk maad. Ülalt oli kuulda Kidoogo hüüet, 
ja silmuseks kokku keeratud tugev liaan puudutas noore helleeniõlgu. Pandion seadis silmuse 
ümber rinna, liaani tõmmati ettevaatlikult ülalt ja see oli helleenile suureks abiks. 
Kriimustatud jalgadega jõudis väsinud, kuid rõõmus noor helleen peagi alumiste, kõige suure- 


1 Pehme kiuga haiapuu. 

mate oksteni. Siin, kahe tohutu suure oksa vahel, istusid mugavalt Kidoogo ja tema 
kaaslane. 

Kaheksakümne küünra kõrguselt vaatas Pandion ettepoole ja esmakordselt paljude päevade 
jooksul avanes ta ees avar silmapiir. Bambusetihnik raamistas kõrgel kiltmaal kasvavat metsa 
ja kulges mõlemale poole, niikaugele kui silm ulatus; tema laius ei olnud üle nelja-viie 
tuhande küünra. Selle taga kõrgus mustade kaljude madal ahelik, mille harvad viltused sakid 
olid lääne suunas kaldu. Edasi muutus maastik jällegi pisut madalamaks. Tiheda metsaga 


kaetud lõputud ümarad mäed kimardusid nagu tihedad rohelised pilved. Mägedevahelised 
kitsad kuristikulõhed olid täidetud rulluva uduvinega. Nad peitsid endas raske ning 
vaevarikka näljärän-naku lõputuid päevi — nimelt sinna viis salga tee. Kuid selles tihedas 
rohelises massis, mille kohal liikusid aeglaselt suured valged udutombud, ei olnud kusagil 
näha ühtki avamikku: ei lagendikku ega laia orgu. Vaevalt jätkuks ränduritel jõudu selle 
vahemaa ületamiseks, mida praegu võis haarata sumaga. Aga edasi, uduga varjatud silmapiiri 
taga, võis korduda kõik seesama, ja siis oleks hukkumine vältimatu. 

Kidoogo pööras vaate temast allpool .laiuvalt avaruselt kõrvale ja tabas Pandioni pilgu. 
Noor helleen märkas sõbra pungis silmades ärevust ning ülemäärast väsimust — neegri 
ammendamatu erksus oli kadunud, tema nägu kortsutas mõru grimass. 

«Tarvis vaadata, mis on tagapool,» ütles Kidoogo hädise häälega, ajas siis end äkki sirgu ja 
astus edasi mööda oksa, mis ulatus bambusroo kohal horisontaalselt kaugele ette. 

Pandion hoidis tagasi hirmukarjatust, neeger aga sammus kindlalt, kohutavas kõrguses 
vaevaltmärgatavalt kõikudes, oksa lõpuni, kus tema raskuse all hakkasid värisema suured 
ovaalsed lehed. Oks paindus. Pandion tardus hirmust, kuid juba istus Kidoogo sellel kak-sifi, 
laskis oma jalad sügavusse rippu, toetus mõlema käega peenikestele oksaharudele ja hakkas 
silmitsema paljaku -parempoolse nurga tagant paistvat maa-ala. Pandion ei julgenud 
kaaslasele järgida. Hinge kinni pidades ootasid helleen ja Mpafu Kidoogolt teateid. Alt 

jälgisid koike toimuvat ülejäänud kuusteist teekaaslast, kes olid kõrgusest peaaegu 
märkamatud. 

Kidoogo kiikus kaua vetruval oksal ja pöördus siis sõna lausumata tüve juurde tagasi. 

«On häda, kui ei tunne teed,» ütles ta nukralt. «Me oleksime võinud jõuda siia palju 
kergema vaevaga. Seal,» neeger viipas käega loode suunas, «on meie läheduses stepp. Me 
oleksime pidanud minema paremale, selle asemel et minna metsa... Tuleb steppi tagasi 
pöörduda. Võib-olla on seal inimesi: metsa ääres on inimesi alati rohkem kui stepis või metsas 
endas.» 

Puu otsast allatulek oli palju raskem kui ülesronimine. Kui sõbrad poleks abistanud, ei oleks 
Pandion kunagi suutnud nii kiiresti maha ronida, vaid oleks tõenäoliselt alla kukkunud ja 
hukkunud. Niipea kui noor helleen maapinnale astus, lõid närvipingest nõrgenenud jalad 
nõtkuma ja ta kukkus kaaslaste naeru saatel rohtu siruli. Kidoogo jutustas kõigest, mis ta oli 
puult näinud ja pani ette senikäidud teest täisnurga all kõrvale pöörduda. Pandioni imestuseks 
ei. järgnenud kaaslastelt ühtki vastuväidet, kuigi kõigile oli selge, et võitluses metsaga olid 
nad lüüa saanud, et viivitus teel võib olla väga pikaajaline. Vaikis isegi kangekaelne etrusk 
Kavi, kes nähtavasti mõistis, kuivõrd oli inimesi kurnanud raske võitlus, mis pealegi oli 
osutunud asjatuks. 

Pandionile meenusid sõnad, mis Kidoogo oli lausunud rännaku alguses, ja ta mõistis, et tee 
ümber metsade on pikk ning ohtlik. Jõgede ääres ja metsaserval elavad julmad ning tugevad 
suguharud, kelle silmis üheksateist rändurit ei kujuta endast kuigi tõsist jõudu ... 

Stepp, mis harvalt ning korrapäraselt kasvavate puude tõttu sarnanes viljapuuaiaga, laskus 
kiirevoolulise jõe suunas. Vastaskaldal kuhjus mustade kivide hunnik. Selle juurde oli jõgi 
kokku kandnud pika valli kuivanud ning pleekinud puutüvesid, oksi ja pillirookõrsi. 

Möödunud palmisalust, mille elevandid olid täielikult maha murdnud, jäi põgenike salk 
tiheda madala puu' ümber peatuma. Lõhnav vaik voolas mööda tüve alla, 

' Lõhnav puu. 

okstelt ja tüvelt ripnevad pikad siidja koore tuustid vilistasid monotoonselt kerges tuules 
ning levitasid une-rammestust väsinud inimestele. 

Äkki tõusis Kidoogo põlvedele; ka teised muutusid tähelepanelikuks. Jõele lähenes tohutu 
suur elevant. Tema ilmumine võis tähendada halba. Inimesed jälgisid looma laiakaarelist 


sammu, kes taarus aeglaselt just nagu omaenda paksu naha sisemuses. Elevant lähenes, 
vehkides alalõpmata londiga, ja miski tema käitumises ei sarnanenud nende erksate, 
tähelepanelikkude loomade tavalise ettevaatlikkusega. Äkki kuuldus inir.vhääli, kuid elevani 
ei tõstnud isegi oma hiiglaslikke kuklale tõmmatud kõrvu. Üksteisele otsa vaadates tõusid 
segadusse viidud teelised üles, kuid just nagu käsu järgi viskusid kohe jälle pikali ning surusid 
end vastu maad — elevandi kõrval oli näha mitu inimkogu. Alles nüüd nägid Pandioni 
kaaslased, et elevandi laial kaelal lamas inimene, kes toetus ristatud kätega looma kuklale. 
Elevant sammus jõe äärde ja astus oma tulbakujuliste jalgade all sogaseks muutuvasse vette. 
Tohutud kõrvad läksid äkki puhevile ja suurendasid hiiglase pead kolmekordselt. Väikesed 
pruunid silmad vaatasid teraselt jõesügavusse. Elevandi kaelal lamav inimene tõusis istukile 
ja laksatas valjult looma libajale koljule. Kime hüüd «heia!» kajas jõe kohal. Elevant viibutas 
lonti, haaras kaldale uhutud puude hulgast suure tüve, tõstis selle kõrgele pea kohale ja 
paiskas keset jõge. Raske puu laksatas valjult, kadus vette, kerkis mõne hetke pärast uuesti 
veepinnale ja ujus siis jõge mööda alla. Elevant heitis vette veel mõned tüved, sammus siis 
ettevaatlikult jõe keskele, pöördus peaga vastu voolu ja seisatus. 

Seejärel sööstsid elevandiga koos tulnud inimesed — kaheksa mustanahkset noormeest ja 
neidu —- naerulagina ning hüüetega külma vette. Nad hullasid, surusid üksteist vee alla, — 
naer ja heledad plaksud märgadel kehadel kostsid kaugele ümberringi. Elevandi turjal ishiv 
inimene hõikas lõbusalt, kuid jälgis ühtlasi kogu aeg jõge ja sundis looma aeg-aj alt vette 
heitma raskeid puutüvesid. 

Teelised vaatasid kõike seda imestusega pealt. Inimeste sõprus tohutu elevandiga oli 
uskumatu, ennekuulmatu 

215 

ime — kõigest kolmesaja küünra kaugusel seisis hall, inimesele alistuv elajas. Kuidas võis 
juhtuda, et loom, kes ei tundnud endale võrdseid ei suuruselt ega jõult, kes jagamatult valitses 
steppides ning metsades, kuuletus inimesele, kes oli nii habras, nõrk ning tühine halli panga 
kõrval, mille kõrgus maast turjani oli kuus küünart? Mis inimesed need küll on, kes olid 
alistanud endale Aafrika hiiglased? 

Leekivate silmadega Kavi müksas Kidoogole külge. Neeger kiskus pilgu lõbusalt pildilt 
lahti ja sosistas etruskile kõrva: 

«Ma kuulsin juba lapsepõlves, et metsade ja steppide piiril elavad inimesed, keda kutsutakse 
elevantide käski-jaiks. Näen, et see ei ole muinasjutt. Seal seisab elevant ning kaitseb 
suplejaid krokodillide eest... Kõneldakse, et need inimesed on meile sugulased ja et nende, 
keel on meie omaga sarnane ... » 

«Sa tahad minna nende juurde?» küsis etrusk mõtlikult, ilma et oleks eemaldanud silmi 
elevandi turjal istuvalt inimeselt. 

«Tahan ja ei tea ... » hakkas Kidoogo kogelema. «Kui minu keel on nende keel, siis nad 
mõistavad meid ja juhatavad meile teed. Kui aga nende kõne on teistsugune, siis on asi halb: 
nad hävitavad meid nagu kanapoegi!» 

«Kas nad söövad inimliha?» küsis Kavi pärast lühikest vaikimist. 

«Ma olen kuulnud, et mitte. See rahvas on jõukas ning tugev,» vastas neeger, närides 
nõutult rohukõrt. 

«Mina teeksin katset saada nende keele kohta teateid praegu kohe, ilma et läheksin nende 
asulasse,» ütles etrusk. «Siin on ainult relvadeta noorsugu, ja kui ele-vandijuht tungib meile 
kallale, peidame end rohtu ning põõsastesse. Asulas aga hukkume kõik, kui me ei jõua 
elevantide võitjatega kokkuleppele ... » 

Etruski nõuanne meeldis Kidoogole. Neeger ajas oma pika keha sirgu ja hakkas aeglaselt 
jõe poole sammuma. Elevandijuhi kime hüüe katkestas suplejate hullamise; vööni vees olles 
jäid nad tardunult seisma ning suunasid silmad vastasolevale kaldale. 

Ähvardavalt pöördus elevant läheneva Kidoogo suunas, vihisedes tõusis lont pikkade 
valgete kihvade kohal õhku, kõrvad läksid jälle puhevile nagu laiad ripnevad tiivad. 
Elevandiajaja silmitses tulijat hoolikalt; juhi paremas käes õõtsus kergelt lal löögivalmis nuga, 
mille otsas oli kida. 

Kidoogo sammus vaikides peaaegu veeni, pani oda maha, astus sellele jalaga peale ja sirutas 
relvadeta käed kõrvale laiali. 

«Tere, sõber,» ütles Kidoogo, aeglaselt ning hoolikalt sõnu hääldades. «Ma olen siin koos 
oma kaaslastega. Me oleme üksildased kodumaale tagasipöörduvad põgenikud ja tahame 
paluda sinu suguharult abi... » 

Elevandijuht vaikis. Puu alla peitunud teelised ootasi d hinge kinni pidades, kas ta mõistab 
Kidoogo kõnet või mitte. Sellest noormehest sõltus tähtis pööre rändurite saatuses. 

Elevandijuht langetas noa. Elevant laskis londi kihvade vahele rippu ja hakkas ümberringi 
sulisevas vees jalalt jalale tammuma. Äkki hakkas pärismaalane kõnelema, ja kergendusohe 
tungis Pandioni rinnust, pinguldatult seisev Kidoogo aga võpatas rõõmsalt. Elevandi-juhi 
kõnes oli kuulda järske rohke ja sisisevaid häälikuid, mis Kidoogo laulvas keeles puudusid, 
kuid isegi Pandion tundis selles ära tuttavaid sõnu. 

«Kust sa tuled, võõras?» kuuldus küsimus, mis ülalt, kõrgelt elevandilt, kõlas suurelisena. 
«Kus on sinu kaaslased?» 

Kidoogo selgitas, et nad olid olnud Ta-Kemtis vangis ja rändavad nüüd edasi kodumaale — 
mere kaldale. Neeger kutsus käeviipega kaaslased enda juurde — kõik üheksateist kõhnunud 
ning karmide nägudega inimest jäid seisma kaldale. 

«Ta-Kemt,» lausus elevandijuht veerides, «mis see on, kus on niisugune maa?» 

Kidoogo jutustas võimsast maast, mis asus kirdes, piki tohutut jõge, ja elevandijuht 
noogutas rahulolevalt pead. 

«Ma olen sellest kuulnud, See on hirmus kaugel. Kuidas te suutsite sealt siia tulla?» juhi 
sõnades kõlas umbusk. 

«See on pikk jutt,» ütles Kidoogo väsinult. «Vaata neid,» neeger näitas Kavile, Pandionile 
ja liibüalaste rühmale: «kas sa oled läheduses niisuguseid inimesi näinud?» 

Elevandijuht vaatas huviga ebatavalisi nägusid. Pikkamisi kadus umbusk tema pilgust, siis 
aga laksatas ta käega vastu elevandi kukalt: 

«Ma olen noor ega või ilma vanemateta midagi otsustada. Minge meiepoolsele kaldale, kuni 
elevant on jões, ja oodake. Mis te tahate juhtidele edasi anda?» 

«Teata, et väsinud rändurid paluvad luba asulas puhata ja pärida teed mere äärde. Rohkem 
ei ole meile midagi tarvis,» vastas Kidoogo selge häälega. 

«Ennekuulmatu asi, ennenähtamatud inimesed,» lausus elevandijuht imestunult, pöördus 
oma kaashõimlaste poole ja hüüdis: «Minge edasi, ma tulen järele!» 

Noored, kes olid vaikides võõraid silmitsenud, tormasid ringi vahtides ja omavahel kõneldes 
kuulekalt kaldale. Elevandijuht pööras elevandi küljega voolu poole. Rinnuni vees sumades 
jõudsid rändurid teisele kaldale. Seejärel ajas elevandijuht looma kiiremale sammule ja kadus 
suplejate järel harvade puude vahele. Endised orjad istusid ärevas ootuses kividele. Kõige 
enam tundsid rahutust liibüalased, kuid Kidoogo kinnitas, et elevantide käskijad ei tee neile 
midagi halba. 

Varsti ilmusid stepis nähtavale neli elevanti. Loomade selga olid kinnitatud laiad punutud 
okstest lavatsid. Igal lavatsil istus kuus vibude ja väga laiade odadega relvastatud sõdurit. 
Selle valve all läksid endised orjad asulani, mis paiknes kohtumiskohale ootamatult lähedal — 
sellesama jõe kääru juures, neli tuhat küünart kagu pool. 

Künklikul maastikul oli kaugelt näha ligi kolmsada kõrgesse rohelusse uppuvat hütti. 

Vasakul laius hõre mets, paremal seisis hiiglasuurtest teritatud puutüvedest ehitatud kõrge 
aed, mida tõestasid väljastpoolt kallakpalgid. Ümberringi kulges sügav kraav, mida ääristas 


teravatest palkidest pihtaed. Pandion imetles ehituse mõõtmeid, Kidoogo aga oletas, et seal 
hoitakse nähtavasti elevante. 

Jällegi, nagu hulk päevi tagasi idas, astusid tulnukad suure asula juhtide ja vanemate ette, 
jällegi hargnes ebatavaline jutustus mässulistest orjadest, millele lisandus nüüd uus 
kangelastegu — pikk teekond läbi tundmatu maa. Juhid küsitlesid teelisi üksikasjaliselt, vaat- 
lesid nende relvastust, punaseid vaarao nimega põletis-märke selgadel, sündisid Pandioni ja 
Kavit jutustama oma maadest, mis asusid kaugel mere põhjarannikul. Pandioni üllatas nende 
inimeste lai silmaring — nad olid kuulnud mitte ainult Nubi maast, kust olid tulnud 
võõramaalased, vaid teadsid veel paljusid Aafrika kohti idas, pähjas, lõunas ja läänes. 

Kidoogo võidutses: nüüd juhatavad kohalikud elanikud teed kodumaale, ja rändurid jõuavad 
õiges suunas liikudes kiiresti sinna. 

Vanemate lühike nõupidamine otsustas tulnukate saatuse: neil lubati mõneks päevaks 
asulasse puhkama jääda ning saada peavarju ja toitu külalislahkuse püha kohuse põhjal. 

Endised orjad paigutati suurde hütti asula serval — väsinud teelised said rahulikult puhata. 
Veel enam ergutas neid see, et elevantide käskijad näitavad neile teed, et rännaku lõpp on 
lähedal. 

Pandion, Kidoogo ja Kavi hulkusid mööda asulat, jälgides rahva elu, kes sisendas neile 
austust oma mõjuvõimuga hiiglaloomade üle. Pandioni hämmastasid loomade 
kinnihoidmiseks ehitatud pikad elevandikihvadest tarad1. Noor helleen nägi selles nagu 
sihilikku polgust kohutavate elajate vastu. Kui palju küll pidi olema rahval kihvu, kui ta võis 
raisata väärtuslikku elevandiluud sellisteks tühisteks asjadeks? Kui Pandion esitas niisuguse 
küsimuse ühele asula elanikest, andis see talle tähtsalt nõu paluda juhtidelt luba vaadata asula 
keskel paiknevat suurt ladu. 

«Sinna on paigutatud kihvu näe nii palju!» mees osutas kahe onni vahelisele poolteise 
küünra pikkusele alale ja tõstis siis pea kohale kepi, mis tähistas kihvadest laotud müüri 
kõrgust. 


1 Elevandikihvadest tarasid esines Niiluse ülemjooksul šillukite juures veel XIX sajandi 
keskpaiku. 

«Kuidas te suudate elevante käsutada?» esitas Pandion ennatliku küsimuse. 

Kaasvestleja kortsutas kulmu ja vaatas helleenile kahtlevalt otsa. 

«See on võõramaalastele saladuseks,» vastas ta aeglaselt. «Kui tahad, küsi seda juhtidelt. 
Need, kes kannavad kaelas kuldset ketti punase kiviga, ongi elevantide peamised õpetajad ... » 

Pandionile tuli meelde, et neil oli keelatud kraaviga ümbritsetud tarale läheneda, ja ta jäi 
vait, olles endale pahane eksisammu pärast. Samal ajal kutsus Kidoogo sõpra — neeger oli 
pika varikatuse all, kus töötas mitu inimest. Pandion nägi seal pottsepatöökoda — elevantide 
käskijate meistrid valmistasid suuri savipotte teravilja ja õlle jaoks. 

Kidoogo ei suutnud kiusatusele vastu panna. Võtnud suure kamaka hästi segatud niisket 
savi, laskus neeger kükki, tõstis silmad pilliroost katuse poole, mõtles veidi ja hakkas oma 
suurte, lemmiktegevuse järele kibelevate käte kindlate liigutustega savi vormima. Pandion 
jälgis sõbra tööd; meistrid vahetasid muhelevaid pilke ja jätkasid oma tegevust. 

Aeglaselt lõikasid, silusid ja muljusid mustad käed savi, vormitus massis hakkasid 
visanduma laia, terava selja ja turjalt kotina ripneva naha kurdude kontuurid, — savi võttis 
elevandile omased vormid. Pottsepad jäid vait, katkestasid töö ja asusid ringi ümber Kidoogo, 
too aga ei pööranud töösse süvenenuna kellelegi tähelepanu. 

Juba astusid kindlalt maha jämedad jalad, elevant tõstis lonti ette sirutades pead. Kidoogo 
leidis mõned kepid, ja torganud need lehvikukujuliselt savisse, vormis sellel alusel välja 


puhevil seisvad kilejad kõrvad. Vaimustushüüded tõusid õhku ja vaibusid. Üks pottseppa-dest 
väljus märkamatult varikatuse alt ja kadus. 

Kidoogo töötas elevandi tagumiste jalgade kallal ega märganud, et kogunenud 
pealtvaatajate ringi astus juht — pika kuivetu kaela, massiivse kongus nina ja lühikese halli 
habemega rauk. Juhi rinnal nägi Pandion kuldse keti otsas rippuvat punast kivi, — see oli üks 
elevantide peamistest õpetajatest. 

Rauk jälgis vaikides neegrit, kuni see lõpetas oma töö. Kidoogo eemaldus, hõõrus savist 
määrdunud käsi, naeratas ja silmitses kriitiliselt küünrakõrguse elevandi kuju. Potitegijad 
käratsesid heakskiitvalt. Vana juht kergitas raskeid kulme ja kära vaibus. Asjatundja ilmega 
puudutas rauk märga savi ja'kutsus siis Kidoogo käeviipega enda iuurde. 

«Ma näen, et oled meister,» lausus juht tähendusrikkalt, «kui sa nii lihtsalt hõlpsasti 
valmistasid selle, mida ei suuda keegi meie rahva hulgast. Vasta, kas võid sa teha samasuguse 
kuju, kuid mitte elevandist, vaid inimesest?» ja juht osutas sõrmega oma rinnale. 

Kidoogo raputas eitavalt pead. Juht süngestus. 

«Kuid meie seas on minust parem meister, meister kaugelt põhjamaalt,» ütles Kidoogo. 
«Sinu kuju võib valmistada tema,» neeger osutas läheduses seisvale Pandionile. 

Pöördudes noore helleeni poole, kordas rauk oma küsimust. Pandion nägi sõbra anuvaid 
silmi ja nõustus. 

«Ainult võta teadmiseks, juht,» ütles Pandion: «minu kodumaal raiutakse kujud välja 
pehmest kivist või lõigatakse nad välja puust. Siin ei ole mul tööriistu ega kivi; ma võin sind 
valmistada ainult sellestsamast savist, ja niimoodi,» noor helleen tõmbas käeservaga üle rinna. 
«Savi kuivab ning praguneb kiiresti, sinu kujutis peab vastu vaid mõned päevad ... » 

Juht naeratas. 

«Ma tahan ainult vaadata, mida suudab teha võõras meister,» ütles rauk. «Ja las ka meie 
meistrid vaatavad.» 

«Hästi, ma proovin,» vastas Pandion. «Kuid sa pead istuma minu ees, seni kuni ma töötan.» 

«Milleks?» imestas juht. «Kas sa siis ei suuda vormida nagu tema?» näitas rauk Kidoogole. 

Pandion takerdus sõnu otsides. 

«Mina valmistasin lihtsalt elevandi,» segas end kõnelusse vahele Kidoogo. «Kuid kas siis 
sina, elevantide õpetaja, ei tea, et üks elevant ei sarnane teisega? Ainult inimesele, kes neid ei 
tunne, näivad nad kõik ühetaolisena.» 

«Sa ütlesid õieti,» nõustus juht. «Mina näen otsekohe iga elevandi hinge ja võin ette öelda 
tema käitumise.» 

«Just,» haaras sõnast kinni Kidoogo, «selleks et valmistada niisugust elevanti, pean ma 
nägema teda silme ees. Niisamuti ka minu kaaslane: ta valmistab mitte lihtsalt inimese, vaid 
just sinu, ja töö juures peab ta sind vaatama.» 

«Mõistan,» ütles rauk. «Las sinu kaaslane tuleb minu juurde päevase puhketunni ajal ja ma 
istun tema ette.» 

Juht eemaldus. Pottsepad asetasid savist elevandikuju puupingile. Uudishimulikke elanikke 
tuli üha juurde. 

«Noh, Pandion,» ütles Kidoogo sõbrale. «Sinu kätes on meie saatus. Kui sinu tehtud kuju 
juhile meeldib, annavad elevantide käskijad meile abi... » 

Noor helleen noogutas pead ja mõlemad sõbrad seadsid sammud kodu poole. Neile järgis 
kummalisi võõraid imetlev lastekari. 


«Kas sa võid rääkida?» küsis juht, sirutades end kõrgel ebamugaval istmel tahapoole, samal 
ajal kui Pandion määris rutates pottsepa poolt toodud savi jämedale puu-jupile. «Ega see ei 
sega sinu tööd?» 


«Võin, ainult ma tunnen halvasti teie keelt,» vastas Pandion. «Kõigest, mis sa kõneled, ei 
suuda ma aru saada ja vastan sulle väheste sõnadega.» 

«Siis kutsu oma sõber, mereäärsete metsade elanik; olgu ta koos sinuga. Mul on igav istuda 
nagu keeletu ahv!» 

Ilmus Kidoogo ja istus enda alla tõmmatud jalgadele juhi tooli juurde, rauga ja Pandioni 
vahele. Neegri abi! võisid juht ja helleen kaunis vabalt vestelda. Juht küsitles Pandioni tema 
maa kohta ja rauga läbitungiv pilk sisendas Pandionile usaldust targa, paljukogenud ele- 
vandikäskija vastu. 

Pandion jutustas raugale oma elust kodumaal, Tessast, reisist Kreetale, orjusest Ta-Kemtis 
ja oma kavatsusest pöörduda tagasi armsale isamaale. Ta kõneles ja ta sõrmed vormisid savi. 
Kidoogo aga tõlkis kõik öeldu. Skulptor töötas erilise innu ning püsivusega. Juhi raidkuju näis 
talle teetähisena tema kodumaa sadamasse. Mälestused õhutasid kannatamatust, peatumine 
elevantide käskijate juures piinas jälle noort helleeni. 

Rauk ohkas ja liigutas ennast: ta oli nähtavasti väsinud. 

«Ütle mulle midagi oma keeles,» palus vana juht äkitselt. 

«To ellenikon elefteron!» lausus Pandion valjusti. 

Kummaliselt kõlasid siin Aafrika sügavuses sõnad,, mida nii väga oli armastanud korrata 
tema vanaisa, kui ta jutustas poisikesele Pandionile oma rahva kuulsatest tegudest ja 
kangelastest. 

«Mis sa ütlesid?» küsis juht uuesti. 

Pandion selgitas, et need sõnad väljendavad tema maa iga elafliku unistust: «helleenlik on 
vaba». 

Rauk jäi mõttesse. Ettevaatlikult tähendas Kidoogo Pandionile, et juht on väsinud ja et 
tänaseks aitab. 

«Jah, küllalt!» tõstis elevantide õpetaja pead. «Tule homme. Mitu päeva sa veel vajad?» 

«Kolm päeva!» ütles Pandion veendunult, hoolimata Kidoogo hoiatavast märguandest. 

«Kolm päeva — see on tühi asi, selle ma kannatan välja,» nõustus rauk ja tõusis istmelt. 

Pandion ja Kidoogo mähkisid savi-märga riidesse ning viisid selle pimedasse lattu, mis 
asetses juhi maja kõrval. 

Teisel päeval jutustasid mõlemad sõbrad juhile Ta-Kemtist, tema võimsusest ja hiiglaslikest 
ehitustest. Rauk tundis end andmetest Aigüptose rahva kohta puudutatuna, muutus tusaseks, 
kuid kuulas huviga. Kui Pandion mainis egiptlaste kitsa maailma ühetaolisust, juht elustus. 

«Nüüd on teil paras aeg mõndagi teada saada minu rahvast,» ütles rauk tähtsalt. «Te viite 
sõnumeid temast oma kaugetesse maadesse.» 

Ja juht jutustas sõpradele, et kasutades oma võimsust, teostavad elevantide käskijad mööda 
maad kaugeid reise. Ainsaks hädaohuks, mis neid, elevantidel sõitjaid, ähvardab, on 
vastutulevad elevandikarjad: alati võib elevantidel tekkida ootamatult tahtmine ära minna oma 
metsikute sugulaste juurde. Kuid on olemas teatud vahendeid, kuidas seda vältida. 

Juht kõneles sellest, et kaugemal nendest kohtadest, kus elasid külalislahke rahva juures 
endised orjad, idas 

ja lõunas, asuvad soode ja mägede taga magedad mered. Need on nii suured, et nendel võib 
sõita ainult erilistes .paatides ja et mageda mere ületamiseks kulub mitu päeva. Need magedad 
mered 1 kulgevad ahelikuna üksteise järel lõuna suunas ning on ümbritsetud suitsu, leeke ja 
tulejõgesid purskavate mägedega. Merede taga on jälle maismaa — rohkearvuliste loomadega 
asustatud kõrged kiltmaad, maa tõeline äär — lõpmatu mere kallas — aga asub idas 
soodepalistise taga. 

Kiltmaal on teineteise lähedal kaks hiiglaslikku pimestavalt valget mäge”, millede ilu ei 
suuda endale ette kujutada inimene, kes pole neid näinud. 


Pimedad laaned vöötavad neid mägesid, laantes elutsevad metsikud inimesed ja haruldast 
muistset tõugu salapärased loomad, keda kirjeldada on võimatu. Elevantide käskijad olid 
näinud mäekurusid, mis olid täis kuhjatud tohutuid luid vaheldumisi inimeste jäänustega ja 
kivist relvade tükkidega. Mõnikord satuti põhjapoolse valge mäe lähedal kasvavates 
tihnikutes ninasarviku kõrgusega metssigadele ja kord nähti seal elevandi suurusega, kuid 
veel tüsedamat looma, kelle koon lõppes kahe kõrvuti asetseva sarvega. 

Magedatel meredel elavad ujuvates asulates” inimesed, kes on vaenlastele kättesaamatud ja 
kes ka ise ei,tunne kellegi vastu halastust. 

Pandion küsis juhilt, kui kaugele lõunasse Aafrikamaa ulatub ja kas on tõsi, et seal päike 
taas madalamale laskub. 

Rauk innustus. Tuli välja, et ta oli ise juhtinud suurt retke lõunasse, kui ta polnud veel 
neljakümne aastanegi. 

Kahekümnel valitud elevandil olid nad läinud tooma kulda ja sealsete steppide väärtuslikku 
rohtu, mis annab tagasi jõu vanadele ja haigetele. 

Sealpool suurt läänest itta voolavat jõge', millel kohisevad hiiglaslikud joad ja veepiiskade 
sammastes seisab 


1 Magedad mered — Ida-Aafrika suurte järvede ahelik. 

2. Keenia ja Kilimandžaaro — igilume ja -jääga kaetud kaks kõige kõrgemat mäge 
Aafrikas. 

3 Ujuvaid asulaid leidub tänapäeval suurtel järvedel. Nad on ehitatud suurtele parvedele. 

* Sambesi oma kuulsate Viktooria jugadega. 

igavene vikerkaar, laiub ääretu siniste rohtude stepp Stepi äärtel, piki merd, kasvavad 
läänes ja idas võimsad puud, millede lehed on just kui valatud poleeritud metallist ning 
lõõskavad päikese käes nagu miljonid peeglid2. 

Kauges lõunas on rohu ja lehtede värvus mitte roheline, vaid hall, taevassinine või 
sinkjashall, mis annab maastikule võõra ning külma ilme. Ja tõepoolest, mida kaugemale 
lõunasse, seda külmemaks muutub. Vihmade aeg, mis seal saabub siis, kui meil on põud, 
tundub põhjapoolsetele inimestele talumatult külmana. 

Rauk jutustas Pandionile ebatavalisest hõbedavärvi-lisest nuust, mis kasvab kaugel lõunas 
mäekurudes. See puu, mille kõrgus on kuni kolmkümmend küünart ning millel on õhuke, 
põikikortsuline koor ja tihedad hõbedaselt läikivate ning sulgpehmete lehtedega kaetud oksad, 
on täis nõiduslikku võlu. 

Viljatud kivised mäed kerkivad hiiglaslike lillade tornidena või järskude seintena, nende 
jalamil aga on leidnud endale koha suurte erepunaste õitekobaratega kaetud jändrikud puud. 

Stepi viljatutel aladel ja kaljude murendeil kasvavad äbarikud põõsad ning madalad puud3. 
Mürgise mahlaga täidetud lihavad lehed paiknevad nagu laialiaetud sõrmed otse taevasse 
suunduvate paarisharuliste okste otsas. Teistel puudel koolduvad samasugused, punakat värvi 
lehed allapoole ja moodustavad nelja küünra kõrguse kõvera oksteta tüve lõpul tiheda mütsi.» 

Jõgede läheduses ja metsaäärtel võib kohata nähtavasti võimsa ning taidurliku rahva poolt 
hiiglasuurtest tahutud kivipankadest püstitatud vanade ehituste varemeid. Praegu aga ei ela 
varemete läheduses ühtki inimest, ainult kohutavad metskoerad uluvad nendes kuuvalgel. 
Stepis hulguvad rändkarjapidajad või vaesed jahimehed. Veel kaugemal lõunas elutsevad 
helehalli 


1 Siniste rohtude stepp — Lõuna-Aafrika stepp, Lõuna-Aafnka pafstab silma erilise 
ta:mestikuga, milles on ülekaalus sinkjashalli, sinkja ja rohekassinise värvusega taimed. 
8 Peeglina läikivate lehtedega puud on Lõuna-Aafrika metsadele iseloomulikud. 


3 Aaloede ja draakonipuude mitmesugused liigid liilialiste sugukonnast. 

nahavärvusega rahvad', kelle valduses on loendamatuid härjakarju, kuid sinna elevantide 
käskijate salk ei olnud jõudnud. 

Pandion ja Kidoogo kuulasid juhti ahnelt. Jutustus helesinisest lõunamaisest stepist näis 
tõelisusse põimitud muinasjutuna, kuid rauga hääl kõlas veenvalt, tihti suunas ta kaugusse 
oma erutusest hiijgavad silmad ja Pan-dionile näis, et rauga eest mõlguvad mälus säilinud 
pildid. 

Äkki juht katkestas jutustuse. 

«Sa lakkasid töötamast,» muheles ta. «Niiviisi tuleb mul sinu ees istuda veel mitu päeva!» 

Pandion kiirustas, kuid seda ei olnud enam vajagi: noor skulptor tundis, et vana juhi büst oli 
tal õnnestunud nagu mitte ükski asi varem. Vaatamata kõigile talutud katsumustele, oli 
meisterlikkus temas märkamatult ning järk-järgult kasvanud; suured kogemused ja tähele- 
panekud Aigüptoses ei olnud asjatud. 

Kolmandal päeval võrdles Pandion mitu korda juhi nägu oma savimodelliga. 

«Valmis!» ütles ta sügavalt ohates. 

«Sa lõpetasid?» küsis juht öeldu kinnituseks, ja näinud skulptori jaatavat peanoogutust, 
tõusis ning läks oma kujutise juurde. 

Kidoogo silmitses Pandioni loomingut vaimustatult, suutes vaevu tagasi hoida kiidusõnu. 

Ühevärviline savi oli omandanud kõik need jooned, mis olid iseloomulikud tugevate, 
etteulatuvate lõualuude, laia veerja lauba, paksude huulte, ja jämedate laiade ninasõõrmetega 
võimukale, targale ning karmile näole. 

Vana juht pöördus maja poole ja kutsus kedagi tasase hüüdega. 

Kutse peale ilmus üks naistest — noor neiu paljude väikeste patsikestega, mis kulmude 
kohal olid lõigatud ühetasaseks tukaks. Ta ulatas raugale ümmarguse poleeritud hõbedast 
peegli, mis oli ilmselt valmistatud põhjapoolsete rahvaste juures ja tundmatul teel sattunud 
Aafrika sügavusse. 


1 Hotentoti-tüüpi rahvad olid vanasti levinud märksa laiemalt kui praegu. On alust oletada 
nende sugulust vana-egiptlastega. 

Juht pani väljasirutatud käel asetseva peegli raidkuju põse juurde ja hakkas keskendunult 
võrdlema oma peegelpilti Pandioni loominguga. 

Pandion ja Kidoogo ootasid rauga otsust. Juht vaikis kaua, langetas lõpuks peegli ja ütles 
tasa: 

«Suur on inimoskuse jõud... Sinul, võõramaalane, on seda jõudu, nagu ei kellelgi meie 
maal. Sa tegid mind paremaks, kui ma olen, — järelikult mõtled sa minust hästi. Ma tasun 
«sulle samaga. Missugust tasu sa sooviksid?» 

Kidoogo müksas Pandioni, kuid noor helleen vastas targale raugale sõnadega, mis näisid 
tulevat sügavalt südamest. 

«Ma olen kogu oma varaga sinu ees. Mu! ei oie midagi peale kingitud oda... » Pandion 
takerdus ja lõpetas katkendlikult: «Ja siin, mulle võõral maal, ei vaja ma mitte midagi... Mul 
on veel kodumaa — ta on minust nii kaugel, kuid see on minu kõige suurem rikkus. Aita mul 
sinna tagasi jõuda!» 

Elevantide taltsutaja pani isalikult käe noore helleeni õlale: 

«Ma tahan veel sinuga kõnelda, tule homme kops oma sõbraga. Praegu aga lõpetame töö. 
Ma käsin oma meistritel savi selliselt kuivatada, et see ei lõheneks. Nüüd ma tahan oma 
kujutist alal hoida. Nad võtavad üleliigse savi seestpoolt välja ja katavad selle erilise tõrvaga 
— nad oskavad seda teha. Mulle ainult ei meeldi pimedad silmad. Kas sa võid asetada 
nendesse kivid, mis ma sulle annan?» 


Pandion nõustus. Rauk kutsus uuesti naise, kes ilmus seekord kastiga, mida kattis 
leopardinahk. 

Juht võttis kastist mahuka koti ja puistas sellest peopesale hunniku suuri ovaalseid veena 
läbipaistvaid lihvitud kive. 

Nende ebatavaline sädelev helk köitis Pandioni tähelepanu — iga kivi oleks nagu 
koondanud endasse päikesevalguse kogu võimsuse, jäädes aga seejuures külmaks, 
läbipaistvaks ning ehedaks1. 

«Ma olen alati soovinud endale niisuguseid silmi,» 


1 Teemant. 

ütles juht, «selleks et nad koguksid elu valgust, jäädes ise muutumatuks. Vali välja kõige 
paremad ja pane nad kohale.» 

Noor skulptor täitis käsu. Juhi kuju omandas erilise, kirjeldamatu ilme. Hallis niiskes savis 
särasid silmade kohal valgust kiirgavad kivid — nende helgist hakkas hägu nõiduslikult 
elama. Kontrast, mis algul näis Pandionile ebaloomulikuna, hämmastas teda hiljem. Mida 
kauem ta kuju vaatas, seda rohkem näisid läbipaistvad silmad skulptuuri tumeda saviga 
harmoneerivat. 

Elevantide õpetaja oli väga rahul. 

«Võta need endale mälestuseks, võõramaa meister!» hüüdis juht ja puistas Pandioni 
peopesale mitu kivi. Mõned neist olid ploomikividest suuremad. «Need kivid on samuti pärit 
lõunapoolsetest steppidest: neid leidub sealsetes jõgedes. Maailmas ei ole midagi kõvemat ega 
puhtamat nendest kividest. Näita oma kaugel kodumaal lõunamaisi imeasju, mida on 
hankinud elevantide käskijad.» 

Pandion tänas rauka ja lahkus, peites teel kingituse kotti, kus asus Jahmose kivi. 

«Ära unusta homme tulemast!» hüüdis vana juht talle järele. 

Hüts arutasid endised orjad elavalt, mida toob endaga kaasa Pandionile osaks langenud edu. 
Lootus peatselt teekonda jätkata üha tugevnes. Näis olevat võimatu, et elevantide käskijad ei 
lase rändureid minema ega näita neile kindlat teed. 

Kindlaksmääratud ajal ilmusid Pandion ja Kidoogo juhi maja juurde. Rauk viipas neile 
käega. Sõbrad istusid elevantide õpetaja jalge ette ning püüdsid oma erutust varjata. 

Rauk istus mõne aja vaikides ja hakkas siis kõnelema, pöördudes korraga mõlema poole: 

«Ma pidasin nõu teiste juhtidega ja nad on minuga ühel meelel. Poolkuu möödudes, pärast 
suurt jahti, me saadame salkkonna läände ravipähklite ja kulla järele. Kuus elevanti lähevad 
läbi metsa ja edasi suure jõe ülemjooksuni, kuhu on siit seitsme päeva tee. Anna mulle kepp,» 
käskis juht Pandioni. 

Rauk joonistas mullale nurgana maismaasse lõikuva lahe kalda, ja Kidoogo hüüatas 
tasakesi. Juht tõmbas loogelise joone, mis tähistas suudmest hargnevat jõge, ja asetas 
lahknemiskohale risti. 

«Elevandid lähevad näe siiamaani, teie sammute nende järel ja jõuate kerge vaevaga läbi 
metsa. Edasi tuleb teil minna üksinda, kuid mereni jääb ainult viie päeva tee ... » 

«Isa ning valitseja, sa päästad meid!» hüüdis rõõmust meeletu Kidoogo. «See jõgi voolab 
juba minu maa piirides ja mulle on tuttav kulda sisaldav kiltmaa . .. » hüples ning kargles 
neeger juhi ees. 

«Ma tean,» ütles juht rahulikult ja naeratas pilklikult. «Ma tean sinu rahvast ja sinu maad 
ning tundsin seal kunagi võimsat juhti Jorumefut.» 

«Jorumefut!» lausus Kidoogo hingeldades. «See on minu ema poolt onu.» 

«Hästi,» katkestas juht neegrit. «Sa anna talle edasi minu tervitus. Kas said nüüd kõigest 
aru?» Ja ootamata vastust, ta lõpetas: «Ma tahan kõnelda sinu sõbraga.» Juht pöördus 


Pandioni poole. «Ma tunnen, et sinust saab omal maal suur inimene, kui sul õnnestub kodu- 
maale tagasi pöörduda. Küsi minult, mida tahad, ma vastan sulle.» 

«Ma mõtlesin juba ammu sinult järele pärida, kuidas te kasutate elevante,» ütles Pandion. 
«Või on see saladus? ... » lisas ta arglikult. 

«Elevantide õpetamine on saladus ainult rumalatele,» naeratas rauk. «Iga tark inimene 
taipab seda kergesti ... Kuid peale saladuse on tegemist raske ning ohtliku tööga, mis nõuab 
äärmist kannatlikkust. Mõistusest üksi on vähe — on vaja veel ka tööd. Vähe on siinsel maal 
suguharusid, kellel oleks korraga kolm omadust, mis on olemas minu rahval: mõistus, 
tööarmastus ja ääretu vaprus. Pea meeles, võõramaalane, et täiskasvanud elevanti pole 
võimalik taltsutada. Me püüame neitl päris noortena. Noor elevant õpib kümme aastat. 
Kümme aastat tuleb teha visa tööd, et loom hakkaks mõistma inimese käske ja tegema 
vajalikku tööd.» 

«Kümme aastat!» hüüatas hämmeldunud Pandion. 

«Jah, mitte vähem, kui sa oled õigesti kindlaks määranud 

elevandi iseloomu. Kui saoled aga eksinud, ei tule sa temaga toime ka viieteistkümne 
aastaga. Elevantide hulgas on ka väänkaelu ja juhmardeid. Ning ära unusta, et noorte 
elevantide hankimine on seotud suure ohuga. Me peame neid püüdma oma kätega, ilma 
väljaõpetatud elevantide abita, muidu lähevad kodustatud loomad minema koos karjaga. 
Nad on abiks alles siis, kui kari on eemale peletatud ja noored elevandid kinni püütud. Jgal 
jahikäigul hukkub alati mitu vaprat meest,» juhi häälest kostis kurbuse varjund. «Ütle, kas sa 
oled näinud meie noorte võitlejate harjutusi? Oled? See .on samuti elevantide püüdmiseks 
vajalik kunst.» 

Pandion oli elevantide käskijate ebaharilikku mängu näinud mitmel korral. Tasasel 
lagendikul kaevasid võitlejad maasse kaks pikka teivast ja köitsid nende külge maast viie 
küünra kõrgusel põigitise bambuslati. 

Seejärel, võtnud hoogu, viskusid nad kuidagi eriliselt külitsi õhku ja lendasid üle lati. 
Hüppaja keha paindus, murdus peaaegu pooleks, ja lendas kõrgusse parema küljega hüppe 
suunas. Pandion ei olnud kunagi näinud niisuguseid kõrgeid hüppeid. Mõned julgemad 
hüppasid isegi kuue küünra kõrgusele. Noor helleen, kes oli imestunud elevantide käskijate 
osavusest, ei mõistnud siiski, milleks on neile vaja sellist oskust. Karmi juhi sõnad selgitasid 
talle pisut nende harjutuste tähtsust. 

Juht vaikis veidi aega ja kõrgendas siis häält: 

«Nüüd sa näed, kui raske on see toiming. Elevantidele peavad jahti ka teised suguharud. 
Nad tapavad neid puude otsast raskete odadega, ajavad neid aukudesse, lähenevad neile 
vargsi, kui nad metsas magavad. Tead mis,» juht lõi endale põlvele, «ma käsin sind ele- 
vandijahile kaasa võtta. Jaht toimub varsti, enne seda, kui salk läänepoolsetesse metsadesse 
teele asub. Kas sa tahad näha minu rahva kangelaslikkust ja piinu?» 

«Tahan ja tänan sind, juht. Aga kas minu kaaslased võivad minuga ühes tulla?» 

«Ei, teid kõiki on liiga palju. Võta endaga kaasa üks-kaks meest, muidu olete meile 
tülinaks.» 

«Tulgu siis koos minuga minu kaks sõpra: nimelt tema,» Pandion näitas Kidoogole, «ja 
veel üks ... » 

«Kes, kas too tiheda habemega sünge näoga mees?» 

230 

küsis elevantide õpetaja Kavile vihjates ja noor helleen kinnitas tema oletuse õigsust. 

«Ma tahaksin ka temaga vestelda, tulgu ta minu juurde,» ütles rauk. «Sa tahad muidugi 
kiiremini teatada kaaslastele seda, et me oleme nõus neid aitama. Kui me oleme jahipäeva 
kindlaks määranud, siis sulle öeldakse.» Ja rauk laskis käeviipega mõlemad sõbrad minema. 


Pahaendeliste trummilöökide saatel asusid kütid teele. Osa neist istus köite-, toidu- ja 
veetagavaraga koormatud eldvantide seljas, teised sammusid jalgsi. Nendega ühinesid Kavi, 
Kidoogo ja Pandion, kes olid relvastatud oma võimsate odadega. Kakssada jahimeest ületasid 
jõe ja liikusid steppi mööda põhja suunas, sinna, kus läbi sinise vina võis horisondil vaevalt 
märgata paljate kaljude ahelikku. Kütid sammusid kaunis kiiresti, nii et isegi sellistel tublidel 
käijatel, nagu seda olid meie kolm sõpra, ei olnud kerge neile järele jõuda. 

Mäeaheliku jalamilt lõuna ja ida poole laius täiesti lauge stepp, milles siin ja seal oli näha 
suuri tasaseid kõrbenud alasid. Tuul kattis kollast tasandikku puude ja põõsaste kahvatut 
rohelust looritavate tolmupilvedega. Lähedasi järsakuid võis näha selgelt, kuid kaugemad 
kaljud kadusid sinakashalli uttu. Ümarad ja järsud tipud kõrgusid nagu viirastuslike elevantide 
tohutud kolbad, madalamad olid turri tõmbunud ning meenutasid krokodillide selgi. 

Saatnud öö mööda kaljuaheliku lõunapoolse otsa juures, liikusid elevantide käskijad 
koidikul piki aheliku ida-nõlvakut edasi. Ees tasandiku A kohal keerles punakas terendus, 
selles värelesid ning valgusid laiali puude siluetid. Põhja pool laius suur soo. Küttide seast 
eraldus noormees, kes käskis võõramaalastel endale järgneda, ja hakkas ronima mäeahelikule. 

Kavi, Pandion ja Kidoogo tõusid astangut mööda kahesaja küünra kõrgusele. Nende pea 
kohal rippus kuumust õhkav kivine nõlv. Kaljude erekollasel pinnal look!esid'mustad lõhed. 
Kütt viis sõbrad sooga piirneva kaljuastmeni, käskis neil varjuda kareda rohu puhmaste ja 
kivide taha, andis märku vaikimiseks ning kadus. 

Etrusk, neeger ja helleen lebasid kaua kõrvetavate päikesekiirte all, julgemata omavahel 
kõnelda. Nende all laiuvast orust ei kandunud siia ühtki heli. 

Äkki kuuldus vasakult mingit pladinat, mis lähenes ning tugevnes. Pandion piilus 
ettevaatlikult kivi tagant välja läbi vaevalt õõtsuva rohu ja tardus. 

Sood kattis tuhandete elevantide tumehall pilv. Hiiglaslikud loomad läbisid risti kaljude 
aheliku, ning ületades stepi ja soo piiri, suundusid kagusse. 

Loomade kehad olid kollakashalli rohu kohal selgesti näha. Elevandid sammusid saja- kuni 
viiesajapäiste karjadena, rühmad järgnesid üksteisele väikeste vahemaadega. Iga kari 
moodustas kompaktse terviku, loomad surusid end kõvasti üksteise vastu ja ülalt näis, et 
liigub ühtlane hall laik, mille pinnal lainetavad sajad valgetest kihvadest täpistatud seljad. 

Pehmetel kohtadel venis kari kitsaks ahelikuks. Mõned elevandid astusid ahelikust välja, 
ajasid kõrvad puhevile ning hargitasid veidralt sirguaetud tagumisi jalgu, siis aga liitusid jälle 
ühise vooluga. 

Ühed, enamalt jaolt suured isaloomad, astusid rutta-matult, langetanud pead ja kõrvad; 
teised sammusid tähtsalt, ajanud püsti kere esiosa ja ristates tagumisi jalgu; kolmandad 
pöördusid sageli küljetsi, kergitades peenikesi sabasid. Mitmesuguse suuruse ja kujuga, lühi- 
kesed ja pikad, sirged ja kõverad kihvad, mis peaaegu puudutasid maad, helendasid tohutute 
kehade tumehalli massi keskel. 

Kidoogo lähendas huuled Pandioni kõrvale. «Elevandid lähevad soodesse ja jõgedesse, 
stepp on ära kuivanud,» sosistas neeger. 

«Aga. kus on siis jahimehed?» küsis noor helleen. «Nad on peidus, ootavad karja, kus 
on palju noori elevante, — niisugune kari sammub kõige taga. Siin on ainult täisealised 
loomad.» 

«Miks ühtedel elevantidel on kihvad lühikesed, teistel aga pikad?» 

«Neil on kihvad murdunud.» 

«Omavahelises võitluses?» 

«Mulle kõneldi, et elevandid kisklevad omavahel väga harva. Hoopis sagedamini murrab 
elevant kihvu puid 

langetades. Kihvadega tõukab ta puud ümber, et süüa vilju, lehti ja peenikesi oksi. 
Metsaelevantidel on kihvad palju tugevamad kui stepielevantidel, — sellepärast saadaksegi 
metsadest kaubitsemiseks kõva elevandiluud, steppidest aga pehmet.» 

«Kas need on stepi- või metsaelevandid?» 

«Stepielevandid, vaata ise.» Kidoogo osutas vanale elevandile, kes askeldas kalju lähedal, 
kus istusid sõbrad. 

Hall hiiglane, seistes põlvini rohus, pöördus otse nende poole, kes teda silmitsesid. 
Teineteisest kaugel asetsevad kõrvad tõusid puhevile, nende nahk tõmbus purjena pinguli, 
aiaääri katsid väikesed voldid. Elevant langetas pea. Selle liigutuse tagajärjel tuli nähtavale 
kallakas laup, silmade ja kiiru vahele tekkisid sügavad nõod ning kogu pea muutus jämeda, 
altpoolt peeneneva samba taoliseks, mis läks märkamatult üle järsult alla-langevaks londiks. 
Sügavad, tumedate rõngastega sarnanevad põikikurrud katsid lonti ühtlaste vahedega. Londi 
ülaosas suundusid poolviltu kõrvale ning allapoole nahksed torud, milledest tungisid välja 
teineteisest kaugele eemalduvad väga jämedad, ning lühikesed kihvad. 

«Ma ei mõista, kuidas sa ära tundsid, et see on stepi-elevant,» sosistas Pandion, kes oli vana 
rahulikku hiiglast tähelepanelikult vaadelnud. 

«Kas sa näed tema kihvu? Need ei ole murdunud, vaid kulunud. Vanal loomal ei kasva nad 
nii nagu parimas elueas elevantidel, ja ta on kulutanud neid tugevasti seetõttu, et nad on 
pehmed. Metsaelevandil ei ole niisuguseid kihvu — sagedamini on nad pikad ning peened .. 
» 

Sõbrad vestlesid tasa. Aeg möödus. Esimesed elevandid kadusid horisondi taha, kari muutus 
tumedaks, vöödiks. 

Vasakult ilmus veel üks suur kari. Selle eesotsas sammusid neli koletu suurt isalooma — 
nad olid ligi kaheksa küünart kõrged. Nad liikusid päid kõigutades ja pikad, kõrgelt 
kõverdunud kihvad kord tõusid, kord puudutasid teravate otstega rohtu. 

Karjas oli palju emaelevante, kes paistsid silma oma lohkus selgadega ja suurte 
nahakurdudega külgedel. Nende järel, liibudes tugevasti tagumiste jalgade vastu, 

sammusid kõhklevalt väikesed elevandipojad, kõrval aga, teistest eraldi, astusid lõbusalt 
suuremaks kasvanud noored. Pisikesed kihvad ja kõrvad, väikesed pikergused pead, suured 
kõhud ja ühepikkused esimesed ning tagumised jalad eristasid neid täiskasvanutest. 

Sõbrad mõistsid, et läheneb jahi otsustav moment. Väikestel elevantidel oli soos raske 
sammuda, ja kari pöördus paremale, otsides kõvemat maapinda põõsaste ning harvade puude 
vahel. 

«Mispärast elevant, selline raske loom, ei vaju sohu sisse?» küsis jälle Pandion. 

«Tal on erisugused jalad,» alustas Kidoogo, «ta... » 

Metallplaatide ja trummide kõrvulukustav müra ning raevukas sõjakisa kandus äkitselt üle 
stepi — sõpradel jäi ootamatusest hing kinni. 

Elevandikari tormas paanikas soo poole, kuid seal kerkis rohust trummide ning pasunatega 
varustatud inimeste ahelik. Aheliku juurde jõudnud loomad pöördusid ringi ja panid seisma 
tagumiste edasitungi. Kohutatud elevantide pasundav hüürgamine, metallplaatide mürin, 
murduvate okste ragin — selles põrgulikus lärmis oli vahetevahel kuulda elevandipoegade 
kiledaid kaeblikke karjeid. Loomad sagisid edasi-tagasi, kord kuhjudes kokku, kord sööstes 
laiali. Rabelevate hiiglaste segadikus ja tiheda tolmu pilvedes vilksatasid inimesed. Nad' ei 
lähenenud karjale, vaid jooksid ühelt küljelt teisele, rivistusid ja hakkasid jällegi taguma 
metallplaate. Pikkamööda said sõbrad küttide tegevusest aru: nad ajasid noori elevante 
täiskasvanutest eemale ja tõrjusid neid paremale, kaljuahelikku lõikuva laia kuiva oru suunas, 
mida sulges puude vöönd. Hallid hiiglased tormasid küttidele otsa, püüdes tallata jalge alla ja 
lömastada teadmata kust ilmunud vaenlasi. Kuid inimesed sööstsid kõrgete hüpetega 
silmapilkselt põõsaste ja puude vahele varju. Sellal kui raevunud loomad vehkisid lontidega, 


otsides peitupugenud vaenlasi, ilmusid teisest küljest sõdurite uued read, kes metsikult kisades 
pläristasid metallplaate. Elevandid sööstsid uute küttide kallale, ja inimesed kordasid jälle 
sedasama manöövrit, püüdes noorloomi eemale tõrjuda. 

Kari eemaldus üha kaugemale steppi, hallid kehad 

kadusid puude taha, ja ainult kõrvulukustav lärm ning kõrgele tõusev tolm tähistasid 
jahikohta. 

Jahmunud sõbrad, keda hämmastas see julgus ning osavus, millega inimesed hoidusid 
kõrvale nende kallale sööstvate maruvihaste elajate eest ning jätkasid kõrvalekaldumatult oma 
ohtlikku üritust, vaatasid sõnatult tühjaks jäänud steppi, selle mahatallatud põõsaid ja murtud 
puid. Kidoogo kortsutas murelikult kulmu, kuulatas ja ütles lõpuks vaikselt: 

«Midagi on halvasti... Jaht ei toimunud nii, nagu tarvis!» 

«Kust sa seda tead?» imestas Kavi. 

«Kui nad juba tõid meid siia, siis tähendab sellel kaalutlusel, et kari läheb meist otse ida 
poole. Nüüd aga läks kari paremale. Ma mõtlen, et see ei ole hea.» 

«Lähme sinna,» tegi Pandion ettepaneku, «tagasi mööda astangut, kust me tulime.» 

Kidoogo mõtles, viivu ja nõustus. Võitlusmöllus ei märganud nende lähenemist keegi. 

Varjudes rohtu ning kivide taha, liikusid etrusk, helleen ja neeger sügavalt küürakil tuhat 
küünart piki kaljuahelikku tagasi, kuni jõudsid uuesti avara tasandikuni. 

Sõbrad märkasid kaljulõhet, kuhu küttidel oli õnnestunud kokku ajada üle kümne noore 
elevandi. Inimesed sagisid puude vahel ja heitsid osavalt elevandipoegadele silmuseid ning 
sidusid neid puutüvede külge. 

Laiade odadega relvastatud küttide ahelik sulges orust väljapääsu. Tümin ja hüüded kajasid 
kahe tuhande küünra kaugusel ees ja paremal — seal oli nähtavasti suurem osa karjast. 

Äkki kuuldus katkendlikke ning järske pasunahelisid eest ja vasakult. Kidoogo võpatas. 

«Elevandid tungivad peale,» sosistas ta vaikselt. 

Keegi hakkas venivalt oigama, teise vihased hüüded kõlasid komandona. 

Avara lagendiku kaugemas osas, seal, kus kaks laiaharulist puud heitsid suuri varjulaike, 
märkasid sõbrad liikumist.-Möödus hetk — ja sealt ilmus äkki nähtavale tohutu suur puhevil 
kõrvade ning palgina ettesirutatud londiga elevant. Tema kõrval võis näha kaht sama- 
sugust 

hiiglast — Pandion tundis nendes ära koletislikud karjajuhid. Neljas, keda saatsid veel 
mõned elevandid, jooksis tagapool. Elevantidele kargasid paremalt poolt põõsastest vastu 
jahimehed. Nad tungisid kiiluna nende vahele ning heitsid jooksult viimase elevandi pihta 
odasid. See hakkas raevukalt pasundama ja tormas kiiresti soo poole jooksvatele meestele 
järele. Tema eeskujule järgnesid ka teised elevandid. Kolm juhti aga ei pööranud tähelepanu 
meeste kavalale manöövrile, kes lahutasid mad kaaslastest, ja tormasid kaljudevahelise oru 
suunas edasi. Nende tähelepanu oli arvatavasti köitnud noorte elevantide kisa. 

«Oh häda, häda, juhid pöördusid tagasi teisest küljest ... » sosistas Kidoogo erutatult ning 
muljus valusasti Pandioni käsivart. 

«Vaata ... vaata kangelasi!» hüüdis end unustades Kavi. 

Sõdurid, kes tõkestasid orgu sissepääsu, ei taganenud ega otsinud varju maruvihaste elajate 
eest. Nad astusid ette pikas ahelikus. Kõrbenud madal rohi ei suutnud varjata inimeste ühtki 
liigutust. 

Esimesena jooksev elevant tormas otse küttide aheliku keskele. Kaks meest jäid liikumatult 
seisma, nende naabrid aga hüppasid äkki mõlemalt poolt hoogsalt sööstvale elajale vastu. 
Elevant aeglustas jooksu, tõstis raske londi kõrgele ja tungis raevukalt huilates tümi-rial 
meestele peale. Vaprate meeste ja elevandi vahele jäi umbes kümme küünart, kui mehed 
hüppasid välkkiirelt kõrvale. Ja selsamal hetkel ilmusid elaja tagajalgade juurde kummaltki 


poolt kaks meest. Kaks neist torkasid laiad odad loomale kõhtu, kaks aga jagasid looma 
tagumiste jalgade pihta hoope. 

Juhi ülestõstetud londist väljus kõrge huilgav heli. Lasknud londi alla, pööras elevant pea 
paremale kõige lähemal seisva mehe suunas. See ei jõudnud või ei saanud kõrvale põigelda. 
Veri purskas õhku, ja kolm sõpra nägid selgesti mehe õlgadel ja küljel paljastunud luid. 
Haavatu langes hääletult maha, kuid ka hiiglaelevant vajus raskelt tagumistele jalgadele ja 
liikus külitsi aeglaselt kõrvale. Jätnud looma rahule, ühinesid kütid kaaslastega, kes pidasid 
võitlust kahe ülejäänud juhiga. 

236 

Need olid targemad või oli neil juba inimesega võitlemiseks kogemusi: hiiglaslikud elajad 
tormasid edasi-tagasi ega võimaldanud pääseda endi juurde tagantpoolt. Nad tallasid jalge alla 
kolm jahimeest. 

Loojuva päikese kiirtes hakkas kogu võitluskohta kattev tolm punetama. Elevandid näisid 
hiiglaslike mustade tornidena, millede jalamil sagisid kartmatud inimesed. Nad hüppasid 
pikkade kihvade eest kõrvale, asetasid lontide alla vastu maad toetatud odad, jooksid karjudes 
loomade taga, tõmmates sellega pealetungivate elevantide tähelepanu oma kaaslastelt eemale, 
kellede hukkumme oleks olnud vältimatu. 

Loomad, kes olid raevust hullunud, pasundasid lakkamatult. Kuj nad pöördusid peadega 
kalju poole, millel istusid kolm sõpra, paistsid nad ebatavaliselt kõrgetena; laiad puhevil 
kõrvad lehvisid inimeste peade kohal. Küljelt näis langetatud peaga elevant madalamana, 
kihvad riivasid peaaegu maapinda ja olid iga hetk valmis inimest üles paiskama. Pandion, 
Kidoogo ja Kavi mõistsid, et näevad ainult üht osa võitlusest. See toimus ka kaugemal puude 
taga, -kus asus kogu kari, ja vasakul soos, kuhu olid jooksnud jahimehed, kes meelitasid 
neljanda juhi ja tema järel tungivad elevandid kõrvale. Mis toimus seal, see jäi sõprade eest 
saladusse, kuid nad ei saanud sellest mõelda — nende ees toimuv verine heitlus kütkestas 
tervenisti tähelepanu. 

Puude taga hakkasid mürtsuma lähenevad trummid — mõnestkümnest sõjamehest koosnev 
salk tuli võitlejatele appi. Elevandikarja juhid jäid just nagu kõheldes seisma, inimesed 
hakkasid hirmuäratavalt karjuma ning odadega vehkima, ja siis loomad taganesid. Nad 
tormasid oma kolmanda kaaslase juurde, kes lamas maas, jäid mõlemale poole haavatut 
kõverdatud jalu seisma, torkasid talle alla kihvad ja tõstsid ta jalgadele,. Seejärel, surunud 
haavatu endi kehade vahele, viisid hiiglased ta puude alla, lasksid maha, tõstsid jälle üles ja 
kadusid. Mõned kütid tormasid neile järele, kuid neid peatas mees, kes oli jahi korraldajaks. 

«Ei lähe minema ... varsti jätavad maha... sattuvad uuesti raevu,» tõlkis Kidoogo ta sõnu. 

Paremalt kostev müra kaugenes ja vaibus: lahing oli nähtavasti võidetud. Põhja pool asuvast 
soost ilmus nähtavale mitu kütti, nad kandsid kaht liikumatut keha. Kolmele sõbrale ei 
pööranud keegi tähelepanu. Neeger, etrusk ja helleen laskusid ettevaatlikult steppi, et vaadata 
lahinguvälja. Sõbrad läksid sinna, kus oli olnud peamine osa karjast. Tungides läbi põõsaste, 
põrkas Kidoogo äkki ehmunult tagasi — elevandikere kukkumisest murdunud puu ladval 
lamas surev elevant. Tema londi ots liikus kergelt. Edasi muutusid puud harvemaks ja nende 
vahelt paistis hall lasu — teine elevant lamas kõhuli kõverdatud jalgadel. Tema selg oli küüru 
tõmbunud. Haistes inimeste lähenemist, tõstis loom pead. Tema tuhmunud ning aukuvajunud 
silmade ümber lasusid sügavad nahakurrud, mis andsid elevandile ääretu raugaliku väsimuse 
ilme. Hiiglane laskis pikkadele kihvadele toetuva pea longu ja langes siis kumeda mütsuga 
külili. 

Ümberringi huikasid kütid. Kidoogo viipas käega ja pöördus tagasi — lõunast ilmus jälle 
kari elevante. Sõbrad ruttasid kaljude juurde, kuid häire osutus ekslikuks, — lähenesid vaid 
elevantide käskijate õpetatud loomad. 


Puude külge köidetud noored elevandid ajasid sabad püsti ja sööstsid maruliselt inimeste 
peale, püüdes neid väljasirutatud lontidega tabada. Elevandijuhid paigutasid iga vangi 
kummalegi küljele kodustatud elevandi. Need ahistasid vangi oma kehadega ja juhtisid neid 
asula suunas. Igaks juhuks kinnitati elevandipoegade kaela ja tagajalgade külge nöörid; igaüht 
hoidsid viisteist kütti, kes sammusid ees ja taga. 

Inimeste näod, väsinud ning kõhnunud kohutava pinge tõttu, olid sünged. Juba üksteist 
liikumatut keha oli tõstetud elevantide seljas asetsevatele punutud lavatsitele, mehed aga 
otsisid ikka veel põõsastest kaht kuhugi kadunud kaaslast. 

Elevandid koos püütud elevandipoegadega juhiti eemale. Kütid istusid ja lamasid maas, 
puhates pärast võitlust. Sõbrad läksid jahikorraldaja juurde ja Kidoogo päris, kas nad ei saaks 
millegagi aidata. Korraldaja vaatas neile pahaselt otsa ja lausus jämedalt: 

«Aidata? Millega te suudate aidata, võõramaalased? Jaht oli raske, me kaotasime palju 
vapraid mehi.. , Oodake seal, kus teid kästi oodata, ja ärge segage meid!» 

Sõbrad eemaldusid kaljude juurde ja istusid kõrvalisse kohta, kartes sattuda tülli inimestega, 
kelledest sõltus kogu nende tulevik. 

Kavi, Pandion ja Kidoogo lebasid oodates, millal neid kutsutakse, ning kõnelesid vaikselt. 
Päike oli loojumas ja hambuliste kaljude mustad varjud kadusid aeglaselt steppi. 

«MaAikkagi ei mõista, kuidas tohutu suured elevandid ei hävita lahingus kõiki kütte,» 
lausus Kavi mõtlikult. «Kui elevandid võitleksid tugevamini, hõõruksid nad inimesed lihtsalt 
tolmuks ... » 

«Sul on õigus,» vastas Kidoogo. «Inimeste õnn on selles, et elevandil on nõrk süda ... » 

«On see võimalik?» imestas etrusk. 

«Elevant ei ole lihtsalt harjunud võitlema. Ta on nii tugev, et talle ei tungi keegi kallale, 
teda ei ähvarda hädaoht, ja ainult inimesel on julgust teda küttida. Sellepärast ei olegi hall 
hiiglane kuigi" vastupidav võitleja, tema tahe murdub kergesti ja ta ei talu pikaajalist heitlust, 
kui ei suuda vaenlast kohe purustada... Pühvelhärg — see on juba teine asi. Kui temal oleksid 
elevandi mõistus ja suurus, hukkuksid kõik jahimehed ... » 

Kavi pomises midagi ebamääraselt, teadmata, kas uskuda neegrit või mitte, kuid talle 
meenus, millist kõhklevust võitluse kõige ägedamal hetkel olid näidanud elevandid täna tema 
enda silme all, ja ta vaikis. 

«Elevantide käskijatel on odad hoopis teistsugused kui meil: nende tera on kaheksa sõrme 
laiune,» segas end vahele Pandion. «Kui palju küll peab olema jõudu, et anda niisuguse odaga 
lööki?» 

Kidoogo tõusis äkki ja jäi kuulatama. Mitte ühtki häält ei tulnud sellest suunast, kus olid 
asunud kütid. Ehast kullendav taevas hämardus kiiresti. 

«Nad on ära läinud ja meid unustanud,» hüüatas neeger ja jooksis kaljurünka tagant välja. 

Ümberringi oli kõik tühi. Kaugusest oli kuulda vaevalt eraldatavaid hääli — kütid olid 
läinud asulasse ja jätnud kolm sõpra omapead. 

«Lähme neile kiiresti järele, tee on pikk,» kiirustas Pandion, kuid neeger peatas sõpra. 

«On juba hilja, eha kustub kohe ja pimedas me kaotame tee,» ütles Kidoogo. «Parem 
ootame, kuni tõuseb kuu. See sünnib varsti.» 

Kavi ja Pandion nõustusid ning heitsid puhkama. 


KAHEKSAS PEATÜKK TUULE POJAD 


Pilkases pimeduses kisasid hüäänid ja ulusid kaeblikult šaakalid. Kidoogo närveeris ja 
vaatas sageli ida poole, kus puude latvade kohal laotuv tuhkjashall taevas kuulutas kuu tõusu. 


«Ma ei tea, kas siin on metskoeri või mitte,» pomises Kidoogo. «Kui nad siia tulevad, siis 
läheb raskeks." Koerad ründavad üksmeelselt, kogu karjaga, ja saavad jagu isegi, 
pühvelhärgadest... » 

Taevas muutus ikka valgemaks, lõpuks hakkasid süngelt mustavad kaljurünkad hõbedaselt 
sätendama. Puud stepis paistsid mustade siluettidena. Tõusis kuu. 

Surunud odad tugevasti pihku, ringi vaadates ja kuulatades hakkasid etrusk, neeger ja 
helleen piki kalju- 

ahelikku lõunasse sammuma. Nad eemaldusid kiiresti süngest võitluskohast, kus põõsaste ja 
puude taga vedelesid elevantide korjused ning pidutsesid raipeõgijad. Tagant kostev ulgumine 
lakkas, stepp jäi vaikseks. Näis, et ümberringi oli kõik välja surnud, ainult teeliste kiired 
sammud häirisid öist rahu. 

Kidoogo püüdis vältida tihedaid salusid ja põõsatihnikuid, mis kerkisid siin ja seal stepis 
saladuslike mustade kinkudena. Neeger valis tee üle lagedate väljade,, mis valendasid 
tihnikute vahel nagu järved mustade saarte labürindis. 

Kaljuahelik käändus lääne poole, kitsas salu surus teelised kaljurüngaste lähedale. Kidoogo 
pöördus paremale ja sammus edasi mööda pikka kivist tasandit, mis laskus lõuna suunas. 
Äkki neeger peatus, ja pöördunud järsult ümber, jäi kuulatama. Pandion ja Kavi pingutasid 
tähelepanu, kuid ümberringi polnud kuulda ühtki häält. Endiselt valitses sügav vaikus. 

Kidoogo liikus kõhklevalt edasi. Ta kiirendas sammu ega vastanud etruski ja helleeni 
küsimustele. Nad käisid maha veel tuhat küünart ja neeger peatus jälle. Tema silmad läikisid 
kuuvalgel ärevalt. 

«Keegi tuleb meile järele,» sosistas ta ja surus kõrva vastu maad. 

Pandion järgis sõbra eeskuju, etrusk jäi seisma, kissitas silmi ja püüdis midagi näha läbi 
kuuvalguse hõbedase loori, mis peitis enda taha kauguse. 

Surunud kõrva kuuma kivise pinnase vastu, kuulis Pandion esialgu vaid omaenda hingamist. 
Vaikiv ähvardav ebamäärasus tegi teda rahutuks. Äkki kostis kaugelt nõrka, vaevaltkuuldavat 
müra, mida kõva pinnas edasi andis. Helid sagenesid ning kordusid rütmiliselt täpsete 
kõlksatavate löökidena — klikk, klikk!' Pandion tõstis pea ja lakkas kohe kuulmast. Kidoogo 
surus veel mõni aeg maa vastu kord üht, kord teist kõrva ja kargas siis nagu vedrust visatuna 
püsti. 

«Meie järel tuleb suur loom ja halb on see, et ma ei tea, missugune nimelt. Tal on küüned 
väljapoole nagu koeral või hüäänil — tähendab, see ei ole lõvi ega leopard . .. » 

«Pühvelhärg või ninasarvik,» arvas Kavi. 

Kidoogo raputas energiliselt pead. 

«Ei, see on kiskja,» lausus neeger veendunult. «Tuleb end päästa. Halb, et läheduses ei ole 
ühtki puud,» sosistas ta ärevalt ringi vaadates. 

Nende ees laius peaaegu tasane kivikillustikuga kaetud pinnas. Ainult harvad rohututid ja 
väikesed poosad seisid turris selle nõlval. 

«Edasi, rutem!» kiirustas Kidoogo ja sõbrad hakkasid ettevaatlikult jooksma, kartes suuri 
okkaid ja lõhesid liigselt kuivanud maapinnas. 

Tagantpoolt kuuldus nüüd aga juba päris selgesti raskete lüünte kopsatusi. Rütmiliste 
löökide sagedus kõneles sõpradele, et loom oli samuti hakanud kiiremini jooksma ja ajab neid 
taga. Kiik, kiik, kiik! — tuhm klõbin tuli üha lähemale. 

Pandion vaatas tagasi ja nägi kõrget kõikuvat siluetti, mis järgnes neile halli viirastusena. 


Kidoogo pööras vahetpidamata pead, otsides eespool puid ning püüdes hinnata tundmatu 
looma kaugust ja tema jooksukiirust. Jõudnud otsusele, et puud on veel väga kaugel ja et 
sõbrad nendeni joosta-ei jõua, neeger peatus. 

«Ta saab meid kätte, me ei tohi enam jääda seljaga tema poole — muidu tabab meid hale 
surm!...» hüüdis neeger erutatult. 

«Tuleb võidelda,» pomises Kavi süngelt. 

Kolm sõpra jäid kõrvuti seisfna, näoga ähvardava halli viirastuse poole, kes lähenes öises 
vaikuses. Kogu selle aja jooksul, mil loom meestele järgnes, ei toonud ta kuuldavale ühtki 
häält ja see stepikiskjatele ebatavaline omadus kohutas sõpru kõige enam. 

Hall ähmane siluett muutus tumedamaks, tema kontuurid tulid nähtavale üha teravamalt. 
Umbes kolmsada küünart jäi sõprade ia looma vahele maad, kui kiskja aeglustas jooksu ja 
lähenes laiakaarelisel sammul, olles veendunud, et märgitud ohvritel ei ole enam pääsu. 

Sõbrad ei olnud kunagi niisugust looma näinud. Tema massiivsed esikäpad olid tagumistest 
pikemad, kere esimene pool kerkis tugevasti üle ristluu, selg oli libajas. Paksu kaela otsas asus 
raske massiivsete lõualuude ja järsu kumera laubaga pea. Lühikest valkjat karva kir- 

justasid tumedad laigud. Turjal ja kuklal seisid turris püsti pikad karedad jõhvid. Kaugelt 
sarnanes loom laigulise hüääniga, kuid oli sellest tohutult suurem: looma pea oli maast viie 
küünra kõrgusel. Lai rind, õlad ja turi jätsid massiivse- mulje, künkaina kerkisid võimsad 
lihased, tohutud kõverad küüned kompsisid pahaendeliselt ning sisendasid hirmu. 

Loom lähenes imelike ebaühtlaste liigutustega, hööritades madalat tagakeha ning 
kummardades rasket pead. Koon oli langetatud nii, et alalõug liibus peaaegu kori vastu. v 

«Mis loom see on?» küsis Pandion kõlatult, niisutades keelega kuivanud huuli. 

«Ei tea,» vastas Kidoogo jahmunult. «Ei ole kunagi kuulnud sellistest loomadest.» 

Loom pöördus äkki kõrvale; elaja suured, otse teelistele suunatud silmad lõid põlema 
virvendava leegiga. Loom tegi väikese kaare seisvatest inimestest paremale, pööras siis uuesti 
nende poole koonu ja jäi seisma. Ümarad kõrvad tõusid viltu kahel pool pead püsti. 

«Loom on tark: ta võttis niisuguse suuna, et kuu paistaks meile otse silma,» sosistas 
Kidoogo hingeldades. 

Pandion hakkas närviliselt värisema. Seda juhtus noore helleeniga alati enne ohtlikku 
võitlust. 

Loom tõmbas endasse õhku ja hakkas aeglaselt lähenema. Looma liigutustes, tema 
kurjakuulutavas vaikimises, kumera lauba all paiknevate suurte silmade püsivas ning 
liikumatus vaates oli midagi, mis eraldas teda kõikidest sõpradele tuntud loomadest. Mehed 
taipasid instinktiivselt, et nendega kokkusattunud loom on jäänus teisest, muistsest maailmast, 
kus valitsesid omamoodi eluseadused. Õlg õla kõrval liikusid mehed ettesirutatud odadega 
öisele elukale vastu. Hetkeks jäi loom segadusse viiduna peatuma, tõi siis kuuldavale mingi 
kähiseva heli ja viskus kolme sõbra peale. Avanes tohutu suu, jämedad hambad lõid kuu 
kiirtes sätendama, võimsate odade kolm pikka tera aga tungisid eluka laia rinda ja kaela. 
Mehed ei suutnud survele vastu panna — loomal oli hiiglaslik jõud. Massiivsete kontide vastu 
põrkunud odad libisesid käest, etrusk, hel-leen ja neeger lendasid tagasi. Kidoogo ja 
Pandion 

jõudsid kõrvale hüpata. Kavi aga jäi looma jalge alla. Mõlemad sõbrad sööstsid talle appi. 
Elukas tõusis taga-käppadele ja ropsas äkitselt kiiresti esikäppadega. Tömbid küüned 
laksatasid vastu Pandioni reit sellise jõuga, et noormees kukkus ja pidi peaaegu teadvuse 
kaotama. Loom astus oma hiiglasliku käpaga helleeni jalale, tekitades talle kohutavat valu. 
Noormehe liigesed rak-susid, looma küüned rebestasid liha ja nahka. 

Laskmata käest oda, tõukas Pandion end mõlema käega maast lahti ja katsus kõigest jõust 
püsti tõusta, kui kuulis Kidoogo oda raksumist. Tõusnud põlvedele, nägi Pandion, et loom on 


neegri maha paisanud ja sirutab tema poole oma avatud koonu. Kidoogo silmad olid pungis ja 
ta toetus mõlema käega öise peletise alalõua vastu, püües asjatult endalt kõrvale juhtida looma 
hambaid. Pandioni silme all oli hukkumas tema ustav sõber. Meeletu pingutusega, ilma et 
oleks tundnud enam valu, hüppas noor helleen püsti ja torkas loomale oda kaela. Loom 
laksatas valjusti hambaid ja pöördus Pandioni poole, paisates ta selle liigutusega jalust maha. 
Noor helleen ei lasknud oda käest. Toetanud varre vastu maad, hoidis ta looma mõneks 
hetkeks tagasi, nii et Kidoogo jõudis haarata noa. Ei neeger ega helleen näinud, et looma 
teisel küljel tõusis püsti Kavi. Paljastanud tihedalt kokkusurutud hambad, sihtis etrusk külma- 
vereliselt odaga elaja külje suunas ja vajutas relva mõlema käega looma abaluu alla. Pikk tera 
tungis küünrasügavuselt eluka keresse, avanenud koonust paiskus esile möirgamine, loom 
tõmbles kramplikult ja sööstis vasakule etruski kallale. Viimane, tõmmanud pea kõrgele 
tõstetud õlgade vahele, lõi vaaruma, kuid ei taganenud. Läbilõikava kisaga torkas Kidoogo 
noa looma kõrisse ning samal hetkel jõudis etruski oda elaja südameni. Raske keha hakkas 
kramplikult tõmblema, väljakannatamatu hais levis ümberringi. Pandion tõmbas oda välja, 
torkas selle uuesti kuklasse, kuid see löök ei olnud enam vajalik. Sirutanud välja kaela ja 
langetanud koonu etruski jalgade ette, ajas loom laiali tagajalad. Need liikusid veel, küüned 
kraapisid pmnast, naha all tõmblesid lihased, kuid kuklal turri tõusnud karv langes juba alla. 

Toibudes vaatasid kolm sõpra oma haavad üle. Etruskil oli õlast välja kistud terve tükk liha, 
pikkade küünte jäljed vöödistasid selga. Pandioni jalg ei olnud murdunud — tal oli sügav 
haav allpool põlve, pöia kõõlused olid nähtavasti välja veninud või katkenud, nii et jalale 
toetuda noor helleen ei saanud. Tema külg tur-sus üles ja muutus käpalöögist siniseks, kuid 
roided osutusid terveks. Kõige rohkem oli saanud kannatada Kidoogo, kel oli mitu suurt 
haava ja keda oli tugevasti muljutud. 

Sõbrad sidusid üksteise haavad käristatud rõivatükkidega kinni ja tundsid rõõmu, et olid 
pääsenud hirmsa elaja käest, kes lamas eredas kuuvalguses liikumatult nende ees. Kõige enam 
oli rusutud Pandion: haavatud jalg ei võimaldanud tal liikuda. 

Kidoogo rahustas sõpra ja kinnitas, et praegu on nad väljaspool hädaohtu: koletise laip 
kaitseb neid kõigi teiste kiskjate eest, elevantide käskijad aga märkavad tingimata nende 
puudumist ja leiavad mahajäänud koidikul üles. 

Püüdes kannatlikult taluda valu, mida tekitasid õhetavad haavad, heitsid sõbrad karedale 
kivikillustikule pikali, kuid ei suutnud erutuse tõttu uinuda. 

Koit puhkes ootamatult kiiresti, päike peletas eemale salapärase ning pahaendelise öövarju. 
Pandion, keda piinas valu jalas, avas Kidoogo valju hüüatuse peale väsinud silmad. Neeger 
uuris võidetud öist jälitajat ja seletas etruskile, et ta oli näinud taolise looma kujutist Ta- 
Kemtis, mitmesuguste loomade jooniste keskel hauakambris Valgete Seinte linna lähedal. 
Kavi ajas umbusklikult alahuule pungi. Kidoogo kinnitas oma sõnu vandega ja pani sõbra 
uskuma, et Ta-Kemti elanikud olid muiste kohanud kahtlemata samasugust looma. Päike 
tõusis kõrgemale. Janu vaevas kolme sõpra, saadud haavad põhjustasid palavikku. Kidoogo ja 
Kavi otsustasid minna vett otsima, kui äkki kuulsid hääli. Kolm elevanti sõduritega turjal 
liikusid läbi stepi, allpool kivist nõlvakut, millel sõbrad olid kohtunud öise elukaga. Kuulnud 
neegri hüüdeid, pöörasid elevantide käskijad loomad ringi ja sundisid neid samme kiiren- 
dama. Elevandid jõudsid juba võõramaalaste lähedale, 

kui hakkasid äkki lonte tõstes ning kõrvu puhevile ajades ärevalt pasundama ja taanduma. 
Sõdurid kargasid punutud lavatsitelt maha ja hüüetega: «Gišu! Gišu!» jooksid eluka korjuse 
juurde. 

Eilse jahi korraldaja vaatas heakskiitvalt sõpradele ja ütles kähiseva katkelise häälega: 

«Te olete vaprad sõdurid, kui saite kolmekesi jagu öisest koletisest, paksunahaliste 
õgijast.» 


Elevantide käskijad jutustasid võõramaalastele gišust — väga haruldasest ning ohtlikust 
loomast. Päeval ei ole teda kusagil näha, öösel aga hulgub vaikselt ringi ning tungib kallale 
noortele elevantidele, ninasarvikutele ja teiste suurte loomade poegadele. Gišu on võitluses 
harukordselt tugev ning vastupidav — tema kohutavad hambad purevad korraga läbi elevandi 
jala, võimsad esikäpad aga muljuvad ohvrit, purustades selle luid. 

Kavi palus märkide abil kütte, et need aitaksid tal nahka nülgida. Neli sõdurit asusid 
meeleldi tööle, pööramata tähelepanu vängele lehale, mida levitas looma korjus. 

Nahk ja maharaiutud pea heideti" elevandi selga, sinnasamasse tõstsid sõdurid ka haavatud 
võõramaalased. Elevandid, keda juhid ergutasid konksjate nugade kergete löökidega, pistsid 
traavides jooksma ja läbisid kiiresti stepiala. 

Keskpäevaks jõudsid kolm sõpra asulasse. Elanikud võtsid neid vastu tervitushüüetega: 
võõramaalasi saatvad sõdurid teatasid valju kisaga ülalt elevantide seljast endiste' orjade 
kangelasteost. 

Rõõmsailmeline Kidoogo istus Pandioniga kõrvuti kõikuval laial lavatsil maast viie küünra 
kõrgusel. Neeger alustas mitmel korral laulu, kuid alati katkestasid selle elevantide käskijad, 
kes hoiatasid, et elevandid ei ailnasta kära ning on harjunud liikuma vaikuses. 

Juba nelja päeva teekond lahutas sõpru elevantide käskijate asulast. Juht oli pidanud oma 
sõna. Endiste orjade salgal lubati minna läände koos suguharu ekspeditsiooniga. Kavi, 
Kidoogo ja Pandion, kelle haavad 

ei olnud veel paranenud, pandi istuma ühele kuuest elevandist, ülejäänud kuusteist rändurit 
kõndisid jalgsi salga järel. Vähem kui pool päevast olid loomad liikvel, ülejäänud aeg kulus 
nende toitmiseks ja puhkamiseks. Jalakäijad jõudsid elevantidele järele alles öö saabudes. 

Elevandijuhid ei ajanud loomi hoopiski mitte seda teed mööda, mille oleksid valinud 
inimesed. Nad vältisid kõrge metsaga kaetud alasid ning liikusid edasi üle lagendike ja läbi 
põõsatihnikute, kus inimesed oleksid pidanud endale teed raiuma. Hallid hiiglased murdsid 
endale rahulikult teed. Aeg-ajalt vahetas esimene elevant oma koha kõige tagumisega ning 
läks puhkama salga lõppu. Elevantide järel jäi tihnikusse lai teerada ja Pandioni kaaslased 
võisid edasi liikuda ilma ainsa noahoobita ning tunda rõõmu kergest võidust läbipää-sematu 
metsa üle. Veel paremini tundsid end kolm sõpra, kes istusid elevandi seljas. Lavats 
õõtsus kergelt maapinna kohal, mis oli kaetud okaste, putukate ja mürgiste madudega, 
õõtsuvate rabamülgaste ja teravast kivikillustikust ülekülvatud mäenõlvakutega, lõikava 
rohu ja sügavate, haigutavate lõhedega. Alles nüüd Pandion mõistis, kui palju ohte 
varitses jalakäijat Aafrika ürgsetes metsades ja steppides. Ainult püsiv valvsus kaitses siin 
inimest, võimaldas säilitada pikal teel jõudu ja võitlusvõimet. Sellele olid suunatud kõik 
mõtted. Nüüd, kaljupanga. kõigutamatu kindlusega sammuva elevandi seljas istudes, 
jälgis noor helleen ahnelt võõra maa loodust, selle suursuguse ning võimsa looma-ja 
taimeriigi värve, vorme ja lõhnu. Päikesekiirte pimestavas valguses saavutasid värvuste 
puhtad toonid ebatavalise ereduse, mis viis põhjamaalase segadusse. Kuid niipea kui taevas 
kattus raskete pilvedega või salka ümbritses varjurikka metsa hämarus, värvid 
kustusid. Värvuste monotoonsed üleminekud näisid Pandioni kodumaa pehmete, 
mõtlike ning harmooniliste värvidega võrreldes süngete ja karmidena. 

Salk ületas metsaga kaetud lähedase mäeaheliku ja jõudis taas künklikku steppi, mille 
punases mullas kasvasid piimmabla eritavad lehtedeta puud. Nende sinakasrohelised oksad 
tõusid süngelt pimestavasse taevasse, ühtlased, just nagu pügatud harjasetaolised kroonid 

laiusid maapinnast kolmekümne küünra kõrgusel. Nendes liikumatutes tihnikutes ei olnud 
linde ega loomi — lämmatav surmavaikus valitses punaste kinkude kohal. Tohutud tüved ja 
oksad näisid rohelisest metallist valatud küünlajalgadena. Suured punased õied kiiskasid okste 
lõpus, just nagu oleksid sünges kabeli-aias põlenud sajad tõrvikud. Eespool lõhestasid maa- 


pinda sügavad uhteorud — tulipunase mulla all lebasid pimestavalt valge liiva kihid. Salk 
jõudis kitsaste mäekurude ahelikku. Muredad purpursed seinad tõusid mõlemal küljel saja 
küünra kõrgusele. Elevandid sammusid ettevaatlikult mahauhetud järsakute, püramiidide, tor- 
nide ja peente sammaste kaoses. Kohati oli ümarates kausitaolistes sügavates nõgudes näha 
pikki mäeharu-sid, mis jooksid tasasel põhjal kiirtena laiali. Mäeharud kerkisid teravate 
järskude kobedast mullast seintena; mõnikord, kui salk jõudis nende lähedusse, varisesid nad 
äkki alla, ehmatades elevante, kes kargasid kohkunult eemale. Mahauhetud kobeda pinnase 
värvus muutus alatasa: sooja punase tooniga seina tagant kerkis esile helepruun sein, seejärel 
tulid ereda- päikesekollase värvusega püramiidid, mis vaheldusid pimestavalt valgete siilude 
ja eenditega. Pandionile näis, et ta on sattunud võluriiki. Nendes sügavates, kuivades ning 
elututes orgudes oli peidus terve maailm surnud looduse eredaid mänglevaid värve. 1 

Seejärel laotusid jällegi metsaga kaetud mäeahelikud, rohelised seinad piirasid jällegi 
rändurite salka, ja elevandi seljale kinnitatud lavats näis saarena, mis aeglaselt ujus lehtede ja 
okste ookeanil. 

Pandion pani tähele, kui ettevaatlikult juhid oma võimsate loomadega käitusid. 
Peatuskohtades silmitsesid nad hoolikalt elevantide nahka. Noor helleen küsis oma 
elevandijuhilt, miks ta seda teeb. Mustanahaline pani käe mingisuguse puu viljast valmistatud 
anumale, mis oli seotud ta vöö külge. 

«On halb, kui elevant kisub katki oma naha või haavab ennast,» ütles juht. «Siis hakkab ta 
veri mädanema ja loom hukkub kiiresti. Haav tuleb otsekohe ravi- 

1 Lääne-Aafrika võimsate lateriitladestike ala. 

vaiguga kinni määrida, sellepärast ongi ravim meil alati käepärast.» 

Noorel helleenil oli veider kuulda, et võimsad ja pika elueaga loomad on nii kergesti 
haavatavad. Ta hakkas mõistma, miks targad loomad on nii ettevaatlikud. 

Hoolitsemine nende eest nõudis palju vaeva. Ööbimis- ja puhkekoht valiti välja hoolikalt, 
pärast pikki otsinguid ning kaalutlusi; kinniseotud elevante ümbritses valvsate tunnimeeste 
ahelik, kes olid ärkvel kogu öö. Erilised piilurid saadeti kaugele ette, kes pidid kindlaks 
tegema, kas läheduses ei ole metsikuid elevante. Leitud loomad peletati valjude hüüetega 
eemale. 

Puhkehetkedel vestlesid sõbrad oma teekaaslastega. Karmid elevantide käskijad rahuldasid 
võõramaalaste uudishimu. 

Kord küsis Pandion lühikesekasvuliselt elatanud mehelt, kes oli teekonna juhiks, miks 
lähevad nad hirmsale ohule vaatamata meeleldi elevante püüdma. 

Sügavad kurrud juhi suu ümber muutusid veel teravamaks. Ta lausus vastumeelselt: 

«Sa kõneled nagu argpüks, kuigi sa ei paista sellisena. Elevandid — see on meie rahva 
vägevus. Koos nendega elame hästi, külluses. Kuid me maksame selle eest eludega. Kui me 
oleksime arad, siis ei elaks me paremini suguharudest, kes toituvad sisalikest ja juurtest. 
Need, kes kardavad surma, elavad näljas ning vihavaenus. Kui sa tead, et sinu surmas on sinu 
omaste elu, siis lähed julgelt vastu igasugusele hädaohule! Minu vapper poeg hukkus oma 
parimates aastates ele-vandijahil...» TeekonnaA juht vidutas süngelt Pandio-nile suunatud 
silmi. «Või mõtlete teie, võõramaalased, teisiti? Miks sa siis ise käisid maha nii palju maad, 
võitlesid inimeste ja metsloomadega, aga ei jäänud orjusse?» 

Häbistatud Pandion lõpetas küsitluse. Kidoogo, kes oli istunud lõkke lähedal, tõusis äkki ja 
läks lonkides puudesalusse, mis asus puhkekohast kahesaja küünra kaugusel. Loojuv päike 
kuldas suuri ovaalseid lehti, peeni oksi läbis õrn värin. Kidoogo silmitses tähelepanelikult 
peente tüvede konarlikku, kühmudega koort, hüüatas rõõmsalt ja võttis välja noa. Veidi aja 
pärast 

tuli neeger lõkke juurde tagasi kahe suure punakas-halli koorekimbuga. Ühe kimbu viis ta 
salga ülemale. 

«Anna see edasi juhile Kidoogo lahkumiskingitusena,» ütles neeger. «See ravim ei ole 
halvem sinise stepi võlurohust. Haiguse-, väsimuse- või muretunnil tampigu ta seda peeneks 
ja joogu selle keeduvett, kuid mitte palju. Kui seda juua rohkesti, siis ei ole see enam ravim, 
vaid mürk. See koor annab raukadele tagasi jõu, lõbustab rõhutuid ja ergutab nõrkenuid. Kui 
näed seda puud — oled tänulik '.» 

Ülem rõõmustas kingitust vastu võttes ja käskis kohe hankid*a koort veelgi suuremal 
hulgal. Kidoogo peitis teise kimbu gišu nahasse, mida vedas endaga kaasas Kavi. 

Järgmisel päeval tõusid elevandid kivisele tasandikule, kus tuulest painutatud kõrged 
tihedad põõsapuh-mastikud kaldusid maa ligi, moodustades kõrgeid rohelisi kühme, mis olid 
paisatud laiali halli kuiva rohu sekka. 

Vastutuule puhanguga tungis soõrmeisse meeldivat värskust. Pandion värahtas. Selles 
lõhnas oli midagi tuttavat, lõpmatult kallist ning unustatut, kuid see kadus aroomide sekka, 
mis tulvasid allpool paistva metsa kuumenenud lehestikust. Eemal laiusid avarad ning veerjad 
paljad nõlvakud, nende sinakat pinda katsid metsatihnikute tumedad vöödid ja laigud. 
Horisondi äärel sinetas kõrge mäeahelik. 

«See on Tengrela, minu maa!» hõiskas meeletult Kidoogo, ja kõik pöördusid tema suunas. 

Neeger vehkis kätega, nuuksudes ning nägu kibruta-des, tema võimsad õlad vappusid 
erutusest. Pandion mõistis sõbra elamusi, kuid ebamäärane kadedustunne torkas valusalt noort 
helleeni: Kidoogo on jõudnud kodumaale, temal aga seisab ees veel nii palju võitlust kuni 
selle õndsa tunnini, mil ta sõbra kombel võib hõisata: «See on minu kodumaa!» 

Pandion langetas pea ja pöördus märkamatult kõrvale: ta ei saanud praegu koos sõbraga 
rõõmu tunda. 


1 Madaraliste sugukonda kuuluva johimbipuu koor. Samasse sugukonda kuuluvad ka 
kiinapuu ja kohvipuu. 

Elevandid sammusid alla mustast paljast vulkaanilise pinnaga kallakust — tardunud laaval 
ei kasvanud ühtki puud. Tee läks üle tasase astangu, millele oli laiali pillutud väikesi järvi. 
Puhta, sinise ning sügava vee hiilgavad laigud paistsid mustade kallaste vahel eredalt silma. 
Pandion võpatas. Talle meenusid äkki ebatavalise elavusega Tessa sinised silmad, tema tihe- 
dad mustad juuksed. Ja siin vaatasid sinised järved temale just nagu tummas etteheites, nii, 
nagu oleks elav Tessa näinud tema nõrkust. Pandion kandus mõtteis Oineiadaisse, 
ebamäärane ning võimas kärsitus paisutas ta rinda, ta läks sõbra juurde ja embas teda tuge- 
vasti. Kavi tõmmu sooniline käsi haaras Kidoogo musta käe ja kolm sõpra ühendasid oma 
peod tugevas ning rõõmsas pigistuses. 

Elevandid aga laskusid ikka allapoole — mõlemal pool kerkisid laia oru kaldad. Veel veidi, 
ja paremalt lähenes teine samasugune org. Ühinenud ojad moodustasid kiirevoolulise jõe, mis 
muutus eespool üha veerikkamaks. Elevandid sammusid mõnda aega mööda vasakut kallast 
murenenud rahnude jalamil. Eespool nihkusid kaljud üksteisest kaugemale, jõe puhas vesi 
sööstis lõbusa sulinaga kõrgete puude vahele, mis seisid kõrgete roheliste võlvkaartena 
mõlemal pool jõesängi, mille laius ulatus kuni viieteistkümne küünrani. Enne puude juurde 
jõudmist jäid elevandid peatuma. 

«Küllalt,» ütles ülem. «Kaugemale me ei lähe.» 

Kolm sõpra tulid elevantide seljast maha ja jätsid oma peremeestega hüvasti. Salk ületas 
jõe. Sõbrad vaatasid kaua hallidele hiiglastele järele, kes tõusid lamedale kõrgendikule jõest 
põhja pool. Tahtmatu kahetsus-ohe tõusis koigi kolme rinnast, kui võimsad loomad kadusid 
vaatepiirilt. Etrusk, neeger ja helleen läitsid signaallõkke nendele teekaaslastele, kes 
sammusid kusagil tagapool. 


«Lähme otsime pilliroogu ja puid parvede ehitamiseks,» tegi Kidoogo etruskile ettepaneku. 
«Ülejäänud teeosa läbime jõge mööda sõites kiiresti. Sina, lonkur, oota lõkke juures, hoia oma 
jalga,» pöördus neeger rohmaka hellusega noore helleeni poole. 

Pandion ja Kavi jätsid Kidoogo jõe kaldale, tema sugurahva keskele. 

Lähedase mere hõng joovastas sõpru, kes olid üles kasvanud selle rannikul. Nad tõukasid 
oma parve lahti ja sõitsid hargnenud jõesuudme vasakule harule. Varsti jäi parv seisma — 
jõeharu oli liivast ummistunud. Sõbrad ronisid kõrges rohus takerdudes järsule kaldale. 
Hingeldades erutusest, läksid nad üle mäeaheliku, tõusid kiirustades rannikuvallile ja jäid 
tardunult seisma, suutmata rääkida või hingata. 

Neid joovastas ookeani lõputu avarus, lainete vaikne laksumine vapustas nagu äike. Kavi ja 
Pandion seisid rinnuni torkavas rohus. Kõrgel nende peade kohal koikusid palmide sulgjad 
ladvad. Mägede rohelise jalami serv näis päikesekiirtes leegitseva rannikuliiva vööndi lähedal 
peaaegu mustana. Kuldset liiva raamistas liikuv hõbedane vahuvööt, mille taga voogasid 
läbipaistvad rohelised lained. Veel kaugemal tähistas sirge viir rannikukaride piirjoont. Avara 
ookeani sügava sina taustal näis see pimestavalt valgena. Taevalaotusel ujusid aeglaselt 
harvade pilvede kerged kahused tuustid. Kaldaliival seisid kummargil viis palmi. Nende pikad 
lehed kord hõljusid laialt õhus, kord paindusid tuulepuhangus nagu ranniku kohal lendlevate 
tumepruunide ja kullakarva sulgedega kaetud sagriste lindude tiivad. Palmide lehed, mis olid 
nagu pronksist valatud, varjasid ookeani sädelevat avarust. Nende teravad servad lõõmasid 
sädeleva tulekirjana — nii jõuliselt tungis võimas päike nende vahelt läbi. Niiske tuul tõi 
soolase merevee hõngu. Soojad tuulepuhangud jooksid mööda Pandioni nägu ja paljast rinda, 
just nagu oleksid nad tõtanud tema embusse pärast kauast lahusolekut. 

Etrusk ja helleen laskusid aeglaselt liivale, mis oh jahe, tihke ning tasane nagu kodumaja 
põrand. 

Puhanuna viskusid nad lainete hellitavasse rüppe. Meri tervitas neid kergete tõugetega. 
Pandion ja Kavi nautisid soolaste pritsmete hõngu ning lõhestasid kätega sädelevaid harju, 
kuni nende paranevad haavad hakkasid mereveest kipitama. Siis tulid kaks sõpra liivale 
tagasi ning joobusid pilkudest ookeaniavarusele. 

See laius nende ees sinise sillana, mis kusagil seal, kauguses, ühines kodumere vetega; 
samasugused lained veeresid praegu Hellase randade valgetele kaljudele ja Kavi kodumaa 
kollastele järsakutele. 

Noor helleen tundis, kuidas tema silmad täitusid rõõmsa erutuse pisaratest; ta ei mõtelnud 
praegu tohutust kaugusest, mis ikka veel lahutas teda kodumaast. Siin oli meri, aga mere taga 
ootas teda Tessa, ootas kõik kodune ning armas, mis oli maha jäänud ja mida varjasid karmide 
katsumuste aastad ning loendamatud staadionid ränka teed. 

Etrusk ja helleen seisid kitsal rannikuribal näoga mere poole. Nende taga aga kõrgusid 
võimsad mäed, mida katsid ähvardavad metsad, — see oli võõras maa, mis oli neid hoidnud 
nii kaua kuumade kõrbetel steppide, kuivade kiltmaade ja niiskete ning pimedate tihnikute 
vangis, — maa, mis oli röövinud neilt eluaastaid, kõike seda, mida oleks võinud pühendada 
omastele. Vabanemine nõudis kangelasliku võitluse aastaid ja ennekuulmatuid jõupingutusi. 
Kui see kõik oleks, pühendatud kodumaale, oleks see toonud au ja kuulsust. Kavi asetas oma 
rasked käed Pandioni õlgadele. «Meie saatus on nüüd meie endi kätes, Pandion!» hüüdis 
etrusk. Kirglik tuli leegitses tema tavaliselt tusastes tumedates silmades. «Meid on kaks: kas 
me tõesti ei jõua Rohelise mereni pärast seda, kui oleme tunginud Suure Kaare rannikuni? Ei, 
me jõuame tagasi, me aitame ka oma liibüalastest kaaslasi, kes on meresõidus vilumatud ... » 

Pandion noogutas vaikides pead. Mere kaldal tundis, ta kõigutamatut usku oma jõusse. 


Kidoogo hääl kõlas üle ranna. Erutatud neeger koos rühma ärevil kaasmaalaste ja 
rännakukaaslastega otsis kadunud sõpru. Pandion ja Kavi viidi jõe äärde tagasi ning parvetati 
teisele kaldale, seal aga ootas neid juba mitu härga haavatute, kandamite ja relvade veoks. 

Ränduritel ei olnud enam kaugele minna. Kidoogo tõotus, mille ta oli andnud puude all 
Niiluse kaldal surevate kaaslaste lähedal pärast kohutavat võitlust ninasarvikuga, oli täide 
läinud. Kõik üheksateist endist orja leidsid sõbralikku vastuvõttu ja puhkust suures asulas 

mere lähedal suure, veerikka jõe kaldal, mis voolas kõrvuti tolle jõega, mida mööda nad olid 
pärast elevantide käskijatest lahkumist siia sõitnud. 

Kuid eriti rõõmustas Pandioni ja Kavit teade sellest, et möödunud aastal, pärast 
kahekümneaastast vaheaega, olid siia sõitnud tuule pojad. Tuule poegadeks nimetasid 
Kidoogo kaasmaalased meremehi, kes juba vanasti olid tulnud põhjast Lõuna Sarve kallastele 
elevandiluu, kulla, ravimtaimede ja metsloomanahkade järele. Kohalikud elanikud kõnelesid, 
et välimuselt sarnanevad tuule pojad etruski ja helleeniga, ainult nende nahk on fumedam ja 
juuksed käharamad. Möödunud aastal oli saabunud neli musta laeva, mis kordasid isade 
teekonda. Tuule pojad olid lubanud tulla uuesti, niipea ku: lõpeb tormide ajajärk Udude 
Merel. Kogenud meeste arvestuse järgi jäi laevade saabumiseni aega ligi kolm kuud. Oma 
laeva ehitamine oleks võtnud rohkem aega, kõnelemata juba sellest, et eelseisev teekond oli 
täiesti tundmatu. Pandioni ja Kavi tegi rahutuks mõte, kas meremehed võtavad neid laevale 
koos kümne kaaslasega, kuid Kidoogo, kes pilgutas vargsi silma ja muheles salapäraselt, 
kinnitas, et korraldab selle asja. 

Jäi üle vaid oodata ja piinelda teadmatuses. Tuule pojad võisid jälle viivitada oma tulekuga 
veel kakskümmend aastat. Etrusk ja helleen rahustasid end* sellega, et kui laevad ei saabu 
ettenähtud ajal, hakkavad nad ehitama omaenda laeva. 

Kidoogo tagasitulek oli sündmus, mida tähistati kärarikaste pidustustega. Need pidustused 
väsitasid Pan-dioni. Talle muutusid tüütavaks lõpmatud kiidulaulud tema vahvusest, ta väsis 
kordamast jutustusi oma kodumaast ja läbielatud sündmustest. 

Juhtus nagu iseenesest, et Kidoogo, kes oli alati ümbritsetud omastest ja kaasmaalastest ning 
keda hurmas naiste vaimustus, eemaldus kuidagi Pandionist ja Kavist' Sõbrad kohtusid 
harvemini kui šenes ning kaugel teekonnal läbi Aafrika. Kidoogo sammus elus juba omaenda 
teed mööda, mis ei langenud kokku sõprade teega. Kõik Kidoogo rännakusõbrad, kes olid 
pärit talle lähedastest suguharudest, hajusid kiiresti mitmesugustesse paikkondadesse. Kohale 
jäid ainult etrusk, helleen 

ja kümme liibüalast, kes pidasid Pandionist ja Kavist sõltuvaks oma tagasipöördumist 
kodumaale. 

Kõik kaksteist võõramaalast asusid avarasse, päikese käes kuivanud kõvast 
hallikasrohelisest savist valmistatud majja. Kidoogo käis peale, et Kavi ja Pandion elaksid 
ilusas kuplitaolises hütis, mis asus tema maja lähedal. Pärast pikki rännakuaastaid võis 
Pandion taas puhata isiklikus sängis. Sellel rahval ei olnud kombeks magada põrandal, 
nahkadel või rohusülemitel. Kidoogo kaashõimlased valmistasid jalgadel seisvaid puuraame, 
mille vahele punuti elastsetest vartest võrgud. Nendel oli mõnus lamada ja eriti head olid nad 
Pandioni haigele jalale. 

Helleenil oli nüüd palju vaba aega ja ta kasutas seda jalutuskäikudeks mere äärde, kus istus 
kaua üksinda või koos Kaviga ning kuulas lainete rütmilist kohinat. Pan-dicni valdas alatine 
rahutus. Tema murdumatu tervis oli saanud kannatada vaevarikkal teel harjumatult kuumas 
kliimas. 


Pandion oli tugevasti muutunud ja ta tundis seda ka ise. Kunagi, tiivustatuna noorusest ning 
armastusest, võis ta maha jätta oma armsama, kodu ja isamaa, et tutvuda muistse kunstiga, 
näha teisi maid ja tundma õppida elu. 

Nüüd oli talle tuttav kibe ahastus, ta oli tunda saanud rõõmutut vangipõlve, meeleheitepiinu 
ja nüristavat ränka orjatööd. Ning Pandion küsis endalt ärevusega, kas ei ole teda maha jätnud 
loomingulise innustuse jõud, kas on ta võimeline saama suureks kunstnikuks. Kuid Pandion 
tundis ühtlasi: ta on kogenud ja näinud nii palju, et see ei ole möödunud jäljetult, vaid on 
rikastanud teda suurte elukogemustega, unustamatute muljete reaga. 

Pandion armastas vaadelda oma oda — igaveseks kaotatud Iruuma isa kingitust, mida ta oli 
endaga kandnud läbi metsade ja steppide ning mis oli teda korduvalt päästnud surmaohus. 
Oda näis talle mehise vahvuse sümbolina, inimese kartmatuse pandina võitluses loodusega, 
mis jagamatult valitses Aafrika kuumadel avarustel. Noor helleen silitas ettevaatlikult pikka 
tera. enne kui asetas sellele katte, mille olid õmmelnud 

Iruuma käed. See kirev nahatükk oli kõik, mis oli jäänud talle mälestuseks armsast, kaugest 
ning õrnast neiust, keda ta oli kohanud kodumaale suunduva raske tee lahkmel. Nende 
mõtetega pöördus Pandi0n tumedate mägede poole, mis seisid tõkkena ookeani ja maacje 
vahel, kust ta oli läbi tulnud. Lõpmatu rännaku päevad möödusid aeglaselt üksteise järel ta 
silme eest... 

Kõige selle kohal aga seisis Iruuma elav, vastupandamatult ahvatlev kuju... Selline kuju, 
millisena ta oli näinud neiut viimast korda puu tuve juures punaste tõrvikute taoliste õitega .. . 
Pandioni suda hakkas kiiremini lööma. Ta kujutles selgesti neiu tumeda ning õrna naha helki, 
tema kelmikaid, värelevast tulest täidetud silmi... Iruuma ümar näoke lähenes naeratades ta 
näole, ta kuulis õrna häält... 

Järk-järgult tutvus Pandion Kidoogo lõbusa ning heasüdamliku rahva eluga. 
Kidoogo pikakasvulised kaasmaalased, kelle mustal nahal võis margata vaskset helki ja kes 
kõik olid suurepärase kehaehitusega, tegelesid peamiselt maaharimisega. Nad kasvatasid 
madalaid palme, mille viljad olid täidetud ohga *ja -peale selle veel suuri rohttaimi, mille 
tohutud lehed läksid pehmete varte pusadest, lehvikuna laiali?. Nende taimede õrna ning 
aromaatse magusa sisuga pikad, kollased sirbikujuliselt kõverdunud viljad kasvasid raskete 
kobaratena. Neid vilju koguti tohutul hulgai ja nad moodustasid Kidoogo rahva peamise 
toidu. pandionile meeldisid nad väga. Vilju söödi toorema, keedetuina või õlis 
praetuina. Kohalikud elanikud tegelesid jahipidamisega, hankides elevandiluud ja nähku, 
kogusid kastanitega sarnanevaid võlupähkleid, mis kunagi olid terveks ravinud Pandioni 
tema kummalisest haigusest, kasvatasid sarvloomi ja linde. 

Nende hulgas oli osavaid meistreid — ehitusmehi, seppi ja pottseppi. Pandion imetles 
arvukate kunstnike teoseid, mis ei olnud halvemad Kidoogo töödest. 

£ uuri maju, mis olid ehitatud tahutud kividest ja toor-tellistest või vormitud tervikuna 
kõvast savist, kaunis- 


1 Õlipalmi viljad sisaldavad palju õli. 
* Banaanid. 

tas seinte välispinnale hoolikalt nikerdatud keerukas ning ilus ornament. Mõnikord maaliti 
seintele värviküllased freskod, mis meenutasid Pandionile muistsete Kreeta varemete 
seinamaale. Ilusa kujuga savianumatel nägi ta kaunist, maitsekalt teostatud maalingut. Hulga- 
liselt värvitud puukujusid oli näha suurtes hoonetes, kus peeti üldisi koosolekuid, ja juhtide 
majades. Inimeste ja loomade skulptuurkujutised vaimustasid Pandioni edasiantud mulje 
tõepärasusega ja õnnestunult tabatud iseloomulike joontega. 


Kuid Kidoogo rahva skulptuuris jäi Pandioni arvates puudu vormi sügavast mõistmisest. 
See puudus oli omane ka Aigüptose meistritele. Ta-Kemti skulptuurid olid tardunud elututes, 
liikumatutes poosides, hoolimata aastasadade jooksul välja kujunenud peenest töötlusest ning 
viimistlusest, Kidoogo rahva kujurid, vastupidi, lõid terava mulje elavast loodusest, kuid 
ainult mingites üksikutes, sihilikult rõhutatud detailides. Mõlgutades mõtteid kohalike elanike 
teoste üle, hakkas noor hel-leen ähmaselt taipama, et täiuslike skulptuurteoste loomisele peab 
viirna hoopis mingi uus tee, mis ei juhi mitte looduse pimedale jäljendamisele ega üksikute 
muljete peegeldamisele. 

Kidoogo rahvas armastas muusikat ja mängis keerukatel instrumentidel, mis koosnesid 
pikkadest ridadest pikerguste tühjade kõrvitsatega ühendatud puutahvli-kestest. Mõned 
kurvad, laialt ning mahedalt voogavad laulud erutasid < Pandioni, meenutades talle kodumaa 
laule. 

Etrusk istus hüti lähedal kustunud tuleaseme juures, näris ergutavaid lehti' ja segas mõtlikult 
kepiga kuuma tuhka, milles küpsesid kollased viljad. Kavi oli õppinud valmistama kollastest 
viljadest jahu karaskite jaoks. 

Pandion väljus hütist, istus sõbra kõrvale, ja lastes pilgul hajameelselt uidata mööda 
kõrgete* hüttide ridu, silmitses mööduvaid elanikke. 

Pehme õhtuvalgus laskus tolmustele teeradadele ning hääbus varjuküllaste puude 
liikumatutes okstes. 


"Ergutavad lehed — haisupuuliste või tubaka ja teiste ärritavaid aineid sisaldavate 
taimede lehed. 

Äkki köitis Pandioni tähelepanu möödasammuv naine. Ta oli märganud seda naist juba 
esimestel päevadel pärast Kidoogo linna saabumist, kuid ei olnud seniajani kunagi temaga 
kohtunud. Nagu Pandion oli teada saanud, oli see ühe Kidoogo sugulase naine ja teda kutsuti 
Noraks. Nora paistis oma iluga silma isegi oma kaunite kaashõimlaste keskel. Praegu sammus 
ta aeglaselt mööda sellise väärikusega, mida võib täheldada oma ilust teadlike naiste juures. 
Noor helleen silmitses teda vaimustusega, loomingujanu puhkes temas äkki endise jõuga. 

Tükiks rohekassinist riiet oli tõmmatud pinguli Nora piha ümber. Naist kaunistasid 
helesinine pärlikee, rasked südamekujulised kõrvarõngad ja kitsas kuldtraat vasaku käe 
randmel. Suured silmad vaatasid rahulikult tihedate ripsmete alt. Pealaele kogutud ning 
keerukalt palmitud lühikesed juuksed muutsid pea pikemaks. Sar-nad kerkisid silmade all 
ümarate kühmukestena, nagu seda võis näha helleenide tervetel ning hästi toidetud lastel. 

Sile must nahk, mis oli nii elastne, et. keha näis raudsena, läikis päikese kiirtes ja selle 
vaskne helk omandas kuldse varjundi. Pikk kael oli pisut etfepoole kaldu ning toetas uhkelt 
pead. 

Pandion imetles Nora kõrget, nõtket pihta, tema liigutuste kergust ning tagasihoidlikkust. 

Pandionile näis, et Nora kujul on tema ette ilmunud üks kolmest kariidist' — jumalannast, 
kes tema usundi järgi elustavad ilu ja annavad sellele vastupandamatu veetlevuse. 

Etruski kepp puudutas äkki kergelt Pandioni pead. 

«Miks ei jooksnud sa talle järele?» küsis etrusk naljatleva meelepahaga. «Teie, helleenid, 
olete valmis imetlema iga naist. . .» 

Pandion vaatas sõbrale vihastamata otsa, kuid nii, nagu näeks ta teda esimest korda, ja 
embas etruski tormakalt õlgadest. 

«Kuule, Kavi, sa ei armasta kõnelda oma. .. Kas sind 

' Kariidid, hiljem graatsiad — naiseliku võlu ning kauniduse jumalannad 'helleenidel. 
Kariite oli kolm. 

siis sugugi ei köida naised? Kas sa ei taju, kui ilusad nad on? Kas sulle ei ole nad osa 
kõigest sellest,» Pandion tõmbas käega ringi, «merest, päikesest, imeilusast maailmast?» 

«Ei, kui ma näen midagi ilusat, tekib mul tahtmine see ära süüa!» hakkas etrusk naerma. 
«Ma naljatan,» jätkas ta tõsiselt. «Pea meeles, et ma olen sinust kaks korda vanem ja maailma 
heleda poole taga näen ma teist — tumedat, inetut poolt. Sa oled juba unustanud Ta-Kemti,» 
Kavi kõmpis sõrmedega punast vangimärki Pandioni õlal, «mina aga ei unusta mitte midagi. 
Kuid ma kadestan sind: sina lood ilu, mina aga võin võitluses tumedate jõududega ainult 
purustada.» Kavi jäi vait ja lõpetas siis väriseva häälega: «Sa mõtled vähe omastele seal, 
kodumaal... Ma ei ole palju aastaid näinud oma lapsi, mulle on isegi teadmata, kas nad on 
elus, kas mina suguvõsagi on alles. Kes teab, kuidas on lood seal, keset vaenulikke 
suguharusid ... » 

Nukrus, mis kõlas end alati valitseva etruski hääletoonis, täitis Pandioni kaastundega. Aga 
kuidas suutis ta sõpra lohutada? Etruski sõnad torkasid teda samal ajal valusasti: «Sa mõtled 
vähe omastele seal, kodumaal .. .» Kui Kavi võis talle niiviisi öelda ... Ei, kas Tessa, vanaisa, 
Agenor tähendasid talle tõesti vähe? Kuid siis oleks ta pidanud muutuma sünge Kavi taoli- 
seks, siis ei oleks ta endasse ammutanud elu suurt mitmekesisust — kuidas oleks ta siis 
õppinud mõistma ilu?... Pandion takerdus vasturääkivustesse ja ei suutnud iseendast aru 
saada. Ta hüppas püsti ja tegi etruskile ettepaneku suplema minna. Viimane nõustus, ja 
mõlemad sõbrad suundusid üle mäeküngaste, mille taga viie tuhande küünra kaugusel asulast 
loksus ookean. 

Mõni päev enne seda oli Kidoogo kutsunud kokku suguvõsa nooremad mehed ja noorukid. 
Neeger rääkis oma kaasmaalastele, et peale odade ja puusade ümber kantavate riidetükkide ei 
ole tema kaaslastel, kes ootavad laevu, mitte midagi, tuule pojad aga ei võta neid ilma tasuta 
laevadele. 

«Kui igaüks teist,» ütles Kidoogo, «on nõus abistama õige vähesega, siis saavad 
võõramaised sõbrad oma 

kodudesse tagasi pöörduda. Nad aitasid mul vangipõlvest välja pääseda ja jälle näha teid 
kõiki.» 

Julgustatuna üldisest nõusolekust, tegi Kidoogo ettepaneku minna koos temaga kulda 
sisaldavale kiltmaale, neil aga, kes seda ei suuda, ohverdada elevandiluud või pähkleid, nähku 
või hinnaliste puude tüvesid. 

Järgmisel päeval teatas Kidoogo sõpradele, et läheb jahile, ja keeldus neid endaga kaasa 
võtmast. Ta veenis, et tuleb hoida jõudu eelseisvaks teekonnaks. 

Kidoogo rännukaaslased ei saanudki niisiis teada ürituse tõelisi eesmärke. Kuigi mõtted 
sõidutasust tegid neile mitmel korral muret, lootsid nad siiski, et salapärased tuule pojad 
võtavad nad kaasa sõudjatena. Pandion mõtles veel endamisi kasutada lõunamaist kive — 
vana juhi kingitust. Kavi, kes samuti ei kõnel- . nud Kidoogole midagi, kutsus kolmandal 
päeval pärast oma mustanahalise sõbra lahkumist liibüalased kokku ja läks nendega jõge 
mööda üles, lootes leida läheduses musta puudraiuda maha mõned tüved ja suunata rasked, 
vees põhja vajuvad palgid asulasse kergest puust valmistatud parvedel. 

Pandion lonkas ikka veel jä vasturääkimisest hoolimata jättis Kavi ta asulasse. Pandion oli 
nördinud. Teist korda juba jätsid sõbrad ta üksinda maha , nagu tollal, kui peeti jahti 
kaelkirjakutele. Kavi ajas korgilt habeme ette ja teatas, et tol korral ta ei olnud asjata aega rai- 
sanud ja võib praegu uuesti korrata enneöeldut. Jäänud raevu tõttu keeletuks, tormas noor 
helleen eemale solvu-mistundega südames. Etrusk püüdis ta kinni ja palus talle õlale 
patsutades andestust, kuid jäi oma nõude juurde kindlaks, veendes sõpra täieliku paranemise 
vajaduses. 

Lõppude lõpuks Pandion nõustus, tundes kibedusega end viletsa sandina, ja kadus kiiresti 
hütti, et mitte pealt näha oma tervete kaaslaste lahkumist. 


Jäänud üksinda, tundis Pandion veel teravamini vajadust proovida oma jõudu pärast 
õnnestunud katset 


1 Musta puud saadakse mitmesuguste Aafrika puude, peamiselt eebeniliste sugukonda 
kuuluvate - puude, samuti ka liblikõieliste sügukonda kuuluva dalbergia lülipuidust. 

elevantide õpetaja raidkujuga. Viimastel aastatel oli ta näinud nii palju surma ja purustusi, et 
ei tahtnud tegemist teha hapra saviga, vaid püüdis luua teoseid tugevast materjalist. Niisugust 
materjali Pandionil ei olnud. Ja isegi kui see oleks tal olnud käepärast, puudusid ikkagi 
töötlemiseks vajalikud instrumendid. 

Pandion imetles sageli Jahmose kivi, mis oli juhtinud ta lõpuks mere juurde, nagu naiivselt 
uskus Kidoogo, kes tunnustas nõiduslike asjade mõjuvõimu. 

Selgelt läbipaistev kõva kivi viis Pandioni mõttele lõigata sellele gemm '. Tõsi, kivi oli 
kõvem, kui Hellases samaks otstarbeks tarvitatavad kivid. Seal töödeldi neid smirgliga, mida 
saadi Naksose saarelt?. Äkki tuli helleenile meelde, et temal, kui uskuda elevantide käskijate 
vana juhti, olid kivid, mis ületasid kõvaduselt kõik asjad maailmas. 

Pandion võttis kõige väiksema talle kingitud lõuna-maistest kividest ja tõmbas terava 
servaga ettevaatlikult mööda sinakasrohelise kristalli äärt. Kõvale siledale pinnale jäi valge 
joon. Noor helleen surus tugevamini. Kivi lõikas sügava soone, just nagu mustast pronksist 
lõiketera pehme marmori tükile. Lõunamaiste läbipaistvate kivide ebatavaline jõud ületas 
tõepoolest kõik, mis oli seni Pandionile teada. Tema käes olid nõiduslikud lõiketerad, mis 
tegid talle töö kergeks. 

Pandion purustas väikese kivi, kogus kõik teravad killud hoolikalt kokku ja kinnitas need 
kõva vaigu abil puupulkade külge. Nüüd oli tal kümmekond mitmesuguse paksusega lõiketera 
nii jämetöötlemiseks kui ka kõige peenemate joonte lõikamiseks. Mida ta siis kujutab 
imeilusal sinakasrohelisel kristallil, mille Jahmos oli hankinud tuhandeaastase templi 
varemetest ja mis oli tervena jõudnud mere äärde, mille sümboliks ta oli nii kaua olnud maa 
umbses vangistuses? Ähmased kujud vilksatasid läbi Pandioni pea. 

Noor helleen läks asulast välja ja hulkus üksinduses, kuni sattus mere äärde. Ta istus kaua 
kivil ning 

' Gemm — läbipaistvale kivile lõigatud väike kujutis. Gemm erineb kameest, mis lõigatakse 
läbipaistmatule kivile. 

2 Naksose saar — Küklaadide saarestikku kuuluv kõige suurem saar Egeuse mere lõunaosas 

suunas kord pilgu kaugusse, kord vaatles õhukest läbipaistvat veekihti oma jalge ees. 
Saabus õhtu, lühiaegne hämarus kustutas mere helkluse, lainete liikumist ei olnud enam 
võimalik näha. Üha pilkasemaks muutus sametmust öö, kuid samal ajal süttis taevas ikka roh- 
kem heledaid tähti ja taevased tulukesed, mis hakkasid lainetes virvendama, elustasid jällegi 
tardunud mere. Tõstnud pea taeva poole, haaras noor helleen pilguga tundmatute tähtkujude 
piirjooni. Linnutee kaar suundus samasuguse hõbedase sillana nagu kodumaalgi üle kogu 
taevavõlvi, kuid siin oli ta pisut kitsam. Tema üks ots oli sügavalt lõhenenud ning tükeldunud 
üksikuteks laikudeks laiade tumedate vöötide vahel. Linnutee kõrval ja madalamal kiirgasid 
sinakasvalge helgiga kaks udujat tähepilve '. Nende lähedal paistis selgesti silma suur 
pirnikujuline läbitungimatult must laik, just nagu oleks söetükk varjanud sellel kohal kõik 
tähed °. Midagi taolist ei olnud Pandion näinud põhjapoolses kodutaevas. Kontrast musta 
laigu ja valgete pilvede vahel üllatas teda ootamatult. Noor helleen nägi selles äkki lõunamaa 
tegelikku olemust. Must ja valge- kogu oma kontrastsuse ning selgeilmelise karedusega, mis 
on omane sellele ühendile, — see moodustaski Aafrika hinge, tema näo, sellise näo, millisena 
Pandion seda praegu tunnetas. Ebatavaliste hobuste mustad ja valged vöödid, pärismaalaste 
must nahk, mida kaunistati valge värviga ja mis varjundas valgeid hambaid ning silmavalgeid, 


mustast ja pärlvalgest puidust tooted, mustad ja valged puutüved metsades, steppide helgus ja 
metsatihnikute hämarus, mustad kaljud valgete ränikivi-vöötidega ja palju muud samasugust 
vilksatas Pandioni silme ees. 

Hoopis teisiti oli kodumaal — Rohelise mere viljatutel ning kivistel randadel. Elujõgi ei 
kihutanud seal nii marulise vooluna, tema mustad ja valged küljed ei puutunud seal nii 
avalikult kokku. 

Pandion tõusis. Ääretu ookean, mille teisel kaldal 

' Magalhäesi pilved, Suur ja Väike, — suured täheparved ja udukogud lõunataevas. 

2 Söekott — läbipaistmatust ainest koosnev must kuhjum lõunataevas. 

asus tema Oineiadai, lahutas noort helleeni Aafrikast. Temast tahapoole jäi maa, millelt ta 
oma südames oli juba lahkunud ja mida süngelt katsid mägede öised varjud. Eespool jooksid 
üle lainete tähetulukeste peegeldused, meri sulas seal, põhjas, kokku armsa Hellasega ja Tessa 
oli selle kaldal. Kodumaale tagasipöördumise eest, Tessa eest oli ta võidelnud ja läinud läbi 
vere, liivakorbete, leitsaku ning pimeduse, läbi loendamatute, metsloomade ja inimeste poolt 
ähvardavate ohtude. 

Kauge, armas ning kättesaamatu Tessa muutus just samasuguseks nagu need udujad tähed 
mere kohal, kus Põhjakarikas sukeldus servaga horisondi taha. 

Ja samas tekkis otsus: ta loob kivile — mere tahkunud sümbolile — kaldal seisva Tessa. 


Pandion surus ägedalt jõuliste sõrmede vahel lõike-riista ja tugev pulk murdus. Juba mitu 
päeva oli ta kummardunud Jahmose kivi kohale peksleva südamega ning ohjeldanud tahtega 
oma loomingulist kärsitust. Ta tõmbas kord pikki jooni, kord lõikas äärmiselt ettevaatlikult 
välja üsna väikesi killukesi. Kujutis muutus üha selgemaks. Tessa pea tuli tal välja 
õnnestunult — ta nägi selle uhket pööret ka praegu niisama selgesti, nagu lahkumistunnil 
Ahheloosi neeme kaldal. Ta lõikas pea sügavale läbipaistvasse kivisse, ja nüüd paistis see 
reljeefsena ning mattsinisena keset peegelsiledat pinda. Juustekiharad laskusid kergete, 
vabade joontena täpse kaarega märgitud õlakumerusele, kuid edasi — edasi Pandion minetas 
äkki oma innustuse kogu hoogsuse. Äärmiselt enesekindlana visandas noor kunstnik otsekohe 
sügava soonega neiu keha sihvaka kontuuri, ja joonte täpsus ning peenus kinnitas tema töö 
edu. Pandion silus ümbritsevat pinda, et kuju paremini esile kerkiks. Siin jõudis ta äkki 
arusaamisele, et ei kujutanud üldse Tessat. Puusade, põlvede ja rinna kontuuris tuli nähtavale 
ning elustus Iruuma keha, ülejäänud jooned olid kahtlemata seotud viimase muljega Nora 
ilust. Tessa figuuris ei olnud märgata helleeni neiu keha — Pandion oli loonud abstraktse 
kuju. Kuid Pandionil oli olnud hoopis teine kavatsus — kujutada 

elavat ning armastatud Tessat. Pingutades mälu, püüdis ta kõrvale heita viimaste aastate 
muljeid, kuni veendus, et uus tuli veel selgemini nähtavale. 

Asi muutus veel halvemaks, kui Pandion taipas, et tal ei õnnestu jällegi edasi anda elu. 
Niikaua kui figuurist oli ainult visand, olid kerged jooned elavad. Kui aga kunstnik püüdis 
lamedale kujutisele anda kumerat vormi, kivistus elav keha ja muutus külmaks ning 
tardunuks. Jah, ta ei ole jõudnud kunsti saladusteni. Tema praegune teos jääb elutuks! Tal ei 
õnnestu kavatsetut teostada! 

Murdnud erutuse tõttu lõikeriista, võttis Pandion kivi ja hakkas seda vaatlema väljasirutatud 
käel. Ei, ta ei suuda luua Tessa kuju ja kaunis gemm jääb lõpetamata. 

Läbipaistvale kivile langesid päikese kiired ja andsid sellele kodumere kuldse varjundi. 
Pandion jättis kristalli laia tahu sileda pinna puutumata ning lõikas neiu kuju paremale, päris 
serva lähedale. Kivis, just nagu mere kaldal, seisis neiu Tessa näoga, kuid Tessa see ei olnud. 
Innustus, millega Pandion oli kivi kallal töötanud koidust ehani, oodates kannatamatult iga 
järgnevat päeva, vaibus. Pandion peitis kivi, kogus lõikeriistad kokku ja sirutas valutavat 


selga. Kunstniku muret leevendas teadmine, et ta suudab siiski luua ilu... kuid see ilu oli 
eluga võrreldes kahvatu! Tööst kaasa kistuna oli Pandion lakanud ootamast kaaslaste 
tagasitulekut. Tema juurde jooksnud poisike kiskus noormehe rasketest mõtetest eemale. 

«Tihehabe saabus, ta kutsub sind jõe äärde,» teatas Kavi saadik, olles uhke talle antud 
ülesandele. 

See, et etrusk jäi jõe äärde ja kutsus te d a sinna, tegi Pandioni rahutuks. Ta tõttas okkaliste 
põõsaste keskel looklevat teerada mööda kalda poole. Juba eemalt märkas ta liivakaldal 
rühma kaaslasi, kes seisid ringina pilliroovihu ümber. Pillirool lamas inimkeha. Pandion 
hakkas longates jooksma, hoidudes astumast veel nõrgale jalale, ja jõudis rännukaaslaste 
vaikivasse ringi. Ta tundis lamajas ära noore liibüalase Takeli, kes oli võtnud osa 
põgenemisest läbi kõrbe. Noor helleen laskus põlvili ja kummardus kaaslase keha kohale. 
Pandioni silme ette kerkis lämbe kuristik liivamägede vahel, kus 

ta oli janust poolsurnuna edasi komberdanud. Takel oli olnud nende hulgas, kes eesotsas 
surnud Ahmiga olid talle toonud vastu allikast ammutatud vett. Alles Takeli surnukeha ees sai 
Pandionile selgeks, kui kallis ja lähedane on talle iga ülestõusu- ning rännukaaslane. Ta oli 
nendega ühte kasvanud ega kujutlenud enda olemasolu nendest eraldi. Pandion võis nädalaid 
kaaslastest lahus olla, kui ta teadis, et nad on läheduses, väljaspool hädaohte ning tegelevad 
oma toimingutega, praegu aga mõjus kaotus talle põrutavalt. Jäädes põlvili, heitis ta etruskile 
küsiva pilgu. 

«Takelit hammustas madu,» ütles Kavi kurvalt, «tihnikus, kus me otsisime musta puud. Me 
ei teadnud ravimit,» etrusk ohkas raskelt, «jätsime kõik maha ja sõudsime siia. Kui me 
kandsime Takeli kaldale, oli ta juba suremas. Ma kutsusin sind temaga jumalaga jätma... Kuid 
hilja ...» Kavi murdis käsi ega kõnelnud lõpuni; ta pea langes norgu. 

Pandion tõusis. Takeli surm näis niivõrd ebaõiglasena ning mõttetuna: ei kuulsusrikkas 
lahingus ega võitluses metsloomaga, vaid siin, rahulikus asulas, mere ääres, mis tõotas talle 
koju tagasipöördumist pärast kõiki vapraid kangelastegusid ja sitket mehisust pikal teel. Noo- 
rele helleenile oli see eriti valus. Silmi ilmusid pisarad. Et endast jagu saada, pööras ta silmad 
jõe suunas. Liivast leedet raamistas tihe padrik, mis piiras rohelise seinana jõe avarust. Heleda 
liiva küngas asetses just nagu laiade väravate vahel. Padriku serval kasvasid jändrikud ning 
pahklikud valge koore ja väikeste lehtedega puud. Nende puude oksad olid kaetud eresiniste 
lilledel kahuste lintidega. Lillede lamedad sulgjad kuhjumid näisid peenetele vartele lükitud 
lühikestest põikjoontest koosnevate vöötidena. Kord nad paindusid alla, kord tõusid otse üles, 
taeva poole. Lilled sillerdasid purpursetes toonides, valged puud aga leegitsesid roheliste 
väravate vahel nagu matusetõrvikud Hadese2 väravate juures, kuhu oli juba teel surnud 
Takeli hing. Sogane tinajas 


E Kombret. 

2° Hades — kreeklaste ettekujutuse järgi maa-alune riik, kuhu satuvad lahkunute hinged 
pärast surma. 

vesi voolas aeglaselt kollastest liivaleedetest kirjus jões. Sajad krokodillid lebasid liival. 
Pandionile kõige lähemal luitel avas mitu tohutut sisalikku unes oma laiu lõugu, mis näisid 
päikese käes kohutavatest valgetest kiilhammastest raamistatud mustade laikudena. Kroko- 
dillid sirutasid liival just nagu omaenda raskuse all laiaks vajunud lihavaid kehi. Soomustatud 
kõhunaha pikikurrud ulatusid lamedate selgadeni, mida katsid tumedate mustjasroheliste 
vahedega köbrud. Võikalt väljapoole pööratud liigestega käpad olid inetult laiali. Mõnikord 
liigutas keegi sisalikest oma pikka kammitaolist saba ning tõukas sellega teist looma, kes 
laksatas rahutult unes lõugu valju, jõge mööda edasi kanduva klõpsatusega. 


Sõbrad tõstsid surnu kätele ja kandsid ta kokkujooksnud elanike ärevate pilkude all 
vaikides, asulasse. Pan-dion sammus tagapool, Kavist eemal. Etrusk pidas end liibüalase 
hukkumises süüdlaseks, sest algatus musta puu hankimiseks kuulus temale. Kavi sammus 
leina-rongkäigu kõrval, näris huuli ja kitkus habet. 

Ka Pandioni vaevas südametunnistus. Ta tundis end samuti süüdlasena. See ei olnud hea, et 
teda innustas armsa neiu kujutis. Ta oleks pidanud looma teose lahin-gusõpruse mälestuseks 
nendest inimestest, kes olid läinud läbi kõikide katsumuste ning vaadanud raske rännaku 
kurbadel päevadel kindlalt silma surmale, näljale ja janule. «Kuidas see mõte ei tulnud mulle 
pähe esmajärjekorras?» küsis endalt noor helleen. Miks oli ta unustanud sõpruse, mis oli 
tekkinud võitluses vabaduse eest? Ega muidu poleks teda tabanud äpardus — jumalad 
karistasid teda tänamatuse pärast. .. Õpetagu siis tänane valu nägema paremini... 

Madalad lillakashallid pilved loivasid raskelt nagu kari pühvelhärgi üle taevavõlvi ja 
kogunesid siis tihedaks kobaraks. Oli kuulda kumedat mürinat. Lähenes paduvihm ja 
inimesed hakkasid ümberringi vedelevaid asju kiiresti hüttidesse kandma. 

Vaevalt olid Kavi ja Pandion jõudnud oma elamusse varju minna, kui taevas paiskus 
kummuli hiiglaslik karikas ja langeva vee pahin summutas piksemürina. Magu alati, lakkas 
paduvihm kiiresti, värskenenud, niiskes 

õhus hakkasid mõrkjalt lõhnama taimed ja loendamatud ojakesed voolasid vaikselt sulisedes 
jõe ja mere poole. Märjad puud kohisesid tasakesi tuules. Nende kohin oli karm ning nukker, 
kuid ei meenutanud millegagi lehtede rutakat sahinat ilusatel, kuivadel ilmadel. Kavi kuulatas 
puude häält ja ütles ootamatult: 

«Ma ei andesta endale Takeli surma. Ma olen süüdi: me läksime ilma kogenud teejuhita, me 
oleme võõrad sellel maal, kus muretus tähendab hukku. Ja mis sellest välja tuli, meil ei ole 
musta puud, aga üks meie parematest kaaslastest puhkab kaldal kivikangru all... Kallis on 
minu rumaluse hind ... Ja ma ei julge nüüd uut retke ette võtta. Tuule poegadele ei ole meil 
millegagi tasuda.» 

Pandion võttis sõna lausumata oma kotist peotäie sädelevaid kive ja ulatas need etruskile. 
Kavi noogutas heakskiitvalt pead, siis aga peegeldus ta näolt äkilist kahtlust. 

«Kui tuule pojad ei tea nende kivide hinda, võivad nad keelduda neid vastu võtmast. Kes on 
niisugustest kividest kuulnud meie kodukohtades? Kes ostab neid kui väärisasju. Siiski. . .» 
etrusk jäi mõttesse. 

Pandion jahmatas. Kavi lihtne oletus ei olnud talle varem pähe tulnud. Ta oli unustanud, et 
kaupmeeste silmis võivad kivid osutuda väärtusetuiks. Hämmeldus ja hirm tuleviku ees panid 
ta kivide poole sirutatud käe värisema. Nähes sõbra näol ärevust, hakkas etrusk uuesti 
kõnelema: 

«Siiski ma olen kunagi kuulnud, et eriti kõvu -läbipaistvaid kive veeti mõnikord Küprosele 
ja Kaariasse kaugelt idast ning et neid hinnati väga kõrgelt. Võibolla on tuule pojad nendega 
tuttavad? ... » 

Järgmisel hommikul pärast kõnelust Kaviga sammus Pandion teerada mööda mägede 
jalamile, kus kasvasid kollaste viljadega rohttaimed. Lähenes Kidoogo tagasitulekuaeg. 
Sõbrad ootasid teda kannatamatult. Etrusk ja helleen tahtsid temaga nõu pidada, kuidas 
hankida midagi väärtuslikku tuule poegadele. Etruski kahtlused purustasid Pandioni 
veendumuse lõunamaiste kivide väärtuses, ja nüüd ei leidnud noor helleen rahu. Tahtmatult 
suundus Pandion mägede poole segases lootuses 

kohata mustanahalise sõbra salkkonda. Lisaks kõigele tahtis ta viibida üksinduses, et 
kavandada uut teost, mis muutus tema kujutluses üha selgemaks. Pandion astus hääletult 
mööda kõva, tallatud teerada. Ta ei longanud enam, tema kõnnak muutus endiselt kergeks. 
Vastutulevad kohalikud elanikud, kes kandsid kollaste viljade kobaraid, paljastasid sõbralikus 


naeratuses oma valgeid hambaid või lehvitasid murtud lehtedega. Teerada pöördus vasakule. 
Pandion sammus kahe pideva rohelise seina vahel, mille mahlakat lopsakust täitis päikeseval- 
guse kuldne kiirgus. Selles kõrvetavas hiilguses liikus nõtkelt naine. Pandion tundis temas ära 
Nora. Ta valis rippuvate kobarate hulgast kõige rohelisemaid vilju ja pani need kõrgesse 
punutud korvi. Pandion astus tohutute lehtede varju, tema kunstnikuvaist peletas kõik teised 
mõtted. Noor naine läks ühe kobara juurest teise juurde, kummardus nõtkelt korvi kohale ja 
tõusis siis taas varvastele, sirutas end kogu kehast ning küünitas käed kõrgel rippuvate viljade 
poole. Päikese kuldne sillerdus helkis tema siledal mustal nahal, mida varjundas värske ning 
ere rohelus. Nora hüppas kergelt üles, ja paindudes kogu kehast sirutas käed sametpehmete 
lehtede tihnikusse. Kütkestatud Pandion haaras kogemata kinni kuivanud oksast — läbi 
sügava vaikuse kostis vali krabin. Noor naine pöördus silmapilkselt ümber ja jäi tardunult 
seisma. Nora tundis Pandioni ära, tema vibu-nöörina pinguletõmbunud keha muutus taas 
rahulikuks, ta tõmbas hinge tagasi ja naeratas noorele helleenile. Kuid Pandion ei märganud 
midagi sellest. Vaimustushüüe tungis ta. rinnast, pärani avanenud kullakarva silmad vaatasid 
Norat, ilma et oleksid teda näinud, suu paotus nõrgaks naeratuseks. Hämmeldunud naine 
taandus. Võõ-ramaal.'ie pööras end äkki ümber ja sööstis minema, hüüdes ndagi Norale 
mõistmatus keeles. 

Pandion tegi äkki suure avastuse. Noor helleen oli kogu aeg alateadlikult ning 
kõrvalekaldumatult sellele lähenenud, kõik painavad mõtted ning lõputud mõtisklused 
keerlesid selle ümber. Ta ei oleks seda leidnud, kui ta ei oleks nii palju näinud, võrrelnud ega 
otsinud omaenda uut teed. Elus ei saa olla paigalseisu! Elavas ning kaunis kehas ei ole kunagi 
surnud liikumatust, on 

ainult rahu, see tähendab lõppenud ning vastupidiseks muutuva liikumise hetkeline peatus. 
Kui haarata see hetk ning kajastada seda liikumatus kivis, siis ärkab surnud loodus elule. 

Seda nägigi Pandion ehmatusest tardunud Noras, kui viimane jäi seisma nagu mustast 
metallist raidkuju. Noor helleen tõmbus üksindusse puu all asuvale väikesele lagendikule. Kui 
keegi oleks sinna pilku heitnud, siis oleks ta kahtlemata veendunud Pandioni hullumeelsuses: 
noor helleen tegi järske liigutusi, ja kõverdanud kaela ning kissitades piinarikkalt silmi, 
sirutas ja painutas kord kätt, kord jalga ning jälgis neid hoolikalt. Noor helleen tuli koju alles 
vastu õhtut, erutatud ning palavlik läige silmades. Etruski suureks imestuseks sundis ta Kavit 
seisma enda ees, kõndima ja peatuma komando järgi. Etrusk talus algul kannatlikult sõbra 
kummalist tuju, lõpuks aga tüütas see teda ja ta laksatas endale vastu laupa ning istus 
otsustavalt maha. Kuid Pandion ei jätnud ka siin Kavit rahule — ta silmitses teda hoolikalt, 
läks kord paremale, kord vasakule, kuni etrusk kukkus teda sõimama, ja teatanud, et Pandioni 
on haaranud palavik, ähvardas helleeni kinni siduda ning sängi asetada. 

«Mine metsa!» karjus Pandion lõbusalt. «Ma ei karda sind, ma keeran su keerdu nagu valge 
antiloobi sarve!» 

Kavi ei olnud veel näinud, et ta sõber oleks nii lapselikult käitunud. Ta tundis selle üle 
rõõmu, sest ta oli ammu märganud noore helleeni hingelist rusutust. Urahtades poisikesele, 
kes irvitab isa üle, lõi etrusk kergelt Pandioni, ja too, äkki rahunedes, teatas, et ta on tohutult 
näljane. Mõlemad sõbrad hakkasid õhtust sööma ja Pandion püüdis etruskile selgitada oma 
suurt avastust. Vastu ootusi tundis Kavi selle vastu tõsist huvi ja küsitles kaua Pandioni, 
püüdes tungida nende raskuste olemusse, mis seisid kujuri ees elava looduse kujutamisel. 

Etrusk ja helleen istusid ülal hilisööni ja lõpetasid vestluse pimedas. 

Äkki varjas miski ukseavauses tähistaeva helgi ja Kidoogo hääl pani nad rõõmsalt 
võpatama. Neeger oli ootamatult tagasi tulnud ja otsustanud kohe sõpru külastada. 
Küsimusele, kas jahiretk oli edukas, vastas 

Kidoogo väsimusele vihjates ebamääraselt ja lubas homme näidata trofeesid. Kavi ja 
Pandion jutustasid talle Takeli surmast ning Kavi retkest musta puu järele. Kidoogo sattus 
koledasse raevu, külvas sõbrad sõimusõnadega üle, karjus, et nad on tema külalislahkust sol- 
vanud, ja nimetas etruski isegi vanaks hüääniks. Lõppude lõpuks jäi neeger vait: kurbus 
hukkunud sõbra pärast sai vihast võitu. Siis jutustasid etrusk ja helleen talle oma erutusest 
selle üle, kuidas tasuda tuule poegadele, ja palusid nõu. Kidoogo suhtus nende ärevusse 
suurima ükskõiksusega ja lahkus küsimustele vastamata. 

Julguse kaotanuid sõbrad otsustasid, et Kidoogo kummalise käitumise põhjuseks oli kurbus 
liibüalase hukkumise pärast. Vaikivas mõtiskluses vähkresid mõlemad kaua oma asemetel. 

Kidoogo tuli nende juurde hilja, kavala ilmega heatahtlikul näol. Temaga olid kaasas kõik 
liibüalased ja terve salkkond noori mehi. Kidoogo kaasmaalased pilgutasid hämmeldunud 
võõramaalastele silma, naersid valjusti, sosistasid ja karjusid vastastikku arusaamatuid 
lausekatkeid. Nad vihjasid nõiaväele, -mis nagu oleks omane nende rahvale, kinnitades, et 
Kidoogo oskab muuta lihtsaid keppe mustaks puuks ja elevandiluuks, jõeliiva aga — kullaks. 
Kõike seda lori kuulasid võõramaalased teel musta sõbra kodu poole. Kidoogo viis nad 
väikese laoruumi juurde. See erines teistest lihtsatest hüttidest väiksemate mõõtmetega ja 
sellega, et tal oli ees tohutu kiviga suletud uks. Mitme mehe abi! veeretas Kidoogo kivi 
eemale, noored asusid mõlemale poole pärani lahti paiskunud ust. Kidoogo sisenes küüra-kil 
laoruumi ja kutsus kaaslased enda juurde. Midagi taipamata seisid Kavi, Pandion ja 
liibüalased vaikselt poolpimeduses, kuni nende silmad harjusid nõrga valgusega, mis tungis 
ruumi koonilise katuse ja saviseinte vahelisest lõhest. Siis nägid nad mitut jämedat musta 
palki, elevandikihvade hunnikut ja viit kõrget lahtist korvi, mis olid ääreni täidetud 
ravipähklitega. Kidoogo vaatas tähelepanelikult kaaslaste nägusid ja ütles valjusti: 

«See kõik on teie. Seda kogus teile minu rahvas kergeks ning õnnelikuks teekonnaks! 
Tuule pojad peavad 

võtma endaga kaasa mitte ühe, vaid kakskümmend meest niisuguse tasu eest. .. » 

«Sinu rahvas kingib meile nii palju... mille eest?!» hüüatas vapustatud Kavi. 

«Selle eest, et te olete head inimesed, vaprad inimesed, selle eest, et te olete korda saatnud 
nii palju kangelastegusid, selle eest, et te olete mu sõbrad ja aitasite mul tagasi tulla,» loendas 
Kidoogo vankumatult rahuliku häälega. «Kuid oodake, see ei ole veel kõik!» Neeger astus 
kõrvale, pistis käe korvide vahele ja tõmbas välja inimese pea suuruse kõvast nahast koti. 

«Võta!» Kidoogo ulatas koti Kavile. 

Etrusk, kes oli pannud peod alla, vajus ootamatu raskuse tõttu küüru ja pidi peaaegu koti 
maha pillama. Neeger hakkas kõrvulukustavalt naerma ning vaimustusest tantsima. Noorte 
vali lõbus naer kajas talle laoruumi seinte tagant vastu. 

«Mis see on?» küsis Kavi rasket kotti enda vastu surudes. 

«Sa küsid, tark vana sõjamees,» lausus Kidoogo lõbusal häälel, «just nagu ei teaks, et 
maailmas on niisuguse raskusega ainult üks asi!» 

«Kuld!» hüüatas etrusk omas keeles, kuid neeger sai temast aru. 

«Jah, kuld,» Kinnitas ta. 

«Kust sa küll said nii palju?» segas end vahele Pandion, kobades pungil täistuubitud kotti. 
«Jahiretke asemel me läksime kulda sisaldavale kiltmaale. Kaheksa päeva kaevasime seal 
ümber liiva ja uhtsime seda vees . .. » Neeger vaikis pisut aega ja lõpetas: «Tuule pojad ei vii 
teid kodukohtadeni. Seal, teie merel, ootavad teid ees erinevad teed ja igaüks võib jõuda oma 

koduni. Jagage kuld endi vahel ja peitke see hästi, nii et seda ei näeks teel tuule pojad.» 

«Kes olid sinuga kaasas sellel «jahiretkel»?» küsis etrusk kiiresti. 

«Kõik need,» neeger näitas sissekäigu juures tunglevatele noorukitele. 

Rõõmsad, pisarateni liigutatud sõbrad külvasid neegrid üle tänusõnadega. Need aga 
tammusid kohmetult jalalt jalale ja kadusid vähehaaval maja taha. 

Kaaslased väljusid laoruumist ja sulgesid ukse kiviga. Kidoogo muutus äkki vaikseks, tema 
lõbusus kadus. Pandion embas musta sõpra, kuid too vabastas end tema kaisutusest, pani käed 
helleeni õlgadele ja vaatas kaua tema kullakarva silmadesse. 

«Kuidas ma lahkun sinust, Kidoogo!» libises Pandio-nil tahtmatult üle huulte.. 

Neegri sõrmed tungisid ta õlgadesse. 

«Piksejumal on tunnistajaks,» lausus Kidoogo rõhutatult, «ma annaksin ära kogu kiltmaa 
kulla, annaksin ära kõik, mis mul on, kuni viimse odani, selle eest, et sa nõustuksid elama 
minu juures igavesti... » Neegri nägu moondus, ta sulges silmad kätega. «Kuid ma isegi ei 
palu sind,» Kidoogo hääl katkes värisedes. «Vangipõlves sain ma tunda, mida tähendab 
kodumaa... Ma mõistan, sa ei suuda jääda... ja mina, nagu näed, püüan isegi teha kõik, et sa 
lahkuksid... » Neeger laskis äkki Pandioni lahti ja sööstis kodu poole. 

Noor helleen vaatas sõbrale järele, ja pisarad looritasid ta pilku. Etrusk ohkas raskelt 
Pandioni selja taga. 

«Tuleb aeg, ja meie sinuga läheme eri teed,» ütles Kavi vaikselt ning kurvalt. 

«Meie kodud ei ole teineteisest kuigi kaugel ja laevad sõidavad seal sageli,» ütles tema 
poole pöördudes Pan-dion. «Kidoogo aga .. . jääb siia, Oikumeeni äärele.» 

Etrusk ei vastanud midagi 


Tundmata enam muret tuleviku pärast, andus Pandion täielikult loomingule. Ta ruttas, — 
vabastusvõitluses tekkinud sõpruse ülevus innustas ning sundis teda kiirustama. Ta nägi 
selgelt gemmi kõiki üksikasju. 

Kolm meest pidid üksteist emmates seisma mere taustal, mille juurde nad olid püüelnud ja 
mis oli neid tagas tanud kodumaale. 

Pandion otsustas kujutada oma kivi suurel lamedal tahul kolme sõpra — Kidoogot, Kavit ja 
iseennast mere-avaruse sädelevas, läbipaistvas valguses, mida sinakas-roheline kristall nii 
võrratult matkis. 

Noor kujur tegi mõned visandid õhukestel elevandi luust liistakutel, mida suguharu naised 
tarvitasid mingi- 

suguste salvide laialihõõrumiseks. Tema poolt tehtud avastus sundis teda nägema pidevalt 
silme ees elavaid kehi, kuid see ei tekitanud raskusi. Etrusk oli niigi temaga kogu aeg koos, 
Kidoogo aga, kes aimas tuule poegade laevade peatset tulekut, jättis oma toimingud ning oli 
sõpradest lahutamatu. 

Sageli sundis Pandion etruski ja neegrit seisma teineteist emmates enda ees, ja need täitsid 
naeratades tema palve. 

Sõbrad vestlesid pikalt ja laialt, usaldades üksteisele kõik oma salajased mõtted, mured ja 
plaanid, igaühe hingesügavuses aga pesitses terava okkana mote lahkumise paratamatusest. 

Vesteldes ei kaotanud Pandion asjatult aega ja lõikas visalt kõva kivi. Mõnikord jäi kujur 
vait, tema pilk muutus teravaks ning läbitungivaks, — helleen tabas sõprade näojoontes mingi 
olulise detaili. 

Üha reljeefsemaks ning elavamaks muutusid kolm embavat meesfiguuri. Keskel võis ära 
tunda hiiglasuure Kidoogo, temast paremal, pisut pöördununa sileda tahu ülejäänud osa poole, 
seisis Pandion, vasakul aga etrusk, mõlemad odadega käes. Kavi ja Kidoogo leidsid, et nad on 
endiga väga sarnased, kuid kinnitasid Pandionile, et ta on halvasti kujutanud iseennast. 
Naeratades vastas kujur, et see ei ole tähtis. 

Väikestest mõõtmetest hoolimata olid sõprade figuurid täiesti elavad, tõeline meisterlikkus 
ilmnes igast detailist. Kehavormid olid jõulised, järsud ning ühtlasi elegantselt 
tagasihoidlikud. Kidoogo kätes, mis olid sirutatud laiali etruski ja helleeni õlgadele, oli 
Pandio-nil õnnestunud väljendada kaitse ja vennaliku õrnuse liigutust. Kavi ja Pandion seisid 


tähelepanelikult, peaaegu ähvardavalt kallutatud peadega, pingsalt valvsate võimsate 
sõjameestena, kes on valmis kindlalt tagasi lööma iga vaenlast ja kaitsma oma vabadust. Just 
sellise võimsuse ning kindluse mulje tekitas kogu rühm, ja Pandion püüdis oma teoses 
väljendada kõike paremat, mis oli inimestes, kes olid muutunud talle kalliks teel orjusest 
kodumaale. Kujur mõistis, et tal oli lõpuks õnnestunud luua tõeline kunstiteos. Kidoogo ja 
Kavi jätsid Pandioni nokkimise. Hinge kinni pidades jälgisid 

nad tundide kaupa võlulõikuri liigutusi, ja alateadlik kummardamine kunstniku 
meisterlikkuse ees määratles nende praeguse suhtumise Pandionisse. Nende noor julge, lõbus 
ning isegi lapselik sõber, kes näis mõnikord veidrana oma vaimustuse tõttu naiste vastu, 
osutus suureks kunstnikuks! See asjaolu nii rõõmustas kui ka üllatas Kidoogot ja Kavit. 

Päevad lendasid kiiresti. Järsku Pandion nagu ärkas. Oli möödunud ligi poolteist kuud ja 
tuule poegade saabumise tähtaeg oli juba ammu kätte jõudnud. Ärevus ja kergendustunne 
segunesid noore helleeni hinges — ärevus sellepärast, et tuule pojad võisid üldsegi mitte 
saabuda, kergendustunne aga mõtte juures, et paratamatu lahkumine Kidoogost lükkub edasi. 
Rahutus piinlemises lakkas Pandion mõnikord töötamast, — muide, töö oli peaaegu lõpetatud. 
Helleen hakkas jällegi käima sageli mere ääres, kuid tuli sealt tagasi kaunis kiiresti, et mitte 
eralduda sõpradest. 

Kord valmistus Pandion oma tavaliseks supluseks. Ta tõusis ja kutsus sõpru endaga kaasa, 
kuid need keeldusid, vaieldes omavahel ägedalt närimislehtede" valmistamise mitmesuguste 
viiside üle. Eemalt oli kuulda palju-häälset käratsemist, kisa ja vaimustushüüdeid, millega 
Kidoogo südikad kaasmaalased tähistasid iga sündmust. Kidoogo kargas püsti, tuhkjashall 
kahvatus valgus üle ta näo, isegi neegri rind muutus heledamaks. Pisut vaarudes jooksis 
Kidoogo oma maja poole ning hõikas üle ola erutatud sõpradele: 

«Arvatavasti tuule pojad!» 

Veri tungis etruskile ja helleenile pähe, nad pistsid samuti jooksu Pandionile tuttavat 
lühikest teerada mööda mere suunas. Künka harjal jäid Pandion ja Kidoogo seisma. 

«Tõsi, tuule pojad!» hüüdis Kavi. 

Tohutu suure mäe tumelilla vari laskus rannale, küündis kaugusse, tumestas mere helkluse 
ning heitis sellele metsatihnikute sumeda varjundi. Helleenide laevadega sarnanevad- 
kumerate, luigerinna taoliste ninadega mustad laevad olid juba veetud halliks tõmbunud 
liivale. Neid oli kokku viis. Allalastud mastidega laevad sarnanesid suurte mustade liivale 
magama uinunud partidega. 

Laevade ees kõndisid kiiresti edasi-tagasi jämedatesse hallidesse rüüdesse rõivastatud 
habetunud sõjamehed. Nende ümarad, vasega kaetud kilbid kiiskasid päikesekiirtes ja nad 
hõljutasid käes laiu, pikkade vartega tapreid. Ülemad, kaupmehed ja kõik valveteenistusest 
vabad mehed olid nähtavasti juba laevadelt lahkunud ja läinud Kidoogo linna. Etrusk ja 
helleen pöördusid tagasi. 

Hüti juures ootas neid kannatamatult Kidoogo. 

«Tuule pojad on juhtide juures,» teatas neeger. «Ma palusin onu, ta räägib meie peajuhile, ja 
see peab ise läbirääkimisi nendega teie üle. Nii on kindlam. Tuule poegadele on ohtlik temaga 
tülli minna, nad viivad teid kõiki puutumatult pärale.» Neeger naeratas virilalt ning kurvalt. 


Sajad inimesed kogunesid rannale saatma lahkuvaid laevu. Tuule pojad kiirustasid — 
päike kaldus loojangule ja nad tahtsid millegipärast tingimata täna merereisi alustada. Juba 
lastitud laevad kõikusid aeglaselt riffide ääres. Laadungi hulgas oli ka Kidoogo rahva 
annetus — tasu endiste orjade kodumaale tagasiviimise eest. Laevade juurde jõudmiseks tuli 
sammuda rinnuni vees üle rannaäärse leetseljaku. Tuulte poegade pealikud viivitasid 
lahkumisega. Nad palusid tungivalt juhte koguda tulevaks aastaks rohkem kaupu ja 


tõotasid vandega, et saabuvad siia tagasi, ükskõik mis ka ei juhtuks, kindlaksmääratud 
tähtajal. 

Kavi seisis Kidoogo kõrval ja hoidis ühes käes suurt kompsu kohutava gišu naha ja 
kolbaga. Lahkumisel kinkis must sõber Pandionile ja Kavile kaks suurt viske-nuga. See 
Tengrela rahva sõjaline leiutis kujutas endast laia pronkslehte, mis oli sügavalt lõhestatud 
viieks liistakuks — neli neist olid sirbitaoliselt kõverad ja teravaks ihutud, viies sarnanes 
sõrmega ja sellele oli kinnitatud lühike sarvkäepide. Osava käega visatud relv keerles 
vihisedes õhus ja surmas ohvri ühe hoobiga kahekümne küünra kauguselt. 

Ängistatud südamega vaatas Pandion enda ümber ning silmitses tähelepanelikult oma uusi 
reisikaaslasi ja peremehi. Nende karmid, tuulest karedaks muutunud 

näod olid tumeda tellise värvusega, lõikamata habemed katsid pulstunud tuustidena põski, 
raskes taaruvas kõnnakus ning huulte ja lauba karmides kurdudes ei olnud terakestki hubast 
heasüdamlikkust, mis oli omane Kidoogo kaasmaalastele. Kuid millegipärast Pandion siiski 
usaldas neid inimesi, võib-olla sellepärast, et tuule pojad olid samuti nagu tema ustavad 
merele, elasid temaga üht elu ja mõistsid teda. Või sellepärast, et nende kõnes kohtasid 
Pandion ja Kavi tuttavaid sõnu. 

Tuule pojad olid meeleldi nõus võtma endisi orje laevadele juhi poolt pakutud tasu eest. 
Kidoogo onul Jorumetful läks isegi korda kaubast maha tingida kuus kihva ja kaks korvi 
ravipähkleid. See jääk lastiti laevadele kui Kavi, liibüalaste ja Pandioni omandus. Tuule pojad 
jaotasid mehed vastavalt nende soovile. Ühel laeval sõitis kuus liibüalast, teisel — Kavi, 
Pandion ja kolm liibüalast. 

Tuule poegade sadam asus Udude Värava läheduses, tohutul kaugusel Kidoogo kodumaast 
— ligi kaks kuud meresõitu kõige soodsamate ilmade korral. Kavi ja Pandion jahmusid — 
nad ei olnud endale ette kujutanud teekonna tõelist kaugust. Nad said aru, et tuule pojad on 
samasugused väljapaistvad võitlejad merega, nagu olid elevantide käskijad võitluses Aafrika 
steppide vägevusega. Tuule poegade sadamast kuni Pandioni kodumaani tuli veel sõita 
peaaegu üle kogu Suure Rohelise mere, kuid see vahemaa oli kaks ja pool korda lühem kui tee 
Kidoogo linnast tuule poegade sadamani. Tuule pojad rahustasid Pandioni ja Kavit ning 
kinnitasid, et nende juurde saabuvad tihti foiniiklaste laevad Tüürosest, Kreetalt, Küproselt ja 
suurest Liibüa lahest. 

Kuid praegu, seistes rannal, ei mõtelnud Pandion sellest. Rahutult silmitses ta merd, just 
nagu mõõtes eelseisvat tohutut teed, ja pöördus siis Kidoogo poole. Kõikide laevade ülem, 
taotud kullast võruga käharatel juustel, andis valjusti käskluse minna laevadele. 

Kidoogo haaras Pandioni ja Kavi käed ega varjanud pisaraid. 

, SuurLiibüa laht - Suur Surdi laht Aafrika põhjarannikul Egiptusest lääne pool. 

«Jumalaga igaveseks, Pandion, ja sina, Kavi,» lausus neeger vaikselt. «Seal, oma kaugel 
kodumaal, tuletage meelde Kidoogot, kes on ustav ja armastab teid mõlemaid. Meenutage 
meie orjusepäevi Ta-Kemtis, kui vaid sõprus toetas meid, ülestõusu- ja pagemispäevi, päevi, 
mil teostasime suure rännaku mere äärde.. . Oma mõtteis jään ma teie juurde. Te lahkute 
minust alatiseks,, teie, kes te olete muutunud mulle elust kallimaks.» Neegri hääl muutus 
kindlamaks. «Ma usun, et kunagi õpivad inimesed jagu saama kartusest maailma avaruste ees. 
Mered ühendavad neid ... Kuid mina ei näe teid enam .. . Minu kurbus on ääretu ... » Kidoogo 
tohutu keha hakkas nuuksetest vappuma. 

Viimast korda ühinesid sõprade käed, tuule pojad hõikasid laevalt. .. 

Pandioni käed vallandusid, eemaldus Kavi. Etrusk ja helleen astusid sooja vette, ja libisedes 
kividel, ruttasid laevade juurde. 

Esimest korda pärast pikki aastaid astus Pandion laevalaele; ta tundis ammu minevikku 
vajunud õnnelike reisipäevade hõngu. Kuid minevik vaid vilksatas mälus ja kadus jälle. Kõik 


mõtted keskendusid kõrgele mustale kujule, kes seisis rahvahulgast eemal, päris vee ääres. 
Aerud sulpsatasid ja nende rütmilised löögid muutusid üha kiiremaks. Laev eemaldus 
riffidest. Siis heiskasid madrused suure purje ja tuul haaras laeva oma võimusesse. 

Inimesed rannal jäid üha väiksemaks; peagi tähistas väike must punkt sõpradele igaveseks 
kadunud Kidoogot. Saabunud hämarus varjas mereranna, ainult tume mäe-seljandik kõrgus 
süngelt ahtri taga. Kavi pühkis palgelt järjekordse suure pisara. Tohutu suur nahkhiir, kes oli 
lennanud siia laevateega rööbiti kulgevalt kaldalt, peaaegu riivas tiivaga Pandioni nägu. See 
siidjas puudutus tundus Pandionile mahajäänud maa viimse tervitusena. Mis ootab teda 
kodumaal pärast kauast eemalolekut? Kuidas hakkab ta elama omade keskel, kui jõuab tagasi? 
Keda ta eest leiab? Tessa — kas on ta elus, kas armastab teda endiselt, või ... ? 

Laevad sukeldusid süngelt lainetesse, pöördusid ninaga lääne poole. Alles pärast kuu 
aega kestnud 

merereisi pöörduvad nad põhja — nii ütlesid tuule pojad. Ookeani võimas hingus liigutas 
Pandioni juukseid. Tema kõrval askeld asid toimekalt ning kiirustamata vaikivad meremehed. 
Tuule pojad — muistsete kreeta meresõitjate järeltulijad tundusid Pandionile võõramatena kui 
mustanahalised Aafrika elanikud. Helleen surus käega oma rinnal rippuvat kotikest kiviga, 
mis säilitas endal Kidoogo kuju, ja läks kaaslaste juurde, kes istusid nukralt üksteise lähedal 
võõra laeva nurgas ... 

Mägede tagant kerkis kuu punakaskollane ketas. Selle valguses paistsid ookeanil — Suurel 
Kaarel, mis embas kõiki maailma maid, — mustad lohud, millede kohal liikusid sujuvalt 
heledad laineharjad. Väikesed laevad sõitsid julgelt edasi, kord viskudes ninaga tähistaevasse 
ning külvates ümberringi hõbedasi piisku, kord vajudes alla, tumedalt kohisevasse pimedusse. 
Pandionile näis see sarnanevat omaenda eluteega. Eespool, kauguses, liitusid kõrglainete 
sädelevad harjad ühtseks helendavaks rajaks, tähed laskusid alla ja kukusid lainetel, just nagu 
kauges minevikus, kodumaa rannal. Ookean võttis vaprad inimesed vastu ja oli nõus kandma 
neid mõõtmatusse kaugusse omade juurde, kodukohtadesse ... . 


«Eupalin, oled sa näinud gemmi mere värvusega kivil — kõige täiuslikumat kunstiteost 
Oineiadais, õigemini öelda, kogu Hellases?» 

Eupalin ei vastanud kohe. Ta kuulatas, kuidas hirnus kõlavalt tema lemmikratsu, keda 
hoidis pikakasvuline ori, ja tõmbas endale tugevamini ümber peenest villast rüü. Katusealuse 
varjus tundus kevadine tuul külmana, kuigi vestlejate ees kerkivate kaljumägede halle nõlva- 
kuid katsid juba õilmitsevad puud. All laiusid õrnroosade pilvedena mandlisalud, kõrgema! 
tähistasid tumeroosad, peaaegu lillad laigud põõsatihnikuid. Mägedelt laskunud külm tuul 
levitas mandlilõhna ja sööstis uue kevade kuulutajana Oineiadai orgude kohale. Eupa-lin 
tõmbas tuult ninasõõrmeisse, koputas sõrmega vastu puusammast ja lausus aeglaselt: 

«Ma olen kuulnud, et selle valmistas Agenori kasupoeg, seesama, kes nii kaua kusagil ringi 
rändas. Teda 

peeti surnuks, kuid ta tuli hiljuti tagasi väga kaugelt maalt.» 

«Kuid Agenori tütar, ilus Tessa ... Sa oled muidugi kuulnud ka temast?» 

«Olen kuulnud, et ta ei tahtnud kuus aastat minna mehele, sest uskus, et tema armsam tuleb 
tagasi. Ja ta kunstnikust isa lubas tal...» 

«Ma tean, et mitte ainult lubas, vaid ootas ka ise kogu aeg kasupoega. See oli haruldane 
juhus, mil ootamine end õigustas! Ta tõepoolest ei hukkunud ja sai Tessa meheks ning 
suurepäraseks kunstnikuks. Kahetsen, et sul pole olnud juhust gemmi näha, — sa oled hea 
asjatundja ja hindaksid seda!» 

«Ma võtan sind kuulda ja sõidan Agenori juurde. Ta elab Ahheloosi neeme lähedal, sinna on 
kõigest kakskümmend staadioni... » 


«Oh ei, Eupalin, sa oled hilinenud. Meister, kes lõi gemmi, kinkis selle, mõtle ainult, oma 
sõbrale, rändavale etruskile. Ta tõi oma teel haigestunud sõbra Agenori majja, ravis ta terveks, 
ja kui rändur asus teele omade juurde, andis talle kaasa selle, mis oleks võinud kuulsaks teha 
kogu Oineiadai. Etrusk aga andis talle vastutasuks senikuulmata hirmsa ning koleda 
metslooma naha. .. » 

«Puruvaesena ta lahkus ja tuli tagasi samasugusena. Või ei õppinud ta midagi oma 
rännakuil, et teeb kallihinnalisi kingitusi kellele aga juhtub?» 

«Meil sinuga on raske mõista inimest, kes on nii kaua viibinud võõrsil. Kuid mul on kahju, 
et gemm viidi meilt ära!» 

